
CUVÂNT ÎNAINTE 


Volumul lui Cristi Pop este în principal un studiu al stratificării 
şi mobilităţii sociale în România contemporană, construit în jurul 
unui demers de examinare a ierarhizărilor sociale în România post- 
socialistă. Autorul propune o schemă de clase sociale pe care o 
utilizează pentru analiza distanţelor sociale obiective şi subiective 
dintre clase, mobilitatea socială şi procesele de realizare de status în 
populaţia României anului 2010. 

Lucrarea prezintă, astfel, interes din mai multe puncte de 
vedere şi se adresează mai multor grupuri academice, printre care se 
vor regăsi studenţi în domeniul sociologiei, metodologi şi cercetători 
ai stratificării şi mobilităţii sociale. Autorul însuşi vorbeşte de pe 
două poziţii: cea a metodologului interesat de o măsurare cât mai 
bună a poziţiei sociale şi cea a cercetătorului stratificării şi mobilităţii 
sociale interesat de o imagine cât mai detaliată a ierarhiilor sociale. 
Deşi la o primă vedere un studiu despre clasele sociale este un 
studiu de interes în principal pentru cercetătorii în domeniul 
stratificării şi mobilităţii sociale, problematica măsurării poziţiei 
sociale este importantă pentru multe arii ale sociologiei, dat fiind 
faptul că grupuri sociale cu poziţii sociale diferite se deosebesc în 
termeni de valori, atitudini şi comportamente. Aceste studii în 
domeniul valorilor, atitudinilor şi comportamentelor sunt doar 
câteva exemple de arii care pot beneficia de teoriile şi cunoştinţele 
din domeniul stratificării şi mobilităţii. 

Pentru studenţii şi tinerii cercetători în domeniul sociologiei, 
interesaţi de orice subiect din acest domeniu, studiul de faţă este un 
model de rigurozitate şi de găsire a echilibrului potrivit între 
sofisticare şi detaliu, pe de-o parte, şi simplificare şi focus pe ce este 
important, un lucru destul de greu de realizat în cercetarea 
cantitativă din domeniul sociologiei. Autorul apelează, de asemenea, 
la strategia de a combina analize mai simple şi analize mai 
sofisticate, urmând principiul important în cercetarea cantitativă de 

a aplica modelul potrivit realităţii studiate, cu preferinţă pentru 
modelele simple, atunci când un model simplu este adecvat şi poate 
răspunde la întrebarea de cercetare, şi preferinţă pentru modele mai 
complicate, atunci când există diverse aspecte metodologice care 
trebuie luate în calcul. 

în spaţiul academic al sociologiei româneşti, volumul de faţă 
răspunde unei nevoi importante de a contura şi sistematiza modul în 
care putem măsura poziţia ocupaţională în orice tip de model de 
analiză a datelor, adaptată la contextul românesc, care doreşte să ţină 
cont de statusul social al indivizilor. Pe lângă clasificarea exhaustivă 
a ocupaţiilor realizată de scheme precum ISCO (International 
Standard Classification of Occupations), cu varianta sa adaptată la 
structura ocupaţiilor din România: COR (Clasificarea Ocupaţiilor din 
România) şi diferitele scheme de a măsura clasele sau statusul social 
în cercetările comparative internaţionale (ca, spre exemplu, ISEI - 
International Socio-Economic Index sau EGP - schema de clase 
Erikson Goldthorpe Portocarero), pentru analizele moderne ale 
stratificării sociale este absolut necesar accesul la scheme de clasifi¬ 
care a ocupaţiilor adaptate contextelor naţionale şi orientate spre 
utilitate în cercetarea academică. 

De ce este important să avem moduri adaptate la contextele 
naţionale de a măsura ocupaţia în cercetările stratificării sociale? 
După mulţi ani în care accentul a fost pus pe dezvoltarea schemelor 
internaţionale de măsurare a statusului ocupaţional, sociologia şi 
domeniul studiului stratificării sociale posedă, în momentul de faţă, 
câteva alternative foarte bune de a măsura, în mod comparativ şi 
internaţional, statusul ocupaţional. Cei care dezvoltă şi folosesc aceste 
scale sunt însă conştienţi de dezavantajele acestora. Printre altele, 
puterea pe care aceste scale o au în a facilita comparaţiile internaţio¬ 
nale este contra-balansată de faptul că ele nu au cum să păstreze 
nivelul de detaliu şi mularea adecvată pe caracteristicile structurii 
ocupaţionale pe care măsurile adaptate contextelor naţionale le au. 
într-un model corect specificat, o scală de măsurare a poziţiei ocupa¬ 
ţionale adaptată contextului naţional va avea o putere explicativă 
mai bună în comparaţie cu o măsură internaţională a ocupaţiei. 

Utilitatea merge mult mai departe decât atât şi avantajele nu se 
rezumă la cercetările cu specific naţional. Chiar şi în cercetările 
internaţionale comparative este recomandată folosirea scalelor inter¬ 
naţionale de măsurare a statusului ocupaţional, dublate de o măsură 
cu specific naţional a aceleiaşi dimensiuni. Sofisticarea şi flexibilitatea 
modelelor moderne de analiză permit o astfel de abordare (spre 
exemplu strategia folosirii indicatorilor multipli în modelele cu 
variabile latente). în felul acesta, modelul beneficiază de posibilitatea 
de a examina poziţiile sociale ale indivizilor utilizând o măsură care 
ierarhizează într-un mod comparabil români, polonezi, suedezi, 
americani, şi aşa mai departe, dar calibrând măsura respectivă la 
particularităţile structurilor ocupaţionale şi contextelor naţionale 
(utilizând un exemplu ipotetic, ţinând cont de faptul că un manager 
de restaurant şi un director de şcoală au valori şi stiluri de viaţă mult 
mai similare în Statele Unite decât în Polonia). Primul tip de măsură, 
cea cu caracter internaţional, este necesară pentru a realiza 
comparaţia între ţări; al doilea tip de măsură readuce în model 
informaţiile şi detaliile specifice ţărilor, care au fost pierdute în 
construcţia măsurilor cu caracter internaţional. 

Cristi Pop se concentrează pe construcţia acestui al doilea tip de 
măsură a poziţiei sociale şi prezintă în volumul său demersul teoretic 
şi metodologic necesar pentru a valida această construcţie. Rezultatul 
este o schemă de clase ocupaţionale cu utilitate atât în cercetările 
naţionale, cât şi în cercetările internaţionale. Adaptarea scalei la 
contextul naţional şi conţinutul ei (în esenţă, o măsură a statusului 
social) îi extinde utilitatea în afara domeniului cercetărilor 
stratificării sociale. Statusul social este un element central în multe 
dintre procesele studiate în domeniul sociologiei, şi măsurile de 
status sunt unul dintre „suspecţii de serviciu" atunci când ne 
construim modele explicative ale realităţilor sociale. Din păcate, 
statusul social este încă un predictor relevant pentru multe dintre 
temele pe care le studiem în sociologie, mai ales în societăţile 
caracterizate de un grad de inegalitate socială mai ridicat. în 
contextul studiilor recente care descriu un trend de creştere a 
inegalităţilor sociale în ţările OECD sau în SUA, printre altele, 
problema măsurării poziţiei sociale revine în prim plan. 


7 



Pornind de la punctul de vedere că în societăţile actuale clasele 
sociale au încă o relevanţă crescută, Cristi Pop îşi propune să 
avanseze o schemă de clase cu specific naţional şi temporal, special 
construită având în vedere contextul istoric şi socio-economic. Ideea 
de a folosi ocupaţiile, în principal, şi alte variabile, cum ar fi statutul 
ocupaţional şi sectorul de activitate, drept criterii de departajare între 
clasele schemei propuse în lucrare, îşi găseşte suport în idei din 
teoriile clasice ale stratificării sociale din tradiţia durkheimistă şi în 
scrierile recente ale cercetătorilor polonezi despre stratificare socială. 
Tot în literatura de specialitate recentă, Grusky şi colaboratorii săi au 
avansat conceptul de micro-clase sociale, construite tot în jurul 
ocupaţiilor, folosind raţionamentul că în societăţile actuale ocupaţiile 
sunt cele care structurează diferenţele socio-economice şi de stiluri 
de viaţă între indivizi şi cele care creează categorii sau clase omogene 
în interior. Schema propusă de Cristi Pop lucrează la nivelul claselor 
sociale mari (autorul propune o schemă cu zece clase sociale), dar 
argumentele referitoare la importanţa ocupaţiilor în structurarea 
claselor sociale se aplică şi în acest caz. Ocupaţiile sunt importante 
pentru cercetătorii stratificării sociale pentru că sunt cel mai bun 
indiciu al unui complex de dimensiuni care, toate luate la un loc, 
constituie statusul social sau poziţia în clasa socială a individului: 
resurse de capital uman, financiar şi prestigiu. Mai mult, ocupaţiile 
creează micro-comunităţi de oameni cu abilităţi, interese, oportuni¬ 
tăţi şi stiluri de viaţă similare (de aici derivând şi puterea lor de a 
structura clase sociale), iar părinţii pot transmite copiilor abilităţi, 
cunoştinţe şi capital social, toate specifice ocupaţiei părinţilor (de aici 
derivând rolul ocupaţiilor în procesele de mobilitate socială). 

în împărţirea neoficială în „tabere" a cercetătorilor stratificării 
sociale, autorul se înscrie în „tabăra" celor care privesc structura 
socială în termeni de clase sociale mari (celelalte două „tabere" fiind 
acelea ale adepţilor viziunii stratificării în termeni de status social şi 
ale adepţilor viziunii în termeni de micro-clase). Poate că demersul 
de a construi o schemă de poziţionare socială adaptată contextului 
naţional din momentul de faţă este cel mai potrivit să înceapă de la 
acest tip de viziune, şi pe baza lui se pot construi demersuri similare 
pentru viziunile alternative ale stratificării sociale. 

Volumul de faţă prezintă mai întâi o discuţie teoretică pe tema 
stratificării şi claselor sociale şi foloseşte această discuţie iniţială 
drept rampă de lansare pentru prezentarea schemei de zece clase 
sociale, care include angajatori, manageri, ocupaţii profesionale, 
supraveghetori, angajaţi pe cont propriu, tehnicieni şi funcţionari, 
muncitori calificaţi, muncitori în servicii şi comerţ, muncitori 
necalificaţi şi agricultori. Profilul în termeni de educaţie, venit şi 
complexitate a muncii pentru fiecare dintre clasele propuse cores¬ 
punde aşteptărilor şi indică diferenţe între toate cele zece clase, ceea 
ce este un prim argument că schema de clase poate fi un instrument 
util în studiul stratificării societăţii româneşti. 

Autorul aduce şi alte argumente pentru a-şi susţine schema de 
clase. Acestea sunt prezentate în partea a doua a lucrării, unde 
strategia adoptată este de a folosi schema de clase pentru a analiza o 
serie de procese: plasarea claselor sociale intr-un spaţiu definit de 
nivelul educaţional, de venituri şi complexitatea muncii, percepţiile 
indivizilor asupra stratificării societăţii şi auto-poziţionarea în 
structura socială percepută, mobilitate socială şi procese de realizare 
de status. într-un fel, această parte a lucrării este o demonstraţie a 
utilităţii schemei de clase propuse şi a modului în care schema 
reflectă imaginea stratificării sociale în România de azi. 

Aceste analize aduc în discuţie şi diferenţele între cinci cohorte 
de indivizi născuţi în contexte socio-istorice diferite. Unul dintre 
rezultatele interesante ale lucrării, pe care autorul îl semnalează şi 
comentează, este un proces de convergenţă la cohortele mai tinere 
din punct de vedere a poziţiei în ierarhia educaţională, de venituri şi 
de complexitate a muncii între cele trei clase de la vârful ierarhiei 
(angajatori, manageri şi ocupaţii profesionale) şi cele două clase de la 
baza ierarhiei (muncitori necalificaţi şi agricultori). Mai mult, acelaşi 
proces pare a avea loc la mijlocul ierarhiei, făcând diferenţa între 
partea de sus a clasei mijlocii (tehnicieni şi funcţionari, supraveghe¬ 
tori şi angajaţi pe cont propriu) şi partea de jos a clasei mijlocii 
(lucrători în servicii şi comerţ şi muncitori calificaţi). Deşi mărimile 
subcategoriilor în analiza din care derivă această interpretare sunt, în 
unele cazuri, mici (un lucru asupra căruia autorul atrage atenţia), 
este un rezultat care ar merita explorat mai în detaliu în viitor. 


9 



O altă analiză extrem de interesantă şi cu elemente de noutate 
în spaţiul cercetărilor stratificării sociale din România este com¬ 
paraţia între poziţionarea obiectivă şi auto-poziţionarea în ierarhia 
claselor sociale. Autorul concluzionează că ambele poziţionări sunt 
corelate, deşi auto-poziţionările tind să estompeze distanţele sociale 
existente în schema obiectivă de clase sociale. 

Studiul constituie o contribuţie binevenită la cercetările 
stratificării şi mobilităţii sociale şi demonstrează preocuparea 
autorului pentru propunerea unei soluţii originale şi adaptate 
contextului de analizat. Analizele sunt extrem de variate şi de 
detaliate, demonstrând competenţele autorului în domeniul anali¬ 
zelor empirice, dar şi capacitatea de a folosi eficient mai multe 
modele de analiză pentru a susţine un punct de vedere. 

Cristi Pop a întreprins demersul de a construi această schemă şi 
de a o testa în câteva situaţii de analiză. Domeniul metodologiei 
măsurilor poziţiei sociale adaptate contextului românesc este încă 
deschis şi alte contribuţii importante în domeniu vor veni, fără 
îndoială, de la cercetătorii interesaţi de domeniu. Golul care se pare 
că este mai greu de umplut este cel al bazelor de date naţionale care 
să pună accentul pe o măsurare riguroasă şi detaliată a poziţiei 
ocupaţionale şi a altor măsuri de status social şi care să permită 
comparaţii de-a lungul timpului, în populaţia României, ale unor 
modele pe diverse teme de interes în sociologie. Schema de clase 
propusă de autor în acest volum are aplicabilitate la orice bază de 
date de după 1989, mergând până în viitorul apropiat, şi nu numai la 
bazele de date naţionale, ci şi la studiile internaţionale. Din păcate. 
România este notabilă prin numărul mic de baze de date care pot fi 
folosite în cercetarea stratificării şi mobilităţii sociale, mai ales pentru 
analize de-a lungul timpului cu date de moment, analize 
longitudinale şi analize comparative internaţionale. Efortul lui Cristi 
Pop de a construi în acest volum un instrument de analiză în special 
adaptat acestui tip de baze de date este un prim pas. După citirea 
acestei lucrări şi mai ales a părţilor care discută câteva exemple în 
care schema poate fi aplicată, necesitatea existenţei unor date care să 
poată fi folosite în direcţiile sugerate de autor devine mult mai clară. 

Lipsa discuţiilor despre România, din literatura de specialitate 
internaţională pe temele stratificării şi mobilităţii, remarcată de autor, 
este parţial o lipsă corelată cu lipsa măsurilor de status şi cu lipsa 
datelor. Volumul de faţă face un pas important în a ataca primul 
impediment şi va oferi cititorilor o idee despre ce putem afla despre 
realităţile sociale ale României, conturate şi influenţate de clasele 
sociale. 


Conf. dr. Paula A. Tufiş 

Facultatea de Sociologie şi Asistenţă Socială, 
Universitatea din Bucureşti 

INTRODUCERE* 

O analiză a datelor oficiale legate de veniturile salariaţilor, din 
septembrie 2015, arată că din 4,75 milioane de angajaţi din România, 
43.9% câştigă sub 1000 de lei net lunar, 27.6% au câştiguri între 1000 
şi 1700 de lei net, 19.3% între 1700 şi 3000 lei net, 4.1% între 3000 şi 
4000 de lei net, 2.9% între 4000 şi 6000 de lei net, 1.4% obţin între 
6000 şi 10000 lei net şi 0.7% peste 10000 lei net lunar (Mihai, 2016). 
Prin urmare, dacă alegem să cumulăm datele, aflăm că peste 70% 
dintre angajaţii din România câştigă până la maxim 1700 de lei net 
(care e salariul mediu pe ţară în 2015) şi peste 90% dintre angajaţi au 
un câştig ce ajunge la maxim 3000 de lei net lunar. Dacă veniturile 
salariale, deci un criteriu de natură economică, ar fi principala 
variabilă după care am înţelege straturile sociale sau clasele sociale, 
aş putea să îmi asum o afirmaţie provocatoare, conform căreia peste 
90% dintre angajaţii din România nu intră nici măcar în clasa de 
mijloc! Aceste date sunt relevante într-o ţară care încearcă să se 


* Cartea aceasta este o adaptare şi îmbunătăţire a tezei mele de doctorat "Social 
Classes in Romania: A Cohort Analysis" alcătuită sub îndrumarea prof. dr. 
Traian Rotariu şi susţinută în luna noiembrie 2013, la Facultatea de Sociologie şi 
Asistenţă Socială din cadrul Universităţii Babeş-Bolyai. Exceptând acest capitol 
introductiv şi cel concluziv cuprinzând consideraţiile finale, toate capitolele au 
fost publicate, într-o formă diferită, în reviste de specialitate din ţară. Mai 
precis. Capitolul 1 a apărut sub titlul „Stratificare socială şi clase sociale. O 
perspectivă teoretic-metodologică" în volumul 26 din Studii şi Cercetări din 
domeniul ştiinţelor socio-umane (Pop, 2014a); Capitolul 2 a fost publicat cu titlul 
„Social Classes in Romania. A New Class Schema" în volumul VII din Romanian 
Journal of Population Studies (Pop, 2013); Capitolul 3 intitulat „Stratificarea 
claselor sociale în România. Aspecte metodologice" a apărut în volumul 28 din 
Studii şi Cercetări din domeniul ştiinţelor socio-umane (Pop, 2015a); Capitolul 4 
este în curs de publicare (va ieşi de sub tipar în decembrie 2016) în volumul XIV 
din Anuarul Institutului de Istorie "George Bariţiu" şi se cheamă „Social Class and 
Subjective Aspectes of Social Inequalities" (Pop, 2016); Capitolul 5 „Social 
Mobility Patterns in Romania" a apărut în volumul XIII din Anuarul Institutului 
de Istorie "George Bariţiu" (Pop, 2015b); Capitolul 6 denumit „Status Attainment 
Patterns in Romania. A Class-Based Analysis" a fost publicat în volumul 59 din 
Studia UBB Sociologia (Pop, 2014b). 

conecteze tot mai mult la forma şi ideologia neoliberală a 
capitalismului unde profitul este aspectul principal de urmărit şi 
unde oamenii ajung, de destule ori, să fie judecaţi după capacitatea 
de a-şi converti cunoştinţele şi aptitudinile în bani. Relevante sunt 
aceste date şi pentru o altă idee intens vehiculată în media şi nu 
numai, cea conform căreia clasa de mijloc ar trebui să fie principala 
clasă ce produce plus-valoare prin muncă şi care are o capacitate 
ridicată de consum. Dar este criteriul economic principalul criteriu 
de includere a indivizilor în clase sociale? Ce se mai poate adăuga 
pentru o înţelegere mai nuanţată? Oare indivizii, când sunt întrebaţi 
în ce clasă socială se plasează, pe ce criterii îşi formulează răspunsul? 
în aceste condiţii, rămâne deschisă o întrebare mare care îmi 
ghidează demersul de conceptualizare şi, apoi, de punere în aplicare 
a rezultatelor pe care o urmăresc în capitolele următoare ale acestei 
cărţi: cum poate fi construit şi aplicat un nou sistem de clase sociale 
care să ţină cont de realităţile socio-economice ale României de azi şi 
să fie comparabil cu alte sisteme de clasificare internaţionale? 

Rolul claselor sociale şi locul lor în sistemul de stratificare socială 
au fost mereu subiecte importante pentru cercetători proveniţi din 
tradiţii de gândire diferite. Dintr-o perspectivă weberiană, pentru 
Erikson şi Goldthorpe (1992) sau Goldthorpe şi Marshall (1992), 
relaţiile de clasă sunt definite prin relaţiile de muncă (de angajare) şi 
prin forme diferite de contracte de muncă. în acelaşi timp, pentru 
Wright (1978,1979,1997, 2006), într-o perspectivă marxistă, proprie¬ 
tatea asupra mijloacelor de producţie este crucială pentru definirea 
claselor sociale. O altă definiţie influentă este cea a lui Esping 
Andersen (1992), care discerne între clase bazate pe relaţii de clasă 
văzute într-un câmp mediat de instituţii ce reglementează diferite 
aspecte ale vieţii sociale, cum este şi statul bunăstării. Dintr-un alt 
punct de vedere, unul cultural, Savage et. al. (2005, 2013) înţeleg 
clasele sociale ca fiind strâns legate de statusul socio-economic al 
individului. Acestea sunt, după părerea autorilor, două concepte 
inseparabile. Economia politică îşi aduce şi ea contribuţia în înţele¬ 
gerea rolului claselor sociale în istoria (mai recentă) a umanităţii. 
Astfel, Karl Polanyi ([1944], 2013, p. 231) arată că este important să 

punem accentul pe analiza de clasă, deoarece „serviciile faţă de 
societate îndeplinite de clasele proprietare de pământ, clasele de 
mijloc şi clasele muncitoare au modelat întreaga istorie a secolului al 
XlX-lea", clasele de mijloc fiind văzute ca „purtătoarele economiei de 
piaţă incipiente" (Polanyi, [1944], 2013, p.231). Chiar dacă cercetători 
diferiţi definesc clasele sociale folosind multiple accepţiuni, toate au 
la bază un crez comun, un crez care stă şi la baza acestei lucrări, şi 
anume: clasa contează! Aşadar, clasele sociale au un impact 
semnificativ asupra felului în care indivizii percep societatea şi 
poziţia lor în această societate, fie că alegem să o măsurăm folosind 
indicatori obiectivi sau subiectivi. Mai mult, provenienţa dintr-o 
anumită clasă socială produce şanse diferite pentru indivizi de a 
avea traiectorii de mobilitate socială ascendente sau descendente. 
Totodată, procesul de dobândire de status este puternic legat de 
clasa socială, fiind influenţat de aceasta. 

Cu toate că unii autori susţin teza „morţii clasei" (Pakulski si 
Waters, 1996), insistând că situările indivizilor în structura socială nu 
au impact asupra orientării si comportamentului lor, iar clasele soci¬ 
ale devin tot mai puţin importante în explicarea identităţii şi vieţii 
indivizilor (Clark şi Lipset, 1991; Kingston, 2000), eu demonstrez 
contrariul în aceasta lucrare, dovedind - precum Slomczynski (2000) - 
că apartenenţa la diferite clase sociale are consecinţe importante în 
societate şi că diferite aspecte ale vieţii sociale sunt rezultate ale 
apartenenţei la acestea. Există şi alte argumente pentru o revenire a 
analizei de clasă la nivelul întregii Europe postcomuniste. Mai 
precis, în august 2015, într-un număr dedicat clasei sociale din „East 
European Politics and Societies and Culture" o serie de autori 
vorbesc, în diferite contexte naţionale, despre modul în care s-a 
conservat, transformat şi diluat analiza de clasă din Europa Centrală 
şi de Est. Pentru început, Helemae şi Saar (2015) au în vedere 
inegalităţile sociale din Estonia dintr-o perspectivă de clasă ignorată 
până acum în această ţară. Drahokoupil (2015) arată că în Cehia 
situaţia este diferită, clasa socială fiind o preocupare constată în 
analizele de stratificare, dar într-o manieră funcţionalistă. în 
Slovacia, până la începutul anilor 2000, clasele erau văzute mai 

degrabă într-o manieră gradaţională, decât relaţională şi abia după 
2006 analiza de clasă reîncepe, oarecum timid, să fie influentă 
atacând probleme precum sărăcia şi justiţia socială (Fabo, 2015). 
Apoi, Gagyi şi Eber (2015) vorbesc despre clasă şi structura socială în 
sociologia maghiară şi arată cum, în Ungaria, conceptul de clasă a 
dispărut din literatura despre stratificare socială începând din anii 
'70, din cauza unei duble influenţe, sovietică şi vestică, care au trasat 
liniile directoare de analiză pentru un număr important de ani. 

în cele ce urmează. Ost (2015) schiţează modul în care analiza 
de clasă din Polonia a dispărut în postcomunism, lăsând locul unei 
perspective funcţionaliste asupra stratificării care a exorcizat relaţiile 
de putere şi de clasă din schema analitică. Totuşi, arată că, în ultimii 
ani, analiza claselor sociale redevine importantă. Tot pentru Polonia, 
Zarycki (2015) propune o interpretare bourdieusiană a clasei ca fiind 
subordonată culturii şi în acest mod conturând relaţiile sociale. în 
Bulgaria postcomunistă se pot distinge trei linii mari analitice: o 
trecere de la stratificarea bazată pe clasă înspre stratificarea bazată 
pe status; de la stratificare unidimensională, la cea multidimensională 
şi de la un model marxist de clasă spre analiza reţelelor sociale 
(Boyadjieva şi Kabakchieva, 2015). Pentru România, Ban (2015) 
vorbeşte despre fragilitatea şi marginalitatea relativă a analizei de 
clasă, observând posibilitatea acesteia de a schimba, în viitor, 
discursul politic şi mediatic. Ca şi în alte ţări postcomuniste, în 
Slovenia analiza de clasă şi cercetarea în stratificare socială au avut 
un rol mai degrabă marginal, fiind criticate atât de pe poziţii 
tradiţionale sau din curente promotoare ale modernizării, cât şi de 
pe poziţii anarho-comunitariene. Mai mult, în universtăţi nu există 
cursuri speciale de stratificare şi mobilitate socială (Kramberge şi 
Stanojevik, 2015). De asemenea, în Croaţia s-a vorbit rar, în discursul 
public şi academic, despre clasă, mai ales din cauza războiului şi 
importanţei crescute a naţionalismului din anii '90. în prezent, o 
nouă generaţie de activişti şi universitari de stânga încearcă să 
închege o astfel de dezbatere (Grdesic, 2015). în cazul Serbiei, 
Meszmann (2015) susţine că discursul despre clasă a rămas 
important până la începutul anilor 2000 datorită politicii duse de 

Milosevic care a făcut ca muncitorii să fie relevanţi politic în toată 
perioada anilor 1990. După 2000, clasa devine mai puţin importantă 
în Serbia, cu excepţia intereselor unor anumiţi cercetători tineri. 
Ryabchuk (2015) arată că în Ucraina analiza de clasă a fost mereu 
relevantă, dar modul în care a fost realizată i-a limitat eficacitatea. 
Mai precis, s-a bazat pe anchete mari care prezentau doar informaţii 
de suprafaţă construite după liniile directoare ale unei orientări mai 
degrabă gradaţională, decât relaţională, asupra clasei. Alte caracte¬ 
ristici ale acestei analize sunt lipsa dorinţei de a prezenta experienţa 
subiectivă a oamenilor în ceea ce priveşte clasa şi o tendinţă înspre 
legitimarea funcţională a ordinii existente (Ryabchuk, 2015). în Rusia, 
chiar dacă odată cu căderea comunismului analiza de clasă a devenit 
reziduală, mai recent, o serie de cercetători sunt preocupaţi de defi¬ 
nirea clasei de mijloc într-o perspectivă non-marxistă, în încercarea 
de a identifica un grup social cu potenţial de a conduce Rusia într-o 
direcţie mai liberală. în acelaşi timp, majoritatea celor interesaţi de 
subiect, din această ţară, folosesc o perspectivă mai tradiţională 
asupra clasei şi conflictului de clasă, după cum arată Crowley (2015). 

Toate aceste articole construiesc o imagine conform căreia 
analiza şi conceptul de clasă au devenit marginale în Europa 
Centrală şi de Est, în ţările din fostul bloc comunist, chiar dacă 
realităţile cotidiene scot la iveală necesitatea lor. Prin urmare, scopul 
acestei cărţi este de a prezenta o nouă schemă de clasă bazată pe 
ocupaţii, văzută în multiplele sale faţete şi într-o perspectivă 
temporală, precum şi modul în care această clasificare poate fi 
folosită în diverse analize ale structurii sociale. Lucrarea se sprijină 
pe o puternică componentă metodologică, deoarece are în vedere 
modul de construcţie a unor diferite clasificări şi scheme de clasă, 
dar, în acelaşi timp, se raportează critic la realităţile descrise de 
aceste instrumente metodologice. Astfel, o nouă schemă de clasă este 
folosită pentru a prezenta diverse realităţi care materializează viaţa 
socială a indivizilor. Sub acest aspect, clasa socială are un impact 
important asupra modului în care indivizii percep şi creează 
inegalităţile sociale, mobilitatea socială şi menţin sau schimbă 
statutul social - aspecte pe care am ales să le prezint şi interpretez în 

această lucrare. în construirea claselor sociale şi în interpretarea 
rezultatelor analizelor, o importanţă mare o are abordarea profe¬ 
sorului Slomczynski (în linia propusă de Şcoala Nuffield) relativ la 
clasele sociale din Polonia, deoarece aceasta are o serie de trăsături 
comune cu România. Astfel de trăsături sunt: ordinul relativ de 
mărime al ţarii şi al populaţiei (chiar dacă Polonia e mai mare), o 
importantă componentă de populaţie rurală care dă mulţi lucrători 
agricoli în forţa de muncă şi, în plus, ambele ţări sunt foste socialiste. 
Pe lângă aceste aspecte, în lucrarea mea, cadrul (neo)marxist, 
prezentat în opera lui Wright (şi nu numai), este relevant pentru a 
înţelege inegalităţile bazate pe relaţii de putere dintre diferitele clase 
sociale. 

Convingerea conform căreia clasa contează a fost unul dintre 
motivele cele mai importante pentru a propune o teză în domeniul 
stratificării sociale. Sunt totuşi şi alte aspecte care constituie motivaţii 
pentru a scrie o carte în acest domeniu. Unul dintre ele este legat de 
vizibilitatea redusă a României în studiile comparative de strati¬ 
ficare. O excepţie este dată de European Social Survey unde 
România a participat în două rânduri, în 2006 şi în 2008 1 . Totuşi, 
folosind variabilele produse de această anchetă, am putea să 
înţelegem într-o măsură mai limitată realităţile sistemului de 
stratificare actual bazat pe clase sociale. Baza de date pe care o 
folosesc (STRATSOC 2010, detalii mai jos) oferă un set mai larg şi 
complex de variabile utile în analizarea sistemului de stratificare 
socială. O lucrare în acest domeniu este un demers necesar şi pentru 
că, deşi în literatura românească se pot găsi diverse studii ce folosesc 
clase sociale, din nefericire, acestea utilizează paradigme teoretice 
insuficient precizate, ignoră distincţiile dintre straturi sociale, clase şi 
status, iar liniile de demarcare dintre categorii nu sunt suficient 
problematizate (Urse, 2003; Vasile, 2008; Gheorghiţă, 2010). Putem 
vorbi tot aici şi de alţi cercetători care preferă o abordare mai 
degrabă culturală asupra clasei, concentrându-se pe stiluri de viaţă 


1 Pentru mai multe detalii legate de aceasta ancheta vezi: 
http:// www.europeansocialsurvey.org/ 

ale indivizilor (Chiribucă şi Comşa, 1999; Comşa, 2006), pe elite şi 
clasa de mijloc (Chiribucă şi Comşa, 1999) sau pe transferurile sociale 
dintre clase (Lăzăroiu, 1999). Alţi autori pun accent pe implicaţiile 
educaţiei asupra mobilităţii sociale (Rotariu, 2005) sau pe 
schimbările sistemului de stratificare datorate tranziţiei la o societate 
capitalistă - într-un sens general (Rotariu şi Voineag, 2012). în plus, 
alte cercetări implică metodologii complexe pentru a înţelege siste¬ 
mul de stratificare socială a minorităţii maghiare din Transilvania 
(Vereş, 2006). 

Totodată, modul în care sunt configurate clasele sociale bazate 
pe căsnicie (Cucu şi Culic, 2012), discutarea critică a mobilităţii 
sociale şi educaţionale a indivizilor născuţi în condiţii istorice foarte 
diferite (între 1955 şi 1966, respectiv 1977 şi 1985) (Roşu, 2016), clasa 
de mijloc şi formarea acesteia sunt preocupări constante ale cercetă¬ 
torilor (Larionescu, Mărginean şi Neagu, 2006; Cucu, 2007; Vasile, 
2008). Legat de acestea, unele lucrări au în vedere modul în care s-au 
format clasele capitaliste, de antreprenori, aici remarcându-se cartea 
Irinei Culic (2002) şi articolul lui Cătălin Augustin Stoica (2004). Alte 
lucrări au în vedere clasa muncitoare dintr-o perspectivă situată în 
sociologia urbană şi în sociologia economică, domeniu în care poate 
fi remarcată o muncă intensă din partea celor din Catedra de 
Sociologie de la Cluj-Napoca, cum ar fi Norbert Petrovici (2007, 2011, 
2012), Florin Faje (2011) sau Anca Simionca (2012). 

Deoarece, în acest context, dimensiunea predării universitare 
are un important aport, voi continua să vorbesc despre cursurile de 
stratificare socială cu o vizibilă componentă de analiză de clasă. La 
Bucureşti, se remarcă cursul de stratificare propus de Dumitru 
Sandu (2000) sau articolul Paulei Tufiş (2011), care trece în revistă o 
serie de aspecte teoretice şi modul în care acestea sunt puse în 
practică în diverse ţări, aspecte care ţin de procesul de stratificare 
socială, de mobilitate socială sau de dobândire de status. în plus. 
Paula Tufiş acordă o atenţie constantă preocupărilor ce ţin de 
metodologie, deci de măsurarea şi conceptualizarea poziţiei sociale, 
în acest sens, autoarea oferă o trecere în revistă precisă a câmpului 
internaţional de studii de stratificare, vorbind despre implicaţiile 

opţiunilor de operaţionalizare a poziţiilor sociale unidimensional sau 
multidimensional, pe bază de variabile discrete sau continue, cu un 
număr mai mare sau mai mic de clase sociale (Tufiş şi Alwin, 2015), 
pentru a aminti doar o parte dintre tematicile abordate. în Cluj- 
Napoca, începând cu 2002, Traian Rotariu ţinea un curs de mobilitate 
socială, iar Irina Culic unul de Stratificare Socială. începând cu 2005, 
acest curs s-a transformat în unul de Stratificare şi Mobilitate Socială, 
ţinut iniţial de Irina Culic şi ulterior (în aproximativ ultima decadă) 
de Cristina Raţ, care a ales să utilizeze analiza de clasă în proble¬ 
matica sărăciei romilor (2005) sau în analiza statului bunăstării post- 
comunist (Inglot, Szikra şi Raţ, 2012). Chiar şi în aceste condiţii, Ban 
(2015) observă fragilitatea analizei de clasă în România şi o explică 
pe bază unor moşteniri ale naţional-stalinismului, văzut ca şi cadru 
ideologic în care s-a dezvoltat socialismul în România, dar şi prin 
anti-comunismul puternic care a caracterizat perioada anilor '90, 
urmate de o revenire la mijlocul anilor 2000. 

Nu am pretenţia de exhaustivitate a acestei prezentări, dată 
fiind şi axarea ei pe partea academică a analizei de clasă. Ban (2015) 
observă că în România acest tip de analiză este folosită şi în alte 
medii, producând importante dezbateri pe problematici de interes 
mai general. El remarcă prezenţa tot mai vizibilă în spaţiul public a 
activiştilor, jurnaliştilor şi bloggerilor de stânga care îşi definesc 
identitatea împotriva unui consens anti-stânga din contextul cultural 
şi politic mai larg - exemple în acest sens sunt „Grupul de la Cluj" 
care ulterior se constituie în jurul revistei IDEA sau platforma 
Cri tic Atac (Ban, 2015). Totuşi, o bună parte dintre acestea sunt studii 
de nişă (atât în mediul academic, cât şi în cel non-academic) care 
folosesc un sistem de clasă insuficient specificat sau se orientează 
doar asupra unor clase sociale specifice şi nu mereu suficient de bine 
definite şi delimitate. Din aceste considerente, este nevoie de un nou 
sistem de clase, unul bazat pe standarde internaţionale (precum 
ISCO) dar care să aibă o importantă componentă sociologică şi să fie 
construit după criterii clare şi transparente. Această nouă schemă de 
clase sociale poate fi apoi testată pentru a răspunde la mai multe 
întrebări, care pot crea o imagine de ansamblu asupra sistemului de 
stratificare socială din România. 

Urmărind toate aceste aspecte, cartea de faţă aduce o contribuţie 
metodologică la câmpul dinamic şi complex al studiilor de stratifi¬ 
care socială. Propun un nou instrument analitic comparabil cu altele 
internaţionale similare; adică o nouă schemă de clase calibrată pentru 
a surprinde diferenţele dintre clasele sociale din România post-socia- 
listă. Deoarece oricărui sistem de stratificare socială îi sunt inerente 
inegalităţile sociale, între clasele sociale, putem identifica mai multe 
tipuri de inegalităţi. îmi organizez cercetarea pentru a cuprinde trei 
tipuri de astfel de inegalităţi sociale bazate pe: (1) clase sociale şi ordi¬ 
nea lor internă de stratificare precum şi procesul de mobilitate socială 
intergeneraţională explicat intr-o perspectivă temporală; (2) percepţia 
indivizilor legată de sistemul de stratificare şi auto-poziţionarea lor 
subiectivă în acest sistem şi (3) procesul de dobândire de status. 

în încercarea de a descrie mecanismele care stau la baza stratifi¬ 
cării sociale, sunt interesat de felul în care clasa socială influenţează 
modul în care indivizii percep diferenţele dintre ei, precum şi şansele 
lor în viaţă. Prin urmare, împart linia generală de cercetare în mai 
multe întrebări specifice care au rolul de a contura o imagine a 
sistemului românesc de stratificare, populat şi modificat de indivizi ce 
provin din diferite clase sociale. Astfel, un set de zece întrebări de 
cercetare, la care ofer răspunsuri de-a lungul a cinci capitole de 
analiză, creează o imagine de moment, sintetică şi precisă asupra 
actualului sistem de stratificare socială din România: (1) Care sunt 
modelele de clase sociale cele mai potrivite pentru a descrie societatea 
contemporană românească?; (2) Care sunt criteriile potrivite pentru a 
construi aceste clase sociale?; (3) Prin ce mecanisme este produsă 
stratificarea socială?; (4) Există distincţii temporale în felul în care sunt 
stratificate clasele sociale?; (5) Cum percep indivizii din diverse clase 
sociale inegalitatea?; (6) Se schimba această percepţie în timp?; (7) 
Cum poate fi descrisă şi înţeleasă mobilitatea socială în cazul 
diferitelor clase sociale?; (8) Care sunt implicaţiile temporale ale 
mobilităţii sociale?; (9) Există diferenţe în procesul de dobândire a 
statusului între diverse clase sociale? (10) Dar între indivizii născuţi în 
contexte istorice şi sociale diferite? Aşadar, cercetarea mea se bazează 
şi pe o perspectivă temporală. Aceasta perspectivă este construită 
folosind mai multe cohorte de indivizi născuţi în contexte socio- 
istorice diverse, care ar putea să le influenţeze perspectivele de viaţă. 

Pentru a răspunde la aceste întrebări am folosit datele care 
provin din proiectul STRATSOC 2010. Este vorba de un set de date 
colectate în cercetarea „Structură de Clasă şi Stratificare Socială în 
România Contemporană". Cercetarea a fost realizată de Universita¬ 
tea din Bucureşti (director prof. dr. Lazăr Vlăsceanu) în parteneriat 
cu Universitatea Babeş-Bolyai Cluj-Napoca, Universitatea Oradea şi 
Centrul pentru Sociologie Urbană şi Regională (CURS), prin suportul 
financiar al Ministerului Educaţiei şi Cercetării, Grant PN-II No. 
92131/Oct. 2008. Ca şi design, eşantionul este unul multistadial 
stratificat-aleator şi baza de date include 4508 respondenţi de 25 de 
ani şi peste. Cercetarea de teren a avut loc în noiembrie-decembrie 
2010 şi s-a bazat pe interviuri faţă-în-faţă la reşedinţa respondenţilor 
pentru a completa chestionarele. Am participat în acest proiect în 
echipa îndrumată de prof. dr. Traian Rotariu, de la Universitatea 
Babeş-Bolyai, Cluj-Napoca. Datele oferă posibilitatea de a prezenta 
rezultate în diverse scheme de clasă, dar, din considerente ce ţin de 
codarea ulterioară a datelor, compar clasa propusă cu binecunoscuta 
schemă EGP, deoarece ambele se bazează pe Clasificarea Internaţio¬ 
nală Standard a Ocupaţiilor (ISCO). 

Cu scopul de a crea şi o dimensiune comparativă, am împărţit 
respondenţii în cinci cohorte de indivizi născuţi în perioade istorice 
diferite. Prima cohortă este alcătuită din generaţia născută până la 
1939, cel mai în vârstă individ fiind din 1917. Este cohorta născută în 
timpul Primului Război Mondial şi imediat după. Următoarea 
cohortă este compusă din cei născuţi între 1940 şi 1954, în perioada 
celui de Al Doilea Război Mondial. Perioada 1955-1966 se referă la 
generaţia celor născuţi în timpul politicilor de urbanizare post- 
staliniste. A patra cohortă, 1967-1976, este născută în etapa politicilor 
coercitive pro-nataliste introduse de regimul comunist. Ultima 
generaţie folosită în analize este constituită din indivizi născuţi în 
perioada crizei economice a socialismului, 1977-1985, o perioadă în 
care socialismul a intrat în declin şi, ulterior, a fost înlocuit. Pe 
parcursul lucrării voi încerca să evidenţiez diferenţele existente între 
aceşti indivizi şi prin prisma situaţiei lor la origine (situaţie influen¬ 
ţată de contextul socio-istoric al vremii) şi, totodată, să prezint mai 
dens contextul social al acestor perioade. Este relevant să discutăm 

despre clase sociale într-o perspectivă temporară şi pentru că perioada 
socialistă nu a fost una în care acestea au fost nivelate de un regim 
ideologic egalitar, după cum observă Ban (2014), care opinează că 
Partidul Coumunist Român (1948-1989) „a reprezentat o formă de 
economie politică autoritară extrem de deconectată de la aspiraţiile 
istorice ale socialismului democratic [...] nu s-a putut lipsi de relaţii 
autoritare, de suprimarea sistematică a aspiraţiilor spre democraţie 
economică şi de înclinaţia spre o represiune socială care s-a dovedit 
adesea a fi destul de militaristă" (p.41). 

în termeni de organizare şi logică internă, lucrarea mea începe 
cu un capitol teoretic unde pregătesc terenul pentru următoarele 
capitole analitice. Din acest motiv, în primul capitol explic conceptele 
cheie, fac o introducere generală legată de construirea schemelor de 
clasă, prezint câteva criterii pe baza cărora clasificările pot fi 
comparate, prezint o serie de aspecte care ajută la înţelegerea proce¬ 
sului de stratificare şi, legat de acesta, vorbesc despre inegalităţile 
dintre clasele sociale, dar şi despre procesul de mobilitate socială, 
închei această secţiune cu o abordare diferită schiţând un cadru 
general pentru înţelegerea procesului de dobândire de status. 

Capitolul doi este unul analitic şi este, probabil, cel mai impor¬ 
tant, deoarece aici prezint şi explic modul în care am creat conceptul 
de clase sociale, precum şi nevoia de o nouă clasificare în context 
românesc. Tot aici introduc câteva analize preliminare legate de 
aceste clase, dar şi o comparaţie cu clasificarea EGP. Construcţia 
claselor sociale, utilizând rezultate ale mai multor cercetători 
polonezi din domeniul stratificării sociale, are două cauze: prima 
este de natură subiectivă şi ţine de faptul că am studiat o perioadă în 
Varşovia şi am luat contact cu oameni preocupaţi, şi cu rezultate 
foarte bune în acest domeniu, precum şi aplecarea mea spre un tip 
de metodologie cantitativă utilă în demersul meu. Cea de a doua 
cauză este una obiectivă, legată de asemănarea profilurilor macro ale 
României şi Poloniei - ambele ţări foste socialiste cu un important 
sector agricol, membre ale Uniunii Europene şi cu seturi asemănă¬ 
toare de probleme de natură socio-economică. Totodată, acest prim 
capitol analitic este „piatra de temelie" a lucrării şi e important a fi 
parcurs pentru a înţelege mai bine următoarele capitole care pot fi 

lecturate în ordinea pe care o preferă cititorul, în funcţie de locul 
unde se plasează interesele sale. Prin urmare, ordinea propusă de 
mine urmează o logică internă care uşurează înţelegerea subiectelor 
abordate, dar nu este unica posibilă. 

Capitolul al treilea conţine o prezentare generală a procesului 
obiectiv de stratificare socială bazat pe câteva variabile binecunos¬ 
cute, precum educaţia, venitul şi complexitatea muncii. 

în cel de-al patrulea capitol tratez procesul subiectiv de strati¬ 
ficare socială în termeni de inegalităţi percepute de indivizi care au 
originea în clase sociale diferite. Fac acest lucru urmărind direcţiile 
trasate de Evans, Kelley şi Kolosi în articolul lor din 1992. 

Capitolul al cincilea conţine o analiză a mobilităţii sociale inter- 
generaţionale a indivizilor proveniţi din clase sociale diferite şi care 
sunt născuţi în perioade socio-istorice distincte. Aici interesul meu 
este legat atât de ratele absolute cât şi de cele relative de mobilitate, 
într-o perspectivă intergeneraţională. 

Ultimul capitol conţine o schimbare paradigmatică unde analizez 
procesul de dobândire de status aplicând modelul lui Blau şi Duncan 
(1967, 2008) pe datele folosite de mine. Pentru fiecare capitol, pe 
lângă perspectiva de clasă, folosesc şi o perspectivă temporală cu 
ajutorul celor cinci cohorte de indivizi. De asemenea, fiecare capitol 
analitic se încheie cu o secţiune de concluzii. Partea finală a cărţii 
conţine concluziile generale alături de câteva discuţii precum şi 
câteva posibile dezvoltări ulterioare ale argumentului meu. Este, 
aşadar, important de menţionat că în construirea argumentului meu 
folosesc, practic, două paliere conceptuale şi analitice diferite: unul 
care ţin de clase şi celălalt care este legat de cohorte de indivizi. 
Separaţia pe care o fac între acestea este una de natură analitică, 
pentru o claritate mai mare a argumentării. Interdependenţele, 
întrepătrunderile, co-dependenţele dintre cohorte şi clase sunt eviden¬ 
te, chiar dacă primele par să vorbească, în primul rând, despre dimen¬ 
siunea structurală şi contextuală a realităţii sociale, iar celelalte (clasele) 
despre dimensiunea economico-politică a aceleaşi realităţi. Doar dacă 
le avem în vedere pe ambele, printr-o serie de procese (mobilitate, 
stratificare, dobândire de status) putem să creionăm socialul. 

CAPITOLUL 1: CADRUL TEORETIC 


CONCEPTUALIZĂRI 

Structura socială şi stratificarea acesteia cu ajutorul claselor 
sociale sunt aspecte dezbătute şi comentate din perspective diferite, 
care ţin cel mai adesea de tradiţiile weberiene şi marxiste de gândire. 
Rolul acestui capitol este de a construi imaginea de ansamblu a 
procesului de stratificare socială pe baza contribuţiilor cercetătorilor/ 
gânditorilor preocupaţi de înţelegerea şi explicarea structurilor 
sociale ce caracterizează diverse ţări din spaţiul internaţional. Mă 
interesează, de asemenea, să descriu modul şi criteriile după care 
sunt construite clasele sociale, pentru a înţelege utilitatea acestora în 
perioada contemporană. în plus, scopul acestui demers este de a 
schiţa cadrul general în care putem insera cazul României, pentru a-1 
face comparabil din punct de vedere internaţional. în acest scop am 
în vedere literatura şi cercetările produse de sociologii români care 
acoperă planul temporal prezentat de-a lungul lucrării, folosind 
cohorte diferite de indivizi, aflaţi pe diferite poziţii sociale, în 
conformitate cu sistemului de clase pe care îl propun. 

Structura socială poate fi descrisă ca „patternuri persistente de 
comportament şi interacţiuni între indivizi sau poziţii sociale" 
(House, 1981 apud Kohn şi Slomczynski, 2006). înţeleg structura 
socială a unei ţări folosind în principal rezultatele lui Kohn şi 
Slomczynski (2006), care sunt în aceeaşi linie de gândire cu cea 
propusă de Şcoala Nuffield (cu reprezentanţi precum John H. 
Goldthorpe, Abigail McKnight, Tak Wing Chan, Colin Mills etc) ca 
fiind un model bidimensional compus din clase sociale şi stratificare 
socială. Kohn şi Slomczynski (2006) vorbesc despre clasele sociale ca 
fiind grupuri definite în termenii relaţiilor lor cu proprietatea şi 
controlul asupra mijloacelor de producţie, precum şi controlul lor 
asupra puterii de muncă a altor indivizi. Stratificarea socială este 
ordonarea ierarhică din societate în termeni de putere, privilegii şi 
prestigiu. Pentru cei doi autori, clasa este conceptul fundamental, 

pentru că face referire la organizarea politică şi economică a 
societăţii. Clasele sociale sunt văzute în dimensiunea lor relaţională, 
sunt definite şi indexate în termenii legăturilor lor cu alte clase 
sociale. Prin urmare, clasele sunt văzute ca grupuri distincte, nu un 
continuu, nici doar un set de categorii care pot fi plasate mai jos sau 
mai sus pe baza unei singure dimensiuni de bază. Stratificarea 
socială, pe de altă parte, e văzută ca un continuu, o ordonare 
ierarhică de la poziţia cea mai de jos spre cea mai de sus (Kohn şi 
Slomczynski, 2006, p.2). Un alt concept important, legat de cel 
anterior, este cel de strat social. Aici folosesc o definiţie asupra căreia 
au căzut de acord o serie de autori, şi anume: „agregate de indivizi 
care ocupă poziţii aproximativ similare într-o ierarhie conturată de 
putere, privilegii şi prestigiu" (Williams, 1960; Kohn, 1969; Kohn şi 
Schooler, 1983 apud Kohn şi Slomczynski, 2006). Trecând în revistă 
un spectru larg de perspective legate de cele mai adecvate definiţii 
pentru structura socială, abordarea lui Slomczynski (2002, p.ll) pare 
a fi cea mai comprehensivă şi mai largă. Din perspectiva autorului, 
structura socială este „o compoziţie de grupuri sociale între care 
există inegalităţi în oportunităţile de acces la bunuri publice". Prin 
urmare, într-un anumit sens, această structură înglobează inegali¬ 
tăţile sociale. 

Sistemele de stratificare socială pot fi definite ca seturi de 
instituţii care generează şi menţin inegalităţi. Grusky (1994) arată că 
sistemele de stratificare socială se referă la modul în care are loc 
stratificarea în diverse societăţi, acestea diferenţiindu-se în funcţie 
de: (1) natura resurselor pe baza cărora se conturează inegalităţile 
sociale (economice, politice, culturale, sociale); (2) gradul de inegalitate, 
adică discrepanţa dintre resursele deţinute de indivizi cu poziţii 
sociale distincte; (3) relevanţa atributelor date la naştere, care se 
referă la valorizarea socială inegală a unor trăsături personale cum ar 
fi sexul, etnia, descendenţa etc.; (4) gradul de cristalizare a claselor 
sociale, prin care înţelegem măsura în care o poziţie superioară după 
un anumit criteriu de ierarhizare se asociază cu poziţii superioare şi 
după celelalte criterii. Ca exemplu, putem lua măsura în care ocupa¬ 
ţiile ce asigură un venit ridicat se bucură de prestigiu ridicat şi pot 

oferi individului capacitatea de a influenţa deciziile politice. într-un 
sistem de stratificare socială puternic cristalizat, indivizii pot fi 
caracterizaţi prin consistenţă de status, adică prin corespondenţa 
dintre poziţia ierarhică a diferitelor statusuri pe care le deţin; şi (5) 
gradul de rigiditate, de închidere socială care se referă la 
continuitatea în timp a poziţiei sociale, mai precis la şansele ca un 
individ să îşi schimbe apartenenţa la o categorie socială sau poziţia 
în ierarhia socială (să fie mobil din punct de vedere social). Intr-o 
societate cu o rigiditate ridicată, poziţia actuală a unei persoane 
poate fi determinată în mare măsură pe baza celei precedente, 
respectiv pe baza poziţiei sociale a părinţilor săi, în raport cu un 
anumit criteriu de stratificare. 

Stratificarea socială poate fi văzută din mai multe perspective. 
Din punct de vedere funcţionalist, stratificarea socială îndeplineşte o 
funcţie socială, acesta fiind şi motivul pentru care există, chiar dacă 
formele sale de manifestare variază de la o societate la alta. 
Stratificarea socială are în vedere ierarhia poziţiilor sociale şi nu 
ierarhia indivizilor care ajung să ocupe aceste poziţii. Mai precis, 
fiecare poziţie socială îndeplineşte o funcţie cu importanţă mai 
ridicată sau mai scăzută în menţinerea şi reproducerea sistemului 
(Raţ, 2014). Ca şi o consecinţă, Davis şi Moore (1945) sunt de părere 
că „dacă drepturile şi prerogativele diferitelor poziţii sociale trebuie 
să fie inegale, atunci societatea trebuie să fie stratificată, pentru că 
stratificarea tocmai acest lucru înseamnă. Inegalitatea socială consti¬ 
tuie un mijloc inconştient dezvoltat, prin care societăţile încearcă să 
se asigure că poziţiile cele mai importante sunt ocupate în mod 
conştient de indivizii cei mai dotaţi" (p. 48). Criteriile folosite de cei 
doi autori pentru a ordona din punct de vedere al importanţei 
poziţiile, au în vedere: 1. măsura în care poziţia este unică din punct 
de vedere funcţional şi nu există alte poziţii care ar putea satisface 
funcţia respectivă şi 2. măsura în care alte poziţii sunt dependente de 
funcţia respectivă (Davis şi Moore, 1945). 

în mod evident, această perspectivă a atras critici. întrebarea 
care se ridică este cum putem stabili că anumite poziţii sociale au 
importanţă funcţională mai mare decât altele pentru bunul mers al 

societăţii? Aici Tumin (1953) argumentează că ceea ce numim 
importanţă funcţională este, de fapt, un construct cultural. Mai mult, 
propune o serie de ipoteze testabile empiric, pentru a arăta că, de 
fapt, stratificarea socială reprezintă o serie de disfuncţii pentru 
societate. Printre acestea, putem aminti aspecte care: 1. limitează 
posibilitatea descoperirii întregii arii de talent existente în societate; 
2. limitează extinderea resurselor productive ale societăţii; 3. oferă 
elitei puterea politică necesară pentru a obţine acceptarea şi domi¬ 
narea unei ideologii care raţionalizează ordinea de status (pe bază 
logic-raţională, naturală sau morală); 4. distribuie în mod inegal 
imagini de sine dezirabile; 5. în măsura în care inegalităţile sociale 
nu sunt pe deplin acceptate de cei mai puţin privilegiaţi, se pot crea 
tensiuni; 6. distribuie în mod inegal sentimentul de membru semni¬ 
ficativ al societăţii şi, astfel, şi loialitatea faţă de societate sau 
motivaţia de a fi membru activ social sunt distribuite inegal. (Tumin, 
1953, apud Raţ, 2014). Toate aceste critici sunt idei care trebuie luate 
în considerare când descriem procesul de stratificare socială şi ne fac 
să ne îndreptăm spre explicaţii alternative şi spre alte concepte mai 
potrivite cu scopurile cercetării. 

Prin urmare, Wright (1997) arată că analiza claselor sociale nu se 
bazează pe asumpţia că toate fenomenele sociale pot fi explicate în 
primul rând în termeni de clasă, nici că aceste clase sunt mereu un 
determinant important. Mai degrabă analiza de clasă se bazează pe 
convingerea că putem vedea în clasă o cauză socială universală şi din 
această perspectivă are sens să explorăm ramificaţiile acesteia pentru 
o diversitate de fenomene sociale. Văzută în aceşti termeni, clasa este 
„variabila independentă" responsabilă de explicarea mai multor 
fenomene sociale. Pentru a înţelege clasele sociale, trebuie să avem în 
vedere diferitele conceptualizări care conturează acest termen în 
ştiinţele sociale. Astfel, voi folosi demersul lui Wright (2006) pentru a 
putea cartografia diferitele sensuri ale clasei, dar şi înţelesurile lor în 
tradiţiile weberiene şi marxiste. Primul concept important este cel de 
relaţii de clasă. Pentru ca un sistem economic să poată funcţiona, este 
necesară desfăşurarea unei întregi game de resurse utile în 
producţie: unelte, maşinării, teren, materie primă, forţă de muncă. 

abilităţi şi aşa mai departe. Această desfăşurare poate fi descrisă in 
termeni de relaţii sociale, urmărind actorii individuali care participă 
la producţie cu drepturi diferite şi de pe poziţii de putere diferite, 
relativ la intrările şi rezultatele procesului de producţie. „Puterea" 
face referire la capacitatea efectivă a indivizilor de a controla utili¬ 
zarea mijloacelor de producţie, incluzând capacitatea de a-şi apropia 
rezultatele acestei folosinţe; „drepturile" se referă la aplicarea legii 
de către terţi din cadrul puterii (Wright, 2006). Acelaşi autor conti¬ 
nuă susţinând că, în momentul în care drepturile şi puterea indivi¬ 
zilor asupra resurselor de producţie sunt inegal distribuite, relaţiile 
pot fi descrise ca şi relaţii de clasă. Acestea sunt criterii importante, 
utile pentru a distinge între diverse clase sociale din România contem¬ 
porană. în plus, atât Marx cât şi Weber înţeleg relaţiile de clasă în 
societăţile capitaliste ca gravitând în jurul relaţiei centrale dintre 
proprietarii mijloacelor de producţie şi cei care deţin puterea de 
muncă, chiar dacă Weber (în Gerth şi Mills, 1946), conceptual, vor¬ 
beşte despre situaţia de clasă pe baza şanselor de viaţă, iar Marx (1849), 
despre exploatare. 

Un alt concept important în viziunea lui Wright (2006) este cel 
de locaţie de clasă, care se referă la locaţiile indivizilor (şi uneori ale 
familiilor acestora) în interiorul relaţiilor de clasă. Dacă relaţiile şi 
locaţiile de clasă operează mai degrabă la nivel micro, structura de 
clasă este un concept de nivel macro care marchează organizarea 
generală a relaţiilor de clasă în interiorul unei unităţi mari de analiză 
(Wright, 2006). El vorbeşte şi despre interese de clasă, pe care indivizii 
le au în virtutea acestor alternative strategice determinate de clase, 
sau despre conştiinţă de clasă, care se referă la ceea ce cred actorii 
despre relaţiile de clasă, structura de clasă, precum şi propriul 
interes de clasă. Atât timp cât indivizii au păreri greşite legate de 
natura structurii de clasă în cadrul căreia trăiesc sau despre locaţia 
lor în interiorul acelei structuri şi asupra strategiilor care le-ar 
reprezenta cel mai bine interesele de clasă, se poate vorbi despre 
conştiinţa de clasă ca fiind „falsă" (Wright, 2006). Există şi concepte 
mult mai volatile şi mai greu de surprins cu ajutorul datelor. Pentru 
Wright (2006), practicile de clasă sunt activităţile în care indivizii se 

angajează în urmărirea intereselor lor de clasă, pe baza înţelegerii 
proprii a relaţiilor de clasă. Formarea clasei se referă la formarea unor 
actori organizaţi colectiv în vederea atingerii intereselor de clasă. 

Conceptul de clasă în tradiţiile teoretice marxiste şi weberiene 
are o serie de aspecte comune: ambele tradiţii resping definiţiile 
simple, graduale pentru clase; amândouă sunt ancorate în relaţiile 
sociale care leagă oamenii cu diverse tipuri de resurse economice; 
ambele văd aceste relaţii sociale ca influenţe pentru interesele 
materiale ale indivizilor şi văd relaţiile de clasă ca potenţial pentru 
solidarităţi şi conflict (Wright, 2006). Pe de o parte, intuiţia din 
spatele ideii weberiene de şanse de viaţă este clară: tipul şi cantitatea 
de resurse pe care cineva le deţine au un impact asupra venitului în 
schimburile de pe piaţă (Weber [1922]1978 apud Wright, 2006). Mai 
precis. Weber (1946) vorbeşte despre situaţia de clasă arătând că 
anumiţi indivizi sau grupuri au şanse de viaţă tipice (o componentă 
tipică cauzală comună în privinţa şanselor lor de viaţă). Acestea se 
referă la şansele de a dobândi bunuri, anumite condiţii de viaţă şi 
satisfacţie subiectivă. Şansele acestea tipice derivă din controlul 
relativ asupra bunurilor şi abilităţilor care pot fi utilizate pentru 
obţinerea de venit în condiţiile ordinii economice date. Prin urmare, 
pentru Weber, clasa socială se referă la un grup de persoane care 
ocupă aceeaşi situaţie de clasă. Pe de altă parte, pe baza ideilor lui 
Marx, Wright arătă că: 

„Intr-un context marxist, trăsătura relaţiei dintre oameni şi resursele 
economice, care este şi centrul analizei de clasă, este exploatarea. (...) Ce 
aduce în plus exploatarea este o revendicare conform căreia conflictele de 
interese dintre clase sunt generate nu doar de ceea ce oamenii au, dar şi 
de ceea ce oamenii fac cu ce au. Conceptul de exploatare evidenţiază 
conflictele din interiorul procesului de producţie, nu doar a conflictelor 
de pe piaţă. (...) Exploatare este prin urmare un diagnostic a procesului 
prin care inegalităţile de venit sunt generate de inegalităţile în drepturi şi 
putere asupra resurselor de producţie: inegalităţile apar, cel puţin parţial, 
datorită modurilor în care exploatatorii - în baza drepturilor şi puterilor 
lor exclusive asupra resurselor - sunt capabili să îşi însuşească surplusul 
generat de efortul exploataţilor. Dacă primele două dintre dintre aceste 
principii sunt prezente, dar nu şi cel de al treilea, avem de-a face cu 
opresiune, dar nu exploatare" Wright (2006, p. 65-66). 

Aceste „inegalităţi în drepturi şi putere" pot fi analizate în două 
feluri diferite. în primul rând, utilizând o perspectivă obiectivă, bazată 
pe câteva variabile binecunoscute care acţionează ca şi proxy-uri de 
încredere pentru modus operandi al inegalităţilor. în cel de al doilea 
rând, într-o manierea subiectivă, folosind auto poziţionarea indivizi¬ 
lor în diverse clase sociale, la diferite niveluri, după cum voi demonstra 
în capitolul despre aspectele subiective ale inegalităţilor. 

Kalb (1997) vede în clasă un construct analitic, relaţional şi dina¬ 
mic care sensibilizează mecanismele sociale de bază şi relaţiile sociale 
cheie. Deoarece aceasta nu poate fi identificată prin mijloace nemedi¬ 
ate, uneori devine dificil să vorbim despre clasă în lipsa unor 
variabile de proximitate care fac posibilă o definiţie. Mai mult, Kalb 
(1997) defineşte clasa ca un mod de a încadra seturi de oameni 
definite lax, care sunt afectaţi de procesele dinamice ale capitalismu¬ 
lui în moduri comparabile şi asemănătoare. Nu putem fi niciodată 
siguri ce procese sociale şi culturale operează în interiorul unei clase 
despre care se presupune că produce stiluri colective de viaţă, 
conştientizare şi acţiuni probabile sau improbabile. Diferitele tipuri 
de cunoaştere locală şi accesul diferenţiat la diferite resurse sociale, 
culturale şi materiale pot să fie atât de divergente în interiorul unei 
clase, încât este dificil şi uneori aproape că nu are sens să încadram 
toţi acei oameni într-o clasă. Totuşi, acestea nu pot să fie motive sufi¬ 
ciente pentru a abandona întregul câmp de analize asupra schimbări¬ 
lor din interiorul relaţiilor sociale, de putere şi de acţiune care sunt 
date de clasă, deoarece, în special, aceste segmentări sunt rezultatul 
diferitelor poziţii de timp şi de start al gospodăriilor şi al grupurilor în 
ceea ce priveşte procesele de industrializare capitalistă (Kalb, 1997). 

Pierre Bourdieu are o viziune inedită asupra proceselor de con¬ 
figurare a claselor sociale. Indivizii sunt distribuiţi în spaţiul social în 
funcţie de volumul de capital general pe care îl au, apoi în funcţie de 
structura capitalului deţinut, adică ponderea relativă a diferitelor 
tipuri de capital din volumul de bunuri deţinute (Bourdieu, 1989). 
Mai mult, Bourdieu (1989) susţine că dispoziţiile acumulate prin 
poziţia ocupată implică o ajustare la această poziţie, fapt care înseam¬ 
nă că indivizii îşi cunosc locul, poziţia în societate. Prin urmare, 

distanţele sociale sunt inscripţionate în corpuri, mai precis, în relaţia 
cu corpurile, cu limba şi cu timpul. Aşadar, clasele nu sunt grupuri 
reale. Totuşi, se poate utiliza munca politică în scopul producerii 
claselor sociale ca şi grupuri permanente care au reprezentări 
comune. Această mobilizare politică are şanse mai mari de reuşită 
când încearcă să asambleze agenţi care se află în proximitate spaţială 
şi, deci, fac parte din aceeaşi clasă teoretică. Altfel spus, proximitatea 
în spaţiul social predispune la apropiere (prin proprietăţile şi 
dispoziţiile indivizilor, prin gusturile lor), dar asta nu înseamnă că 
duce la o clasă sociala în sensul dat de Marx. Nu se trece de la clasa 
pe hârtie la clasa reală decât cu un efect politic de mobilizare. Clasa 
reală este de fapt o clasă realizată, mobilizată, rezultat al luptei de 
organizare în clase ca luptă propriu-zis simbolică (şi politică) pentru 
a impune o viziune a lumii sociale sau mai mult, o modalitate de a 
construi aceasta lume socială, în percepţie şi în realitate, şi de a 
construi clasele după care ea poate fi modelată (Bourdieu, 1999). în 
opinia lui, când vorbim despre clase sociale, vorbim despre un 
spaţiu de diferenţe în care clasele există oarecum virtual, punctat, nu 
ca un dat, ci precum ceva ce ar fi de făcut. Poziţia ocupată în spaţiul 
social, în structura distribuţiei diferitelor feluri de capital, comandă 
reprezentările acestui spaţiu şi luările de poziţie în luptele pentru 
conservarea sau transformarea sa. Formele capitalului la care 
Bourdieu (1986) face referire sunt capitalul material (posesiuni mate¬ 
riale şi financiare), social (relaţii sociale, prestigiu social etc.) şi capi¬ 
talul cultural (educaţia, diferite abilităţi dobândite etc.). Totodată, 
capitalul cultural are trei forme: 1. încorporat, care se referă la atribute 
(„dispositions") durabile ale persoanei din punct de vedere al cunoş¬ 
tinţelor, atitudinilor, practicilor sociale, gusturilor etc. Necesită timp 
pentru acumulare şi familia este foarte importantă în dezvoltarea sa. 
2. Obiectivat, care are în vedere bunuri culturale deţinute; nefiind 
suficientă numai proprietatea asupra produselor culturale (capital 
economic), ci se impune şi „consumul" acestora, utilizarea lor speci¬ 
fică, reglementată social 3. Instituţionalizat, adică diplome educaţio¬ 
nale, atestatele formale care au valoare independentă de cunoştinţele 
şi abilităţile curente ale deţinătorului. Un aspect foarte important, 

necesar de punctat, este că aceste forme de capital sunt convertibile 
unele în altele, lucru care permite indivizilor cu o situaţie 
privilegiată într-un anumit câmp, pe o dimensiune a acestui spaţiu 
social, să acceadă la un statut superior şi pe altă dimensiune, într-un 
câmp social dat (Bourdieu, 1986). Este un mod diferit, bazat pe 
principii structuraliste şi constructiviste, de a privi construcţia 
claselor sociale, care a găsit ecouri, în perioada actuală, în anchete 
precum cea coordonată de Mike Savage (2013) şi care se constituie ca 
o critică la modul „clasic" de înţelegere a mecanismelor de formare a 
claselor sociale, după cum voi arăta şi în ultimul capitol. 

O altă contribuţie, care aduce un plus de cunoaştere conceptului 
de clasă socială, este cea a lui Anthnoy Giddens. Pentru Giddens 
(1973), cea mai importantă problemă din teoria claselor este dată de 
structurarea relaţiilor de clasă. Cercetătorul încearcă să înţeleagă 
cum se transformă clasele economice în clase sociale şi modul în care 
relaţiile de natură economică ajung să fie translatate în structuri 
sociale non-economice. Astfel, punctează ceea ce simte că este o 
ambiguitate a termenului de „clasă" şi anume faptul că acesta este 
folosit şi pentru categorii economice, dar şi pentru grupuri sociale 
(Giddens, 1973). Ca şi o consecinţă, în opinia lui Giddens (1973), 
clasa trebuie diferenţiată de strat şi teoria claselor de stratificarea 
socială. Acest lucru se întâmplă pentru că limitele şi diviziunile între 
straturi pot fi trasate relativ facil cu ajutorul unor scale de măsură 
(ex. diviziuni în funcţie de venit sau de numărul de ani de educaţie), 
lucru mult mai dificil când vine vorba despre clase care nu se supun 
evaluării pe o scală ordinală cu poziţii superioare şi inferioare. Este 
un punct de vedere de care ţin cont pe parcursul lucrării, având în 
vedere că uneori poate să pară neclară distincţia între clasă şi strat, 
deoarece folosesc conceptul de „clasă" atât pentru diferenţieri pe 
straturi după o serie de variabile socio-demografice, cât şi pentru a 
vorbi de o ordine ne-ierarhică a ocupaţiilor care stau la baza 
sistemului de clase pe care îl propun în capitolele următoare. 

CONSTRUIREA CLASELOR SOCIALE 

în încercarea de a înţelege cum sunt construite categoriile 
sociale 1 , putem identifica diferenţe între clasele sociale din societăţile 
capitaliste (ex. SUA) şi din cele (foste) socialiste (ex. Polonia) şi 
procesul de stratificare socială emergent în acestea. Pentru clasele 
sociale din societăţile capitaliste, Wright (1978, pp. 30-110) descrie 
trei locaţii de clasă de bază: 

1. O burghezie ai cărei membri controlează investiţiile şi 
procesul de acumulare, mijloacele fizice de producţie şi puterea de 
muncă a altora; 

2. O mică burghezie ai cărei membri controlează investiţiile şi 
mijloacele de producţie, dar nu şi puterea de muncă a altora; 

3. Un proletariat ai cărui membri nu controlează niciunul 
dintre aceste elemente esenţiale de producţie. 

Wright (1978, p. 31) menţionează, pentru SUA, o serie de 
grupuri care ocupă „locaţii contradictorii", numind managerii şi 
supervizorii care nu deţin mijloacele de producţie, dar, în mod cert, 
controlează atât mijloacele de producţie cât şi puterea de muncă a 
altor indivizi. O altă distincţie importantă este între muncitorii 
manuali şi non-manuali. Pe baza acestor diferenţieri şi având în 
vedere contextul social polonez (un context oarecum similar cu cel 
din România), Kohn şi Slomczynsky (2006, pp. 30-55) propun un set 
de criterii pentru construirea claselor sociale în Polonia socialistă: 

1. Controlul asupra mijloacelor de producţie - managerii for¬ 
mează cel mai influent grup în procesul de planificare economică, 
fiind o extensie a aparatului de putere statal; 

2. Controlul imediat asupra muncii - acesta separă supervizorii 
nu doar de supervizaţi, ci şi de poziţiile înalte de management, 
deoarece în fabrica socialistă coordonarea muncii este delegată la 
supervizorii de linie, dar le este dată foarte puţină autoritate; 

3. Munca manuală e distinctă de cea non-manuală; 


1 Pe parcursul lucrării folosesc interşanjabil şi cu înţeles similar clase sociale şi 
categorii sociale. 

4. Locaţia în economia centralizată - muncitori manuali care 
sunt angajaţi în fabricile mari şi în industriile extractive ale econo¬ 
miei centralizate, dar şi muncitori care sunt angajaţi în industrii secun¬ 
dare sau în industrii de suport şi în servicii. Ca şi rezultat, autorii au 
găsit o diferenţiere între „muncitori productivi" (centrul clasei mun¬ 
citoare) şi „muncitori neproductivi" (periferia clasei muncitoare); 

5. Deţinerea mijloacelor de producţie - angajaţi pe cont propriu 
sau mica burghezie. 

Astfel, Kohn şi Slomczynski (2006) au identificat distincţiile 
majore între SUA şi Polonia ca fiind date de lipsa unei clase de 
angajatori/antreprenori în Polonia. Autorii au avut în vedere şi 
distincţia dintre două clase de muncitori manuali. Pentru aceeaşi 
perioadă, în Statele Unite ale Americii se folosesc şase clase sociale: 
1. angajatori; 2. angajaţi pe cont propriu (sau mica burghezie); 3. 
Manageri; 4. supervizori; 5. muncitori non-manuali; 6. muncitori 
manuali. în Polonia găsim, de asemenea, şase categorii, dar diferite 
faţă de cele din SUA: 1. manageri; 2. supervizori; 3. muncitori non- 
manuali (intelighenţia: profesionişti, tehnicieni şi personal adminis¬ 
trativ); 4. muncitori în producţie; 5. muncitori în domeniul non- 
productiv; 6. angajaţi pe cont propiu. Pentru Kohn şi Slomczynski 
(2006) componentele majore ale stratificării sociale, atât în Polonia, 
cât şi în SUA, sunt educaţia, statusul ocupaţional şi venitul rezultat 
din muncă. De asemenea, autorii sunt conştienţi de faptul că 
modelele lor exagerează importanţa statusului ocupaţional relativ la 
importanţa educaţiei şi a venitului, deoarece toţi indicatorii de status 
ocupaţional, implicit sau explicit, au în compoziţia lor cerinţele 
educaţionale, dar şi nivelurile de venit ale ocupaţiilor. 

Un an mai târziu, studiul coordonat de Slomczynski şi Marquart- 
Pyatt (2007) evidenţiază nevoia de a integra două abordări ale 
structurii sociale pentru a o putea înţelege: una relaţională şi una 
distributivă. Aceştia identifică analiza structurii sociale în termeni de 
relaţii sociale ca fiind abordarea în termeni de clasă şi analiza 
distribuţiei bunurilor dorite public, pentru care întrebarea centrală 
este cine primeşte, ce primeşte, prin ce canale şi cu ce consecinţe, ca 
fiind abordarea în termeni de stratificare. Pentru a înţelege structura de 

clasă din Polonia, Slomczynski şi Marquart-Pyatt (2007) aplică o 
schemă de clasă ajustată la transformările din perioada post-comu- 
nistă, făcând astfel distincţia între nouă clase sociale: 1. angajatori; 2. 
manageri; 3. experţi; 4. supervizori; 5. angajaţi pe cont propriu; 6. 
tehnicieni şi funcţionari; 7. muncitori manuali calificaţi; 8. muncitori 
manuali necalificaţi şi 9. fermieri. în continuare, Slomczynski et al. 
(2007, p. 26), pentru a diferenţia între câştigătorii şi perdanţii 
tranziţiei post-comuniste (o distincţie începută încă din perioada 
socialistă), explică faptul că: 

„Clasele sociale sunt definite prin puterea economică care, în schimb, 
implică funcţii specifice de natură politică şi ideologică în societate. (...) 
Proprietatea asupra mijloacelor de producţie, controlul asupra procesului 
de muncă şi asupra resurselor economice sunt constitutive ale relaţiilor 
de clasă. Acestea formează baza pe care sunt construite identitatea 
politică şi culturală a claselor sociale. (...) Stratificarea socială înseamnă 
existenţa inegalităţilor între persoane relativ la bunuri publice. Educaţia 
formală, rangul ocupaţional şi venitul sunt dimensiunile de bază ale 
stratificării sociale. Gradul de inegalitate socială este, în sens statistic, 
puternic determinat de poziţia de clasă." 

Folosind aceste două concepte, autorii reuşesc să demonstreze 
că, în termeni de stratificare socială, pentru Polonia, clasele privile¬ 
giate sunt compuse din angajatori/antreprenori, manageri şi experţi, 
pe când clasele dezavantajate sunt compuse din muncitori manuali 
calificaţi, muncitori manuali necalificaţi şi fermieri. De asemenea, 
folosind modele de regresie, demonstrează că există o distanţă 
importantă (măsurată prin educaţia formală, rang ocupaţional şi 
venit) între indivizii aparţinând celor două clase opuse. 

Cu toate aceste clasificări şi criterii, rămân o serie de aspecte care 
trebuie clarificate. Acestea se referă la identificarea posibilităţilor 
menite să măsoare stratificarea socială şi căile potrivite de a construi 
clase sociale. Pentru a adresa aceste chestiuni, un prim pas este să 
înţelegem cum sunt construite scalele ocupaţionale care, de cele mai 
multe ori, stau la baza claselor sociale. în acest sens, e nevoie să 
respectăm anumite condiţii. Patru dintre aceste condiţii identificate 
de Domanski et al. (2009, pp. 18-19) sunt esenţiale: 1. precizia - a 
defini cu o precizie rezonabilă ce vrem să măsurăm; 2. fiabilitatea - o 

caracteristică a stabilităţii indicatorilor sociali care indică proble¬ 
matica standardizării în codarea ocupaţiilor şi validitate - măsura în 
care categoriile din CSO (Clasificarea Socială a Ocupaţiilor) identifică 
cele mai importante diviziuni şi distanţe sociale; 3. CSO operaţio- 
nalizat în termeni de roluri ocupaţionale şi 4. CSO trebuie să fie o 
schemă prietenoasă cu utilizatorul (user-friendly) - categoriile trebuie 
să fie uşor traduse în limbajul în care se colectează şi codează 
informaţiile rezultate din cercetări. Dincolo de scopul lor funcţional, 
toate aceste condiţii, dacă nu sunt respectate, devin motive pentru a 
construi noi clasificări. Deoarece schema propusă de mine este 
bazată pe ocupaţii, am în vedere din nou lucrarea lui Domanski et al. 
(2009, p. 26), care subliniază importanţa funcţională a ocupaţiei în 
construirea claselor sociale. De asemenea, folosesc definiţia acestor 
autori a clasificării ocupaţionale, şi anume: 

„un set de categorii discrete care are rolul de a identifica segmente de 
bază ale structurii sociale, dar fără a predetermina măsura în care 
diviziunile existente între aceste categorii reflectă dimensiuni ierarhice. 
Clasificările sunt diferite de scalele ocupaţionale deoarece ultimele sunt 
măsuri continue sau ierarhice, care presupun că diferenţele dintre 
grupuri ocupaţionale pot fi capturate într-o singură dimensiune printr-un 
singur parametru." 

Aceiaşi autori identifică două motive importante în virtutea că¬ 
rora sunt folosite clasificările ocupaţionale. Primul motiv subliniază 
faptul că aceste clasificări sunt nişte instrumente utile în codarea 
informaţiei colectată din cercetări. Cel mai bun mod de a colecta date 
ocupaţionale este prin intermediul întrebărilor deschise. Al doilea 
motiv este legat de aplicabilitatea lor pentru operaţionalizarea 
claselor sau poziţiilor sociale definite în termeni de variabile cate¬ 
goriale. Clasificarea ocupaţiilor are în vedere aspecte legate de cel 
mai bun mod prin care putem reflecta distanţe, clivaje şi bariere, dar 
şi modul în care identificăm locaţiile indivizilor în spaţiul social 
(Domanski et. al, 2009). 

Cea mai folosită schemă este Standardul Internaţional de Clasi¬ 
ficare a Ocupaţiilor (ISCO - 88). Acesta grupează locurile de muncă 
în ocupaţii, utilizând, cel mai adesea, similaritatea abilităţilor necesare 

pentru a îndeplini îndatoririle şi sarcinile de la locul de muncă. ISCO 
- 88 foloseşte două dimensiuni ale conceptului de abilitate pentru a 
construi grupuri: 1 . nivel al abilităţilor (skill level), care depinde de 
complexitatea sarcinilor de rezolvat, unde această complexitate a 
sarcinii are prioritate asupra gamei/multitudinii de sarcini şi 2. 
abilităţi-specializate (skill-specialization), care reflectă tipul de cunoş¬ 
tinţe aplicate, instrumentele şi echipamentele folosite, materialele pe 
care sau cu care se lucrează şi natura bunurilor şi a serviciilor 
produse. Trebuie evidenţiat faptul că în ISCO - 88 se pune accentul 
pe abilităţile necesare pentru a îndeplini îndatoririle şi sarcinile de la 
locul de muncă şi nu pe faptul că un muncitor cu o ocupaţie oarecare 
este mai mult sau mai puţin calificat, comparabil cu un alt muncitor 
dintr-o ocupaţie similară sau dintr-un alt domeniu. 

O clasificare a ocupaţiilor este un instrument pentru organizarea 
tuturor muncilor dintr-un anumit cadru, industrie sau ţară, într-un 
set de grupuri clar definite, în funcţie de sarcinile şi îndatoririle de la 
locul de muncă. Este formată, în mod normal, din două componente: 
1. sistemul de clasificare în sine, care orientează felul în care locurile 
de muncă urmează să fie clasificate în cele mai detaliate grupuri şi 
cum aceste grupuri vor fi agregate în altele mai restrânse. Include 
titlurile şi codurile ocupaţionale şi reprezintă un set de valori pentru 
variabila ocupaţie, o variabilă ce descrie diferitele sarcini şi îndato¬ 
riri. 2. o componentă descriptivă care are rolul de a descrie îndatori¬ 
rile şi sarcinile, dar şi alte aspecte ale ocupaţiilor care aparţin fiecărui 
grup definit, incluzând bunurile şi serviciile produse, nivelul abilită¬ 
ţilor şi specializarea necesară, ocupaţiile incluse şi excluse, restricţiile 
de ocupare a unui anumit loc de muncă etc. Aceste descrieri 
constituie un „dicţionar al ocupaţiilor" 2 . ISCO este alcătuit din 10 
grupe mari: 

1. Membri ai corpului legislativ, ai executivului, înalţi con¬ 
ducători ai administraţiei publice, conducători şi 
funcţionari superiori; 


2 Pentru mai multe informaţii despre ISCO - 88: 
http:// www.iIo.org/ public/english/bureau/stat/isco/isco88/ index.htm 

2. Specialişti în diverse domenii de activitate; 

3. Tehnicieni şi alţi specialişti în domeniul tehnic; 

4. Funcţionari administrativi; 

5. Lucrători în domeniul serviciilor; 

6. Lucrători calificaţi în agricultură, silvicultură şi pescuit; 

7. Muncitori calificaţi şi asimilaţi; 

8. Operatori la instalaţii şi maşini; 

9. Muncitori necalificaţi; 

10. Forţe armate. 

Domanski et al. (2009) identifică limita cea mai importantă a 
acestei clasificări ca nefiind una de natură strict sociologică, deoarece 
a fost construită iniţial de Organizaţia Internaţională a Muncii (ILO) 
în interesul studiilor economice şi pentru politici sociale. Conform 
ILO, ISCO este bazat în special pe conţinutul rolurilor ocupaţionale 
şi locaţia lor în diviziunile tehnice ale muncii şi nu pe deţinerea 
mijloacelor de producţie, autoritate şi alte criterii sociologice. Prin 
urmare, autorii subliniază diferenţele dintre clasificările sociologice 
şi non-sociologice: 

„într-o clasificare sociologică, segmentul de bază al structurii sociale 
poate fi direct derivat prin agregarea unor categorii detaliate, deoarece 
definiţia sociologică a ocupaţiilor ţine cont de caracteristicile esenţiale 
ale locaţiei individului în structura socială. în cazul utilizării unei 
clasificări non-sociologice a ocupaţiilor, este necesară o abordare 
multidimensională." (Domanski et al., 2009, p.31). 

Un exemplu de clasificare sociologică este schema EGP, propusă 
de Robert Erikson, John Goldthorpe şi Lucienne Portocarero (Erikson, 
Goldthorpe, Portocarero, 1979; Erikson, Goldthorpe, 1992). Domanski 
et al. (2009) arată că scopul primar al schemei EGP este de a captura 
poziţiile de clasă determinate de aspectele relaţionale şi distributive 
alte inegalităţilor sociale. Conceptual, schema EGP diferenţiază 
poziţii din interiorul pieţei muncii şi al unităţilor de producţie în 
termeni de relaţii tipice de angajare. Clasele EGP sunt un rezultat 
bazat pe trei variabile proxy: 1. ocupaţia codată conform ISCO - 88; 2. 
poziţia de supervizor în unitatea organizatorică este definită în 
termeni de număr de subordonaţi şi 3. se face o distincţie între 
angajatori şi angajaţi. 

Cu toate că au fost dezvoltate şi elaborate numeroase alte scale 
ocupaţionale, încă întâlnim o serie de limitări ale acestora. Domanski 
et al. (2009) scot în evidenţă o problemă legată de identificarea 
indivizilor care nu fac parte din forţa de muncă activă: persoane 
retrase din muncă, pensionari, şomeri, studenţi, copii, persoane 
casnice şi persoane care nu au fost niciodată angajate. Totuşi, soluţia 
lor pragmatică este de a plasa aceşti indivizi în roluri ocupaţionale, 
în diverse modalităţi, dar cel mai adesea folosind informaţii despre 
rolurile lor ocupaţionale din trecut. Autorii sugerează ca este impor¬ 
tant, de asemenea, să testăm dacă există diferenţe între oamenii 
activi şi cei inactivi. Aceste clasificări ocupaţionale sunt create pentru 
a identifica diviziunile cele mai pregnante ale stratificării sociale şi 
sunt bazate pe criterii ce ţin de diviziunea socială a muncii, precum: 

1. Caracterul muncii. Determinantul principal este gradul în 
care acţiunile întreprinse necesită contact cu lucruri şi date; 

2. Complexitatea muncii. Unii dintre muncitori au sarcini 
complexe şi alţii au sarcini simple. 

3. Poziţia în organizarea formală a muncii. Diferenţiază între cei 
care supervizează sau direcţionează munca altor indivizi şi 
cei care nu au astfel de obligaţii. 

4. Tipul de activitate economică. Modul în care echipamentul, 
munca şi produsele sunt combinate pentru a crea bunuri şi 
servicii specifice. 

5. Deţinerea locului de muncă. Putem face distincţia între deţi¬ 
nătorii mijloacelor de producţie (angajatori) şi muncitorii 
angajaţi. 

6. Sectorul economic. Privat, public (sector de stat), sector 
cooperativ. 

7. Principiile organizării muncii. Aici găsim câteva elemente 
importante, precum regimul organizatoric şi tehnologic, cât 
de îndeaproape se face supravegherea şi cât de rutiniere 
sunt sarcinile. 

8. Abilităţile necesare. Tipul specific de diplomă necesar pentru 
o anumită ocupaţie (Domanski et al. 2009, p.49-50). 

Acestea sunt o parte din criteriile utile în evaluarea claselor 
sociale din România, considerând ocupaţia unul dintre criteriile de 
bază. în plus, criteriile menţionate anterior sunt utile în compararea 
diferitelor tipuri de clasificări sociale ale ocupaţiilor. 

COMPARAREA SCHEMELOR DE CLASĂ 

Cercetătorii din domeniul stratificării sociale sunt interesaţi de 
modul în care sunt construite diversele clase sociale, pentru a le 
putea compara. Leiulfsrud, Bison şi Jensberg (2005) prezintă câteva 
scheme de clasă bine cunoscute, precum şi criteriile teoretice pe care 
acestea sunt bazate. în primul rând au în vedere teoriile marxiste 
care pun accentul pe proprietate şi pe relaţii de clasă, unde distincţia 
cea mai importantă este între angajatori/proprietari şi angajaţi. Aici 
discută „o abordare alternativă asupra clasei concentrată pe procesul 
de muncă, incluzând puterea, autoritatea şi abilităţile" (p. 9), având 
practic în vedere scrierile lui Wright. Autorii subliniază faptul că 
acest model de putere şi control are rădăcinile în relaţiile din dome¬ 
niul producţiei (ex. proprietate sau lipsa ei; poziţii de management 
sau de non-management) şi în exploatare (ex. proprietate sau lipsa 
ei; poziţii de management sau de non-management; experţi sau 
muncitori slab calificaţi). 

Leiulfsrud et al. (2005) folosesc şi rezultatele unui grup de cerce¬ 
tători inspiraţi de Max Weber (ex. Dahrendorf, 1959; Goldthorpe, 
1992) care minimizează distincţiile dintre proprietari şi manageri şi îi 
includ pe toţi în clasele de sus/de top. Argumentul acestor cercetă¬ 
tori weberieni este că schemele de clasă de inspiraţie marxistă (inclu- 
zându-o pe cea a lui Wright) se bazează prea mult pe economie, sunt 
prea deterministe şi sunt prinse într-o viziune asupra lumii unde 
istoria este, până la urmă, istoria claselor sociale (Goldthorpe şi 
Marshall, 1992 apud Leiulfsrud et al., 2005). în acelaşi fel tratează cu 
scepticism relaţiile de clasă ca fiind a priori antagonistice sau bazate 
pe exploatare. Leiulfsrud et al., (2005) au în vedere şi scrierile lui 
Goldthorpe (2000), care propune o reformulare teoretică concentrată 
mai mult pe contractele de muncă (relaţii de servicii versus contracte 
de muncă mai tradiţionale) şi are câteva similarităţi cu abordarea lui 

Wright, incluzând acţiuni şi comportamente, văzute ca modele de 
alegere raţională. Chiar dacă întâlnim o serie de similitudini cu 
Wright, pretenţia lui Goldthorpe (2000, p. 210) este că modelul său 
ocupă o poziţie intermediară între „variantele extreme ale argumen¬ 
telor bazate pe exploatare şi ale celor bazate pe eficienţă". Pentru o 
mai bună ilustrare, autorul foloseşte schema EGP. Aceasta are în 
vedere situaţia de muncă (autoritatea şi autonomia la locul de 
muncă) dar şi situaţia de pe piaţă - incluzând venitul, gradul de 
securitate al venitului, perspective de carieră şi sursa venitului - a 
individului. Alte criterii folosite sunt distincţiile între proprietari, 
angajatori şi angajaţi; între firme cu mai mult sau mai puţin de zece 
angajaţi; între ocupaţii manuale şi non-manuale. în urma aplicării 
acestor criterii, rezultă şapte clase. Clasele I şi II sunt „clasa de 
servicii", VI şi VII sunt „clasa muncitoare", iar III, IV şi V sunt poziţii 
de clasă „intermediare". în această discuţie, Breen (2004) este de 
părere că schema de clasă propusă de Goldthorpe este una bazată pe 
un set de principii care alocă poziţii de clasă pentru a identifica 
dimensiunile majore de diferenţiere pe piaţa muncii şi în unităţile de 
producţie care, la rândul lor, acţionează ca şi consecinţe pentru 
distribuirea şanselor în viaţă. Mai simplu, locurile de muncă şi 
ocupaţiile sunt plasate în aceeaşi clasă folosind anumite criterii, iar 
aceste criterii produc variaţii în şansele în viaţă ale indivizilor şi ale 
familiilor acestora, depinzând de poziţia de clasă ocupată (Breen, 
2004). Pentru a compara aceste scheme de clasă, Leiulfsrud et al., 
(2005, p. 10) arată că: 

„Wright scoate în evidenţă distincţia dintre angajatori şi angajaţi 
comparativ cu modelul EGP. Angajaţii pe cont propriu, în ambele 
modele a lui Wright, sunt capitalişti (10+ angajaţi), mici capitalişti (1-9 
angajaţi) şi mica burghezie (fără angajaţi). Angajaţii, la fel ca în modelul 
EGP, sunt stratificaţi în funcţie de ierarhie şi abilităţi/autonomie. Daca 
schema EGP originală e bazată pe asumpţia că şansele în viaţă sunt 
asociate cu ocupaţiile, Wright subliniază ceea ce oamenii fac la locul de 
muncă, indiferent de titlul formal. Muncitorii din modelul de putere şi 
control a lui Wright sunt reprezentaţi ca persoane cu autonomie 
scăzută, cu posibilităţi limitate de a influenţa procesul de muncă şi cu 
un grad scăzut de autoritate. In schema sa revizuită, bazată pe 
exploatare, autonomia e înlocuită cu abilităţile (acreditate organizaţio- 

nai). Muncitorii slab calificaţi sunt acum văzuţi ca fiind centrul clasei 
muncitoare. Muncitorii calificaţi au, în acest model de exploatare, o 
valoare mai mare de piaţă decât clasa muncitoare normală. Pot fi văzuţi 
ca şi categorii intermediare sau ca extensii ale clasei muncitoare. 
Managerii şi experţii sunt similari cu cei din clasa de servicii din 
modelul EGP şi se presupune că sunt cei mai privilegiaţi dintre 
angajaţi. Stratul intermediar de angajaţi în modelele lui Wright sunt cei 
cu abilităţi substanţiale (în special educaţionale) şi/sau funcţii de 
supraveghere asupra colegilor de muncă." 

Ultima schemă de clasă prezentată este cea a lui Esping-Andersen. 
Leiulfsrud et al. (2005) arată că aceasta este bazată pe relaţii de clasă 
mediate de instituţii normative. Astfel de instituţii sunt statul 
bunăstării, sistemele de negociere colectivă a salariilor sau sistemele 
de familii, în interiorul cărora diviziunea muncii poate produce „noi 
axe de stratificare". Esping- Andersen (1992) (apud Leiulfsrud et al., 
2005) identifică o axă orizontală a clasei şi pe baza acesteia critică 
ierarhia, autonomia, capitalul uman şi încrederea ca fiind părţi 
constitutive pentru „o nouă clasă". Alternativa lui este de a construi 
o tipologie în care distincţiile relevante între manageri şi 
experţi/profesionişti nu se pierd. De asemenea, se opune ideii de a 
contopi muncitorii calificaţi din industrie, cu muncitorii calificaţi din 
servicii. Folosind o axă verticală de stratificare, argumentul său este 
că structura carierei şi identitatea ocupaţiilor, ataşată unui model 
fordist, pot să difere semnificativ de ocupaţia bazată pe servicii din 
perioada post-industrială (Leiulfsrud et al., 2005). O prezentare 
succintă a trăsăturilor fiecărei scheme de clasă ne poate ajuta să 
înţelegem şi mai bine diferenţele dintre acestea. 

Tabelul 1: Criterii folosite în construirea diferitelor scheme de clasă 





Totuşi, Leiulfsrud et al., (2005) sugerează existenţa unor pro¬ 
bleme şi limitări în compararea schemelor de clasă. Prima limitare 
este dată de diferenţele sau similarităţile dintre raţionalizările 
teoretice folosite de diferite programe de cercetare. Cea de-a doua 
are legătură cu indicatorii şi variabilele folosite care pot să difere, iar 
cea de a treia are în vedere operaţionalizările tehnice făcute pentru 
fiecare clasificare. în următorul capitol, după ce prezint şi explic 
modul în care am construit o nouă clasificare pentru contextul actual 
din România, compar această schemă de clasă cu schema EGP 
pentru a arăta de ce este nevoie de o nouă clasificare bazată pe 
ocupaţii. Abordarea mea utilizează o serie importantă de elemente 
din modelul de putere/control al lui Wright, folosind şi părţi din 
modelul de exploatare. în acelaşi timp, modelul pe care îl propun 
este comparabil cu EGP, deoarece este bazat pe coduri ocupaţionale 
şi diferenţiază între muncitori manuali şi ne-manuali, dar şi între 
antreprenori (proprietari) şi manageri. 

VARIABILE ŞI SCALE DE STRATIFICARE SOCIALĂ 

Pentru a înţelege modul în care sunt stratificate clasele sociale, 
folosesc din nou lucrarea lui Domanski, Sawinski şi Slomczynski's 
(2009). Aceşti autori caracterizează poziţiile ocupaţionale cu ajutorul 
a patru dimensiuni: abilităţile necesare, complexitatea muncii, remu¬ 
nerarea materială şi prestigiul ocupaţional. Acestea sunt tratate ca şi 
variabile sintetice inferate dintr-un set de indicatori potriviţi sau din 
măsurători agregate. Vorbind de rolul fiecărei dimensiuni, autorii 
explică: 

„Scalele abilităţilor necesare şi ale complexităţii muncii reflectă 
investiţiile făcute de indivizi în procesul de pregătire pentru rolurile lor 
ocupaţionale în timp ce sunt activi în aceste roluri. (...) într-o manieră 
similară, remuneraţia materială şi prestigiul ocupaţional sunt variabile 
care dau seama de beneficiile rezultate în urma ocupării unor roluri 
ocupaţionale." Domanski et al. (2009, p. 137) 

în prezentarea primei dimensiuni, Domanski et al. (2009) folo¬ 
sesc trei variabile pentru a construi o scală de abilităţi necesare: 1. 
nivelul general de educaţie; 2. abilităţile ocupaţionale speciale, şi 3. 

nivelul necesar de educaţie formală. Primul element este măsurat 
folosind indexul dezvoltării educaţionale generale (GED), care 
măsoară nivelul de complexitate pe o scală de zece puncte conform 
căreia muncitorii dintr-o ocupaţie dată trebuie să folosească logica şi 
operaţiile aritmetice, precum şi limbajul (scris şi citit). Abilităţile 
ocupaţionale speciale sunt măsurate cu ajutorul scalei de Pregătire 
Vocaţională Specială (SVT), o scală în zece puncte şi care are la bază 
timpul necesar pregătirii pentru a putea îndeplini sarcinile unei 
anumite ocupaţii, incluzând timpul de pregătire pentru un rol 
ocupaţional pe parcursul şcolarizării formale. Autorii au generat cea 
de a treia variabilă (nivelul dorit educaţie formală - DES pe o scală 
cu patru puncte), utilizând o versiune îmbunătăţită a clasificării folo¬ 
site în anii 70 de Oficiul Central de Statistică. Aceste liste prezintă 
grupuri ocupaţionale care au nevoie de niveluri diferite de educaţie. 
Cu ajutorul acestor trei variabile, au construit o variabilă de sinteză 
(SREQ - valorile estimate ale scalei abilităţilor necesare) folosind 
următoarea ecuaţie de regresie (p. 139): 

SREQ = -16.4 + 4.1 GED + 4.0 SVT + 6.1 DES 

Valorile teoretice ale SREQ variază între -2 şi 89. în general, la 
nivelurile de sus vom găsi poziţii înalte de management din diferite 
domenii, pe când la nivelurile cele mai de jos vom găsi muncitorii 
necalificaţi. 

Următorul criteriu folosit pentru a stratifica poziţiile de clasă 
este scala complexităţii muncii. Distincţiile făcute aici sunt între 
munca cu date, cu oameni şi cu obiecte. Domanski et al. (2009) 
consideră că tot ceea ce fac muncitorii în timp ce lucrează poate fi 
descris în categorii comportamentale care se referă la date, oameni şi 
obiecte. Cu alte cuvinte, a descrie o ocupaţie înseamnă a identifica 
acţiunile elementare referitoare la contactele interpersonale, proce¬ 
sarea informaţiei şi efortul fizic. Pentru aceşti cercetători, indexul de 
muncă cu datele e bazat pe o scală cu nouă puncte, unde 1 reprezintă 
efortul minim depus în această acţiune, iar 9 efortul maxim, pe când 
0 înseamnă aproape niciun fel de contact cu date. Următoarea 
dimensiune a complexităţii muncii este cea a interacţiunii cu oame¬ 
nii, măsurată din nou pe o scală cu 9 nivele. La primul nivel avem 


46 



indivizii care înţeleg şi execută instrucţiuni simple, iar la ultimul 
nivel avem instrucţiuni care afectează trăsăturile de personalitate ale 
individului. Cea de a treia dimensiune - complexitatea muncii cu 
obiecte - are ca prim nivel ridicarea şi deplasarea greutăţilor, iar la 
ultimul nivel (nouă) un contact minim cu obiectele, acţiune ce este 
delegată către subordonaţi. Aici ecuaţia de regresie este: 

COM = 4.95 SYM + 2.33 PPL + 1.43 THI + 13.71 (p. 145). 

COM este complexitatea muncii, SYM prezintă complexitatea 
muncii cu date, PPL denotă complexitatea muncii cu oameni şi THI 
are în vedere complexitatea muncii cu lucruri. Coeficienţii acestei 
ecuaţii au rezultat dintr-un model pentru 30 de ocupaţii alese, unde 
valorile pentru SYM, PPL şi THI pentru o anumită ocupaţie sunt 
variabile independente. Domanski et al. (2009) sumarizează com¬ 
plexitatea muncii prezentând şapte dimensiuni care o caracterizează: 
1. complexitatea muncii cu date; 2. complexitatea muncii cu oameni; 
3. complexitatea muncii cu obiecte; 4. timpul necesar muncii cu date; 
5. timpul necesar muncii cu oameni; 6. timpul necesar muncii cu 
obiecte, şi 7. complexitatea generală a muncii, care este măsura în 
care problemele de la muncă necesită originalitate, idei noi şi intuiţie 
pentru a fi rezolvate. 

Pentru scala remunerării materiale, Domanski et al. (2009) au 
folosit două variabile: educaţia medie şi veniturile medii. Totuşi, 
autorii discută limitările teoretice şi metodologice ale acestei opţiuni, 
arătând că, din punct de vedere teoretic, ocupaţia este o variabilă 
care mediază între educaţie şi venit. Caracterizând o ocupaţie pe 
baza educaţiei şi venitului, ei estimează poziţia socială şi economică 
a indivizilor care ocupă aceste poziţii. De asemenea, ei descriu una 
dintre cauzele principale şi, totodată, una dintre consecinţele prin¬ 
cipale a activităţii pe piaţa muncii a indivizilor. Dintr-un punct de 
vedere metodologic, problemele pot să apară într-un model explicativ, 
în care cercetătorii folosesc educaţia şi poziţia respondentului pe o 
scală de status socio-economic când una dintre componentele acestei 
scale e valoarea medie a educaţiei dintr-o ocupaţie oarecare. Pentru 
scala remunerării materiale (MRE) ecuaţia este: MRE = Z *15 +30 
(p.151). Z = (Ui - U) /5 U unde Ui este suma veniturilor în a i -a 

ocupaţie, U este nivelul mediu de venit pentru toate ocupaţiile iar 5 U 
este abaterea standard a veniturilor. 

Pentru scala de prestigiu ocupaţional, în Polonia (şi nu numai) 
s-a pregătit o listă de 500 de ocupaţii din Clasificarea Socială a 
Ocupaţiilor (SCO). Domanski et al., (2009) arată că aceste ocupaţii au 
fost evaluate de experţi folosind un sistem de dublă poziţionare: în 
prima etapă au împărţit cele 500 de ocupaţii în zece grupuri. în cea 
de a doua etapă au împărţit fiecare grup în subgrupuri şi mai 
detaliate. S-a demonstrat că există o corelaţie mare şi puternică între 
evaluările medii făcute de experţi şi evaluările medii făcute de 
respondenţii dintr-un eşantion reprezentativ de adulţi. Astfel a fost 
creată o nouă scală de prestigiu folosind răspunsurile experţilor din 
diferite domenii ale muncii din întreaga Polonie. 3 Toate acestea sunt 
variabile importante pe care le folosesc în analizele mele unde mă 
bazez pe munca lui Domansky et al. (2009), dar introduc unele modi¬ 
ficări pentru a explica mai bine contextul din România. Capitolele 
trei şi patru ale acestei lucrări abordează aspecte ale stratificării, în 
primul rând măsurate într-o manieră obiectivă (în Capitolul al 
treilea) şi apoi în una subiectivă, bazată pe percepţiile indivizilor (în 
Capitolul al patrulea). 

MOBILITATE SOCIALĂ - CONSIDERAŢII GENERALE 

Mobilitatea socială poate fi definită ca fenomenul de deplasare a 
indivizilor în spaţiul social (Sorokin, 1927) sau ca procesul prin care 
indivizii se mişcă de pe o poziţie pe alta în societate, poziţii cărora le 
sunt atribuite, în mod consensual, valori ierarhice (Bendix şi Lipset, 
1962). La nivelul indivizilor, aceasta se referă la schimbările de status 
social, iar la nivelul structurilor sociale, la schimbările de configura¬ 
ţie a spaţiului social. Studiul acestor schimbări trebuie să aibă în 
vedere modificările de natură demografică, culturală, politică şi eco¬ 
nomică. Putem descrie procesul de mobilitate socială cu o precizie 
mare, dacă alegem să ne uităm la mişcarea între diferite clase sociale, 


3 Mai multe detalii se pot găsi în Domanski et al.(2009), pp. 152-156 

pe care să o analizăm din două perspective, una intergeneraţională şi 
una intrageneraţională. Richard Breen (2004) arată că prima se 
concentrează pe studiile de mobilitate intergeneraţională care exami¬ 
nează relaţia dintre circumstanţele actuale ale indivizilor şi cele în 
care îşi au originea. Accentul poate cădea pe relaţia dintre câştigurile 
părinţilor şi cele ale copiilor sau pe poziţia de clasă pe care un 
individ o ocupă şi cea în care a crescut. Cea de a doua perspectivă 
priveşte studiile de mobilitate intrageneraţională. Acestea exami¬ 
nează schimbările care apar în circumstanţele de viaţă pe parcursul 
vieţii active (în muncă) a unui individ. O strategie foarte comună aici 
este de a analiza relaţia dintre clasa socială a individului, ca relaţie 
între prima ocupaţie şi ocupaţia actuală. Totuşi, multe studii de 
mobilitate intrageneraţională sunt mult mai complexe decât atât, 
încercând să modeleze traiectoriile de carieră ale respondentului 
într-un mod cât mai detaliat (Breen, 2004). Acelaşi autor ne averti¬ 
zează că numărul de cazuri din baza de date, pentru un studiu de 
mobilitate în carieră, este mult mai ridicat decât necesităţile unui 
studiu de mobilitatea socială intergeneraţională. Din cauza acestor 
limitări, şi datorită opţiunii mele de a lucra cu cohorte de indivizi, 
analizele mele se vor concentra doar pe mobilitatea intergeneraţio¬ 
nală văzută din două mari perspective: una temporală şi una legată 
de clase sociale. 

Breen (2004) arată că datele pe care se bazează studiul mobilităţii 
sociale intergeneraţionale se regăsesc în tabelul de mobilitate. Acest 
tabel este construit folosind informaţia obţinută de la un eşantion de 
indivizi care au o vârstă potrivită pentru a munci, extras din populaţia 
unei ţări oarecare, într-un anumit moment în timp. Această asociere 
a originii de clasă cu poziţia curentă de clasă (sau destinaţie de clasă) 
scoate în evidenţă tipare şi rate de mobilitate, unde mobilitatea este 
pur şi simplu înţeleasă ca o mişcare între origini şi destinaţii. Astfel 
putem găsi ratele absolute de mobilitate. în plus, putem calcula 
ratele relative de mobilitate. Aici Breen (2004) vorbeşte despre fluidi¬ 
tatea socială (mobilitate relativă) care explică relaţia dintre clasa de 
origine şi clasa actuală pe baza comparaţiei indivizilor cu origini în 
clase diferite şi a şanselor acestora de a se afla, mai degrabă, într-o 

anumită clasă de destinaţie, decât în alta. Gradul de fluiditate socială 
este în general interpretat ca un indicator al deschiderii societăţii. Şi 
mai clar, este gradul în care şansele de a accede la anumite poziţii de 
clasă sunt egal sau inegal distribuite în societate. 

Pentru explicaţii se pot folosi o serie de teorii, care ţin cont atât 
de rezultatele pentru ratele absolute de mobilitate socială, cât şi de 
rezultatele pentru cele relative. Cea mai cunoscută teorie a mobilită¬ 
ţii absolute este a lui Lipset-Zetteberg (LZ) care afirmă că: „tiparul 
general de mobilitate socială din societăţile industriale ale ţărilor 
Vestice pare să fie similar" (Lipset şi Zetteberg, 1959, p. 13). Breen 
(2014) arată că deşi LZ presupune că tiparul de mobilitate socială 
pare să prezinte doar mici variaţii între ţări şi în timp, distribuţiile 
marginale ale tabelelor de mobilitate par să varieze suficient de mult 
încât să respingă teza LZ. în cazul fluidităţii sociale, o teză foarte 
bine cunoscută este cea a lui Featherman, Jones şi Hauses (ipoteza 
FJH), care susţine că „tiparul genotipic al mobilităţii sociale (mobili¬ 
tatea circulatorie) în societăţile industriale cu o economie de piaţă şi 
un sistem nuclear de familie, este, în linii mari, acelaşi. Tiparul 
fenotipic al mobilităţii sociale (mobilitate observată) diferă în funcţie 
de rata de schimbare din structura ocupaţională, determinată în mod 
exogen (în ceea ce îl priveşte pe individ)" (Feathermam et al., 1975, 
p. 340). Această ipoteză se poate testa cu succes pe date agregate la 
nivel internaţional. în plus, Bendix şi Lipset (1962) sunt de părere că 
mobilitatea socială este strâns legată de procesele de schimbare 
socială, mai precis de: 1. schimbările în exigenţele de performanţă 
care trebuie îndeplinite pentru a ocupa o anumită poziţie socială şi 
care se modifică în timp. Prin urmare, apar noi responsabilităţi, care 
solicită competenţe ce nu sunt neapărat în posesia celor cu o origine 
socială privilegiată şi 2. schimbările în resursa de talent legate de 
faptul că elitele nu pot controla distribuţia talentului în societate, 
deşi pot monopoliza accesul la educaţie şi calificare profesională. 
Indivizii mai dotaţi din rândul categoriilor inferioare vor încerca să 
ajungă pe poziţii de conducere (Bendix şi Lipset, 1962). în cel de al 
cincilea capitolul al acestei cărţi analizez mobilitatea socială interge- 
neraţională, intr-o perspectivă temporală, pentru diferite clase sociale, 
folosind atât rate absolute cât şi rate relative de mobilitate. 

CLASĂ ŞI STATUS 

Clasa şi statusul sunt două dimensiuni importante ale ordinii de 
stratificare, iar analiza lor este bazată pe conceptualizări distincte. 
Mai precis, aceşti doi termeni sunt înţeleşi diferit în funcţie de 
paradigma aleasă. O dezbatere recentă între John Goldthorpe şi 
Mike Savage are în vedere aceste două concepte, utilizând lentile 
diferite în prezentarea şi înţelegerea lor. Pe de o parte, pentru 
Goldthorpe clasa socială este determinată de poziţia din sistemul 
economic de producţie, după cum văd acest lucru atât Marx cât şi 
Weber. Statusul pentru Goldthorpe este legat de stilul de viaţă al 
indivizilor, familiilor, prietenilor şi a comunităţii din care fac parte - 
văzut într-o manieră weberiană. Această abordare este apropiată de 
teoria alegerii raţionale. Pe de altă parte, îl avem pe Savage cu o 
abordare mai degrabă culturală. Pentru acest cercetător, clasa socială 
poate fi definită doar dacă avem în vedere atât clasa, cât şi statusul. 
Din acest motiv, Savage mobilizează în explicaţiile sale conceptele 
lui Bourdieu (1986) de capital cultural şi social. în această dezbatere, 
Savage şi Goldthorpe (şi co-autorii lor) implică diferite tipuri de 
argumente care se dezvoltă şi devin tot mai complexe în timp, de la 
un studiu la altul, după cum demonstrez în cele ce urmează. 

întâi Goldthorpe şi Mcknight într-un text din 2004 (p. 1) arată că 
„poziţiile de clasă sunt văzute ca rezultând din relaţiile sociale ale 
vieţii economice, sau mai specific, din relaţiile de angajare." Autorii 
prezintă o serie de factori economici care sunt influenţaţi de poziţia 
de clasă pe care o are un individ. în primul rând vorbesc despre 
securitatea economică ce poate fi influenţată de şomaj sau pierderea 
locului de muncă. Cele mai expuse clase sociale la riscul de şomaj 
sunt clasa muncitoare şi cei care fac muncă rutinieră necalificată, asta 
din cauza formei tipice pe care contractul lor de muncă o are 
(Godthorpe şi Mcknight, 2004). Stabilitatea economică pe termen scurt 
(de la săptămână la săptămână sau de la lună la lună) este 
influenţată de clasa socială a indivizilor, în special în cazul clasei 
muncitoare (gulerele albastre). Cercetătorii arată că există unele 
diferenţe între clase (nu doar între grupuri de vârstă) în ceea ce 

priveşte perspectivele economice, în special între cei din clasa de 
servicii şi cei din clasa muncitoare. Goldthorpe şi Mcknight (2004, p. 
24) concluzionează, arătând că: 

„Indivizii care ocupă diferite poziţii de clasă pot fi văzuţi ca locuind 
în lumi economice diferite, nu doar ca nivel al bunăstării materiale, ci şi 
ca un întreg spectru de şanse economice de viaţă - riscuri şi 
oportunităţi - pe care le întâmpină. (...) Putem observa o distincţie clară 
între poziţii şi persoane: poziţiile de clasă reprezintă locuri goale (cf. 
Sorensen, 1991) între care mobilitatea indivizilor (sau a familiilor) poate 
avea loc. Mai mult, în măsura în care ne oferă un context în care ratele 
şi traiectoriile de mobilitate pot fi observate şi măsurate, o perspectivă a 
structurii de clasă ne oferă de asemenea un punct de pornire natural 
pentru explicarea acestor rate şi traiectorii. în măsura în care indivizii 
din diferite clase locuiesc în lumi economice diferite, din punct de 
vedere al securităţii, stabilităţii şi perspectivelor, nu doar că putem 
interpreta poziţia lor de clasă ca fiind constrângătoare în ceea ce 
priveşte şansele lor de viaţă legate de mobilitate, dar mai mult, poate 
contura alegerile în viaţă pe care aceştia le fac în interiorul acestor 
constrângeri, de exemplu, alegerile lor ocupaţionale şi educaţionale." 

La un an după acest studiu, Savage, Ward şi Devine (2005) 
interpretează într-o nouă cheie analiza de clasă bazată pe ceea ce ei 
numesc CARs (capitaluri, bunuri şi resurse) care sunt, în opinia lor, 
încastrate în mod diferit în abordările de tip alegere raţională în 
analiza de clasă. în primul rând au în vedere abordarea marxistă 
unde CAR-urile ajută în specificarea relaţiilor de exploatare şi apoi 
au în vedere abordarea lui Godthorpe, în care CAR-urile sunt văzute 
ca factori exogeni pe care actorii din diferite clase se bazează (Savage 
et al., 2005). O primă critică adusă de Savage et al. (2005) arată că, 
deşi bunurile pot fi distinse de resurse, este foarte dificil să obser- 
vărm o distincţie cu sens între cele două pentru a putea explica re¬ 
zultate cu importanţă sociologică. Apoi, autorii critică lipsa de con¬ 
ceptualizare a lui Goldthorpe a ceea ce înseamnă resurse şi folosirea 
termenului într-o manieră de simţ comun. Ba mai mult, munca lui 
Goldthorpe bazată pe teoria alegerii raţionale este văzută ca fiind 
pur descriptivă, fără o legitimare teoretică, sau folosind cuvintele 
autorilor: „rezultatul e impresionant din punct de vedere tehnic, 
centrat pe variabile, dar este o abordare a stratificării care eşuează în 

a oferi un motiv convingător pentru care avem nevoie în continuare 
de o teorie a clasei" (Savage et al., 2005, p. 39). în opinia acestor 
cercetători, o alternativă bună este viziunea lui Bourdieu, care încearcă 
să „direcţioneze atenţia de la o dezbatere, mai degrabă sterilă, despre 
exploatare şi despre cum anumite grupuri obţin oarecare avantaje, 
spre acumularea şi convertibilitatea capitalurilor care ne fac să ne 
concentrăm mai mult pe întrebări legate de temporalitate şi proces" 
(Savage et al., 2005, p. 43), deoarece inegalităţile sunt dinamice. 
Aceiaşi autori concluzionează: 

„Astfel putem distinge sursele cele mai importante de inegalităţi nu 
doar prin simpla afirmare a puterii economicului, nici prin dezbateri 
sterile legate de exploatare în relaţii, ci prin o subliniere a potenţialului 
anumitor CAR-uri de a fi acumulate şi convertite în timp şi spaţiu şi în 
anumite cadre sociale, culturale şi instituţionale. O astfel de formulare, 
credem noi, oferă o mai bună ancorare pentru studiul stratificării în 
secolul douăzeci şi unu" (Savage et al., 2005, p. 45). 

Totuşi, într-un text ulterior, Goldthorpe şi Chan (2007) reacţio¬ 
nează şi îşi specifică mai atent poziţia, într-un context weberian. 
Autorii îşi reiterează opinia conform căreia structura de clasă este 
formată din relaţiile sociale ale vieţii economice sau, cu alte cuvinte, 
din relaţiile de pe piaţa muncii şi din unităţile de producţie. Aceştia 
arată că la un nivel primar, putem distinge, ca şi statut de angajare, 
între poziţii de angajatori, angajaţi şi angajaţi pe cont propriu. în 
plus, alte diferenţieri între angajatori şi angajaţi sunt bazate pe tipul 
de contracte de muncă care regularizează/legiferează relaţia acestora. 
Cu alte cuvinte, Goldthorpe şi Chan (2007) presupun că indivizii cu 
statut de angajare similar şi cu ocupaţii similare este probabil să aibă 
forme similare de reglementare a contractelor de muncă şi, prin 
urmare, poziţii de clasă similare. Mai mult, ei tratează clasele sociale 
ca şi variabile categoriale neordonate şi astfel explică că aceste clase 
nu au rolul de a captura colectivităţi socio-culturale „reale" care sunt 
recunoscute şi au sens din punct de vedere subiectiv pentru membrii 
lor şi cu graniţe sociale binedefinite, create prin procese de selecţie, 
socializare sau închidere. Aleg să înţeleagă clasele ca fiind „un 
număr de indivizi care au în comun o componentă specific-cauzală a 
şanselor lor de viaţă" (Weber [1922] 1968, p. 930). 

Ba mai mult, cei doi autori au în vedere şi statusul social. Din 
acest motiv, înţeleg ordinea de status dintr-o perspectivă weberiană 
ca fiind o structură de relaţii de superioritate socială, egalitate şi 
inferioritate percepută între indivizi. Aceasta reflectă un prestigiu 
ataşat poziţiilor ocupaţionale. Totuşi, deşi statusul este corelat cu 
venitul şi educaţia, această corelaţie este mai degrabă modestă. Prin 
urmare, Goldthorpe şi Chan (2007) sugerează înţelegerea statusului 
ca fiind ceva mai mult decât status socio-economic, şi mai mult decât 
o scală de prestigiu, deoarece putem găsi diferenţe consistente în inte¬ 
riorul claselor, nu doar între clase. Sumarizând, ei sunt de acord că: 

„Cu toate că, pentru simplitate, ne vom referi la categoriile ocupa- 
ţionale ale scalei noastre ca fiind grupuri de status, dorim din nou, în 
cazul claselor, să nu presupunem că acestea sunt entităţi socio-culturale 
"reale", sau, în orice caz, nu unele care sunt clar delimitate. Mai 
degrabă, după cum am arătat deja, vedem toate organizaţiile sociale de 
status din societăţile moderne ca fiind nişte reţele sociale relativ largi - 
reţele de relaţii, adesea extensive în spaţiu, între indivizi care se unesc 
ca egali în forme mai intime de sociabilitate şi care tind să valorifice şi 
urmăresc stiluri de viaţă aproximativ similare cu, poate, aşteptări 
normative limitate din partea celorlalţi indivizi semnificativi din 
comunitate. (...) Având în vederea înţelegerea noastră a claselor în 
termeni de relaţii de muncă, ne aşteptăm ca poziţiile de clasă ale 
indivizilor mai degrabă decât statusul lor, să aibă o influenţă majoră în 
determinarea şanselor lor de viaţă economice." (Goldthorpe and Chan, 
2007, pp. 517-518) 

Argumentele lui Godthorpe nu îl conving pe Savage să consi¬ 
dere clasa şi statusul ca fiind două variabile diferite ce pot influenţa 
viaţa indivizilor. Astfel, într-o lucrare recentă, Savage et al. (2013) 
elaborează un nou model de clase sociale, pe baza unor măsuri com¬ 
binate, economice, culturale şi de capital social, pentru a oferi o nouă 
modalitate de cartografiere a diviziunilor contemporane de clasă din 
Marea Britanie. înainte de a prezenta rezultatele unei anchete pe un 
eşantion foarte mare, Savage et al. (2013) vin cu o critică în cinci 
puncte la munca lui Goldthorpe şi la schema de clasă EGP. Prima 
critică vizează inabilitatea clasei EGP de a explica „activităţile şi 
identităţile într-un spaţiu cultural şi social mai larg (...) care nu par să 
fie legate de poziţiile de clasă a indivizilor" (p.4). A doua critică are 

în vedere folosirea anchetelor naţionale standard, cu o mărime 
moderată a eşantionului, pentru a plasa indivizii în clase sociale prin 
câteva tehnici binecunoscute (precum e modelarea log-liniară), şi 
astfel „schema de clasă a lui Goldthorpe este dependentă de hege¬ 
monia unui model particular a anchetei pe bază de eşantion repre¬ 
zentativ la nivel naţional" (p. 4). în al treilea rând, Savage et al. 
(2013) critică opţiunea lui Goldthorpe pentru abstractizarea clasei, 
folosind măsurători ale venitului şi averii pentru a deriva clasa din 
măsurători de angajare, deoarece variaţia veniturilor în interiorul 
ocupaţiilor este în creştere. în al patrulea rând, aceiaşi cercetători 
mobilizează o critică feministă arătând cum „concentrarea pe 
ocupaţii ca singura măsură a clasei eludează căile mai complexe prin 
care clasa operează la nivel simbolic şi cultural prin forme de 
stigmatizare şi construire a personalităţii şi valorii" (p. 4). Ultima 
imputare este legată de validitatea schemei de clasă EGP pentru 
„lipsa de abilitate în considerarea unor clivaje orizontale foarte impor¬ 
tante, pentru descrierea prea omogenă a clasei de mijloc salariate şi 
pentru exagerarea distincţiei manual/ne-manual când diferenţiază 
între muncitorii bărbaţi din producţie şi vânzări şi ocupaţiile din 
servicii" (Savage et al., 2013, p. 4). Ca o alternativă, Savage sugerează 
„o analiză a clasei latentă" bazată pe diferitele tipuri de capital ale lui 
Bourdieu (economic, cultural şi social) care pot fi folosite pentru a 
obţine un model mai complex şi mai cuprinzător al claselor sociale, 
care să nu fie de natură economică şi să poată captura forme de 
reproducere socială şi de distincţii culturale. 

Această dezbatere produce un nou episod, când Colin Mills, 
care, asemeni lui Goldthorpe si Chan, este membru al Şcolii Nuffield, 
decide să comenteze rezultatele şi metodologia lui Savage et al. din 
Great British Class Survey (GBCS). Mills (2014) vine cu o critică 
robustă în cinci puncte la GBCS coordonat de Savage. în primul 
rând, arată că nu este clar ce vrea să explice tipologia de clase 
propusă în GBCS din cauză că nu are un obiectiv clar. Mai precis: 
„ceea ce este clar, e că tipologia lor nu poate avea nici un rol în 
explicarea diferenţelor în distribuţia capitalului cultural şi social din 
simplul motiv că toate aceste lucruri sunt înglobate în definiţia 

tipologiei lor" (Mills, 2014, p. 439). O altă critică relevantă este de 
natură metodologică şi are legătură cu construcţia eşantionului. El 
arată că o anchetă pe internet suferă de biasul auto-selecţiei 
respondenţilor şi aplicarea unor ponderi post-stratificare (după cum 
a făcut Savage) şi nu e o strategie bună, deoarece corectează doar 
variabilele a căror distribuţie este cunoscută în populaţie. Capitalul 
social nu intră în această categorie, dar, cu toate acestea, este un 
criteriu important în construirea claselor din GBCS (Mills, 2014). O 
altă critică metodologică are de-a face cu modul în care Savage et al. 
(2013) şi-au ales modelul. Mills (2014) subliniază că nu e suficient să 
prezinţi un criteriu statistic formal (Bayesian Information Coefficient, 
în acest caz) pentru a evalua calitatea modelului. Este nevoie, 
totodată, să demonstrezi că modelul e solid în ceea ce priveşte varia¬ 
bilele care îl saturează. Modelul propus de Savage et al. are legătură 
cu mărimea eşantionului, dar nu ştim aproape nimic despre cât este 
de (ne)sigur. Cea de-a patra critică a lui Mills are în vedere procesul 
de măsurare, demonstrând că în GBCS, deşi Savage et al. pretind că 
acele categorii convenţionale care alcătuiesc clase nu sunt adecvate 
pentru analiza gusturilor şi practicilor culturale, ei folosesc aceste 
clase. Mai mult, deşi ei înţeleg importanţa averii, nu doar a venitului, 
nu reuşesc să colecteze date fiabile de avere (Mills, 2014). Ultima 
critică mobilizată de Mills se concentrează pe modul în care Savage 
et al. (2013) interpretează cele şapte clase sociale descoperite în 
special prin „informaţii mai degrabă irelevante pentru analiza de 
profiluri latente în sine" (Mills, 2014, p. 443) şi nu, după cum ne-am 
fi aşteptat, prin variabile observate asociate cu sau legate de clasele 
latente. De asemenea, Mills (2014) crede că autorii se bazează prea 
mult pe vârstă în construcţia claselor, deoarece vârsta este un aspect 
foarte important în diferenţierea între gusturi şi activităţi, care sunt 
criterii valoroase în construcţia claselor sociale în GBCS. 

Chiar dacă abordarea mea este bazată pe clase sociale, văzute 
din perspective diverse, nu pot să ignor statusul social care este 
puternic legat şi influenţat de clasa socială a individului. Prin 
urmare, văd statusul social ca o extensie a clasei sociale. Acestea sunt 
două variabile care se mişcă de-a lungul unui continuum care descrie 


56 



ordinea de stratificare din diferite societăţi. Din acest motiv, sunt 
interesat de procesul de dobândire de status legat atât de clasă cât şi 
de cohortă - folosind modelul de dobândire de status al lui Blau şi 
Duncan (2008) - o opţiune mai bine explicată în ultimul capitol al 
cărţii. Astfel, deşi, din raţiuni de date, voi folosi o abordare mai 
degrabă similară cu cea a lui Goldthorpe, cu accent pe câţiva 
indicatori măsurabili obiectiv, am în vedere şi criticile lui Savage, 
care mă ajută să nuanţez explicaţiile. Mai mult, etnicitatea poate fi o 
variabilă explicativă în procesul de dobândire de status pentru 
România (Verdery, 1985). Totuşi, nu pot să folosesc această variabilă 
deoarece munca mea e bazată pe o schemă de eşantionare naţională, 
iar minorităţile importante (ex. cea maghiară) sunt concentrate în 
regiuni particulare (ex. Transilvania). 

Pornind de la criteriile şi conceptele descrise, putem construi 
scheme de clase sociale bazate pe ocupaţii, care pot să descrie 
situaţia din România contemporană. în mod evident, acestea trebuie 
să ţină totuşi cont de realitatea actuală în care sistemul de clase 
sociale din România este încă tributar organizării socialiste, bazată 
pe o economie planificată şi centralizată. Mai mult, pentru a putea 
descrie cu succes structura socială a României, este nevoie de un 
sistem nou de clase sociale ancorate teoretic, dar, în acelaşi timp, şi 
empiric, în realităţile cotidiene (Pop, 2014a). Aceste clase sociale au 
un impact semnificativ asupra felului în care indivizii percep 
societatea şi poziţia lor în aceasta. Se poate demonstra că apartenenţa 
la o anumită clasă socială creează şanse diferite pentru indivizi de a 
avea traiectorii de mobilitate ascendente sau descendente. Totodată, 
procesul de dobândire de status este puternic legat de clasa socială, 
fiind influenţat de aceasta (Pop, 2014b). Suplimentar, apar o serie de 
alte noi întrebări: 1. vorbim într-adevăr de clase sociale în sensul 
descris de Wright şi alţi gânditori de orientare marxistă sau avem de 
fapt o serie de categorii socio-ocupaţionale care influenţează com¬ 
portamentul şi luările de poziţie ale indivizilor? 2. sunt aceste clase/ 
categorii bazate doar pe criterii hard, precum cele descrise în text 
(legate de educaţie, venit şi ocupaţie), sau putem să includem aici şi 
aspecte mai soft, cum sunt variabilele de natură culturală (stil de 

viaţă, habitusuri etc.), după cum sugerează şi Savage (2005, 2013)? 
Aceste întrebări pot să fie şi direcţii de cercetare mari care să 
nuanţeze poziţii mai tradiţionale asupra a ceea ce înseamnă structura 
socială într-o societate dată. 


58 



CAPITOLUL 2: 

CLASELE SOCIALE DIN ROMÂNIA 

O SCHEMĂ DE CLASE ÎMBUNĂTĂŢITĂ 

Scopul acestui capitol este de a contura o imagine generală 
asupra structurii sociale din România, în perioada actuală, bazată pe 
o nouă conceptualizare a claselor sociale. Pentru acest lucru, introduc 
o nouă schemă de clase care are în vedere, în special, ocupaţiile şi 
care este adaptată contextului social post-comunist. De asemenea, 
încerc să răspund la primele întrebări, adresate în Introducerea aceste 
cărţi, legate de care sunt clasele sociale cele mai potrivite pentru a 
descrie situaţia actuală din România şi de criteriile cele mai potrivite 
utilizabile în construirea acestor clase sociale. Aşadar, capitolul 
prezent aduce o contribuţie metodologică în câmpul complex şi 
dinamic al studiilor de stratificare socială. Astfel că, îmi propun să 
construiesc un instrument analitic - o schemă de clase sociale bazată 
pe ocupaţii - comparabil cu alte instrumente similare folosite în spa¬ 
ţiul internaţional, util pentru surprinderea diferenţelor dintre clasele 
sociale şi pentru a prezenta ordinea de stratificare din România 
postsocialistă. în plus, propun o schemă de clase flexibilă şi, astfel, 
capabilă să facă "zoom in" şi "zoom out" pe mai multe categorii, să 
prindă niveluri de agregare diferite şi, în acest fel, să ajute la 
construirea unei imagini mai precise a procesului de stratificare 
socială şi a inegalităţilor inerente acestuia. 

Structura socială a unei anumite ţări poate fi înţeleasă ca o 
abordare bidimensională care încorporează: 1. clasele sociale şi 2. 
stratificarea socială, după cum bine observă Kohn şi Slomczynski 
(2006). Aceşti autori conceptualizează clasele sociale ca fiind grupuri 
definite în termenii relaţiilor lor cu proprietatea şi controlul asupra 
mijloacelor de producţie, precum şi controlul asupra puterii de 
muncă a altor indivizi. Stratificarea socială este ordonarea ierarhică a 
indivizilor în societate în funcţie de putere, privilegii şi prestigiu. 
După cum am arătat, clasa este conceptul fundamental, deoarece face 

referire la organizarea politică şi economică a societăţii. în plus, clasa 
este un concept relaţional, deoarece clasele sociale sunt definite şi 
indexate în termenii relaţiilor lor cu alte clase sociale şi acestea sunt 
grupuri distincte. în termenii lui Wright (1979), aceasta este o abor¬ 
dare relaţională asupra clasei şi nu una gradaţională care implică 
poziţionarea claselor sociale „deasupra" sau „sub" alte clase sociale. 
Prin urmare, relaţiile nu doar că definesc clasele sociale, acestea 
determină clasele; clasele, ca şi forţe sociale, sunt consecinţele reale 
ale relaţiilor sociale (Wright, 1979). Stratificarea socială este perce¬ 
pută ca un singur continuum, ca o ordonare ierarhică de la poziţiile 
de stratificare cele mai de sus, înspre cele mai de jos (Kohn şi 
Slomczynski, 2006). 

Structura de clasa a României post-comuniste îşi are originea în 
sistemul socialist ante-1989, moştenind trăsături ale vechiului mod 
de producţie bazat pe o economie planificată de stat. Vechiul sistem 
a creat o serie de categorii clar diferenţiate între ele, dar, totodată, 
eterogene în interiorul lor. Diferiţi autori (Urse, 2003; Vasile, 2008; 
Gheorghiţă şi Luca, 2010) arată că schema de clase din socialism era 
constituită din clasa muncitoare (majoritatea muncind în fabrici), 
ţărani (care lucrau în cooperative agricole), intelectuali (profesio¬ 
nişti/experţi educaţi) şi clasa politică care conţinea indivizi din toate 
celelalte clase sociale, dar care aveau poziţii de conducere şi respon¬ 
sabilităţi politice. Această clasă avea acces aproape nelimitat la 
bunuri şi servicii, privilegii de care celelalte părţi ale populaţiei nu se 
bucurau. 

După căderea comunismului a apărut o nouă piaţă privată cu o 
nouă clasă capitalistă de antreprenori şi persoane angajate pe cont 
propriu. în schemele de stratificare româneşti, cercetătorii din dome¬ 
niul mobilităţii sociale au dificultăţi în a distinge între angajatori şi 
manageri (Tomescu, 2006; Cucu, 2007; Cucu şi Culic, 2012), tocmai 
datorită datelor disponibile. Cercetări mai recente (ex. Barometrul de 
Opinie Publică - BOP 2005-2007; STRATSOC 2010) introduc noi dis¬ 
tincţii între ocupaţii pe baza cărora putem construi o schemă de clase 
îmbunătăţită. în primul rând, în aceste studii se separă indivizii 
angajaţi de cei angajaţi pe cont propriu, ca şi status ocupaţional. în 

urma introducerii unor criterii adiţionale, au apărut noi întrebări 
legate de numărul de ore muncite de indivizi într-o săptămână 
normală, încercând astfel să diferenţieze între ocupaţiile cu normă 
întreagă şi cele cu normă parţială. Apoi, se fac distincţii între propri¬ 
etarii/managerii firmelor mari şi cei ai firmelor mici (zece sau mai 
mulţi angajaţi faţă de mai puţin de zece angajaţi), chiar dacă 
EUROSTAT recomandă o abordare diferită 1 . Angajaţii cu subordo¬ 
naţi sunt deosebiţi de angajaţii fără subordonaţi. De asemenea, se 
face diferenţa între maiştri şi supervizori, pe de o parte, şi muncitori 
calificaţi, necalificaţi, semicalificaţi sau fermieri (care au o fermă) şi 
lucrători agricoli (care lucrează pentru alţii), pe de altă parte. Alte 
criterii includ sectorul de muncă (de stat, privat, ONG), tipul 
ocupaţiei - manuală sau non-manuală (cu maşinării şi echipamente) 
- sau sarcini repetitive şi non-repetitive care dau seama de libertatea 
avută în procesul de luare a deciziilor la locul de muncă. în BOP, 
sociologii au fost interesaţi dacă respondentul este cel care aduce cei 
mai mulţi bani în gospodărie, văzut ca proxy pentru tipul tradiţional 
sau non-tradiţional de familie. în plus, cercetătorii din România au 
folosit o poziţionare subiectivă în clase a indivizilor prin întrebări 
legate de autopoziţionare în clasa de sus, clasa de mijloc-sus, clasa de 
mijloc-jos, clasa muncitoare sau clasa de jos (BOP, 2005). Concluzio¬ 
nând, pot descrie sistemul de clase folosit de cercetătorii români sau, 
pe scurt, schema de clasă din România, ca fiind alcătuită din urmă¬ 
toarele categorii, cu rezerva că această schemă variază de la cercetare 
la cercetare, prin urmare nu este o una standard: 

1. manageri, proprietari şi antreprenori (în aceeaşi categorie); 2. 
ocupaţii intelectuale; 3. tehnicieni şi maiştri; 4. funcţionari; 5. 
muncitori în servicii şi comerţ; 6. agricultori calificaţi care lucrează în 
propria gospodărie; 7. meşteri şi mecanici; 8. muncitori calificaţi; 9. 
muncitori necalificaţi; 10. zilieri în agricultură; 11. forţe armate. 


1 Pentru mai multe detalii vezi: 

http: / / epp.eurostat.ec.europa.eu/ statistics_explained/index.php?title=File: 

Employment_by_enterprise_size_class,_employment_activities_(NACE_Division 

_78),_2010_A.png&filetimestamp=20130507090707 

Luând în considerare analizele realizate până acum de diverşi 
cercetători, intenţia mea este de a construi o schema de clasă îmbu¬ 
nătăţită pentru România, prin introducerea de noi criterii care sunt 
mai sensibile la distincţiile dintre ocupaţii şi care ţin cont de con¬ 
textul social actual. 

în cartografierea claselor sociale din România post-comunistă, 
munca unor cercetători are o importanţă deosebită. în acest sens, 
ţinând cont de specificităţile din România, pentru a construi o nouă 
schemă de clase, folosesc o serie de criterii care s-au dovedit a fi 
relevante în alte ţări. Un bun exemplu în acest sens este Polonia. 
Slomczynski et. al (2007), Kohn şi Slomczynski (2006) sau Slomczynski 
şi Dubrow (2012) subliniază importanţa următoarelor criterii pentru 
a distinge între ocupaţii şi între clasele sociale: 

1. Tipul sectorului economic. Ca şi alte ţări post-comuniste (ex. 
Polonia), România are un sector agricol mare (13.3 milioane ha, care 
reprezintă 55.8% din teritoriul ţării, conform Recensământului General 
Agricol, 2010). Astfel, într-o primă fază, pot distinge între persoanele 
care lucrează în agricultură (fermieri, angajaţi în activităţi agricole, 
angajaţi pe cont propriu în activităţi agricole) şi toate celelalte 
categorii. 

2. Proprietatea, controlul asupra mijloacelor de producţie. Un 
criteriu util pentru a delimita angajatorii de angajaţi. Prima categorie 
poate dispune de mijloacele de producţie pentru a crea profit, care, 
la rândul său, poate fi apoi folosit discreţionar de către angajatori 
(capitalişti). Acest criteriu ajută şi la distingerea angajatorilor de cei 
angajaţi pe cont propriu - ca parte a clasei capitaliste emergente. 

3. Controlul asupra puterii de muncă a altora. Ajută la separarea 
supervizorilor de cei supervizaţi şi, de asemenea, de managementul 
de top. Ambele categorii (manageri şi supervizori) au subordonaţi, 
dar poziţiile lor în Clasificarea Ocupaţiilor din România (COR) şi pe 
piaţa muncii diferă. Managerii au puterea de a lua decizii care au 
impact asupra dezvoltării viitoare a firmei (sau fabricii), pe când 
supervizorii pot să coordoneze doar încărcătura de muncă a celor¬ 
lalţi, care este delegată de manageri. în termenii lui Wright (1997), 
această categorie ocupă locaţii contradictorii în interiorul relaţiilor de 

clasă, deoarece pot fi simultan consideraţi ca parte a clasei capitaliste 
şi a clasei muncitoare, având în vedere că sunt plasaţi deasupra 
muncitorilor, pe care îi domină/controlează, dar, în acelaşi timp, 
sunt controlaţi de antreprenorii capitalişti. 

4. Abilităţile. Slomczynski şi Dubrow (2012) arată că abilităţile 
sunt măsurate prin gradul de expertiză, experienţă şi cunoştinţe 
dobândite prin educaţie şi ucenicie. Folosind acest criteriu, pot 
diferenţia între mai multe clase sociale. în primul rând, am în vedere 
profesioniştii/experţii care sunt consideraţi având ocupaţii intelec¬ 
tuale în COR şi educaţie superioară. De asemenea, tot pe baza 
acestui criteriu, am contopit tehnicienii şi funcţionarii într-o singură 
categorie. în plus, muncitorii din servicii şi vânzări au nevoie de 
abilităţi diferite faţă de muncitorii calificaţi sau necalificaţi. 

Aceste criterii sunt utile pentru a compara schema de clase din 
România cu alte clase internaţionale bine-cunoscute precum este 
schema EGP (Erikson-Goldthorpe-Portocarero; Erikson şi Goldthorpe, 
1992). Este important de sesizat că aceste criterii pot să fie aplicate la 
economia centralizată socialistă, dar există câteva specificităţi care 
caracterizează România post-comunistă. Schema de clasă post-socia- 
listă este bazată pe relaţii între criteriile menţionate mai sus, care se 
întrepătrund în încercarea de a ameliora schema de clase socialistă 
prin considerarea diferenţelor din interiorul grupurilor. Primul pas 
în acest sens este de a diferenţia între angajatori şi angajaţi pe cont 
propiu, ultima categorie fiind un rezultat al schimbării de sistem, şi 
anume o clasă emergentă de capitalişti. Schema propusă de mine 
include o distincţie între muncitori calificaţi şi necalificaţi pentru a 
evidenţia situaţiile şi şansele lor diferite pe piaţa post-socialistă, 
unde cei calificaţi au un avantaj evident. O altă categorie importantă 
este formată din fermieri având ocupaţia de bază în agricultură şi o 
componentă rurală puternică. Cel mai adesea vorbim de fapt despre 
ţărani şi pentru că în România exploataţiile de până în 10 ha 
reprezintă 97.7% din numărul total de exploataţii (RGA, 2010). 
Figura 1 redă criteriile principale care stau la baza schemei de clasă 
propusă pentru România post-socialistă: 

Figura 1: Sintaxa pentru construirea claselor sociale 

Folosind aceste criterii, transformate în întrebări (ca şi în Figura 
1), definesc următoarele clase sociale, bazate pe ocupaţii: 

1. Angajatori; 

2. Manageri; 

3. Profesionişti/Experţi; 

4. Supervizori; 

5. Angajaţi pe cont propriu; 

6. Tehnicieni şi funcţionari în administraţie; 

7. Muncitori manuali calificaţi; 

8. Lucrători în servicii şi comerţ; 

9. Muncitori manuali necalificaţi; 

10. Fermieri (ţărani). 


Tabelul 1: Distribuţia claselor sociale (% valide) 



Clasa tatălui 
bazată pe 
ocupaţii 

Clasa respon¬ 
dentului bazată 
pe prima 
ocupaţie 

Clasa respon¬ 
dentului bazată 
pe ultima 
ocupaţie 

Angajatori 

0.6 

0.3 

1.7 

Manageri 

3.5 

3.3 

5.9 

Profesionişti /Experţi 

1.1 

8.1 

7.9 

Supervizori 

9.8 

7.1 

11.1 

Angajaţi pe cont propriu 

2.1 

0.8 

1.9 

Tehnicieni şi funcţionari 
în administraţie 

5.9 

14.2 

14.2 

Muncitori manuali calificaţi 

31.9 

35.4 

26.5 

Lucrători în servicii şi comerţ 

4.8 

11.8 

12.7 

Muncitori manuali necalificaţi 

4.9 

7.5 

7.3 

Fermieri (ţărani) 

35.5 

11.5 

10.8 

Total 

100 (N=3594) 

100 (N=3708) 

100 (N=3664) 


Sursa: baza de date STRATSOC 2010, calcule proprii 


Tabelul 1 prezintă procentele valide pentru fiecare dintre cele 
zece clase sociale propuse. Poate fi înţeles ca un „tabel în timp" (de 
la prima la ultima ocupaţie a respondentului) care redă schimbările 
în structura de clasă cu procente tot mai mari de angajatori, mana¬ 
geri, angajaţi pe cont propriu, supervizori şi lucrători în servicii şi 
comerţ, pe de o parte, iar pe de alta, cu procente tot mai mici de 
muncitori calificaţi, necalificaţi şi fermieri. Această ultimă clasă este 
cea mai importantă numeric pentru clasa taţilor respondenţilor, dar 
scade dramatic pentru ultima ocupaţie a respondenţilor. Date oferite 

de Institutul Naţional de Statistică şi EUROSTAT (2001) (vezi Anexa 
A) ne ajută să creionăm o imagine asupra sistemului ocupaţional din 
România, unde ocupaţiile agricole deţin încă o parte importantă şi 
unde ocupaţiile manuale reprezintă aproape 60% din ocupaţii. Cu 
toate că aceste clase sunt bazate cel mai mult pe variabile nominale, 
aleg să le aranjez în tabel într-o ordine dată de două variabile, venit 
şi număr de ani de educaţie, care au un impact important asupra 
stratificării lor, pe care o discut în capitolele următoare. Datele din 
Tabelul 1 ridică întrebări legate de mobilitatea indivizilor: în ce mod 
se extinde clasa antreprenorilor şi managerilor sau de ce scade într-o 
astfel de măsură clasa fermierilor? în capitolele următoare vom găsi 
răspunsuri si la aceste întrebări. 


Tabelul 2: Distribtiţia claselor după gen şi rezidenţă 
(pentru ultima ocupaţie) - % valide 


Clasa socială 

Bărbaţi 

Femei 

Urban 

Rural 

Angajatori 

2.2 

1.3 

1.7 

1.7 

Manageri 

7.7 

4.2 

8.0 

3.0 

Profesionişti /Experţi 

6.1 

9.5 

11.6 

2.9 

Supervizori 

14.4 

7.9 

12.5 

9.1 

Angajaţi pe cont propriu 

2.2 

1.6 

1.8 

2.0 

Tehnicieni şi funcţionari în administraţie 

6.9 

21.0 

16.5 

11.1 

Muncitori manuali calificaţi 

38.9 

15.0 

25.9 

27.4 

Lucrători în servicii şi comerţ 

9.4 

15.7 

13.3 

11.8 

Muncitori manuali necalificaţi 

4.9 

9.6 

6.3 

8.7 

Fermieri (ţărani) 

7.3 

14.1 

2.4 

22.2 

N 

1762 

1902 

2102 

1562 


Sursa: baza de date STRATSOC 2010, calcule proprii 


Tabelul 2 conţine distribuţia procentuală a claselor sociale având 
în vedere genul şi locul de rezidenţă a respondentului. O primă 
observaţie este dată de faptul că bărbaţii sunt mult mai bine repre¬ 
zentaţi în poziţii de putere ca şi angajatori, manageri sau supervizori, 
comparativ cu femeile. De asemenea, avem semnificativ mai mulţi 
bărbaţi muncitori calificaţi decât femei. în celelalte clase sociale avem 
semnificativ mai multe femei decât bărbaţi. Aceste clase sunt: profe- 

sionişti/ experţi, tehnicieni şi funcţionari, lucrători în servicii şi 
comerţ, dar şi clasele mai vulnerabile precum muncitorii necalificaţi 
şi fermierii. Clasa de profesionişti sau experţi este una în construcţia 
căreia am folosit, ca şi criteriu, ocupaţiile intelectuale bazate pe 
educaţie superioară. Cum în România avem mai multe femei decât 
bărbaţi cu educaţie superioară, rezultatul de aici nu este deloc sur¬ 
prinzător. Totuşi, după cum ne aşteptam, clasele sociale bazate pe 
ocupaţii sunt sensibile la distribuţia de gen, un prim semn important 
al inegalităţii sociale. Găsim alte diferenţe când ne uităm la mediul 
de rezidenţă al respondenţilor. Cu toate că avem un procent egal de 
angajatori în mediul urban şi în cel rural, managerii, experţii, super- 
vizorii, tehnicienii şi funcţionarii sunt reprezentaţi mai bine din 
punct de vedere statistic în oraşe. Din nou, avem un rezultat aşteptat, 
deoarece producţia şi serviciile sunt concentrate în mediul urban. 
Chiar dacă procentele indică existenţa mai multor muncitori calificaţi 
în spaţiul rural, diferenţele nu sunt semnificative statistic. Totuşi, 
mediul rural concentrează - într-o manieră semnificativă - mai mulţi 
muncitori necalificaţi şi oameni care lucrează în agricultură. Cu alte 
cuvinte, în mediul rural găsim clasele sociale cu condiţiile de viaţă 
cele mai precare. 

COHORTE „ISTORICE" ŞI PROFILUL CLASELOR 

Pentru a da o dimensiune comparativă analizelor mele am ales 
să împart populaţia în cinci cohorte de indivizi născuţi în perioade 
istorice diferite care le pot influenţa traiectoriile de viaţă. Prima 
cohortă cuprinde indivizii născuţi până în 1939, cel mai în vârstă 
individ fiind născut în 1917. Aceasta este cohorta născută în perioada 
Primului Război Mondial şi imediat după. Ca şi o limitare, mă aştept 
la un bias aici - în sensul de supra-reprezentare a populaţiei din 
această generaţie - deoarece speranţa de viaţă este corelată cu cate¬ 
goria ocupaţională şi cu educaţia. Altfel spus, la vârste mai ridicate 
vor supravieţui cei cu educaţie mai ridicată şi cu ocupaţii care au 
condiţii de muncă mai bune. Totuşi, este destul de greu de testat 
această ipoteză cu datele disponibile pentru România (Jecan şi Pop, 
2012). Următoarea cohortă cuprinde persoane născute între 1940 şi 

1954, în perioada celui de Al Doilea Război Mondial. Perioada 1955- 
1966 cuprinde generaţia născută în timpul politicilor de urbanizare 
post-staliniste. A patra cohortă, 1967-1976, este născută în perioada 
politicilor pronataliste introduse de regimul comunist şi care au dus 
la o creştere artificială a populaţiei. Ultima generaţie pe care o includ 
în analize are în vedere indivizii născuţi în perioadă de criză 
economică a socialismului, 1977-1985, când sistemul a intrat în declin 
şi, ulterior, a fost înlocuit. 

Ca şi o imagine de ansamblu (Tabelul 3) vedem că cei mai mulţi 
angajatori se concentrează în cea de a treia şi de a patra cohortă, deci 
sunt născuţi într-o perioadă în care sistemul socialist a ajuns la vârf. 
Totuşi, mai bine de o cincime dintre angajatori sunt din cea mai 
tânără generaţie, oameni care încearcă să profite de condiţiile tot mai 
bune oferite mediului de afaceri. Un sfert dintre manageri s-au 
născut într-o perioadă dificilă marcată de cel de Al Doilea Război 
Mondial şi o altă parte importantă dintre ei provin din ultimele două 
cohorte. Clasa de experţi/profesionişti are o creştere constantă de la 
o cohortă la alta, cu cei mai mulţi originând în ultima cohortă. Acesta 
este din nou un rezultat anticipabil datorită expansiunii educaţiei 
superioare, care este una din trăsăturile principale ale acestei clase. 
Cei mai mulţi supervizori sunt născuţi în cea de-a doua cohortă, apoi 
numărul lor intră în declin. Originea lucrătorilor pe cont propriu este 
pe o pantă ascendentă pe măsură ce timpul trece, ajungând la un 
maxim în cohorta născută în perioada politicilor pronataliste. 
Tehnicienii şi funcţionarii provin cel mai mult din generaţiile de 
mijloc şi mai puţin din prima şi ultima cohortă, lucru adevărat şi 
pentru muncitorii calificaţi şi necalificaţi. Aproape 80% dintre 
lucrătorii în servicii şi comerţ s-au născut în ultimele trei cohorte (un 
rezultat aşteptat datorită extinderii acestui domeniu în perioada 
actuală), iar cei mai mulţi dintre fermieri (ţărani) sunt născuţi în 
primele două cohorte şi numărul lor scade constant în ultimele trei 
cohorte (şi datorită schimbărilor în modul de prelucrare a 
suprafeţelor agricole şi a migraţiei). Avem de-a face aşadar cu o 
populaţie îmbătrânită şi rurală pentru această clasă. 

Tabelul 3: Distribuţia pe cohorte pentru diferite clase sociale (°/o) 



Până 

în 1939 

1940- 

1954 

1955- 

1966 

1967- 

1976 

1977- 

1985 

Angajatori 

0 

15.9 

31.7 

30.2 

22.2 

Manageri 

13.0 

26.0 

17.7 

21.9 

21.4 

Profesionişti /Experţi 

5.9 

16.3 

14.9 

24.9 

38.1 

Supervizori 

18.3 

30.6 

23.7 

16.5 

10.9 

Angajaţi pe cont propriu 

5.7 

11.4 

21.4 

38.6 

22.9 

Tehnicieni şi funcţionari în administraţie 

13.8 

22.1 

24.2 

22.7 

17.1 

Muncitori manuali calificaţi 

8.4 

29.6 

28.2 

21.9 

11.8 

Lucrători în servicii şi comerţ 

8.2 

13.1 

24.1 

27.4 

27.2 

Muncitori manuali necalificaţi 

16.7 

23.0 

24.5 

22.7 

13.0 

Fermieri (ţărani) 

34.5 

32.7 

12.3 

12.3 

8.1 

N 

708 

1136 

946 

900 

818 

Procent din total (N) 

15.7 

25.2 

21.0 

20.0 

18.1 


Sursa: baza de date STRATSOC 2010, calcule proprii 


Tabelul 4: Profilul claselor bazat pe ultima ocupaţie a respondenţilor 


Ocupaţie 

(N=3664) 

Nr. mediu 
de ani de 
educaţie 
(Ab. Std.) 

Venit 

mediu 

(Lei) 

(Ab. Std.) 

Venit mediu pe 

gospodărie 

(Lei) 

(Ab. Std.) 

Vârsta 

(Ab. 

Std.) 

Angajatori 

13 

1932 

2207 

43 

(N=63) 

(2.6) 

(1469) 

(2096) 

(10.5) 

Manageri 

15.7 

1614 

2343 

50.1 

(N=215) 

(1.8) 

(1111) 

(2102) 

(16.2) 

Profesionişti /Experţi 

16.5 

1405 

1989 

42.3 

(N=289) 

(1) 

(841) 

(1675) 

(15.4) 

Supervizori 

12.8 

1120 

1653 

54.6 

(N=405) 

(2.5) 

(641) 

(1228) 

(15.3) 

Angajaţi pe cont propriu 

12.6 

1073* 

1931* 

42.8 

(N=70) / 

(2.6) 

(1348) 

(1751) 

(13.3) 

Tehnicieni şi funcţionari 

13.1 

1001 

1621 

50.3 

în administraţie (N=520) 

(2.5) 

(535) 

(1205) 

(16) 

Muncitori manuali 

11.5 

900 

1279 

50.8 

calificaţi (N=972) 

(1.2) 

(619) 

(977) 

(13.7) 

Lucrători în servicii şi 

11.5 

788 

1233 

44.7 

comerţ (N=464) 

(2.3) 

(456) 

(961) 

(15.1) 

Muncitori manuali 

9.1 

624 

977 

52.1 

necalificaţi (N=269) 

(3.2) 

(479) 

(811) 

(15.9) 

Fermieri (ţărani) 

6.9 

441 

738 

61 

(N=397) 

(3.2) 

(260) 

(616) 

(16.6) 


*5% media trunchiată; Sursa: baza de date STRATSOC 2010, calcule proprii 

Tabelul 4 are rolul de a prezenta un profil sumar pentru fiecare 
clasă socială, pentru a putea înţelege mai bine compoziţia internă a 
fiecărei categorii. Pentru a putea face comparabile variabilele alese 
(educaţia, venitul respondentului, venitul pe gospodărie şi vârsta 
medie) folosesc un indicator al tendinţei centrale, şi anume media, 
fiind conştient totuşi de neajunsurile sale şi corectând valorile 
extreme în unele cazuri cu ajutorul mediei trunchiate (care elimină 
5% din valorile cele mai mari şi 5% din valorile cele mai mici). 
Analizând rezultatele de la angajatori înspre fermieri, vedem că 
venitul mediu scade, la fel şi venitul mediu pe gospodărie. Este 
oarecum dificil să prezint venitul mediu pentru angajaţii pe cont 
propriu (care are şi nişte abateri standard foarte mari), deoarece este 
o categorie eterogenă intern cu rădăcini în mai multe sectoare 
ocupaţionale. în ceea ce priveşte educaţia, este greu să identific o 
tendinţă clară de schimbare de la o categorie la alta, dar este evident 
că managerii şi experţii sunt cele mai bine educate categorii, iar 
muncitorii necalificaţi şi ţăranii cele mai slab educate clase. în medie, 
fermieri sunt clasa cea mai în vârstă, urmată de supervizori şi 
muncitori necalificaţi. Acestea sunt clase care erau importante în 
vechea orânduire socialistă şi ajung într-o situaţie tot mai dificilă, în 
noul sistem capitalist. La celălalt capăt al scalei, cei mai tineri sunt 
profesioniştii/experţii urmaţi de angajaţii pe cont propriu, de 
antreprenori şi de lucrătorii în servicii şi comerţ. Vorbim deci de 
categoriile noi sau de cele foarte influente în noua ordine socială post 
1989. Acest lucru poate fi văzut ca o sursă primară a inegalităţilor, 
deoarece fermierii (ţăranii) au un dezavantaj evident pe piaţa muncii 
fiind o clasă mare, rurală, slab educată, îmbătrânită şi cu venituri 
mici. La celălalt capăt al scalei îi găsim pe manageri, experţi şi 
antreprenori, categorii cu un număr mare de ani de educaţie, cu 
venituri mari şi cu vârste medii ce le permit urcări în carieră, prin 
urmare, cu perspective de viaţă mult mai favorabile comparativ cu 
celelalte clase sociale. 

DIFICULTĂŢI ŞI PROVOCĂRI ÎN CONSTRUIREA 

SCHEMEI DE CLASE 

După cum am arătat în Tabelul 1, am folosit trei încadrări dife¬ 
rite pentru clasele sociale: una bazată pe prima ocupaţie a respon¬ 
dentului, alta pe ultima ocupaţie a respondentului şi încă una pentru 
ocupaţia tatălui acestuia. Pentru fiecare dintre aceste abordări am 
folosit date rezultate în urma proiectului STRATSOC 2010 (catego¬ 
riile sunt în Anexa B, Tabelul Bl), deoarece această cercetare conţine 
diverse variabile legate de ocupaţia şi educaţia respondenţilor, 
precum şi ale părinţilor sau bunicilor acestora. în plus, datele din 
STRATSOC sunt mai recente şi mai detaliate decât datele rezultate 
din alte proiecte internaţionale cum ar fi European Social Survey, 
unde România a participat în valul al treilea (2006) şi al patrulea 
(2008) 2 . Urmărind schema din Figura 1, o serie de variabile au fost 
foarte importante pentru a construi clasele sociale: ocupaţia tatălui, 
statusul ocupaţional al tatălui, educaţia tatălui, prima şi ultima 
ocupaţie a respondentului, primul şi ultimul status ocupaţional al 
respondentului şi educaţia respondentului. De asemenea, a fost 
important dacă respondentul şi tatăl acestuia au avut subordonaţi la 
locul de muncă. Indivizii care au mai multe ocupaţii în acelaşi timp au 
fost rugaţi să declare pe care o consideră ca fiind cea mai importantă şi 
au fost încadraţi în funcţie de aceasta. Am clasificat ocupaţiile folosind 
Clasificarea Ocupaţiilor din România (COR), care este o schemă 
ocupaţională similară cu ISCO-88, dar care are în vedere anumite 
specificităţi naţionale, care au legătură cu anumite ocupaţii 3 . 
Statusurile principale ocupaţionale din STRATSOC sunt: salariaţi, 
lucrător pe cont propriu, lucrător familial neremunerat, membru al 
unei cooperative agricole sau neagricole, lucrător fără contract 
(zilier, lucrător sezonier sau „la negru"), şomer şi persoane inactive. 

O primă provocare a fost să construiesc ultima ocupaţie (con¬ 
formă cu COR) şi ultimul status ocupaţional. în chestionar, fiecare 


2 Pentru mai multe detalii vezi: http://ess.nsd.uib.no/ess/ 

3 Pentru mai multe detalii vezi: 

http: / / www.mmuncii.ro /j33/ index.php / ro/ legislaţie / munca2/ 2012-10-30- 
legislatie-munca-cor 

respondent a avut posibilitatea de a declara cinci ocupaţii şi tot atâtea 
statusuri ocupaţionale. Pentru o parte dintre respondenţi, această 
ultimă (sau curentă) ocupaţie corespunde cu prima ocupaţie sau cu a 
doua sau cu a treia sau cu a patra, respectiv a cincea (care este 
ultima), asta datorită faptului că nu toţi indivizii au avut mai mult de 
un loc de muncă. Pentru a avea o singură variabilă care conţine 
ultima ocupaţie (sau ocupaţia actuală), am creat o nouă variabilă, 
punând în ea doar ultima ocupaţie declarată de fiecare respondent 
care a avut o ocupaţie. Am procedat într-o manieră similară şi cu 
variabila ultimul status ocupaţional. Un alt aspect pe care trebuie să îl 
punctez este faptul că am operat în aceeaşi variabilă cu ocupaţii între 
care este posibil să găsim diferenţe temporale. Mai clar, în aceeaşi 
variabilă, pe de o parte, pun rezultate legate de ultima ocupaţie a 
respondenţilor care până în 2010 (momentul cercetării) şi-au încheiat 
activitatea. Pe de altă parte, pun şi rezultate pentru ocupaţia actuală în 
cazul celor care încă lucrează în 2010. Această decizie este şi un 
rezultat al numărului de cazuri, pentru că dacă i-aş lua în considerare 
doar pe cei care lucrează în 2010, aş pierde un număr important de 
respondenţi care au avut ultimul loc de muncă înainte de 2010. 
Deoarece clasele sociale pe care le construiesc sunt bazate pe ocupaţii, 
sunt nevoit să includ doar indivizii care au avut cel puţin un loc de 
muncă plătit, iar cei care nu au lucrat niciodată sunt excluşi din aceste 
analize. Această decizie afectează diferite categorii de „persoane 
inactive". O categorie importantă este dată de persoanele casnice, care 
deşi nu lucrează pentru un salariu, au un rol important în structura de 
clasă deoarece sunt legaţi de membrii familiilor lor, cărora le oferă 
suport şi care pot astfel participa în circuitul de producţie capitalist. 
Acest suport se materializează prin munca neplătită în gospodărie, 
care permite membrilor angajaţi ai familiei să se concentreze mai mult 
pe muncă. Totuşi, problema persoanelor casnice este şi mai complexă, 
deoarece acestea formează o categorie foarte sensibilă la variabila gen, 
fiind mai degrabă compusă din femei. 

Datorită datelor disponibile, pot apărea o serie de nepotriviri în 
ceea ce priveşte clasificările. Deoarece atât angajatorii cât şi mana¬ 
gerii au subordonaţi (chiar dacă angajatorii au angajaţi, aceştia pot fi 
consideraţi subordonaţi), o mică parte din cei din clasa managerilor 

sunt consideraţi a fi angajatori ca şi status social. O explicaţie pentru 
acest aspect este că, în anumite cazuri, angajatorul şi managerul sunt 
aceeaşi persoană, mai ales în cazul firmelor mici. Supervizorii sunt o 
clasă intermediară deoarece au câteva trăsături comune cu managerii 
(câţiva subordonaţi), dar ei trebuie să îşi justifice acţiunile nu doar în 
raport cu managerii, ci şi cu cei supervizaţi (Slomczynski et al, 2007). 
Am extras profesioniştii/experţii din categoria de ocupaţii intelec¬ 
tuale a COR, dar i-am ales doar pe cei cu educaţie superioară. 
Tehnicienii şi funcţionarii administrativi împart o poziţie similară pe 
piaţa muncii şi au un număr mediu similar de ani de educaţie. Prin 
urmare, am ales să îi unesc într-o singură clasă socială. De asemenea, 
meşteşugarii şi muncitorii calificaţi alături de operatorii de instalaţii 
şi maşini (din COR) formează o nouă clasă socială - muncitori 
calificaţi - o categorie care se micşorează de la prima la ultima ocu¬ 
paţie a respondentului. Fermierii (ţăranii) sunt încă una din catego¬ 
riile cele mai importante numeric din România post-comunistă. Am 
construit această categorie ţinând cont de cei cu ocupaţii agricole în 
COR, dar care au şi un status ocupaţional potrivit, adică indivizii 
care se declară ca fiind angajaţi pe cont propriu în agricultură au fost 
incluşi în clasa fermierilor (ţăranilor) 4 . Toate aceste categorii conţin 
distincţii de clasă care au fost utile în explicarea schemei de clase 
socialiste, dar conţin şi categorii noi corespunzătoare noilor realităţi 
din România post-socialistă. Mai mult, această schemă de clase este 
comparabilă cu alte scheme internaţionale, care sunt mai bine pregă¬ 
tite să explice realităţile din societăţile capitaliste avansate. 

O COMPARAŢIE CU ALTE SCHEME 

DE CLASE INTERNAŢIONALE 

Tabelele 5 şi 6 surprind asocierea dintre schema de clasă pe care 
o propun şi schema EGP (Erikson-Godthorpe-Portocarero) aplicată 
României. EGP (1979) este o schemă de clasă neo-weberiană, bazată 
pe diferite criterii, care o fac comparabilă cu alte scheme de clase 
internaţionale, precum cea a lui Eric Olin Wright (WRT) - una neo- 
marxistă - sau clasificarea lui Esping-Andersen (ESP) bazată pe 


4 Mai multe detalii găsiţi în Anexa C. 

conceputul de piaţă liberă a muncii. Leiulfsrud, Bison şi Jensberg, 
(2005) apud Slomczynski şi Dubrow (2012) explică modul în care 
aceste criterii sunt aplicate la EGP; în primul rând, proprietatea, un 
criteriu care în EGP serveşte la evidenţierea capitaliştilor şi angaja¬ 
ţilor pe cont propriu în contrast cu celelalte clase sociale. Al doilea 
criteriu este controlul asupra puterii de muncă folosit în paralel cu alte 
criterii, deoarece managerii şi supervizorii sunt puşi împreună cu 
alte categorii. Cel de al treilea criteriu folosit în EGP se referă la 
abilităţi, adică la gradul de expertiză, experienţă şi la cunoştinţele 
dovedite ca o funcţie a educaţiei şi uceniciei. Folosind abilităţile, 
angajaţii ne-rutinieri care nu prestează muncă manuală sunt 
împărţiţi după o gradaţie „superioară" şi „inferioară", iar muncitorii 
calificaţi sunt deosebiţi de cei necalificaţi. Un alt criteriu menţionat 
de Slomczynski şi Dubrow (2012) este tipul de muncă şi/sau sector 
economic, iar în EGP fermierii sunt incluşi în rândul celor angajaţi pe 
cont propriu şi este făcută distincţia manual/non-manual. în sfârşit, 
cel de al cincilea criteriu este reprezentat de şansele în viaţă ale 
indivizilor, folosit ca o variabilă suplimentară în EGP pentru a distinge 
între ocupaţiile care au traiectorii tipice de clasă de mijloc. 

Clasa angajatorilor este compusă din mai multe părţi ale EGP 
(Tabelul 6): 14,5% supervizori de rang superior, 16,5% supervizori de 
rang inferior şi o parte importantă de 56,5% angajaţi pe cont propriu 
cu angajaţi. Asta se întâmplă deoarece un criteriu important în 
construcţia clasei angajatorilor a fost să aibă angajaţi. Managerii sunt 
în proporţie de 72,6% supervizori de rang superior şi 21,2% super¬ 
vizori de rang inferior, prin urmare această categorie se oglindeşte 
foarte bine în schema EGP. Putem spune acelaşi lucru şi despre clasa 
profesioniştilor/experţilor care în EGP sunt în cea mai mare măsură 
supervizori de rang inferior (55,1%) şi de rang superior (38,3%). Ma¬ 
joritatea celor angajaţi pe cont propriu din schema pentru România 
sunt angajaţi pe cont propriu fără angajaţi (47,1%) în EGP. Aceştia 
sunt completaţi de 22,9% supervizori de rang inferior şi 14,3% de 
rang superior. Supervizorii din schema de clasă propusă de mine, 
par a fi cea mai eterogenă clasă compusă din 27,3% supervizori de 
rang inferior, 25,5% de rang superior, 14,1% muncitori necalificaţi şi 

încă 12,7% supervizori manuali în schema EGP. Diversitatea ce 
caracterizează clasa de supervizori este un rezultat direct al omiterii 
lor din vechile clasificări şi a diferitelor locuri de muncă ocupate în 
multiple sectoare ale economiei. Clasa tehnicienilor şi funcţionarilor 
din administraţie corespunde - în EGP - cu supervizori de rang 
inferior (36,3%), muncitori rutinieri non-manuali (33,1%) şi lucrători 
în servicii şi comerţ de rang inferior (20,1%). Lucrătorii în servicii şi 
comerţ sunt cel mai adesea lucrători în servicii şi comerţ de rang 
inferior (51,2%) în EGP, dar şi muncitori necalificaţi (19,2%). Mai 
mult de jumătate dintre muncitorii manuali calificaţi (53%) sunt, de 
asemenea, muncitori calificaţi în EGP. Totuşi, aici găsim 29,2% dintre 
respondenţi care sunt muncitori necalificaţi conform schemei EGP. 
61,5% dintre muncitori manuali necalificaţi sunt, de asemenea, 
necalificaţi în EGP, completaţi de 13,5% care lucrează în agricultură. 
Clasa fermierilor din schema propusă îi corespunde în proporţie de 
85,2% unei clase a fermierilor din EGP, la care se adaugă 13,4% 
angajaţi pe cont propriu. Toate aceste procente, împreună cu coefi¬ 
cienţii de asociere, creionează o imagine a unei clasificări reprezen¬ 
tative pentru România post-comunistă, potrivită pentru diferite 
tipuri de analize. 

Tabelul 5: Cele mai importante categorii din EGP şi corespondentele lor 
din schema de clase din România 


Schema de clasă din România 

Categorii corespunzătoare din EGP 

Angajatori 

Angajaţi pe cont propriu cu angajaţi 

Supervizori de rang inferior 

Supervizori de rang superior 

Manageri 

Supervizori de rang superior 

Supervizori de rang inferior 

Profesionişti /Experţi 

Supervizori de rang inferior 

Supervizori de rang superior 

Supervizori 

Supervizori de rang inferior 

Supervizori de rang superior 

Muncitori necalificaţi 

Angajaţi pe cont propriu 

Angajaţi pe cont propriu fără angajaţi 
Supervizori de rang inferior 

Supervizori de rang superior 

Schema de clasă din România 

Categorii corespunzătoare din EGP 

Tehnicieni şi funcţionari în 

Supervizori de rang inferior 

administraţie 

Muncitori rutinieri non-manuali 

Muncitori manuali calificaţi 

Muncitori calificaţi 

Muncitori necalificaţi 

Lucrători în servicii şi comerţ 

Lucrători în servicii şi comerţ de rang inferior 
Muncitori necalificaţi 

Muncitori manuali necalificaţi 

Muncitori necalificaţi 

Fermieri (ţărani) 

Fermieri 


Tabelul 5 oferă o soluţie mai curată pentru a putea observa 
corespondenţa dintre noua schemă de clase pentru România şi 
schema de clasă propusă de Erikson, Goldthorpe şi Portocarero. 
Schema pe care o propun ameliorează distincţiile dintre categorii, 
deoarece este bazată pe criterii multiple, nu doar pe ocupaţii. Acest 
lucru poate fi observat dacă ne uităm, de exemplu, la supervizori, o 
categorie care conţine un procent importat de muncitori necalificaţi 
conform schemei EGP. De asemenea, această nouă clasificare are şi 
alte avantaje care o fac flexibilă şi permite cercetătorilor să agrege 
categoriile pentru diverse tipuri de analize. Slomczynski (2002) arată 
că, pentru anumite tipuri de analiză, poate să fie utilă combinarea 
primelor trei categorii şi să fie tratate ca şi o clasă de servicii (în 
sensul termenului folosit de Erikson şi Goldthorpe, 1993). în alte 
tipuri de analize putem combina angajatorii cu angajaţii pe cont 
propriu pentru a forma o categorie ce poate fi numită mica 
burghezie. Mai mult, în alte cazuri se poate dovedi utilă punerea 
împreună a muncitorilor manuali calificaţi şi necalificaţi. 

Tabelul 6: Clasa respondentului * Ultima ocupaţie a respondentului - EGP - versiunea cu 11 clase (%) 


Total 

ARGUMENT PENTRU O NOUĂ SCHEMĂ DE CLASE 

Există o serie de motive pentru a folosi o nouă schemă de clase 
în analiza stratificării sociale din societatea contemporană a României. 
Indivizii sunt cauza schimbării sociale, dar, în acelaşi timp, ei trebuie 
să suporte efectele acestor schimbări. Alături de schimbări apar şi noi 
categorii de ocupaţii. Aceste categorii descriu noi realităţi precum cele 
din România post-comunistă, unde inegalităţile devin din ce în ce 
mai pregnante şi mai vizibile şi pot scăpa prin „ochiurile plasei" 
imaginate de schemele de clase actuale. Putem observa aceste inega¬ 
lităţi prin diferenţele existente între clasele sociale în termeni de 
educaţie şi venit, dar si in termeni de gen, mediu de rezidenţă sau 
vârstă. Vedem că bărbaţii din mediul urban sunt mai bine reprezen¬ 
taţi în clasele de top, pe când femeile sunt mai numeroase în clasele 
precare precum sunt cele formate din muncitorii necalificaţi şi de 
fermieri, care locuiesc în mediul rural. Mai mult, într-o societate unde 
locurile de muncă ne conturează într-o manieră semnificativă viaţa 
cotidiană, creând alianţe şi antagonisme între oameni, un sistem de 
clase bazat pe ocupaţii este o propunere legitimă. Acest sistem oferă 
posibilitatea explicării diferenţelor dintre indivizi bazate pe clasele 
din care fac parte. 

Schema de clasă propusă este comparabilă cu alte clasificări 
internaţionale bazate pe ocupaţii, îmbunătăţindu-le prin importanţa 
acordată condiţiilor sociale locale. Aceste ocupaţii conform cărora 
sunt construite clasele sociale sunt trecute prin sita unor standarde 
internaţionale care le fac comparabile şi le dau o justificare în plus. 
Ca rezultat, o diferenţiere clară între clasele sociale (bazate pe 
ocupaţii, status şi educaţie) permite o evaluare corectă a realităţilor 
diverse care le configurează. Ba, mai mult, această nouă clasificare 
are avantajul flexibilităţii şi poate fi agregată la mai multe niveluri 
corespunzătoare interesului de cercetare. Aceste agregări şi dezagre¬ 
gări de grupuri pot produce rezultate diferite, după cum voi 
demonstra în capitolele următoare şi, în acest fel, devine important 
să discutăm şi cum instrumentul (schema de clase - în acest caz) 
poate să influenţeze realitatea percepută. 

ANEXA A 


Tabelul Al: Instituiţii National de Statistică 


Angajaţi după activităţile de 
bază ale economiei naţionale 
(%) 

Anul 

2009 

Structura angajaţilor în 
activităţi non-agricole în 

2009 (%) 

Anul 

2009 

Agricultură, vânătoare şi 
silvicultură 

28.7 

Servicii sociale 

22.0 

Industrie 

21.1 

Industrie 

31.3 

Construcţii 

7.4 

Construcţii 

11.1 

Servicii 

42.8 

Comerţ 

35.6 


Tabelul A2: EUROSTAT Persoane angajate cu vârste de 15 ani şi mai mult 


Compoziţia după activitatea 
economică (%) 

Anul 

2011 

Compoziţia după 
ocupaţie (%) 

Anul 

2011 

Agricultură 

28.6 

Calificaţi non-manual 

23.1 

Industrie 

28.8 

Slab calificaţi non- 
manual 

17.1 

Servicii pe piaţă 

26.3 

Calificaţi manual 

49.3 

Servicii în afara pieţei 

16.3 

Ocupaţii elementare 

10.6 

ANEXA B 


Tabelul Bl: Variabile şi categorii 


COR 

Status Ocupaţional 

Educaţie 

Subordonaţi 

0 - casnici 

1 - salariat cu 
contract de muncă pe 
perioadă 
nedeterminată 

0 - fără şcoală 
absolvită 

0 - nu 

1 - manageri şi 
angajatori, antre¬ 
prenori, primari 

2 - salariat cu 
contract de muncă pe 
perioadă determinată 

1 - primar (1- 4 
clase) 

1 - da 

2 - ocupaţii 
intelectuale 

3 - patron (cu 
angajaţi) 

2 - gimnazial (5-8 
clase) 


3 - tehnicieni şi 
maiştri 

4 - pe cont propriu în 
activităţi neagricole 
sau liber profesionist 

3 - profesional, de 
ucenici sau 
complementar 


4 - funcţionari în 
administraţie 

5 - pe cont propriu în 
agricultură 

4 - treapta 1 de 
liceu (9-10 clase) 


5 - lucrători în 
servicii şi comerţ 

6 - în activităţi 
neagricole (industrie 
sau servicii) 

5 - liceu (9-12 
clase) 


6 - agricultori 
calificaţi în 
propria 
gospodărie 

7 - în activităţi 
agricole 

6 - postliceal de 
specialitate sau 
tehnic de 
maiştri 


7 - meşteşugari şi 

muncitori 

calificaţi 

8 - membru al unei 
cooperative agricole 
(inclusiv CAP) 

7 - universitar de 
scurtă durată / 
colegiu 


8 - operatori la 
instalaţii şi maşini 

9 - membru al unei 

cooperative 

neagricole 

8 - universitar 
lungă durată 
(facultate) 


9 - muncitori 
necalificaţi 

10 - lucrător fără 

contract 

9 - maşter 


10 - forţe armate 

11 - şomer 
(înregistrat sau 
neînregistrat) 

10 - doctorat 



12 - pensionar 




13 - persoană casnică 




14 - student/elev 




15 - alte categorii 
inactive 




80 










Tabelul C2: Clasa tatălui după statusul ocupaţional principal al tatălui 


Clasa tatălui \ 

Fermieri 





13.9% 


Muncitori 

necalificaţi 

63.1% 

2.8% 




3.4% 

Lucrători 

în servicii 
şi comerţ 

87.2% 

4.1% 




1.2% 

Muncitori 

calificaţi 

88.9% 

2.6% 

.1% 


.1% 

1.6% 

Tehnicieni 

Şi 

funcţionari 

91.5% 

2.3% 




1.4% 

Angajaţi 
pe cont 
propriu 




100.0% 



Super- 

vizori 

90.9% 

4.5% 

.3% 



.8% 

Profe¬ 

sionişti 

97.4% 






Mana¬ 

geri 

88.7% 

4.0% 





Anga¬ 

jatori 



100.0% 




Statusul principal 
al tatălui când 
respondentul avea 
14 ani 

Salariat cu 
contract de 
muncă pe 
perioadă 
nedeterminată 

Salariat cu 
contract de 
muncă pe 
perioadă 
determinată 

Patron 
(cu angajaţi) 

Pe cont propriu 
în activităţi 
neagricole sau 
liber profesionist 

Pe cont propriu 
în agricultură 

în activităţi 
neagricole 
(industrie sau 
servicii) 







Tabelul C3: Clasa respondentului (bazată pe prima ocupaţie) după codul ocupaţioual principal (de la primul loc de muncă) 


Clasa respondentului bazată pe prima ocupaţie 

Fer¬ 

mieri 






100.0% 





100.0% 1 

Mun¬ 
citori ne- 
calificati 









100.0% 


100.0% 

Lucrători 

în servicii 
şi comerţ 





100.0% 






100.0% 

Mun¬ 

citori 

calificaţi 







83.5% 

16.5% 



100.0% 

Tehnicieni 

Şi 

funcţionari 



O." 

vO 

32.6% 







100.0% 

Angajaţi pe 
cont 
propriu 

10.0% 

23.3% 

cd 


10.0% 

3.3% 

30.0% 

6.7% 

10.0% 


100.0% 

Super- 

vizori 



29.1% 

12.1% 

10.6% 

2.6% 

29.4% 

5.3% 

ON 

t—1 

T—1 

On 

100.0% 

Profe¬ 

sionişti 


100.0% 









100.0% 

Mana¬ 

geri 

8.9% 

r-j 

vH 

o\ 









100.0% 

Anga¬ 

jatori 

100.0% 










100.0% 

Codul ocupaţional la 
primul loc de muncă 

Manageri şi angajatori, 
antreprenori, primari 

| Ocupaţii intelectuale 

| Tehnicieni şi maiştri 

Funcţionari în 
administraţie 

Lucrători în servicii şi 
comerţ 

Agricultori calificaţi în 
propria gospodărie 

Meşteşugari şi 
muncitori calificaţi 

Operatori la instalaţii şi 
maşini 

I Muncitori necalificati 

| Forţe armate 

| Total 

ii 

lh 

S 

Sursa: baza de date STRATSOC 2010, calcule proprii. 




Tabelul C4: Clasa respondentului (bazată pe prima ocupaţie) după statusul ocupaţiotial principal al respondentului 

(de la primul loc de muncă) 


Clasa respondentului bazată pe prima ocupaţie | 

Fermieri 





8.7% 

Muncitori 

necalificaţi 

73.6% 

6.1% 




Lucrători 

în 

servicii 
şi comerţ 

81.0% 

9.5% 

.2% 



Muncitori 

calificaţi 

91.0% 

4.4% 

.3% 



Tehnicieni 

Şi 

funcţionari 

90.7% 

5.5% 

.2% 



Angajaţi 
pe cont 
propriu 




100.0% 


s 

t 

Ol 

a 

3 

cn 

93.8% 

3.5% 

1.2% 



an 

'2 

'55 

a> 

o 

£ 

91.0% 

8.6% 




0) 

bo 

<C 

C 

(C 

5 

95.2% 

00 




’S-H 

O 

Ic 

’cC^ 

to 

% 



100.0% 



Statusul 
ocupaţional la 
primul loc de 
muncă 

salariat cu 
contract de 
muncă pe 
perioadă 
nedeterminată 

salariat cu 
contract de 
muncă pe 
perioadă 
determinată 

patron (cu 
angajaţi) 

pe cont 
propriu în 
activităţi 
neagricole sau 
liber 

profesionist 

pe cont 
propriu în 
agricultură 








Tabelul C5: Clasa respondentului (bazată pe ultima ocupaţie) după codid ocupaţional principal (de la ultimul loc de muncă) 


Clasa respondentului bazată pe ultima ocupaţie | 

Fer¬ 

mieri 






100 .0% 





100 .0% | 

Mun¬ 
citori ne¬ 
calificaţi 









100 .0% 


100 .0% 

Lucrători 

în servicii 
şi comerţ 





100 .0% 






100 .0% 

Mun¬ 

citori 

calificaţi 







77.3% 

22.7% 



100 .0% 

Tehnicieni 
şi func¬ 
ţionari 



64.0% 

36.0% 







100 .0% 

Angajaţi 
pe cont 
propriu 

18.6% 

18.6% 

2.9% 

1.4% 

ss 

O 

O 

<N 

2.9% 

32.9% 

2.9% 



100 .0% 

Super- 

vizori 



29.1% 

15.6% 

13.1% 

2.7% 

26.9% 

5.9% 


6.7% 

100 .0% 

Profe¬ 

sionişti 


100 .0% 









100 .0% 

Mana¬ 

geri 

23.7% 

76.3% 









100 .0% 

Anga¬ 

jatori 

100 .0% 










100 .0% 

Codul ocupaţional la 
ultimul loc de muncă 

Manageri şi angajatori, 
antreprenori, primari 

| Ocupaţii intelectuale 

| Tehnicieni şi maiştri 

Funcţionari în 
administraţie 

Lucrători în servicii 
şi comerţ 

Agricultori calificaţi 
în propria gospodărie 

Meşteşugari şi muncitori 
calificaţi 

Operatori la instalaţii 
şi maşini 

| Muncitori necalificaţi 

| Forţe armate 

| Total 


Chi-square = 19031.705; Cramer's V = .760; Contingency Coefficient = .916; p (sig) = .000 
Sursa: baza de date STRATSOC 2010, calcule proprii. 




Tabelul C6: Clasa respondentului (bazată pe ultima ocupaţie) după statusul ocupaţiotial principal al respondentului 

(de la ultimul loc de muncă) 


Clasa respondentului bazată pe ultima ocupaţie i 

Fer¬ 

mieri 





11 .6% 


rH 

t— 1 

47.4% 


Mun¬ 
citori ne¬ 
calificaţi 

70.5% 

5.6% 


1 .1% 


.4% 


.4% 


Lucrători 

în 

servicii şi 
comerţ 

84.1% 

5.9% 

1 .1% 



1.3% 

r5 


.4% 

Muncitor 
i calificaţi 

89.1% 

4.4% 

co 


.4% 

.4% 

,i% 

.5% 

.1% 

Tehnicie 
ni şi 

funcţiona 

ri 

90.2% 

4.6% 

<N 



.4% 

CM 

.2% 

.2% 

Angajaţi 
pe cont 
propriu 




100 .0% 






Super- 

vizori 

89.0% 

O 

LO 

oo 

T—i 




în 

.5% 

.5% 

Profe¬ 

sionişti 

00 

IN.' 

oo 

10 .1% 

IN. 







Mana¬ 

geri 

87.9% 

6 .0% 

ŞŞ 

IN. 

CO 



.5% 

O) 



Anga¬ 

jatori 



100 .0% 







Statusul ocupaţional 
la ultimul 
loc de muncă 

Salariat cu contract de 
muncă pe perioadă 
nedeterminată 

Salariat cu contract de 
muncă pe perioadă 
determinată 

| Patron (cu angajaţi) 

Pe cont propriu în 
activităţi neagricole sau 
liber profesionist 

Pe cont propriu în 
agricultură 

în activităţi neagricole 
(industrie sau servicii) 

| în activităţi agricole 

Membru al unei 
cooperative agricole 
(inclusiv CAP) 

Membru al unei 
cooperative neagricole 








CAPITOLUL 3: 

STRATIFICAREA CLASELOR SOCIALE 


METODOLOGIE 

Rolul acestui capitol este de a analiza şi descrie, într-o cheie 
critică, mecanismele (măsurabile obiectiv) care produc poziţii diferite 
de stratificare în rândul indivizilor din clase sociale diferite. Pornesc 
de la lucrarea lui Domanski, Sawinski şi Slomczynski (2009) care 
caracterizează poziţiile ocupaţionale cu ajutorul a patru dimensiuni: 
1. abilităţile necesare, 2. complexitatea muncii, 3. remunerarea materială şi 
4. prestigiul ocupaţional. Aceste dimensiuni sunt tratate ca variabile 
sintetice rezultate dintr-un set de indicatori sau dintr-o serie de mă¬ 
suri agregate. Vorbind despre rolul fiecărei dimensiuni, Domanski 
et. al. (2009) arată că abilităţile necesare şi complexitatea muncii sunt 
scale ce reflectă factori care au legătură cu investiţiile făcute de 
indivizi în procesul de pregătire pentru rolurile lor ocupaţionale 
viitoare, pe când remunerarea materială şi prestigiul ocupaţional 
sunt văzute ca recompense primite în urma activităţii indivizilor din 
respectivele roluri ocupaţionale. Folosesc criterii similare pentru 
România pentru a testa diferenţele dintre clasele sociale pe un eşan¬ 
tion reprezentativ naţional rezultat în urma cercetării STRATSOC. 
Totuşi, datorită datelor disponibile, nu pot să includ prestigiul 
ocupaţional. 

După cum am arătat în primul capitol, pentru a crea o scală a 
abilităţilor necesare, Domanski et. al. (2009) au folosit trei variabile: 
1. dezvoltarea educaţională generală (GED), pe o scală de zece 
puncte 2. abilităţile ocupaţionale speciale (SVT), total pe o scală cu 
zece puncte şi 3. nivelul necesar de educaţie formală (DES) pe o scală 
cu patru puncte. Pe baza acestor trei variabile, autorii au construit o 
scală sintetică pe care se pot lua valori între -2 şi 89. în general, la 

nivele înalte vom găsi indivizi care activează în management, iar la 
nivelele de jos vom găsi muncitori necalificaţi (Domanski et al., 
2009). în analizele mele, principala variabilă educaţională este ultima 
şcoală absolvită de respondent, transformată în ani de educaţie. 
Pentru anumite nivele de educaţie - precum învăţământul superior - 
am folosit numărul mediu de ani de şcoală, deoarece specializări 
diferite necesită un număr diferit de ani de şcolarizare (Tabelul Al, 
Anexe). Criteriul de complexitate a muncii are în vedere distincţiile 
între munca cu date, cu oameni şi cu lucruri. Domanski et al. (2009) 
consideră că tot ceea ce fac muncitorii în timpul muncii lor poate fi 
descris cu ajutorul celor trei categorii. Această scală de complexitate 
a muncii este bazată pe măsurători internaţionale, prin urmare este 
utilă, nu doar pentru Polonia, ci şi pentru alte ţări (post-comuniste). 
Pe această scală se pot lua valori între 0, pentru ocupaţiile cel mai 
puţin complexe, şi 100 pentru cele mai complexe. Datorită aplicabi¬ 
lităţii generale a indexului de complexitate a muncii, am atribuit câte 
o valoare fiecărei ocupaţii pe care sunt bazate clasele sociale din 
România (Tabelul A2, Anexa A). Pentru scala remunerării materiale, 
Domanski et. al. (2009) au folosit variabilele educaţie medie şi veni¬ 
turi medii, conştienţi fiind că ocupaţia este o variabilă care mediază 
între educaţie şi venit. Pentru a evalua remunerarea materială, am 
folosit venitul net al respondentului din octombrie 2010, o lună 
înainte de cercetarea de teren pentru proiectul STRATSOC. Această 
variabilă este compusă din toate veniturile pe care un respondent le 
poate aduna din diferite surse. 

ITEMI AI STRATIFICĂRII CLASELOR SOCIALE 

Educaţia, ocupaţia şi venitul sunt variabilele cele mai impor¬ 
tante folosite în evaluarea stratificării sociale în rândul diferitelor 
clase. Cu ajutorul acestora putem caracteriza clasele sociale şi le 
putem plasa mai sus sau mai jos în ordinea de stratificare (Tabelul 1). 

Tabelul 1: Valori medii ale principalelor variabile de stratificare 


Clasa socială 

Număr mediu 

de ani de 
educaţie 

Scala 
complexi¬ 
tăţii muncii 

Venit 

mediu 

Angajatori 

13.0 

65.2 

1931.5 

Manageri 

15.7 

71.9 

1614.0 

Profesionişti / Experţi 

16.5 

74.0 

1404.9 

Supervizori 

12.8 

42.5 

1120.1 

Angajaţi pe cont propriu 

12.6 

48.9 

1265.1 

Tehnicieni şi funcţionari în administraţie 

13.1 

50.6 

1001.1 

Muncitori manuali calificaţi 

11.5 

35.4 

899.5 

Lucrători în servicii şi comerţ 

11.5 

31.0 

788.0 

Muncitori manuali necalificaţi 

9.1 

18.1 

624.3 

Fermieri (ţărani) 

6.9 

40.3 

440.9 

Eta 2 

.554 

.886 

.187 


Sursa: baza de date STRATSOC 2010, calcule proprii 


Ca şi număr de ani de educaţie şi complexitate a muncii, 
experţii şi managerii se remarcă ca având cele mai mari valori, prin 
urmare acestea sunt clasele cele mai bine educate şi care fac cea mai 
complexă muncă. Cu toate acestea, cea mai bine remunerată clasă 
este cea a angajatorilor, care prestează o muncă complexă dar au un 
număr mediu de ani de ocupaţie comparabil, mai degrabă, cu tehni¬ 
cienii şi funcţionarii. Aceştia din urmă, chiar dacă par să fie ceva mai 
bine educaţi decât angajatorii, prestează o muncă considerată mai 
puţin complexă şi sunt aproximativ la mijlocul scalei veniturilor în 
rândul clasele sociale. Supervizorii şi angajaţii pe cont propriu sunt 
două categorii asemănătoare şi comparabile în termeni de educaţie şi 
venituri 1 , dar munca angajaţilor pe cont propriu este mai complexă 
şi datorită faptului că aceştia provin din diverse domenii de activi¬ 
tate. Intr-o manieră similară, muncitorii calificaţi sunt comparabili cu 
lucrătorii din servicii şi comerţ, chiar dacă primii efectuează munci 


1 Din raţiunile prezentate în primul capitol, pentru angajaţii pe cont propriu este 
mai bine să avem în vedere media trunchiată ca un indicator mai valid. Pentru 
comparabilitate, aici folosesc media dar am în vedere faptul că abaterile 
standard pentru veniturile respondenţilor sunt foarte mari. 

puţin mai complexe şi mai bine plătite. Muncitorii necalificaţi sunt 
categoria care prestează munca cea mai puţin complexă, având, 
totodată, venituri şi educaţie scăzute. Cu toate acestea, fermierii 
(ţăranii) sunt categoria cel mai prost plătită şi cu cel mai scăzut nivel 
de educaţie, dar întrec categorii mai educate şi cu venituri mai mari 
(cum sunt muncitorii calificaţi şi lucrătorii în servicii şi comerţ) în 
termeni de complexitate a muncii. O explicaţie a acestui rezultat 
surprinzător este bazată pe faptul că, în România, populaţia rurală, 
din considerente structurale, este îmbătrânită, este încă mai puţin 
educată (în sistemul de educaţie formal) şi are un venit mai mic, 
chiar dacă munca lor poate să fie mai complexă în termeni de 
interacţiuni cu oameni, date şi obiecte. Putem vorbi şi de o slăbiciune 
a scalei de complexitate a muncii în acest caz, îndatorată prea mult 
unor măsurători formale a ceea ce înseamnă munca cu oameni, date 
şi obiecte. Fermierii sunt o categorie predilectă pentru aceste limitări, 
deoarece în România majoritatea fermierilor sunt ţărani, care îşi 
lucrează pământul pentru a produce bunuri care urmează să fie 
consumate în propria gospodărie şi, eventual, vândute sau 
schimbate pe ale bunuri şi servicii. Relaţia dintre clasele sociale şi 
variabilele de stratificare este una semnificativă 2 . 


Tabelul 2: Analiză factorială pentru principalele variabile de stratificare 



Valoare medie 

Abatere standard 

Factor loading 

Ani de educaţie 

11.4 

3.6 

.839 

Complexitatea muncii 

42.9 

15.7 

.799 

Venit 

921.4 

710.5 

.709 


Eigenvalue = 1.84; % din variantă = 61.5 

Sursa: baza de date STRATSOC 2010, calctde proprii 


Coeficienţii Eta 2 sunt calculaţi pentru relaţia dintre clasele sociale (ca şi variabilă 
independentă) şi fiecare indicator de stratificare (ca şi variabile dependente). 
Pentru fiecare corelaţie Eta 2 are o valoare mare şi semnificativă din punct de 
vedere statistic. Clasele sociale explică aproape 80% din variaţia complexităţii 
muncii, 55% din variaţia anilor de educaţie şi aproape 19% din variaţia veni¬ 
tului respondeţilor. 

Am folosit analiza factorială pentru a evalua rolul acestor variabile 
care stau la baza stratificării sociale (Tabelul 2). Am extras un singur 
factor care explică aproape 62% din variaţia variabilelor observate. 
Variabila care saturează cel mai puţin acest factor este venitul, 
deoarece acesta este afectat de indivizi care au câştiguri foarte mari 
sau foarte mici, distribuţia veniturilor în populaţie fiind, mai 
degrabă, eterogenă. Astfel, găsim diferenţe importante de venituri 
între clasele sociale care pot, parţial, să explice poziţiile de stratificare 
diferite ale acestora. Explicaţia este ameliorată prin folosirea 
numărului de ani de educaţie şi a complexităţii muncii ca parte a 
factorului de stratificare, deoarece acestea saturează semnificativ 
factorul. Pe baza lor se construieşte indexul global de stratificare 
(IGS), util în conturarea unei imagini asupra inegalităţilor din rândul 
claselor sociale. 

Tabelul 3: Clasa socială şi indexul global de stratificare (IGS) 


Clasa socială 

Valoarea medie 

Abaterea standard 

Angajatori 

1.40 

.97 

Manageri 

1.73 

.72 

Profesionişti / Experţi 

1.79 

.48 

Supervizori 

.21 

.61 

Angajaţi pe cont propriu 

.41 

1.17 

Tehnicieni şi funcţionari în administraţie 

.47 

.48 

Muncitori manuali calificaţi 

-.22 

.42 

Lucrători în servicii şi comerţ 

-.41 

.44 

Muncitori manuali necalificaţi 

-1.18 

.51 

Fermieri (ţărani) 

-.97 

.45 

Total 

0.07 

0.99 


Eta 2 = .723; Sursa: baza de date STRATSOC 2010, calctde proprii 


Scorurile de regresie salvate (din analiza factorială) sunt folosite 
pentru a standardiza rezultatele şi a crea un index global de strati¬ 
ficare (IGS) care este explicat în proporţie de 72% de clasa socială de 
provenienţă. Prima observaţie este că între angajatori, manageri şi 
experţi există o distanţă socială redusă deoarece au valori medii 
foarte apropiate. Acestea sunt categoriile privilegiate care au valori 
mari pentru fiecare indicator. La celălalt capăt al scalei, găsim 

muncitorii necalificaţi şi fermierii. între primele trei categorii şi ulti¬ 
mele două există o distanţă foarte importantă de aproape trei abateri 
standard. Distanţa dintre angajatori, manageri şi experţi, pe de o 
parte, şi muncitori calificaţi şi lucrători în servicii şi comerţ, pe de 
altă parte, este de aproape două abateri standard, din nou mare. în 
plus, putem observa diferenţe substanţiale între muncitorii manuali 
calificaţi şi cei necalificaţi, acestea fiind trăsături normale ale unei 
societăţi bazate pe abilităţi măsurate prin calificări formale. Toate 
aceste rezultate scot la lumină o societate foarte stratificată, unde 
elitele sunt pe poziţii de putere, deoarece au controlul asupra resur¬ 
selor importante. Aceste distanţe sociale pot să fie mai bine înţelese 
dacă luăm în considerare o abordare bazată pe cohortele născute în 
diverse contexte istorice. 

Tabelul 4: Valori medii pentru variabilele de stratificare pentru fiecare cohortă 


1977-1985 | 

Venit | 

2354.6 | 

1591.8 | 

1374.9 

1509.2 | 

1909.8 

1094.1 

998.0 

964.6 

756.1 

388.5 

00 

rH 

X 

p- 

U 

<N 

LO 

cO 

ON 

1—i 

IN 

74.0 

39.6 

46.5 

50.4 

34.8 

31.0 

18.1 

40.3 

CO 

CN 

ac 

u 

W 

CO 

CO 

i—l 

CO 

cd 

i—< 

16.7 

l—l 

i—i 

13.4 

14.7 

11.9 

12.7 

11.0 

cq 

00 

o 

o 

LO 

1967-1976 

Venit 

2382.4 

1847.2 

1200.8 

1202.9 

944.0 

975.2 

980.7 

739.3 

636.4 

408.0 

ac 

rH 

X 

p- 

U 

CN 

IO 

CO 

cq 

74.0 

ZPP 

48.4 

50.6 

35.3 

31.0 

18.1 

40.3 

CN 

ac 

oq 

w 

CO 

CO 

1—1 

cq 

id 

i—< 

16.7 

Ol 

CO 

1—1 

12.6 

13.9 

11.5 

11.8 

10.2 

9.8 

co 

CO 

iq 

1955-1966 

Venit 

1294.6 

1866.0 

1780.2 

1119.1 

1372.0 

935.6 

828.9 

716.4 

567.4 

383.4 

CD 

O 

CN 

X 

p- 

U 

CN 

IO 

cO 

CO 

oi 

In 

74.0 

41.9 

54.6 

50.5 

36.4 

31.0 

18.1 

40.3 

lO 

IN 

cq 

-c 

W 

i—j 
CO 
1—1 

cq 

id 

T—1 

16.4 

13.0 

12.9 

12.7 

11.5 

11.3 

9.6 

8.7 

IO 

IN 

Hţ 

1940-1954 

Venit 

1267.5 

1338.6 

1458.9 

976.5 

1029.6 

1007.8 

856.4 

694.8 

631.6 

444.6 

CO 

CO 

04 

X 

a 

U 

CN 

IO 

cO 

cq 

rH 

IN 

74.0 

l—l 

oi 

47.5 

50.8 

34.9 

31.0 

18.1 

40.3 

IO 

IO 

cq 

-c 

w 

i—! 
i—i 

id 

i—i 

16.2 

12.5 

11.6 

12.5 

Vil 

10.0 

8.5 

6.6 

a** 

rH 

cq 

Până în 1939 

Venit 

■ 

1524.3 

1360.8 

1086.8 

625.0 

1022.6 

1996 

750.8 

598.9 

463.6 

IO 

cq 

X 

Ph 

U 

■ 

IO 

rH 

IN 

74.0 

43.9 

43.7 

50.6 

34.9 

31.0 

18.1 

40.3 

Tabelul 5: Analiză factorială a variabilelor de stratificate pentru fiecare cohortă 





în Tabelul 4 fac o comparaţie între principalele variabile de 
stratificare pentru fiecare cohortă istorică. Pentru clasele de angaja¬ 
tori, experţi, lucrători în servicii şi comerţ, muncitori necalificaţi şi 
fermieri, toată variabilitatea este între grupuri şi, ca rezultat, 
complexitatea muncii rămâne la fel în fiecare cohortă. Toate celelalte 
clase sociale au atât variabilitate intragrupală, cât şi intergrupală. 
Din prima cohortă (oameni născuţi până în 1939) lipseşte clasa 
angajatorilor. Acest lucru nu este deloc surprinzător, deoarece în 
perioada socialistă proprietatea privată a fost abolită, la fel şi 
posibilitatea de antreprenoriat legal. Această generaţie şi-a petrecut 
marea majoritate a vieţii adulte în perioada socialistă, cel mai tânăr 
individ din această cohortă (născut în 1939) având 50 de ani la 
momentul când socialismul a fost înlocuit în 1989. Ca şi o consecinţă, 
clasa managerilor este cea mai bine plătită în această generaţie. 
Aceasta este urmată de profesionişti/experţi, care deşi au venituri 
uşor mai mici comparativ cu managerii, fac munca cea mai complexă 
şi sunt cel mai bine educaţi. Clasa angajaţilor pe cont propriu are un 
caracter aparte. Deşi este caracterizată de o complexitate mare a 
muncii, are venituri mai mici decât majoritatea categoriilor, venituri 
ce sunt comparabile cu cele ale muncitorilor necalificaţi. Este posibil 
ca indivizii născuţi până în 1939 şi care lucrează/au lucrat ca şi 
angajaţi pe cont propriu să semene mai degrabă cu o clasă munci¬ 
toare decât cu una de servicii, cum este cazul în perioada actuală. 
Muncitorii necalificaţi şi fermierii sunt clasele cele mai dezavantajate 
în termeni de venituri şi educaţie. Acesta este, din nou, un rezultat 
nesurprinzător, deoarece fermierii din această cohortă sunt mai 
degrabă ţărani care îşi muncesc pământul la limita subzistenţei sau 
care au muncit pământul la C.A.P, în condiţii precare. 

Următoarea perioadă avută în vedere (1940-1954) este marcată 
de câteva evenimente istorice importante: cel de Al Doilea Război 
Mondial şi instaurarea regimului comunist în România sub conduce¬ 
rea lui Gheorghe-Gheorghiu Dej (Tănase, 2006). Este perioada colec¬ 
tivizării, când oamenii sunt deposedaţi de pământurile lor, care sunt 
transformate în bunuri publice. în această generaţie, profesioniştii/ 
experţii sunt cea mai importantă categorie, având cel mai mare nivel 

de educaţie, performând cea mai complexă muncă, dar având şi cele 
mai mari venituri. Acest lucru a fost posibil deoarece pentru Partidul 
Comunist crearea unei clase intelectuale, foarte bine educată (în 
special în domeniile industriale şi tehnice) a devenit politică de stat 
(Cucu şi Culic, 2012; Susana, Bolovan şi Pop, 2006). Tehnicienii şi 
funcţionarii administrativi proveniţi din această cohortă îşi consoli¬ 
dează o poziţie importantă bazată pe complexitatea muncii şi pe 
educaţie. Tot în această perioadă, cursurile terţiare pentru muncitori 
sunt transformate sau se renunţă la ele (Cucu şi Culic, 2012) şi, ca 
rezultat, putem observa o descreştere în gradul de educaţie şi în 
veniturile muncitorilor calificaţi, comparativ cu perioada precedentă. 
La fel ca şi muncitorii calificaţi, şi fermierii intră pe o pantă 
descendentă din punct de vedere al veniturilor, din cauza că au fost 
lipsiţi de pământurile lor şi, astfel, pauperizaţi. 

Cohorta născută între 1955 şi 1966 împarte câteva condiţii cu 
generaţiile anterioare, dar apar şi factori noi. Este o perioadă marcată 
de sfârşitul colectivizării şi de începutul conducerii lui Nicolae 
Ceauşescu (Scurtu şi Buzatu, 1999; Bulei, 2011). Din această genera¬ 
ţie, cei care au devenit manageri şi experţi au ocupat poziţii privile¬ 
giate prin prisma venitului, educaţiei şi complexităţii muncii. Aceste 
clase sociale beneficiază direct de o industrializare sistematică şi de 
urbanizare, care au rezultate directe asupra procesului de stratifi¬ 
care. Pentru cei născuţi acum, continuă o tendinţă care a început în 
cohortele anterioare, şi care devine şi mai importantă la sfârşitul 
regimului socialist: muncitorii calificaţi, muncitorii din servicii şi 
comerţ şi muncitorii necalificaţi devin tot mai asemănători în primul 
rând prin prisma educaţiei şi apoi prin complexitatea muncii şi prin 
venituri. Totuşi, putem distinge între muncitorii manuali calificaţi şi 
necalificaţi pe baza poziţiilor pe care le ocupau în regimul socialist, 
chiar dacă ambele categorii au venituri medii mai mici, comparativ 
cu indivizii din cohortele anterioare. Primii (muncitorii calificaţi) 
sunt centrul clasei muncitoare, angajaţi în fabrici şi legaţi de acestea 
prin contracte educaţionale şi de locuire, dar şi prin relaţiile sociale 
create. Ceilalţi sunt o forţă de muncă instabilă compusă din indivizi 
tineri care schimbă des ocupaţiile şi muncesc pentru a completa 
veniturile familiilor lor din mediul rural (Cucu şi Culic, 2012). 


100 



La sfârşitul anului 1966, Ceauşescu emite decretul 770 prin care 
avortul devine ilegal (cu câteva excepţii 3 ) şi se limitează serios con- 
tracepţia din motive socio-demografice (Durandin, 2001). O parte 
dintre indivizii născuţi între 1967 şi 1976 sunt un rezultat al acestei 
politici coercitive. Aceasta este şi generaţia care a petrecut cea mai 
mare parte din viaţa adultă şi activă în perioadă dificilă de tranziţie 
post-comunistă. începând cu această cohortă, antreprenorii au devenit 
cea mai bine remunerată categorie. O bună parte dintre aceşti antre¬ 
prenori sunt foşti manageri din fabricile socialiste după cum se arată 
într-o serie de studii internaţionale (Rona-Tas, 1994; Kovach et. al., 
1995; Szelenyi şi Szelenyi, 1995; Staniszkis, 1999; Eyal, Szeleny şi 
Townsley, 2001) sau naţionale (Paşti, 2006; Petrovici, 2006; Pop, 2009). 
în acelaşi timp, clasa formată din profesionişti/experţi este caracte¬ 
rizată de un venit minim comparativ cu celelalte cohorte, iar munci¬ 
torii calificaţi intră pe o pantă descendentă în ceea ce priveşte 
complexitatea muncii pe care o prestează - ca şi un rezultat direct al 
tehnologizării tot mai intense a procesului de muncă şi a societăţii. La 
fel ca în toate celelalte cohorte, managerii îşi menţin poziţia privile¬ 
giată, fiind aproape mereu pe locul secund pe baza celor trei variabile 
de stratificare. Educaţia devine tot mai importantă şi, ca rezultat, în 
această cohortă muncitorii necalificaţi ating limita superioară a 
nivelului lor mediu de educaţie, dar acest lucru nu se traduce printr-o 
poziţie mai bună în structura socială. într-o manieră similară, fermierii 
rămân la nivelul cel mai de jos al scalei de stratificare. 

Cea mai tânără cohortă (1977-1985) este una marcată de trans¬ 
formări sociale fundamentale (Sălăgean, 2013). Este caracterizată de 
o creştere în nivelul mediu de ani de educaţie pentru aproape fiecare 
clasă socială (cu excepţia fermierilor) şi de o creştere a veniturilor 
pentru clasele care ar putea fi caracterizate drept clase de mijloc, prin 
poziţionarea lor între clasele privilegiate şi cele mai puţin privile¬ 
giate. Acestea sunt: supervizorii, angajaţii pe cont propriu, tehni¬ 
cienii şi funcţionarii şi muncitorii calificaţi. în această generaţie, 
angajaţii pe cont propriu devin o clasă privilegiată, majoritatea sunt 


3 Pentru delatii vezi: http://www.Iege-online.ro/lr-DECRET-770-1966-(177).html 

activi în domeniul serviciilor (ex. IT) şi reuşesc să îşi convertească 
cunoştinţele în capital material într-un mediu ocupaţional tot mai 
flexibil. De asemenea, veniturile experţilor şi ale muncitorilor 
necalificaţi sunt mai mari decât în cohorta anterioară. Managerii 
născuţi în această cohortă au cea mai mare descreştere în veniturile 
lor medii, deşi educaţia lor este tot mai importantă, iar munca pe 
care o prestează este tot mai complexă. Fermierii se detaşează ca şi 
categoria cu cea mai mare pierdere în tranziţie, ajungând la nivelul 
avut în perioada politicilor de urbanizare post-staliniste (1955-1966) 
care au creat o nouă clasă muncitoare, ocupată, cel mai adesea, în 
industrie. Mai mult, aceasta este generaţia unde migraţia pentru 
muncă este văzută tot mai mult ca şi o opţiune bună, deoarece 
sistemul capitalist creează inegalităţi tot mai mari între clasele situate 
la vârful scalei de stratificare şi cele de la bază, dar şi datorită 
simplificării procedurilor de emigrare pentru muncă odată cu 
aderarea României la Uniunea Europeană. 

Coeficienţii Eta 2 fac posibilă evaluarea modului în care sunt 
stratificate clasele sociale în diverse generaţii. Influenţa clasei sociale 
asupra educaţiei descreşte de la prima cohortă până la cea mijlocie 
(1955-1966) care e puternic bazată pe o clasă muncitoare în fabrici. 
Pentru următoarea generaţie influenţa devine mai puternică, dar 
scade din nou în cazul celei mai tinere cohorte. Acest rezulat se poate 
explica şi prin faptul că educaţia (inclusiv cea universitară) devine 
tot mai răspândită şi apare fenomenul de inflaţie a diplomelor, care 
tind să îşi piardă valoarea anterioară. Apoi, influenţa clasei sociale 
asupra complexităţii muncii descreşte de la prima generaţie spre 
următoarea şi este urmată de o creştere uşoară şi stabilă în fiecare 
dintre generaţiile următoare, deoarece ocupaţiile devin tot mai 
complexe şi necesită tot mai multe abilităţi (certificate prin educaţie). 
Mai mult, influenţa clasei sociale asupra veniturilor scade de la 
prima la ultima cohortă, asta şi pentru că aceste clase sociale sunt 
bazate şi pe criterii non-economice şi culturale, precum stilul de 
viaţă şi obiceiurile de consum. 

în Tabelul 5 redau modul în care valorile medii pentru fiecare 
dintre cele trei variabile de stratificare cresc pe măsură ce trecem de 

la o generaţie la alta, acest lucru fiind un rezultat direct al 
schimbărilor structurale care afectează societatea românească, 
schimbări date de tranziţia înspre sistemul capitalist. De asemenea, 
este important să observăm că procentul de variaţie explicat de 
variabilele de stratificare este mai mare în primele trei cohorte şi 
scade în ultimele două, unde avem de-a face cu indivizi mai mobili şi 
cu o stratificare bazată şi pe variabile noi, de natură culturală. O altă 
observaţie importantă este faptul că ultima generaţie, cea mai tânără, 
este încă la începutul procesului de cristalizare a claselor, deoarece 
aceşti indivizi încă se mişcă între ocupaţii care definesc, într-o 
manieră substanţială, aceste clase sociale. 

Tabelul 6 prezintă diferenţele dintre cohorte, folosind o unitate 
comună de măsură (rezultată pe baza scorurilor factoriale pentru 
venit, complexitate a muncii şi educaţie), denumită indexul global de 
stratificare (IGS), în cazul fiecărei clase sociale. Angajatorii, ca şi clasă 
socială, devin tot mai importanţi şi mai influenţi de la o generaţie la 
alta, deoarece valoarea medie a IGS aproape că se dublează de la 
prima cohorta a celor născuţi între 1940 şi 1954 la ultima cohortă 
(1977-1985). Managerii născuţi între 1966 şi 1976 ating pragul maxim 
al IGS. Cu alte cuvinte, din aceste două generaţii provin managerii 
cel mai bine educaţi, cu cele mai mari venituri şi care realizează cea 
mai complexă muncă. Profesioniştii/experţii au tendinţa de a îşi 
menţine cam aceleaşi valori ale IGS în timp, deşi cei mai 
semnificativi sunt născuţi între 1955 şi 1966. O posibilă explicaţie este 
dată de faptul că, la momentul anchetei de teren, în 2010, aceştia 
aveau între 44 şi 55 de ani, un moment în care cariera lor probabil 
este la un nivel foarte înalt. Aceste trei clase sociale par să fie similare 
ca şi valori ale indexului global de stratificare şi, în acelaşi timp, se 
situează la distanţe mari faţă de celelalte categorii. Distanţele sociale 
dintre supervizorii născuţi în ultimele două cohorte, deci în cele mai 
tinere, tind să fie mari comparativ cu cei născuţi în primele trei 
cohorte. Explicaţia pentru acest fapt o putem găsi în schimbarea 
specificului muncii, care duce la necesitatea unei specializări mai 
ridicate, dublate de o complexitate mai mare şi de un venit ceva mai 
ridicat. 

Cazul indivizilor angajaţi pe cont propriu este diferit de cele¬ 
lalte, deoarece aici este dificil să identificăm tendinţe, ci vorbim mai 
degrabă de o evoluţie sinuoasă, cu cele mai mari valori în rândul 
celor care provin din cohorta a treia (1955-1966) şi din ultima (1977- 
1986). Se pare că angajaţii pe cont propriu ajung la cele mai mari 
valori ale IGS în perioadele de schimbări importante care le-au creat 
o nouă structură de oportunităţi pe piaţa muncii. Am în vedere cazul 
cohortei născute în perioada urbanizării masive din 1955-1966 sau 
cei născuţi la sfârşitul perioadei socialiste şi care sunt acum foarte 
activi pe o piaţă a muncii unde tehnologia şi arta se redefinesc intr-un 
ritm foarte alert. Tehnicienii şi funcţionarii administrativi au o 
tendinţă de creştere stabilă ca IGS, cel mai probabil datorită educaţiei 
lor medii care creşte în timp. Muncitorii calificaţi au valori apropiate 
între cohorte din punct de vedere al IGS şi se menţin la o distanţă 
considerabilă faţă de celelalte categorii. Ultimele două clase sociale, 
formate din muncitori necalificaţi şi fermieri au cele mai mici valori 
conform IGS şi distanţa lor faţă de primele trei categorii este cea mai 
mare. Chiar dacă, în termeni relativi, situaţia lor pare să se 
îmbunătăţească în timp, aceasta se datorează mai degrabă schimbă¬ 
rilor structurale din societate, unei oarecare modernizări ale 
societăţii. Totuşi, acestea sunt categoriile cele mai marginalizate şi 
situaţia lor, în relaţie cu alte clase sociale, rămâne cea mai precară. în 
fiecare dintre cohortele prezentate, clasa socială explică o parte 
importantă din indexul de stratificare propus. Cu toate acestea, 
putem obţine mai multe informaţii dacă analizăm IGS în interiorul 
fiecărei cohorte. 

Tabelul 7: Clasa socială şi indexul global de stratificare în interiorul cohortelor 









în interiorul celei mai în vârstă generaţii, distanţa socială dintre 
manageri şi profesionişti, pe de o parte, şi muncitori necalificaţi şi 
fermieri, pe de altă parte, este de aproape trei abateri standard 
(Tabelul 7), o distanţă ce rezumă inegalităţi importante între clase. 
Decalajul este, de asemenea, mare între categoria formată din mana¬ 
geri şi profesionişti şi cea formată din supervizori, tehnicieni şi 
funcţionari sau cea formată din angajaţi pe cont propriu şi muncitori 
calificaţi. în rândul celor născuţi în următoarea generaţie (1940-1954) 
distanţa dintre profesionişti şi muncitori necalificaţi sau fermieri 
rămâne foarte mare (trei abateri standard). Mai mult, putem observa 
că supervizorii, angajaţii pe cont propriu dar şi tehnicienii şi funcţio¬ 
narii împart o poziţie similară de stratificare, la o distanţă impor¬ 
tantă de primele trei categorii privilegiate, dar şi faţă de categoriile 
cele mai puţin privilegiate (ultimele două). Prin urmare, putem să 
începem să vorbim de o clasă de mijloc provenind din această 
cohortă. 

în generaţia născută între 1955 şi 1966, dincolo de distanţele 
sociale mari între clasele privilegiate şi cele precare, găsim diferenţe 
şi între cei privilegiaţi unde angajatorii sunt la o abatere standard 
distanţă faţă de manageri şi experţi. Cel mai probabil, rezultatul se 
datorează educaţiei mai ridicată a celor din urmă. O distanţă simi¬ 
lară face deosebirea şi între muncitorii calificaţi şi cei necalificaţi. 
Ultimele două cohorte de indivizi care şi-au petrecut cea mai mare 
parte a vieţii active în perioada post-comunistă, urmează tendinţe 
similare. întâi, primele trei clase devin tot mai mult o categorie 
compactă şi împart o poziţie de clasă privilegiată. Apoi, observăm 
cristalizarea unei clase de mijloc prin asemănări tot mai pregnante 
între muncitorii manuali calificaţi şi muncitorii din servicii şi comerţ, 
în plus, din nou, se aseamănă mult categoriile de la baza indexului 
de stratificare, şi anume muncitorii necalificaţi şi fermierii. Acestea 
sunt clasele cele mai puţin privilegiate, situate la distanţe conside¬ 
rabile de primele, chiar dacă distanţele nu mai sunt la fel de mari ca 
şi în rândul celor născuţi în prima cohortă. Valorile coeficientului 
Eta 2 arată că relaţia dintre clasele sociale şi IGS devine mai puternică 
de la prima la a doua cohortă, urmată de un minim în cea de a treia 

cohortă şi ajung la valoarea maximă în cea de a patra având un uşor 
declin în cea mai tânără cohortă. Cu toate acestea, relaţia dintre clase 
sociale şi IGS este puternică în fiecare cohortă, diferenţele dintre ele 
fiind mai degrabă mici. 

TEORETIZĂRI 

Inegalităţile profunde care se menţin de-a lungul istoriei sunt 
bine capturate dacă conceptualizăm clasele sociale ca fiind strati¬ 
ficate intern după liniile directoare date de educaţie, venituri şi com¬ 
plexitate a muncii. Ca şi rezultat, diferite clase sociale se plasează la 
diferite niveluri ale ordinii de stratificare. în primul rând, avem 
angajatorii, inexistenţi în rândul celor născuţi în prima cohortă, dar 
cu creşteri ale IGS în timp. Acesta este şi un rezultat al schemei de 
eşantionare care, din păcate, nu a reuşit să includă angajatori din 
prima cohortă. Având în vedere numărul foarte mic al acestei 
categorii, doar o procedură stratificată după ocupaţii putea ajunge la 
aceşti indivizi. Aproape de angajatori îi găsim pe manageri, care au o 
creştere liniară a numărului lor de ani de educaţie. Celelalte două 
variabile de stratificare cresc de la prima la cea de a treia generaţie şi 
apoi intră pe o pantă descendentă în ultimele două generaţii - întâi 
ca şi venituri, apoi ca şi complexitate a muncii. Experţii/profesio¬ 
niştii născuţi în perioada de urbanizare şi industrializare au cele mai 
mari venituri, în timp ce nivelul lor de educaţie creşte până la 
ultimele două cohorte şi apoi se stabilizează. Aceste trei clase pot fi 
abordate ca o singură categorie privilegiată, chiar dacă putem găsi 
unele diferenţe de putere şi influenţă în rândul lor. Puterea este 
legată aici de posibilitatea de control asupra procesului general de 
muncă al altor categorii şi de distanţele sociale între aceştia şi toţi 
ceilalţi, situaţi undeva la mijloc sau aproape de nivelul de jos al 
scalei sociale de stratificare. 

La o distanţă mai mare sau mai mică faţă de mijloc, în termeni 
de stratificare, putem plasa diferite categorii. Supervizorii au cea mai 
clară tendinţă ascendentă când vine vorba de educaţia lor. Com¬ 
plexitatea muncii prestate de aceştia scade de la prima la cea de a 
treia cohortă, urmată de o creştere în cohorta a patra şi de o descreş- 

tere importantă în ultima cohortă. Chiar dacă veniturile lor scad de 
la prima la a doua cohortă, marcată de război şi de începutul 
perioadei socialiste, acestea cresc constant în rândul celor născuţi în 
ultimele trei cohorte. Angajaţii pe cont propriu constituie o clasă 
eterogenă, unde se poate, totuşi, identifica o tendinţă ascendentă 
pentru toate variabilele de stratificare de la prima generaţie înspre 
cea marcată de industrializarea puternică. în rândul celor mai tineri 
angajaţi pe cont propriu cresc numărul mediu de ani de şcoală şi 
veniturile, în condiţiile unei scăderi a complexităţii muncii prestate. 
Dacă în prima cohortă aceştia sunt mai degrabă o clasă dezavan¬ 
tajată, în ultima, tind să devină o clasă de servicii, plasându-se destul 
de aproape de clasele privilegiate. Tehnicienii şi funcţionarii au o 
educaţie medie tot mai ridicată, pe măsură ce trece timpul. Com¬ 
plexitatea muncii lor e relativ stabilă, dar veniturile lor au o tendinţă 
mult mai sinuoasă. Aceste categorii pot fi grupate astfel încât să 
reprezinte o clasă de mijloc-sus, bazată pe IGS. Pentru muncitorii 
manuali calificaţi, numărul mediu de ani de educaţie este o variabilă 
de stratificare relativ stabilă. Munca lor are o complexitate fixă în 
primele două generaţii, urmată de o creştere în cea de a treia şi apoi 
intră în declin în ultimele două cohorte. Pentru cei angajaţi în servicii 
şi comerţ, educaţia urmează o tendinţă ascendentă de-a lungul 
timpului. Veniturile lor cresc în rândul celor născuţi în ultimele trei 
cohorte. Complexitatea muncii lor este constantă. Aceste două clase 
sociale sunt situate aproape de cele anterioare şi pot fi văzute ca o 
clasă de mijloc-jos, pe baza IGS. 

Ultimele două clase sunt cele de muncitori necalificaţi şi fermieri. 
Educaţia muncitorilor necalificaţi creşte cu fiecare cohortă, iar veni¬ 
turile lor ating pragul maxim în rândul celor mai tineri. Fermierii 
sunt categoria cu cel mai mic nivel de educaţie şi cele mai mici 
venituri, în ciuda faptului că nu prestează cea mai puţin complexă 
muncă. Numărul lor mediu de ani de educaţie creşte până în 1976, 
dar scade în ultima generaţie. Această clasă are cele mai mari 
venituri pentru prima cohortă, când România avea cea mai mare 
pondere de fermieri (ţărani), şi cele mai scăzute în ultima cohortă, 
când proporţia lor din populaţie şi, odată cu ea, importanţa lor. 

atinge un nivel minim. Aceste două clase împart o poziţie precară şi 
trecerea timpului nu pare să aducă ameliorări la această situaţie. 
Oamenii care fac parte din ele rămân la distanţe sociale importante 
de clasele privilegiate, dar şi de cele de mijloc în termenii variabilelor 
care compun IGS. 

Totuşi, stratificarea claselor sociale poate fi măsurată în diverse 
feluri. Am optat aici pentru un decupaj metodologic care nu este 
unic. Putem avea în vedere şi alte variabile care definesc poziţia 
indivizilor în structura de clase, urmărind aspecte precum prestigiul, 
tipul de consum cultural, stilul de viaţă sau poziţionarea şi vizibili¬ 
tatea indivizilor din diferite reţele sociale. Este vorba practic de o altă 
manieră de a aborda subiectul într-un tipar de gândire specific, mai 
degrabă, celui propus de Pierre Bourdieu şi aplicat de Mike Savage. 
Toate acestea sunt deschideri care pot completa şi îmbunătăţi 
constatările analizelor prezentate în acest capitol, dar care, în acelaşi 
timp, nu fac nenecesare sau redundante interogaţiile bazate pe 
variabile „hard" de stratificare, precum cele propuse în rândurile de 
mai sus. 

ANEXĂ 


Tabelul Al: Transformarea nivelului atins de şcolaritate în ani de educaţie 


Nivel de şcolarizare 

Ani de educaţie 

Fără şcoală absolvită 

0 

Primar (1- 4 clase) 

4 

Gimnazial (5-8 clase) 

8 

Profesional, de ucenici sau complementar 

11 

Treapta I de liceu ( 9-10 clase) 

10 

Liceu (9-12 clase) 

12 

Postliceal de specialitate sau tehnic de maiştri 

14 

Universitar de scurtă durată/colegiu 

15 

Universitar de lungă durată 

17 

Maşter 

18 

Doctorat 

20 


Sursa: baza de date STRATSOC 2010, calcule proprii 


Tabelul A2: Complexitatea muncii pentru fiecare ocupaţie din COR 


Ultimul cod ocupaţional al respondentului 

Complexitatea muncii 

Manageri şi angajatori, antreprenori, primari 

65.2 

Ocupaţii intelectuale 

74.0 

Tehnicieni şi maiştri 

51.6 

Funcţionari publici 

48.8 

Lucrători în servicii şi comerţ 

31.0 

Muncitori agricoli calificaţi, în propria gospodărie 

40.3 

Meşteri şi muncitori calificaţi 

39.3 

Operatori la maşini şi instalaţii 

22.1 

Muncitori necalificaţi 

18.1 


Sursa: baza de date STRATSOC 2010, calcule proprii 

CAPITOLUL 4: CONDIŢIONĂRI SUBIECTIVE 

/ 

ALE INEGALITĂŢILOR SOCIALE 

/ 

ANALIZE SOCIO-DEMOGRAFICE 

Stratificarea socială implică inegalitate socială în toate aspectele 
vieţii, deoarece apartenenţa la clase sociale distincte, poziţionate la 
niveluri diferite într-o ierarhie recunoscută - chiar dacă înţelegem 
clasa ca fiind un concept relaţional, după cum am arătat în primul 
capitol - facilitează aceste inegalităţi între indivizi. Scopul principal 
al acestui capitol este de a investiga relaţia dintre apartenenţa la o 
clasă şi inegalităţile sociale, folosind poziţionarea subiectivă a 
respondenţilor, adică auto-evaluarea poziţiei acestora în societate, pe 
baza datelor din STRATSOC. în alţi termeni, analizez felul în care 
indivizii care aparţin unor clase sociale diferite (cele propuse în 
Capitolul 2) percep structura societăţii, dar şi felul în care aceştia se 
poziţionează în structura percepută. Această abordare subiectivă 
permite observarea modului în care sunt construite inegalităţile 
sociale, dar şi modul în care acestea sunt aplicate de anumiţi indivizi 
şi asupra diferiţilor indivizi, construind, totodată, contextul unei 
luări de poziţie legată de motivele şi implicaţiile unor astfel de 
inegalităţi. Prin urmare, ipoteza mea principală este că indivizi 
aparţinând claselor sociale diferite înţeleg în feluri diverse structura 
societăţii româneşti şi se auto-poziţionează în aceasta conform 
propriei percepţii. 

Analiza porneşte de la întrebarea prin care respondenţii au fost 
rugaţi să aleagă între cinci imagini (ideal tipuri) diferite, care pot 
reprezenta societatea din România (după cum sunt descrise în 
Figura 1 până la Figura 5, Tabelul 1 din Anexă). Fiecare imagine sau 
figură este organizată pe şapte nivele corespunzătoare unor poziţii 
distincte unde indivizii se pot plasa. Nivelul unu reprezintă vârful şi 
nivelul şapte reprezintă baza fiecăreia dintre cele cinci tipuri ideale 
de societăţi. După ce au ales imaginea care, în opinia lor, reprezintă 

societatea din România, respondenţii au fost rugaţi să se autopoziţio- 
neze pe unul dintre cele şapte niveluri. 

Tabelul 1 este o „traducere" a acestor figuri/imagini în procente. 
Fiecare segment al unei figuri poate să fie transformat într-un procent 
corespunzător din total, prin evaluarea lungimii lui şi raportarea 
acestei lungimi la alte segmente văzute ca niveluri din societăţile 
reprezentate în cele cinci imagini. în această manieră putem adăuga 
un plus de claritate explicaţiilor de sub figurile din chestionar. 
Figura 1 are „o mică elită la vârf, foarte puţini oameni la mijloc şi cea mai 
mare parte a oamenilor la bază" (după cum reiese din Anexă, Tabelul 
Al). Această mică elită (segmentele 1 şi 2) însumează 19.5%. Cei din 
mijloc sunt în medie 21.9% (segmentele 3, 4 şi 5 luate împreună), iar 
la bază găsim aproape 60% din populaţie (segmentele 6 şi 7). Aceasta 
este o societate ipotetică bazată pe inegalităţi profunde. Evans, 
Kelley şi Kolosi (1992) sunt de părere că aceasta este cea mai elitistă 
societate, cu o elită mică la vârf, clasă de mijloc neglijabilă şi o mare 
masă de indivizi la bază. în opinia lor, acesta este un sistem asemă¬ 
nător mai degrabă cu societatea agrară medievală, decât cu societă¬ 
ţile industrializate şi este, în acelaşi timp, imaginea tradiţională 
marxistă de societate capitalistă. Figura 2 reprezintă „o societate ca o 
piramidă, cu o elită mică la vârf mai mulţi oameni la mijloc şi cei mai mulţi 
la bază”. Această societate posibilă conţine, de asemenea, diferenţe 
importante între segmentele sale deoarece aproape 50% dintre indi¬ 
vizi sunt situaţi la baza ei. Segmentele de sus reprezintă o minoritate 
de aproape 11 procente, în timp ce la mijloc putem găsi 43% din 
populaţie. în opinia lui Evans et al. (1992), această imagine, alături 
de cea descrisă în Figura 3, este cea mai apropiată de imaginarul 
tradiţional funcţionalist şi de viziunea lui Goldthorpe (1966) asupra 
unei societăţi capitaliste tinere. 

în Figura 3 găsim „o piramidă, cu excepţia faptului că puţini oameni 
sunt chiar jos". Această societatea devine ceva mai egalitară 
(comparativ cu figurile precedente), deoarece aproape 50% dintre 
indivizi sunt plasaţi în segmentele de mijloc (3, 4 şi 5 luate 
împreună). Cu toate acestea, încă găsim 40% din populaţie la baza 
societăţii şi doar 12% la vârf. Vârf şi bază sunt două metafore pentru 

indivizi privilegiaţi, respectiv precari, ca şi poziţie în societate. 
Această imagine conturează o societate mai egalitară, care are o clasă 
de mijloc mare, o clasă de mijloc-jos mai mică şi o sub-clasă foarte 
mică (Evans et al., 1992). Pentru aceşti autori, societatea moderat 
elitistă este similară cu imaginea pe care germanii o aveau despre 
societatea lor în anii '60 şi cu imaginea lui Goldthorpe (1966) despre 
societatea capitalistă modernă. Figura 4 reprezintă „o societate cu cei 
mai mulţi oameni la mijloc", deci mirajul unei societăţi alcătuită în 
principal din clasa de mijloc. Segmentul mijlociu reprezintă mai mult 
de un sfert din populaţie (nivelul 4 are 27.2%) completat de 
segmentele reprezentând „clasă de mijloc sus şi jos", fiecare cu câte 
19 procente, dar în total cuprinzând mai mult de 60% din populaţie. 
Aici, nivelul de sus şi cel de jos sunt identice (17.4%). Evans et al. 
(1992) văd acest tip ipotetic de societate ca fiind una foarte egalitară 
cu clase de sus şi de jos foarte mici şi cu majoritatea oamenilor la 
mijloc, cu alte cuvinte o societatea dominată de clasa de mijloc. 

Ultima imagine care apare în Figura 5, reprezintă o societatea 
ideal-tipică „o societate cu cei mai mulţi apropiaţi de vârf şi doar puţini 
jos". Aici, cei privilegiaţi alcătuiesc mai mult de 40% din populaţie, 
cei din mijloc aproape 48%, în timp ce cei mai puţin privilegiaţi iau 
aproape 12 procente. Aceasta este o viziune optimistă asupra 
societăţii şi constituie celălalt capăt al unei scale începute cu Figura 1, 
versiunea pesimistă de societate. Pentru Evans et al. (1992) aceasta 
este cea mai egalitară imagine, care portretizează o societate cu o 
elită inclusivă, clasă de mijloc foarte mare şi o clasă de jos vestigială. 
în plus, acest tip de societate seamănă cu idealul socialist tradiţional, 
în cele ce urmează, este important să vedem dacă o serie de variabile 
socio-demografice importante pot fi folosite ca şi variabile 
explicative pentru posibilele diferenţieri dintre indivizii care optează 
pentru una dintre cele cinci imagini. 

Tabelul 1: Structura diferitelor tipuri de imagini 
ce reprezintă societăţi posibile (%) 



Figura 1 

Figura 2 

Figura 3 

Figura 4 

Figura 5 

Nivel 1 (Vârf) 

12.2 

3.6 

4 

5.2 

16.1 

Nivel 2 

7.3 

7.1 

8 

12.2 

24.2 

Nivel 3 

7.3 

10.7 

12 

19 

19.9 

Nivel 4 

7.3 

14.4 

16 

27.2 

16.1 

Nivel 5 

7.3 

17.8 

20 

19 

11.9 

Nivel 6 

12.2 

21.5 

24 

12.2 

8 

Nivel 7 (Bază) 

46.4 

24.9 

16 

5.2 

3.8 

Total 

100 

100 

100 

100 

100 


Sursa: baza de date STRATSOC 2010, calcule proprii 


Tabelul 2: Percepţii ale indivizilor legate de tipul actual de societate 
în România (% valide) 


Tip de societate 1 

Bărbaţi 

Femei 

Urban 

Rural 

Toţi respondenţii 

FI 

46.9 

47.0 

47.0 

46.9 

47.0 

F2 

35.1 

36.7 

34.9 

37.2 

36.0 

F3 

7.4 

6.7 

6.8 

7.4 

7.0 

F4 

5.0 

4.4 

5.0 

4.3 

4.7 

F5 

5.6 

5.1 

6.3 

4.1 

5.3 

N 

2027 

2326 

2369 

1984 

4353 


Sursa: baza de date STRATSOC 2010, calcule proprii 


Rezultatele din Tabelul 2 prezintă imaginea unei societăţi româ¬ 
neşti din 2010 percepută ca fiind foarte inegalitară. Mai mult de 80% 
din populaţie, indiferent de gen sau localitate de rezidenţă, indică 
Figura 1 şi Figura 2 ca reprezentând cel mai bine societatea în care 
trăiesc. Doar 10 procente dintre respondenţi cred că societatea din 


1 FI = O mică elită la vârf, foarte puţini oameni la mijloc, şi cea mai mare parte a 
oamenilor Ia bază 

F2= O societate ca o piramidă, cu o elită mică la vârf, mai mulţi oameni la 
mijloc, şi cei mai mulţi la bază 

F3= O piramidă, cu excepţia faptului că puţini oameni sunt chiar jos 

F4= O societate cu cei mai mulţi oameni Ia mijloc 

F5= O societatea cu cei mai mulţi apropiaţi de vârf şi doar puţini jos 

România este una egalitară, deoarece ei aleg ultimele două imagini. 
Intr-o abordare diferită, dacă aleg să mă uit la o serie de distincţii in 
interiorul fiecărei societăţi ipotetice, reprezentate în cele cinci imagini/ 
figuri, locuitorii din urban cred într-o măsură semnificativ mai mare 
decât cei din rural că societatea contemporană arată precum cea 
descrisă în ultima imagine. Acesta este, totuşi, un rezultat bazat pe 
comparaţia dintre două procente foarte mici (dar cu o diferenţă sem¬ 
nificativă statistic între ele) şi patternul se păstrează: atât bărbaţii, cât 
şi femeile, din spaţiul rural sau din cel urban văd societatea în care 
trăiesc ca fiind una foarte inegalitară, cu o clasă de jos foarte mare, o 
clasă de mijloc subdezvoltată şi o clasă de sus, mai degrabă, restrânsă. 

O distribuţie care ţine cont de cohortele socio-istorice în care 
s-au născut respondenţii (cum e cea din Tabelul 3) relevă o tendinţă 
similară ca şi cea bazată pe gen şi tipul localităţii de rezidenţă cu 
proporţii foarte mari pentru prima şi cea de a doua imagine, care 
reprezintă societăţi foarte inegalitare. Totuşi, indivizii născuţi în 
generaţia 1955-1966 sunt de părere, mai mult decât cei născuţi în 
celelalte cohorte, că România actuală este locul de rezidenţă pentru 
foarte mulţi oameni săraci. Este important de observat că, între 
această generaţie şi cea mai tânără, diferenţa este semnificativă 
statistic, ultima generaţie fiind mai optimistă, o dovadă fiind faptul 
că aici putem găsi procente mai mari pentru ultimele două imagini 
ce reprezintă societăţi egalitare. Desigur, aceste procente sunt mici şi 
permit doar un spaţiu de speculaţie în această direcţie care este bazat 
şi pe observaţia că generaţia mai tânără a avut acces la educaţie 
superioară semnificativ mai mult decât celelalte cohorte. Acest 
aspect e relevant, deoarece educaţia superioară în România promo¬ 
vează egalitatea în drepturi şi meritocraţia. în plus, în această 
cohortă vom găsi cei mai mulţi indivizi care, prin efectele mediatoare 
ale educaţiei şi ocupaţiei, sunt antreprenori, manageri şi profesionişti 
în diverse domenii. Toate acestea sunt clase cu resurse şi poziţii 
importante în structura socială şi, ca urmare, cu o percepţie ceva mai 
egalitară asupra societăţii. Această percepţie poate fi utilizată ca 
justificare pentru poziţia ocupată de ei în societate (ex. justificări de 
genul: au lucrat din greu pentru a ajunge pe acea poziţie, dar care 

ignoră contextul mai larg). Totodată, viziunea aceasta egalitară poate 
să fie atribuită unei opacităţi ideologice relativ la poziţia altor clase, 
lucru care serveşte nevoilor discursive şi intereselor lor sociale 
(definite în manieră personală, dar care agregate pot crea un efect 
cumulativ de construire a realităţii proprii). 


Tabelul 3: Distribuţia figurilor alese (tipuri de societate) 
în fiecare cohortă (% valide) 


Tip de societate 

Până în 1939 

1940-1954 

1955-1966 

1967-1976 

1977-1985 

FI 

45.4 

47.2 

50.6 

45.7 

45.0 

F2 

39.5 

35.9 

34.3 

36.9 

34.0 

F3 

6.6 

7.7 

6.2 

7.3 

7.1 

F4 

3.0 

4.6 

3.9 

4.6 

7.3 

F5 

5.5 

4.5 

5.0 

5.5 

6.6 

N 

669 

1099 

921 

871 

793 


Sursa: baza de date STRATSOC 2010, calcule proprii 


CLASE SOCIALE ŞI PERCEPŢIA INEGALITĂŢILOR 

Tabelul 4 ne ajută să răspundem la întrebarea „cum văd indivizii 
din diferite clase sociale societatea contemporană din România?". 
Am ales să interpretez atât rezultatele de pe linii, cât şi cele de pe 
coloane. Pe linii găsim distribuţia indivizilor din fiecare clasă socială 
care au ales diferite tipuri de societăţi posibile (cu caractere îngro¬ 
şate). Pe coloane, respondenţii care aleg diverse tipuri de societăţi au 
fost distribuiţi în cele zece clase sociale propuse (cu caractere italice). 
Indiferent de clasa socială, toţi respondenţii optează în cea mai mare 
măsură pentru prima figură care portretizează o societate bazată pe 
inegalităţi foarte mari între indivizi. Mai mult de jumătate dintre 
supervizori, tehnicieni şi funcţionari consideră că societatea din 
România e cel mai bine reprezentată de Figura 1. Acesta este un 
rezultat curios, deoarece cele două clase ocupă poziţii intermediare 
în cele mai multe cazuri, fiind supravegheate de management şi 
având un grad de libertate (mai mic sau mai mare) în procesul de 
luare a deciziilor legat de munca lor şi a altor angajaţi. Era de 


118 




aşteptat ca indivizii care ocupă aceste poziţii de clasă să aibă o 
viziune ceva mai nuanţată asupra societăţii, deoarece au interacţiuni 
dese atât cu oameni care ocupă poziţii mai modeste, cât şi cu oameni 
care ocupă poziţii mai înalte în structura de stratificare. Procentele 
asemănătoare în care muncitorii manuali necalificaţi şi fermierii aleg 
prima imagine ca reprezentând societatea din România pot fi mai 
uşor înţelese prin prisma poziţiei lor precare de clasă. 


Tabelul 4: Clase sociale şi imagini ale structurii societăţii 
(procente pe linii şi pe coloane) 



Care figură descrie cel mai bine situaţia 


Clasa respondentului 


ţării în 2010? 


N 

FI 

F2 

F3 

F4 

F5 



Angajatori 

46.8 

38.7 

6.5 

6.5 

1.6 

62 


1.7 

1.9 

1.6 

2.4 

0.5 


Manageri 

44.9 

35.5 

8.4 

6.1 

5.1 

214 


5.7 

6.1 

7.4 

7.6 

5.8 


Profesionişti / Experţi 

46.5 

32.4 

7.4 

7.4 

6.3 

284 


7.8 

7.3 

8.6 

12.4 

9.5 


Supervizori 

51.2 

33.3 

4.9 

4.4 

6.2 

406 


12.3 

10.7 

8.2 

10.6 

13.2 


Angajaţi pe cont propriu 

47.9 

34.2 

6.8 

5.5 

5.5 

73 


2.1 

2.0 

2.0 

2.4 

2.1 


Tehnicieni şi funcţionari 

51.2 

34.0 

6.3 

3.4 

5.1 

506 

în administraţie 

15.4 

13.7 

13.1 

10.0 

13.8 


Muncitori manuali calificaţi 

44.0 

37.9 

6.5 

4.8 

6.9 

943 


24.6 

28.4 

25.0 

26.5 

34.4 


Lucrători în servicii şi comerţ 

47.1 

34.1 

7.4 

5.4 

6.1 

446 


12.5 

12.1 

13.5 

14.1 

14.3 

Muncitori manuali necalificaţi 

49.8 

37.7 

5.9 

4.6 

2.1 

239 


7.1 

7.2 

5.7 

6.5 

2.6 


Fermieri (ţărani) 

49.2 

35.8 

9.7 

3.5 

1.9 

372 


10.9 

10.6 

14.8 

7.6 

3.7 


N 

1686 

1256 

244 

170 

189 

3545 


Sursa: baza de date STRATSOC 2010, calcule proprii 

Din examinarea rezultatelor de pe coloane, aflăm câteva 
informaţii utile. Muncitorii calificaţi (24.6%), alături de tehnicieni şi 
funcţionari (15.4%), sunt cei care cred cel mai mult că trăiesc într-o 
societate cu o elită şi o clasă de mijloc redusă, dar cu o populaţie 
mare la bază (FI). Această opinie este, de asemenea, împărtăşită în 
proporţie importantă de lucrătorii din servicii şi comerţ (12.5%) şi de 
supervizori (12.3%). Cel de al doilea tip de societate îşi găseşte cei 
mai mulţi susţinători tot în rândul muncitorilor calificaţi (28.4%) şi al 
tehnicienilor şi funcţionarilor (13.7%). în plus, lucrătorii din servicii 
şi comerţ (12.1%) sunt de părere că locuiesc într-o societate ca o 
piramidă (F2). Pe lângă muncitorii calificaţi (25%), fermierii (14.8%) 
caracterizează societatea ca fiind o piramidă cu puţini oameni la 
bază (F3). Mai mult de 40% dintre cei care optează pentru Figura 4 
sunt muncitori calificaţi sau lucrători în servicii şi comerţ. Totodată, 
aici putem găsi un procent important de profesionişti/experţi (12.4%) 
care, într-o manieră semnificativă statistic, aleg acest tip de societate. 
O societate cu cei mai mulţi indivizi situaţi la nivelul de sus pare o 
opţiune importantă pentru muncitorii calificaţi şi cei din servicii şi 
comerţ (48.7%). Astfel, muncitorii calificaţi aleg această structură 
egalitară într-o măsură semnificativ mai mare decât era de aşteptat. 
Printre cei care propun Figura 5 ca reprezentând societatea din 
România îi găsim şi pe tehnicieni şi funcţionari, dar şi pe super¬ 
vizori. Trebuie, totuşi, să interpretăm cu atenţie aceste rezultate, 
deoarece totalurile de indivizi sunt diferite pentru fiecare clasă 
socială. în acest sens, este foarte vizibil faptul că muncitorii calificaţi 
sunt cei mai numeroşi, comparativ cu restul claselor, şi astfel ei 
reprezintă procentul cel mai mare care optează pentru fiecare ideal 
tip posibil de societate. 

După ce au ales între diferite tipuri de societăţi ipotetice, res- 
pondenţii au fost rugaţi să se poziţioneze la diferite niveluri, între 1 
(nivelul de sus) şi 7 (cel de jos), în societatea ideal tipică aleasă (Anexa, 
Tabelul Al). Tabelul 5 prezintă rezultatele acestei autopoziţionări 

pentru fiecare individ, în termeni de distribuţii cumulative bazate pe 
valorile mijlocii ale seriei. Aceasta este din nou o traducere (bazată 
pe valorile folosite în Tabelul 1) a ceea ce înseamnă a fi poziţionat în 
una dintre cele cinci figuri, la niveluri diferite. Când interpretăm 
rezultatele pentru Figura 1 aflăm că: 23.2% din populaţie este la 
nivelul de bază; până la nivelul şase găsim 52.5% din indivizi, până 
la nivelul cinci avem 62.3% din oameni şi aşa mai departe. Putem 
observa cum procentele indivizilor concentraţi la baza societăţii - 
deci cei mai săraci - sunt pe o pantă descendentă importantă dacă 
analizăm rezultatele dinspre prima spre ultima figură (imagine) care 
prezintă tipuri ideale de societate. Acelaşi lucru este adevărat pentru 
cei plasaţi la nivelul şase. Mai mult, dacă interpretăm nivelul cinci ca 
unul plasat chiar sub nivelul de mijloc (adică nivelul patru), putem 
observa că în primul tip de societate, în medie, 62.3% sunt sub 
nivelul mediu. în Figura 2, această proporţie este de 55.3%. Pentru 
Figura 3, procentul reprezintă aproximativ jumătate din populaţie pe 
când în Figura 4 scade la aproape 27%, fiind şi mai redus în ultima 
figură (17.8%). Cu alte cuvinte, cu cât este mai egalitară societatea, cu 
atât este mai mică proporţia celor care trăiesc în condiţii precare, în 
partea inferioară a ordinii de stratificare. 

în cele ce urmează, folosesc o perspectivă inversă, şi consider 
primele trei nivele din fiecare tip de societate pentru a observa 
procentul de indivizi care sunt plasaţi mai sus de nivelul de mijloc 
(adica de nivelul 4). Pentru Figura 1, acest procent ia o valoare medie 
de 24.3 (adică 93.9 - 69.6). Pentru Figura 2, este de 27.7%, creşte la o 
medie de 30% pentru Figura 3, 47.4% pentru societatea reprezentată 
în Figura 4 şi ia o valoare medie de 60.2% pentru Figura 5. Prin 
urmare, dacă pentru cea mai puţin egalitară societate, reprezentată 
de Figura 1, mai puţin de un sfert din indivizi populează primele trei 
niveluri (cele de sus), în ultima şi cea mai egalitară societate 
ipotetică, mai mult de 60% dintre indivizi sunt plasaţi într-o poziţie 
bună. Aceasta este o demonstraţie simplă şi intuitivă legată de 

modul în care diferitele tipuri de societăţi posibile ar putea fi strati¬ 
ficate şi de locul în care am găsi cei mai mulţi indivizi din aceste 
societăţi. Cu toate acestea, nu trebuie să uităm că este vorba despre o 
auto-poziţionare subiectivă a indivizilor, astfel că, în aceeaşi imagine, 
nivelul şapte, de exemplu, poate să fie caracterizat diferit de indivizi, 
în funcţie de poziţia lor în structura de stratificare şi în funcţie de 
abilităţile deţinute. 


Tabelul 5: Transformarea nivelurilor diferitelor straturi 
într-o distribuţie cumulativă (%) 



FI 

F2 

F3 

F4 

F5 


Intervale (%) 

Nivel 1 (Vârf) 
Punct mijlociu 

100 - 87.8 

93.9 

100 - 98.2 

99.1 

100 - 96 

98 

100 - 94.8 

97.4 

100 - 83.9 

92 

Nivel 2 

Punct mijlociu 

87.8 - 80.5 

84.2 

98.2 - 89.3 

93.8 

96-88 

92 

94.8 - 82.6 

88.7 

83.9 - 59.7 

71.8 

Nivel 3 

Punct mijlociu 

80.5 - 73.2 

76.9 

89.3 - 78.6 

84 

88-76 

82 

82.6 - 63.6 

73.1 

59.7 - 39.8 

49.8 

Nivel 4 

Punct mijlociu 

73.2 - 65.9 

69.6 

78.6 - 64.2 

71.4 

76-60 

68 

63.6 - 36.4 

50 

39.8 - 23.7 

31.8 

Nivel 5 

Punct mijlociu 

65.9 - 58.6 

62.3 

64.2 - 46.4 

55.3 

60-40 

50 

36.4 -17.4 

26.9 

23.7 -11.8 

17.8 

Nivel 6 

Punct mijlociu 

58.6 - 46.4 

52.5 

46.4 - 24.9 

35.7 

40-16 

28 

17.4 - 5.2 

11.3 

11.8-3.8 

7.8 

Nivel 7 (Bază) 
Punct mijlociu 

46.4 - 0 

23.2 

24.9 - 0 

12.5 

16-0 

8 

5.2-0 

2.6 

3.8-0 

1.9 


Sursa: baza de date STRATSOC 2010, calcule proprii 

Tabelul 6: Clasa socială şi poziţionare subiectivă: toate clasele şi versiune redusă 





în Tabelul 6 putem observa cum se plasează diferitele clase 
sociale pe o scală în construcţia căreia am folosit un singur sistem de 
măsurare pentru fiecare dintre cele cinci figuri/imagini. Această 
scală este bazată pe punctele mijlocii ale distribuţiilor cumulative 
agregate într-o singură scală, care face posibilă comparaţia între cele 
cinci figuri ce simbolizează diferite tipuri de societăţi ipotetice. 
Respondenţii aparţinând diferitelor clase sociale percep societatea 
românească ca fiind foarte inegalitară şi se auto-plasează pe diferite 
niveluri în aceasta. Angajatorii, managerii şi profesioniştii/experţii 
îşi reprezintă poziţia socială ca fiind deasupra mijlocului distribuţiei. 
Impresia este similară şi în cazul supervizorilor şi tehnicienilor şi 
funcţionarilor, care se poziţionează între clasele privilegiate şi între 
mijlocul distribuţiei, reprezentat de cei angajaţi pe cont propriu. 
Lucrătorii din servicii şi comerţ, alături de muncitorii calificaţi, se 
plasează puţin sub mijloc, pe când muncitorii necalificaţi şi fermierii 
se auto-plasează la cel mai de jos nivel. între angajatori (ca şi cel mai 
înalt nivel al scalei) şi fermieri (cel mai de jos nivel al scalei) există o 
diferenţă importantă de 20%. Rezultatele sunt şi mai clare dacă avem 
în vedere o schemă de clase redusă 2 . Indivizii care fac parte din 
clasele privilegiate tind să se plaseze deasupra celor din clasa de 
mijloc, pe când cei precari sub clasa de mijloc. Cu toate acestea, 
ambele clase (cea privilegiată, cât şi cea precară) se auto-plasează 
destul de aproape de mijloc, deşi sunt sensibili la diferenţe şi înţeleg 
că exisă distanţe care îi separă. Coeficienţii Eta 2 indică o relaţie 
semnificativă prin care clasa influenţează poziţionarea subiectivă a 
indivizilor. 


2 Clasa privilegiată: angajatori, manageri şi profesionişti/experţi. Clasa de mijloc: 
supervizori, angajaţi pe cont propriu, tehnicieni şi funcţionari, muncitori 
calificaţi şi lucători în servicii şi comerţ. Clasa precară (de jos): muncitori 
necalificaţi şi fermieri (ţărani). 

Tabelul 7: Corelaţii între venit, complexitate a muncii, 
ani de educaţie şi auto-poziţionare subiectivă 


A B C D 

(A) Venitul net al respondentului 

- .326** .419" .199" 

(B) Complexitatea muncii 

.529" .174" 

(C) Educaţia respondentului în ani 

- .233" 

(D) Auto-poziţionare 

- 


**p<0.01; Sursa: baza de date STRATSOC 2010, calcule proprii 


Auto-poziţionarea subiectivă a indivizilor este corelată în mod 
semnificativ cu variabilele de stratificare folosite pentru a evalua 
diferenţele dintre clasele sociale într-o manieră obiectivă (Tabelul 7), 
după cum am demonstrat în capitolul anterior. Relaţia dintre aceste 
variabile poate să fie descrisă prin următoarea ecuaţie de regresie: 

AUTO = 29.096 + 1.32*EDUC + 0.048*COMPX + 0.004 *VEN; 

R 2 = .068 

AUTO reprezintă auto-poziţionarea indivizilor în structura 
socială. Aceasta este variabila dependentă, explicată parţial de 
celelalte variabile. în lipsa celor trei variabile independente, AUTO 
ar avea valoarea 29.096, valoare luată pe scala procentuală construită 
pe baza distribuţiilor cumulative. EDUC este educaţia responden- 
tului măsurată în ani (între 0 şi 20) şi putem să o interpretăm astfel: 
unei creşteri cu un an de educaţie a respondentului, îi corespunde o 
creştere de 1.32 puncte procentuale pentru variabila AUTO, în 
condiţiile în care celelalte variabile sunt menţinute constante. 
COMPX este complexitatea muncii şi este construită cum am arătat 
în capitolul teoretic, ţinând cont de sugestiile lui Domanski, Sawinski 
şi Slomczynski (2009). Scala variază de la 0, pentru cele mai simple 
ocupaţii, la 100, pentru cele mai complexe. VEN este venitul net al 
respondentului, din toate sursele, în octombrie 2010. VEN şi COMPX 
se interpretează ca şi EDUC, ţinând cont de unităţile lor de măsură. 
Totuşi, aceste variabile explică doar 7% din variaţia auto-poziţionării 
respondentului, în timp ce restul variaţiei poate fi atribuită unor 
variabile exogene sau endogene legate de clasa socială. 

CONCLUZII 


Există o stabilitate relativă în ceea ce priveşte modul în care 
indivizii sunt poziţionaţi - atât într-o manieră subiectivă, cât şi în 
una obiectivă - în structura socială conform clasei sociale din care fac 
parte. Cu alte cuvinte, comparând rezultatele din capitolul anterior, 
în care am măsurat inegalităţile pe baza unor variabile obiective, cu 
rezultatele din acest capitol, bazate pe măsurarea poziţionării subiec¬ 
tive a respondenţilor, în ambele cazuri vom observa diferenţe mari 
între clasele privilegiate şi cele sărace. Conform auto-poziţionării 
subiective, cei privilegiaţi tind să se plaseze ceva mai jos şi mai 
aproape de nivelurile de mijloc din cele cinci imagini, iar cei precari 
se poziţionează un pic mai sus şi mai aproape de nivelurile mijlocii. 
Câteva observaţii trebuie făcute aici. în primul rând, ceea ce numesc 
clase privilegiate şi precare trebuie înţelese în termeni relativi, nu 
absoluţi. După cum ştim, este probabil ca o clasă privilegiată, 
construită pe date de anchetă, să fie, mai degrabă, o clasă de mijloc- 
sus, iar clasa precară să nu îi suprindă şi pe cei mai precari şi în 
nevoie indivizi din societate, din cauza limitelor de eşantionare. în al 
doilea rând, nu este complet neadecvat să luăm în considerare diver¬ 
sele discursuri publice care pot influenţa percepţia de sine a respon¬ 
denţilor noştri în încercarea lor de a-şi evalua poziţia în structura de 
stratificare din România. Fac aici referire, în special, la lucruri pre¬ 
cum nevoia unei clase de mijloc puternice, necesare pentru dezvolta¬ 
rea României, promovată de sistemul capitalist, alături de importanţa 
tot mai mare a atitudinilor neoliberale foarte influente în societate şi 
discursul anti-sărăcie promovat în media mainstream (dar şi pe 
canale alternative). Asum faptul că respondenţii noştri, când au 
încercat să se identifice ca membri ai unei imagini ideal tipice de 
societate, au făcut deja o meta-analiză a ceea ce e „corect politic" sau 
a locului dezirabil de a fi într-o structura de clase şi de stratificare, 
pentru întreaga ţară. O a treia şi ultimă observaţie are în vedere că 
această „tentaţie a clasei de mijloc" nu e specifică doar pentru 
România, ci poate fi găsită şi în alte ţări, precum sUngaria sau 
Australia, după cum subliniază Evans et al. (1992). Există, prin 

urmare, o tendinţă de conformism social în cazul auto-poziţionării, 
deoarece clasa de mijloc este văzută ca fiind mai deziderabilă 
ideologic, lucru care îi face pe cei de sus şi pe cei de jos să se apropie 
de aceasta, măcar la nivel declarativ. 

Ca şi o imagine generală, o proporţie foarte mare dintre indivizi 
îşi reprezintă societatea din România ca fiind caracterizată de 
inegalităţi masive între indivizi, indiferent de poziţia de clasă, gen, 
loc de rezidenţă sau vârstă. Să fie acest lucru urmarea unei percepţii 
asupra societăţii în care economicul devine dominat? Ca un rezultat, 
prima ipoteză nu poate fi susţinută cu date. în ciuda acestui lucru, 
pot identifica câteva opţiuni specifice unor anumite clase sociale. 
Profesioniştii/experţii aleg, într-o măsură mai importantă decât era 
de aşteptat, Figura 4, care descrie o societate mai egalitară. O expli¬ 
caţie posibilă trebuie căutată şi în faptul că această clasă se constituie 
ca una foarte educată, dar şi destul de închisă. Practic este o clasă 
care, pe alocuri, încearcă să reproducă o retorică egalitară, cel puţin 
la nivel discursiv. Putem găsi un alt efect de clasă în cazul muncito¬ 
rilor calificaţi care, dintre toate clasele sociale, cred cel mai mult în 
ultimul tip de societate. Vorbim din nou de o clasă foarte mare dar 
închisă, ai cărei membri tind să aibă mai multe relaţii în interiorul 
clasei decât în exterior. Totuşi, acestea sunt doar prezumţii care 
trebuie testate empiric, deoarece, statistic, aceste efecte sunt situate la 
limita semnificaţiei. Cu toate acestea, rezultatele pot fi înţelese ca 
probe care susţin ipoteza conform căreia poziţia obiectivă a subiec¬ 
ţilor în structura de stratificare le influenţează percepţia subiectivă 
asupra poziţiei proprii, toate clasele aspirând spre clasa de mijloc şi, 
ca o consecinţă, raportând că ar fi mai aproape de clasa de mijloc 
decât sugerează măsurătorile obiective. 

Tabelul Al: Următoarele figuri reprezintă diferite tipuri de societate. Care figură descrie cel mai bine situaţia ţării? Şi între 
baza si vârfid societăţii care este stratul unde vă situaţi dvs.7 







CAPITOLUL 5: MOBILITATEA SOCIALĂ 
ÎN ROMÂNIA 

REPERE TEORETICO-EMPIRICE 

Scopul acestui capitol este de a analiza ratele de mobilitate socială 
ale indivizilor din toate clasele sociale, bărbaţi şi femei, născuţi în 
perioade socio-istorice diferite (în cele cinci cohorte prezentate ante¬ 
rior). Mobilitatea socială o înţeleg în termenii propuşi de Bendix şi 
Lipset (1962), ca fiind procesul de mişcare a indivizilor de pe o 
poziţie pe alta în societate, poziţii cărora le sunt atribuite, în mod 
consensual, valori ierarhice. Aceiaşi cercetători evidenţiază cele mai 
importante elemente analitice pentru studiul mobilităţii sociale: 1. 
Relaţia dintre punctul de plecare a individului şi cel în care se află la 
momentul anchetei; 2. Relaţia dintre originea socială a individului şi 
mijloacele de mobilitate socială de care dispune; 3. Uneori este util să 
analizăm întreaga traiectorie ocupaţională pentru a înţelege schim¬ 
bările de status şi cantitatea de timp petrecută pe diferite poziţii 
sociale şi 4. Consecinţele pe care mobilitatea socială le are asupra 
indivizilor mobili sau imobili şi, de asemenea, asupra structurii 
sociale (Bendix şi Lipset, 1962). 

Am decis să mă concentrez asupra câtorva întrebări de cercetare 
legate de aspectele menţionate mai sus: Cum putem descrie mobili¬ 
tatea intergeneraţională actuală din România? Găsim diferenţe în 
ceea ce priveşte ratele de mobilitate între cohorte de indivizi născuţi 
în perioade diferite? Dacă da, care sunt explicaţiile pentru aceste 
diferenţe? Există diferenţe de gen în ratele absolute de mobilitate? 
Acestea sunt întrebările importante care îmi articulează interesul de 
cercetare din acest capitol. în analiza mobilităţii sociale din România, 
putem folosi două perspective diferite. Conform lui Richard Breen 
(2004), prima e bazată pe studii de mobilitate intergeneraţională, care 
examinează relaţia dintre circumstanţele curente ale oamenilor şi 
cele în care îşi au originea aceştia. Putem să ne concentrăm pe relaţia 

dintre veniturile părinţilor şi cele ale copiilor sau pe relaţia dintre 
poziţia de clasă a indivizilor şi poziţia de clasă a părinţilor, deci 
poziţia de origine. Cea de-a doua perspectivă are în vedere studii de 
mobilitate socială intrageneraţională. Aceasta examinează schimbări¬ 
le care apar de-a lungul vieţii profesionale a unui individ. O strategie 
obişnuită în acest caz este analiza clasei sociale la prima ocupaţie a 
respondentului şi la ocupaţia actuală, dar multe studii sunt mult mai 
complexe decât atât, încercând să modeleze traiectoriile ocupaţionale 
detaliate ale respondentului. Totuşi, necesarul de date (de cazuri) 
este mult mai mare în studiul mobilităţii intrageneraţionale decât în 
cazul mobilităţii intergeneraţionale (Breen, 2004). Datorită datelor 
disponibile şi a opţiunii mele de a lucra comparativ pe cohorte, acest 
capitol va avea în vedere doar mobilitatea socială intergeneraţională 
văzută prin prisma mişcărilor între clasele sociale ale bărbaţilor şi 
femeilor născute în perioade istorice diferite. 

în descrierea contextului românesc, folosesc din nou datele 
empirice rezultate în urma proiectului STRATSOC 2010, pe un eşan¬ 
tion reprezentativ la nivel naţional. Analizele sunt bazate pe schema 
de clase propusă în primul capitol analitic şi într-un articol anterior 
(Pop, 2013) care îşi are originile în cercetările lui Kohn şi Slomczynski 
(2006), asemănătoare cu abordarea propusă de Şcoala de la Nuffield. 
Ca şi structură, acest capitol face în primul rând o trecere în revistă a 
literaturii de specialitate din domeniul studiilor de mobilitate socială 
din România, urmată de prezentarea ratelor absolute de mobilitate 
socială, concentrându-se apoi pe o discuţie a diferenţelor dintre 
cohortele de indivizi născuţi între 1920 şi 1985 şi pe baza ratelor 
relative de mobilitate socială. Capitolul se încheie cu o secţiune de 
concluzii şi discuţii. 

într-un raport schiţat pentru Consiliul European, Alex Nunn 
(2011, p. 44) scrie despre complexitatea şi contradicţiile care caracte¬ 
rizează ratele de mobilitate socială din România: 

„Evaluarea nivelului de mobilitate socială din România este un 
lucru complex datorită istoriei recente de tranziţie şi a schimbărilor 
rapide care au Ioc în natura structurii de stratificare socială a ţării. în 
anumite feluri, o evaluare calitativă a mobilităţii din România arată că 

structura şi cultura anterioară a omogenităţii sociale şi înlocuirea 
acesteia cu niveluri mari de inegalitate ar trebui să indice niveluri 
ridicate de mobilitate intergeneraţională. Cu toate acestea, majoritatea 
sugerează că cea mai mare parte din mobilitate este negativă, în sensul 
că este mobilitate spre sărăcie sau cel puţin vulnerabilitate, în cazul 
multor grupuri sociale. Aceasta este mai puternică în România, deoa¬ 
rece nu este dublată de succes economic. (...) Cazul românesc explică 
deci relaţia dintre mobilitate socială şi tranziţie, dar nu este vorba de o 
relaţie cauzală uşor de înţeles". 

Astfel de concluzii au fost prezentate şi de diverşi cercetători, 
precum este Tomescu-Dubrow (2006) care, în articolul ei despre mo¬ 
bilitatea socială intergeneraţională din România, examinează fluxurile 
de mobilitate socială (înţeleasă ca mişcare între origini şi destinaţie) 
şi relaţia dintre originile şi destinaţiile de clasă, folosind două con¬ 
ceptualizări ale locaţiilor indivizilor în structura socială: clasa socială 
(CS) şi indexul socio-economic (SEI). Ea analizează date din perioada 
comunistă şi post-comunistă (1970, 1988, 2000) pentru a demonstra 
că 1. mobilitatea socială din România a crescut între 1970 şi 2000 şi 
mobilitatea structurală a scăzut; 2. relaţia dintre clasa de origine şi 
cea de destinaţie este mai intensă în 1970 decât în 2000; 3. există o 
schimbare foarte mică în ceea ce priveşte SEI-ul tatălui şi cel al 
respondentului între 1988 şi 2000 şi 4. pentru perioada 1988-2000 
relaţia dintre SEI-iul tatălui şi cel al respondentului a devenit 
semnificativ mai puternică, chiar în condiţiile controlării nivelului 
educaţional al respondentului. Analiza produce rezultate aparent 
antagonice, deoarece datele din 1970-2000 prezintă o deschidere tot 
mai mare a societăţii româneşti, pe când cele din 1988-2000 indică o 
deschidere mai redusă. Tomescu-Dubrow (2006) explică această con¬ 
tradicţie prin faptul că statusul socio-economic şi clasa socială sunt 
două dimensiuni diferite ale inegalităţii sociale. Astfel, argumen¬ 
tează că este nevoie de o abordare mai complexă, care ţine cont de 
ambele dimensiuni. Cu toate că legătura de determinare dintre 
originea şi destinaţia socială descreşte, ea nu sugerează să acordăm o 
importanţă redusă clasei sociale în perioada post-comunistă. Rezul¬ 
tatele se datorează faptului că datele disponibile au fost mai degrabă 
potrivite pentru perioada socialistă decât pentru cea post-socialistă. 

când au apărut noi clase sociale (antreprenori, angajaţi pe cont 
propriu etc.). Datele mele îmi permit să evaluez gradul de deschi¬ 
dere al societăţii româneşti pentru diferite cohorte. 

La un an după studiul lui Tomescu-Dubrow, Cucu (2007) a în¬ 
cercat să afle cum este structurată clasa de mijloc din România. 
Pentru asta, analizele ei s-au concentrat pe trei dimensiuni care pot 
duce la cristalizarea acestei clase de mijloc: 1. procesul de consoli¬ 
dare a graniţelor dintre clase prin homogamie maritală; 2. procesele 
de recrutare şi reproducţie intergeneraţională a poziţiilor de clasă, şi 
3. distanţa dintre clasele de mijloc şi celelalte clase sociale (Cucu, 
2007). Analizele autoarei arată un grad mare de structurare a relaţi¬ 
ilor de clase pe baza homogamiei maritale în România post-socialistă. 
Această homogamie este bazată pe similaritatea poziţiilor deţinăto¬ 
rilor de capital cultural şi economic, în reprezentarea actorilor, astfel 
că cele două forme de capital modelează clasa de mijloc românească. 
De asemenea, ea arată că în actualul context de stratificare, clasa de 
mijloc este cea care îşi reproduce structura în cea mai mare măsură, 
în ceea ce priveşte cel de al treilea aspect legat de distanţa clasei de 
mijloc faţă de alte clase sociale, rezultatele indică o astfel de distanţă 
exprimată prin rate relative inegale de mobilitate (Cucu, 2007), o 
ipoteză ce poate fi testată şi cu ajutorul datelor pe care le folosesc. 

într-un studiu mai recent, Culic şi Cucu (2012) au folosit cinci 
cohorte de indivizi pentru a ajunge la o înţelegere specifică genera¬ 
ţiilor pentru fiecare context istoric care creează, reproduce şi destruc- 
turează clasele sociale, folosind un eveniment central din viaţa indi¬ 
vizilor - mariajul. Totodată, ele investighează închiderea socială pe 
baza homogamiei maritale. Un alt scop specific al studiului este să 
deschidă o discuţie critică de natură metodologică şi epistemologică 
asupra modurilor în care putem investiga şi conceptualiza empiric 
cristalizarea şi destructurarea claselor sociale şi a relaţiilor de clasă. 
Intenţia lor este de a găsi o modalitate prin care clasa socială să fie 
subiect al investigaţiilor empirice, nu doar al conceptualizărilor. în 
plus, Culic şi Cucu (2012) prezintă această problemă a analizei 
empirice de clasă pe bază de anchetă ca fiind una a agregatelor 
ocupaţionale care nu pot reprezenta clasele sociale, ci modul în care 

anumite relaţii dintre aceste categorii se structurează în timp. Pentru 
a interpreta aceste relaţii din sfera socială în termeni de clase, avem 
nevoie de o analiză istorică mai complexă a configuraţiilor spaţiu/ 
timp în care relaţiile teoretice (ex. exploatare, dominare, control, 
producţie, proprietatea schimburilor) sunt înţelese prin consecinţele 
lor structurante. Am în vedere acest ultim aspect şi interpretez cu 
atenţie clasele sociale încercând să ţin cont şi de coordonatele 
temporale (cu ajutorul analizei pe cohorte) pentru că şi eu, ca şi cele 
două autoare, folosesc aceleaşi date. 

Intr-o lucrare anterioară analizam schimbările în legăturile dintre 
educaţia şi ocupaţia respondenţilor din România, pentru cinci gene¬ 
raţii născute între 1917 şi 1985 (Jecan şi Pop, 2012). Educaţia este 
văzută ca un vehicul important de mobilitate socială şi de dobândire 
de status, totuşi influenţează diferit traiectoriile ocupaţionale ale 
indivizilor, după cum observă şi Rotariu (1980, 2004). Variaţiile 
istorice ale acestor efecte urmează schimbările sociale, economice şi 
politice care au loc în societate. Rezultatele noastre arată că, în ulti¬ 
mele decade, numărul de indivizi cu educaţie superioară a crescut 
mult mai rapid decât numărul indivizilor care ocupă poziţii cu status 
înalt. Datorită acestei situaţii structurale, în care numărul de 
absolvenţi cu un anumit nivel educaţional devine rapid mai mare 
decât numărul de locuri de muncă potrivite acestui tip de educaţie, o 
parte dintre indivizi care au absolvit instituţii de educaţie superioară 
sunt constrânşi să accepte locuri de muncă sub nivelul lor de 
educaţie. Surplusul de indivizi cu educaţie superioară comparativ cu 
locurile de muncă care necesită aceste calificări, cunoscut ca şi feno¬ 
menul de „supra-educare" („supra-calificare"), duce la o creştere şi 
îngustare a criteriilor educaţionale necesare angajării, chiar şi pentru 
ocupaţiile care nu au nevoie neapărat de astfel de calificări. Astfel, o 
parte dintre indivizi cu educaţie ceva mai redusă nu pot ocupa 
anumite posturi, pentru care erau suficient de pregătiţi în trecut, iar 
pe măsură ce trecem de la o generaţie la alta şi numărul de indivizi 
cu educaţie superioară creşte, cei cu educaţie mai redusă sunt 
consideraţi nepotriviţi. Aşadar, chiar dacă şansele indivizilor de a 
accesa ocupaţii corespunzătoare cu nivelul lor de educaţie descreşte 

pentru fiecare categorie, această descreştere este mai puternică 
pentru cei cu nivele educaţionale reduse, lucru înţeles şi ca efectul de 
„împingere în jos" (the bumping-down effect; Jecan şi Pop, 2012). 
Evaluarea rolului educaţiei asupra ratelor relative de mobilitate ne 
poate ajuta să înţelegem analizele următoare. 

RATE ABSOLUTE DE MOBILITATE SOCIALĂ INTER- 
GENERAŢIONALĂ 

Lipsa de date legate de stratificarea socială din România post- 
socialistă a făcut ca aceasta să fie aproape invizibilă în studiile 
comparative, cu toate că ar trebui să se asemene cu cazurile Ungariei 
şi Poloniei, ţări post-socialiste cu sectoare agricole importante. După 
cum explică Breen (2004), datele cele mai importante pentru studiul 
mobilităţii sociale intergeneraţionale se găsesc în tabelele de mobi¬ 
litate. Un astfel de tabel este construit folosind informaţii extrase 
dintr-un eşantion de indivizi ai unei ţări, cu vârstă potrivită pentru a 
putea fi încadraţi în muncă, într-un moment dat din timp. Este un 
tabel de asociere între clasa de origine şi clasa actuală (sau clasa de 
destinaţie), care relevă cu uşurinţă tendinţe şi rate de mobilitate, 
unde mobilitatea este înţeleasă ca mişcarea între origini şi destinaţii. 
Astfel surprindem ratele de mobilitate absolută. Această cercetare 
are în vedere şi studiul fluidităţii sociale (mobilităţii relative), care 
priveşte relaţia dintre clasele de origine şi poziţiile actuale de clasă. 
Breen (2004) arată că fluiditatea socială se bazează pe compararea 
indivizilor cu diverse clase de origine, a şanselor acestora de a 
ajunge într-o anumită clasă socială mai degrabă decât în alta. Acelaşi 
autor subliniază faptul că gradul de fluiditate socială este văzut, în 
general, ca un indicator al deschiderii societale sau gradul în care 
şansele de acces la anumite poziţii de clasă sunt egal sau inegal 
distribuite în societate. 

Tabelul 1: Clasa de origine şi clasa de destinaţie pentru bărbaţi şi femei (%) 



Clasa de origine 
(clasa tatălui) 

Clasa de destinaţie (clasa 
respondentului) 


Bărbaţi 

Femei 

Bărbaţi 

Femei 

Angajatori 

0.5 

0.6 

2.2 

1.3 

Manageri 

4.1 

2.9 

7.7 

4.2 

Profesionişti / Experţi 

0.8 

1.3 

6.1 

9.5 

Supervizori 

10.2 

9.5 

14.4 

7.9 

Angajaţi pe cont propriu 

2.2 

2.1 

2.2 

1.6 

Tehnicieni şi funcţionari în 
administraţie 

5.2 

6.6 

6.9 

21.0 

Muncitori manuali calificaţi 

32.7 

31.1 

38.9 

15.0 

Lucrători în servicii şi comerţ 

4.1 

5.4 

9.4 

15.7 

Muncitori manuali 

necalificaţi 

4.9 

2.9 

4.9 

9.6 

Fermieri (ţărani) 

35.4 

35.6 

7.3 

14.1 


Sursa: baza de date STRATSOC 2010, calcule proprii 


în distribuţia după clasa de origine şi cea de destinaţie, cea mai 
importantă schimbare apare în cazul fermierilor, o clasă care se 
micşorează de la 35% la 14% pentru femei şi la 7% în cazul bărba¬ 
ţilor, după cum reiese din Tabelul 1 (distribuţia este bazată pe genul 
respondentului). Ca şi destinaţie, angajatorii, managerii şi profesio¬ 
niştii/experţii cresc ca şi proporţie din total, indiferent că vorbim 
despre femei sau despre bărbaţi. Acest lucru se întâmplă şi pentru 
tehnicieni şi lucrători în servicii şi comerţ. Totuşi, există diferenţe 
semnificative între bărbaţi şi femei ca şi clase de destinaţie 1 . Mai 
mulţi bărbaţi decât femei ajung angajatori şi manageri şi mai multe 
femei sunt profesionişti/experţi şi funcţionari. Nu este un rezultat 
neaşteptat, deoarece ştim că în România mai multe femei, compara¬ 
tiv cu bărbaţii, au studii superioare (conform Biroului de Statistică al 
Comunităţii Europene - Eurostat 2006: 59% femei, în 2008: 56,3% 
femei, în 2009: 56,3%, în 2010: 56,4% femei, în 2011: 56% femei şi în 
2012: 54,3% femei cu educaţie superioară; Institutul Naţional de 
Statistică, 2013: 57,4% dintre absolvenţii de învăţământ superioar erau 
femei) lucru care constituie o condiţie pentru a intra în clasa exper- 


i p<0.05 

ţilor, dar şi pentru funcţionarii administrativi. Pentru bărbaţi, o altă 
destinaţie ascendentă este în clasa supervizorilor, lucru care nu este 
valabil pentru femei. Cea mai importantă clasă de destinaţie pentru 
cei de sex masculin este clasa de muncitori calificaţi, o clasă care are 
un procent mai mult decât dublu de bărbaţi comparativ cu cel de 
femei, chiar dacă la origine nu există diferenţe de gen importante. în 
ansamblu, în România încă există un contrast important între bărbaţi 
şi femei ca şi clase de destinaţie, unde primii au un avantaj evident, 
fiind mai bine reprezentaţi în clasele cu mai multă putere de decizie 
şi cu venituri mai importante. 


Tabelul 2: Rate de mobilitate pentru bărbaţi şi femei 



Bărbaţi 

(N=1451) 

Femei 

(N=1543) 

Imobili 

(Rata de imobilitate) 

388 

26.7% 

398 

25.8% 

Mobilitate totală 
(Rata de mobilitate totală) 

1063 

73.3% 

1145 

74.2% 

Mobilitate ascendentă 
(Rata de mobilitate ascendentă) 

775 

72.9% 

780 

68.1% 

Mobilitate descendentă 
(Rata de mobilitate descendentă) 

288 

27.1% 

365 

31.9% 

Mobilitate structurală 
(Rata de mobilitate structurală) 

367 

34.5% 

606 

52.9% 

Mobilitate netă 
(Rata de mobilitate netă) 

696 

65.5% 

539 

47.1% 


Sursa: baza de date STRATSOC 2010, calcule proprii 


în Tabelul 2 prezint diferite tipuri de rate de mobilitate pentru 
bărbaţi şi femei. Ca şi o primă observaţie, toţi indivizii au rate de 
imobilitate şi de mobilitate totală foarte apropiate, mai mult de un 
sfert dintre ei rămânând în aceeaşi clasă ca şi a tatălui lor şi restul 
fiind mobili. Putem să imaginăm aceste clase sociale ca având o serie 
de distincţii de natură calitativă între ele, în termeni de standarde de 
viaţă, educaţie şi venit, care intră în declin dacă le analizăm dinspre 
angajatori spre fermieri. Prin urmare, în analiza mişcării indivizilor 
de la niveluri de jos spre cele de sus ale scalei sociale, prindem 

mobilitatea socială ascendentă, iar, invers, dacă analizăm mişcările 
de sus în jos, avem mobilitatea socială descendentă. Bărbaţii sunt 
semnificativ mai mobili ascendent decât femeile, care sunt semnifica¬ 
tiv mai mobile descendent. Rata de mobilitate netă este un indicator 
al intensităţii proceselor de mobilitate socială, procese ce reprezintă 
mai mult decât mobilitatea minimă indusă de schimbările din struc¬ 
tura socială. Aceasta poate să ne ofere o perspectivă asupra mobilită¬ 
ţii, care nu este cauzată de schimbările structurale din societate. în 
plus, mobilitatea netă este imaginea în oglindă a intensităţii mobili¬ 
tăţii structurale, calculată aici ca un indicator de disimilaritate 2 . Mai 
mult, mobilitatea structurală este rezultatul disparităţii dintre distri¬ 
buţia bazată pe originile sociale şi cea bazată pe statusul dobândit 
(Raţ, 2011). Dacă mobilitatea structurală este mai mare, atunci cea 
netă este mai mică, şi vice versa, deoarece mobilitatea totală este 
suma mobilităţii nete şi a celei structurale. Rezultatele arată că 
femeile sunt mai influenţate de schimbările din structura societăţii 
(ex. dispariţia sau crearea unor joburi) decât bărbaţii, care par mai 
puţin influenţaţi de aceste schimbări. 

Pentru o înţelegere mai profundă a tendinţelor de mişcare între 
clase, Tabelele 3 şi 4 oferă detalii în plus legate de ieşirile indivizilor 
din clasa de origine. Clasa cu cel mai mare procent de reproducere 
este cea a profesioniştilor/experţilor, deoarece mai mult de 50% 
dintre ei ajung în aceeaşi clasă. Pe de o parte, această tendinţă este 
prezentă şi în rândul muncitorilor calificaţi şi al managerilor, dar 
numai pentru bărbaţi, pe de altă parte, apare la fermieri, tehnicieni şi 
funcţionari şi lucrători în servicii şi comerţ, dar numai în cazul 
femeilor. Doar un sfert dintre copiii angajatorilor îşi menţin poziţia 
de clasă, restul par a intra pe o pantă de mobilitate descendentă, dar 
trebuie să interpretăm acest rezultat cu atenţie datorită numărului 
mic de antreprenori. Pentru fiii managerilor, singura direcţie pare să 
fie cea descendentă, cu excepţia celor care reuşesc să îşi menţină 
poziţia. Totuşi, un mic procent de femei care au originea în clasa de 

2 D = 0.5*£ | ki - k j |; unde D este indexul de disimilaritate, ki este totalul pe linii, 
pentru origine (frecvenţa marginală pe linii) and kj este totalul de pe coloane, 
pentru destinaţie (frecvenţa marginală pe coloane), i = l...n; j =l...m. 

manageri reuşesc să devină antreprenoare la destinaţie. în cazul 
profesioniştilor mobili, jumătate dintre ei sunt mobili ascendent şi 
cealaltă jumătate descendent. Un sfert din băieţii supervizorilor 
reuşesc să urce pe scala socială, pe când aproape jumătate dintre ei 
ajung într-o poziţie inferioară, ca şi venit şi educaţie. Mai mult de 
jumătate dintre fetele supervizorilor au o traiectorie de mobilitate 
descendentă. 

Cea mai importantă clasă de destinaţie pentru bărbaţii cu origine 
în rândul celor angajaţi pe cont propriu este clasa muncitorilor califi¬ 
caţi, pe când pentru femei este clasa tehnicienilor şi a funcţionarilor 
şi cea a muncitorilor din servicii şi comerţ. Fiii tehnicienilor şi ai 
funcţionarilor au o traiectorie ascendentă spre clasa managerilor şi 
cea a experţilor şi una descendentă spre muncitorii calificaţi. Femeile 
ies din această clasă cel mai mult înspre cea a experţilor şi supervizo¬ 
rilor, dar şi către cea a lucrătorilor în servicii şi comerţ. Bărbaţii 
muncitori calificaţi tind să rămână în aceeaşi clasă, fiind astfel o clasă 
destul de închisă. Totuşi, o parte dintre ei devin supervizori sau 
muncitori în servicii şi comerţ. Mai mult de jumătate din fiicele 
muncitorilor calificaţi reuşesc să obţină poziţii de clasă mai influente 
şi mai bine remunerate. Ieşirile bărbaţilor din categoria de lucrători 
în servicii şi comerţ sunt cel mai adesea spre muncitori calificaţi şi 
supervizori, pe când ieşirile femeilor din această categorie se produc 
către tehnicieni şi funcţionari sau către muncitori calificaţi. Cei care 
au originea în clasa de muncitori necalificaţi ajung cel mai adesea 
muncitori calificaţi sau supervizori. în cazul femeilor, destinaţiile 
cele mai importante ale muncitoarelor necalificate sunt în clasa de 
lucrători în servicii şi comerţ sau muncitori calificaţi. Ca şi în cazul 
ocupaţiilor precedente, bărbaţii fermieri ajung cel mai adesea 
muncitori calificaţi sau supervizori, pe când femeile au cele mai 
importante traiectorii ascendente spre clasele lucrătorilor în servicii 
şi comerţ, muncitorilor calificaţi sau tehnicienilor şi funcţionarilor. 
Este important de observat că indivizii din anumite clase sunt 
caracterizaţi de imobilitate mare sau de mobilitate descendentă 
semnificativă, deoarece structura societăţii permite acest lucru şi 
blochează alte opţiuni. 

Tabelul 3: Mobilitate socială intergeneraţională pentru bărbaţi: ieşiri (%) 


Clasa tatălui 
(Clasă de origine) 

Clasa respondentului - bărbaţi (Clasă de destinaţie) 

N 

Angajatori 

Manageri 

Profesionişti 

Supervizori 

Angajaţi pe cont propriu 

Tehnicieni şi funcţionari în 
administraţie 

Muncitori calificaţi 

Lucrători în servicii şi comerţ 

Muncitori necalificaţi 

Fermieri 

Angajatori 

25.0 

0 

12.5 

25.0 

0 

0 

0 

25.0 

0 

12.5 

8 

Manageri 

0 

31.1 

24.6 

8.2 

4.9 

1.6 

19.7 

9.8 

0 

0 

61 

Profesionişti /Experţi 

7.7 

15.4 

53.8 

15.4 

0 

0 

0 

0 

7.7 

0 

13 

Supervizori 

4.9 

13.6 

6.8 

28.4 

3.7 

6.2 

25.9 

6.2 

1.2 

3.1 

162 

Angajaţi pe cont 
propriu 

3.2 

6.5 

3.2 

19.4 

6.5 

9.7 

41.9 

0 

0 

9.7 

31 

Tehnicieni şi 
funcţionari în 
administraţie 

0 

19.8 

18.5 

8.6 

2.5 

11.1 

21.0 

13.6 

4.9 

0 

81 

Muncitori manuali 
calificaţi 

2.7 

6.0 

5.8 

13.8 

2.5 

8.2 

40.7 

13.6 

3.7 

3.1 

486 

Lucrători în servicii şi 
comerţ 

4.9 

9.8 

1.6 

19.7 

1.6 

9.8 

31.1 

13.1 

6.6 

1.6 

61 

Muncitori manuali 
necalificaţi 

0 

1.4 

2.8 

12.5 

4.2 

5.6 

31.9 

8.3 

23.6 

9.7 

72 

Fermieri (ţărani) 

.8 

4.6 

1.7 

13.4 

1.7 

6.3 

43.3 

6.5 

4.8 

16.8 

476 

Total 

2.2 

8.2 

6.1 

15.2 

2.5 

7.1 

36.5 

9.6 

4.8 

7.7 

1451 


Chi-square = 480.556; Piti = .575; Cramer's V = .192; 
Contingency Coefficient = .499; p (sig) = .000; 

Sursa: baza de date STRATSOC 2010, calcule proprii 

Tabelul 4: Mobilitate socială intergeneraţională pentru femei: ieşiri (%) 


Clasa tatălui 
(Clasă de origine) 

Clasa respondentului - femei (Clasă de destinaţie) 

N 

Angajatori 

Manageri 

Profesionişti 

Supervizori 

Angajaţi pe cont propriu 

Tehnicieni şi funcţionari în 
administraţie 

Muncitori calificaţi 

Lucrători în servicii şi comerţ 

Muncitori necalificaţi 

Fermieri 

Angajatori 

0 

0 

30.0 

40.0 

10.0 

10.0 

10.0 

0 

0 

0 

10 

Manageri 

3.8 

13.5 

38.5 

9.6 

3.8 

25.0 

1.9 

1.9 

1.9 

0 

52 

Profesionişti/ Experţi 

0 

4.3 

56.5 

4.3 

4.3 

8.7 

0 

17.4 

4.3 

0 

23 

Supervizori 

.6 

7.8 

21.4 

14.3 

1.3 

24.7 

11.7 

12.3 

3.2 

2.6 

154 

Angajaţi pe cont 
propriu 

3.8 

3.8 

0 

3.8 

0 

30.8 

7.7 

30.8 

3.8 

15.4 

26 

Tehnicieni şi 
funcţionari în 
administraţie 

.9 

9.3 

16.7 

12.0 

1.9 

38.9 

2.8 

10.2 

.9 

6.5 

108 

Muncitori manuali 
calificaţi 

2.4 

5.2 

10.0 

6.8 

1.8 

28.1 

16.9 

19.1 

7.0 

2.8 

502 

Lucrători în servicii şi 
comerţ 

0 

1.2 

1.2 

8.3 

1.2 

19.0 

14.3 

34.5 

13.1 

7.1 

84 

Muncitori manuali 
necalificaţi 

0 

2.9 

5.7 

5.7 

1.4 

10.0 

18.6 

20.0 

21.4 

14.3 

70 

Fermieri (ţărani) 

.4 

1.8 

1.8 

6.0 

1.2 

12.5 

15.2 

13.4 

11.9 

36.0 

514 

Total 

1.2 

4.5 

9.8 

7.9 

1.6 

21.5 

13.8 

16.3 

8.5 

14.9 

1543 


Clti-square = 650.004; Piti = .649; Cramer's V = .216; 
Contingency Coefficient = .544; p (sig) = .000; 

Sursa: baza de date STRATSOC 2010, calcule proprii 

Deşi rezultatele mele evidenţiază rate mai mari de mobilitate 
socială, este posibil ca majoritatea mobilităţii să fie orizontală şi ca 
mişcarea să aibă loc între poziţii similare. După cum am arătat şi în 
capitolul precedent, unele clase sociale sunt similare în termeni de 
venituri, educaţie şi complexitate a muncii. Folosind aceste variabile, 
pot să construiesc un sistem de clase agregat şi astfel să evaluez mai 
bine acurateţea ratelor de mobilitate absolută. Prin urmare, voi avea: 
1. clasa privilegiată compusă din angajatori, manageri şi profesio¬ 
nişti; 2. clasa de mijloc care are în componeţa sa supervizori, angajaţi 
pe cont propriu, tehnicieni şi funcţionari, muncitori calificaţi, 
respectiv lucrători în servicii şi comerţ; 3. clasa precară/de jos cu 
muncitori necalificaţi şi fermieri. Am făcut această clasificare pe baza 
unor criterii binecunoscute: ocupaţie, educaţie şi venituri. Dacă luăm 
în considerare venitul, venitul mediu din clasa cea mai puţin 
privilegiată reprezintă doar 33% din venitul mediu al celor din clasa 
privilegiată şi 54% din venitul mediu al celor din clasa de mijloc. 
Venitul mediu al celor din clasa de mijloc este 62% din cel al celor 
din clasa privilegiată. Intr-o manieră similară, numărul mediu de ani 
de educaţie a celor din clasa de mijloc (12.1) este doar 77% din cel al 
indivizilor din clasa privilegiată (15.8%), iar pentru cei de jos (7.8) 
acest procent scade la 49. Mai mult, educaţia medie a celor din clasa 
precară este de 65% din educaţia medie a celor din clasa de mijloc. 
După cum ne aşteptam, în urma agregării datelor, majoritatea 
indivizilor sunt imobili, rămân deci în clasa în care îşi au originea 
(Tabelul 5). Totuşi, în rândul celor care reuşesc să schimbe clasa 
socială, mai mulţi bărbaţi au tendinţa de a urca într-o clasă mai bună. 
în această clasificare, bărbaţii sunt mai influenţaţi decât femeile de 
schimbările din societate, dar acesta este din nou un rezultat al 
agregării datelor în trei clase. 

Tabelul 5: Rate de mobilitate pentru bărbaţi şi femei - trei clase sociale 



Bărbaţi 

(N=1451) 

Femei 

(N=1543) 

Imobili 

787 

937 

(Rata de imobilitate) 

54.2% 

60.7% 

Mobilitate totală 

664 

606 

(Rata de mobilitate totală) 

45.8% 

39.3% 

Mobilitate ascendentă 

578 

482 

(Rata de mobilitate ascendentă) 

87% 

79.5% 

Mobilitate descendentă 

86 

124 

(Rata de mobilitate descendentă) 

13% 

20.5% 

Mobilitate structurală 

369 

228 

(Rata de mobilitate structurală) 

55.6% 

37.6% 

Mobilitate netă 

295 

378 

(Rata de mobilitate netă) 

44.4% 

62.4% 


Sursa: baza de date STRATSOC 2010, calcule proprii 


Tabelul 6: Mobilitate socială intergeneraţională pentru bărbaţi: 
ieşiri (%) - trei clase sociale 


Clasa tatălui 
(Clasa de origine) 

Clasa respondentului - bărbaţi (Clasa de destinaţie) 

N 

Clasa privilegiată 

Clasa de mijloc 

Clasa precară 

Clasa privilegiată 

57.3 

40.2 

2.4 

82 

Clasa de mijloc 

19.0 

74.8 

6.2 

821 

Clasa precară 

6.8 

70.3 

23.0 

548 

Total 

16.5 

71.1 

12.3 

1451 


Chi-square = 211.701; Phi = .382; Cramer's V = .270; 
Contingency Coefficient = .357; p (sig) = .000; 

Sursa: baza de date STRATSOC 2010, calcule proprii 


Tabelul 7: Mobilitate socială intergeneraţională pentru femei: 
ieşiri (°/o) - trei clase 


Clasa tatălui 
(Clasa de origine) 

Clasa respondentului 

- femei (Clasa de destinaţie) 

N 

Clasa privilegiată Clasa de mijloc 

Clasa precară 

Clasa privilegiată 

54.1 

43.5 

2.4 

85 

Clasa de mijloc 

19.1 

71.2 

9.7 

874 

Clasa precară 

4.5 

49.5 

46.1 

584 

Total 

15.5 

61.4 

23.1 

1543 


Chi-square = 383.757; Phi = .499; Cramer's V = .353; 
Contingency Coefficient = .446; p (sig) = .000; 

Sursa: baza de date STRATSOC 2010, calcule proprii 

Tabelele 6 şi 7 scot în evidenţă poziţionări de clasă diferite pentru 
femei şi pentru bărbaţi. Prima observaţie care se impune este că băr¬ 
baţii, procentual, sunt mult mai puţini în clasa precară (12.3%) com¬ 
parativ cu femeile (23.1%). Prin urmare, se pare că sărăcia este şi o 
problemă de gen. Chiar dacă, în ambele cazuri, mai mult de jumătate 
dintre cei din clasa privilegiată reuşesc să îşi menţină poziţiile şi 
aproape trei sferturi se menţin în clasa de mijloc, în cazul femeilor 
aproape jumătate rămân în clasa precară (46.1%), pe când, în cazul 
bărbaţilor, acest procent este mult mai mic (23%). Jumătate dintre 
femeile cu origine în clasa precară reuşesc să urce în clasa de mijloc, 
iar pentru bărbaţi valoarea similară este puţin peste 70%, sugerând 
din nou şanse inegale de mobilitate socială pentru bărbaţi şi femei. 
Totuşi, şansele de a urca în clasa privilegiată din cea de mijloc, sunt 
egale pentru cele două genuri, lucru care nu e valabil dacă ne uităm 
la mobilitatea din clasa precară spre cea privilegiată, caz în care 
bărbaţii sunt mai bine plasaţi. Aceste valori schiţează, din nou, un 
portret cu şanse mai bune de mobilitate ascendentă pentru bărbaţi 
comparativ cu femeile. Clasa privilegiată şi cea precară se plasează la 
capetele opuse ale scalei de mobilitate şi pentru că, pentru prima, 
mobilitatea ascendentă nu e posibilă, iar pentru a doua mobilitatea 
ascendentă nu are loc. Cu toate acestea, chiar dacă nu putem măsura 
cu instrumentele propuse până acum atât indivizii din straturile de 
sus, cât şi cei de jos pot să aibă mobilitate ascendentă, respectiv 
descendentă, chiar dacă uneori este invizibilă în datele statistice. Mai 
mult, putem observa că, atât pentru bărbaţi, cât şi pentru femei, 
gradul de reproducere a clasei (imobilitatea) este mai mare în cazul 
celor privilegiaţi, comparativ cu cei de jos. Asta se întâmplă deoarece 
primii încearcă să îşi menţină poziţia de putere, pe când cei din urmă 
încearcă să acceadă la o poziţie de clasă mai bună şi mai influentă. 

Tabelul 8: Origini şi destinaţii de clasă pentru diferite cohorte (%) 



Până în 

1939 

1940-1954 

1955-1966 

1967-1976 

1977-1985 


CO 

CD 

CO 

CD 

CO 

CD 

CO 

CD 

CO 

CD 

Angajatori 

0.7 

0.0 

0.1 

1.1 

0.3 

2.4 

0.0 

2.4 

1.9 

2.2 

Manageri 

2.0 

5.6 

2.1 

6.2 

3.0 

4.5 

4.2 

5.9 

6.0 

7.3 

Profesionişti/ 

Experţi 

0.2 

3.4 

0.6 

5.2 

0.7 

5.1 

1.2 

9.0 

2.6 

17.5 

Supervizori 

6.5 

14.9 

7.9 

13.8 

10.1 

11.4 

13.3 

8.4 

11.2 

7.0 

Angajaţi pe 
cont propriu 

3.3 

0.8 

3.2 

0.9 

0.8 

1.8 

1.8 

3.4 

1.6 

2.6 

Tehnicieni 
şi funcţionari 
în administraţie 

4.3 

14.5 

5.1 

12.8 

4.9 

15.0 

7.2 

14.8 

7.9 

14.2 

Muncitori ma¬ 
nuali calificaţi 

8.5 

16.5 

17.5 

32.0 

34.8 

32.7 

44.5 

26.6 

52.1 

18.3 

Lucrători 

în servicii 
şi comerţ 

2.2 

7.6 

5.6 

6.8 

6.3 

13.3 

4.9 

15.9 

4.2 

20.1 

Muncitori ma¬ 
nuali necalificaţi 

4.7 

9.1 

5.0 

6.9 

5.8 

7.4 

5.2 

7.6 

3.6 

5.6 

Fermieri 

(ţărani) 

67.6 

27.6 

53.0 

14.4 

33.4 

5.9 

17.6 

6.1 

8.9 

5.1 

Total (N) 

553 

497 

878 

901 

736 

839 

732 

800 

695 

627 


Sursa: baza de date STRATSOC 2010, calctde proprii 


Tabelul 8 este construit pe baza clasei de origine (CO) reprezen¬ 
tată de clasa tatălui în momentul în care respondentul avea 14 ani şi 
clasa de destinaţie (CD) şi anume clasa respondentului, pentru 
fiecare dintre cele cinci cohorte de indivizi născuţi în contexte 
istorice diferite. Putem să observăm o creştere lentă a numărului 
angajatorilor, ca şi destinaţie, din totalul populaţiei ocupate. Excepţia 
este constituită de ultima cohortă, unde există o mică scădere, 
explicabilă prin faptul că această cohortă este încă în plin proces de 
mobilitate socială, fiind compusă din cei mai tineri respondenţi. 
Clasa de profesionişti/experţi are o creştere constantă în timp, atât 
ca şi origini, cât şi ca destinaţii, lucru care se datorează, în primul 
rând, expansiunii educaţionale, în special, a educaţiei superioare. în 
primele trei cohorte avem tendinţe de creştere asemănătoare pentru 
manageri supervizori, de la origine la destinaţie, şi o descreştere ca şi 

destinaţie între a doua cohortă (1940-1954) şi cea de a treia (1955- 
1966). Chiar dacă numărul managerilor creşte în ultimele două 
generaţii, atât ca şi origine cât şi ca destinaţie, pentru supervizori 
observăm o tendinţă inversă, interpretabilă pin destructurarea in¬ 
dustriei, ca şi loc important de activitate a supervizorilor, în perioada 
post-comunistă. 

în primele două cohorte de indivizi născuţi ante-industria- 
lizarea socialistă (până în 1939 şi 1940-1954), doar aproximativ un 
sfert dintre cei cu origini în clasa angajatorilor pe cont propriu 
reuşesc să îşi menţină poziţia, pe când în ultimele trei cohorte tot mai 
mulţi indivizi ajung în această categorie. Clasa tehnicienilor şi 
funcţionarilor pare să fie mai puţin influenţată de schimbările 
istorice, prin urmare, este mai dificil să identificăm o tendinţă clară 
între generaţii, chiar dacă în interiorul fiecărei generaţii observăm o 
creştere de la origini spre destinaţie. Din această clasă face parte 
aparatul birocratic, care reuşeşte să se reproducă aproximativ liniar 
în timp. în cazul muncitorilor calificaţi, observăm o creştere a 
procentului acestora dar şi a mişcării în origine şi destinaţie, pentru 
primele două cohorte şi o creştere pentru ultimele două cohorte. 
Procentul celor care ajung în clasa lucrătorilor în servicii şi comerţ 
este în creştere, în special în rândul celor născuţi după 1955. Aceştia 
sunt indivizii care au avut ocupaţii suficient timp după perioada 
socialistă dar şi care au experimentat perioada de industrializare 
intensă şi urbanizare socialistă, care au dus la o nevoie tot mai mare 
de indivizi ocupaţi în aceste ramuri de servicii. în fiecare generaţie 
creşte numărul de muncitori necalificaţi, de la origine la destinaţie, 
chiar dacă reprezintă un procent ceva mai mic în ultima cohortă. 
Putem să interpretăm acest rezultat şi ca o precarizare tot mai 
pregnantă a celor cu origini în clasa muncitorilor necalificaţi sau o 
scădere a şanselor acestora de a accede pe poziţii mai bune. 
Procentul fermierilor scade mult de la prima la ultima generaţie de 
respondenţi. Putem citi acest rezultat în termeni de destructurare a 
sectorului agricol românesc, datorat industrializării, colectivizării şi, 
odată cu acestea, creşterii procentului de populaţie urbană. Totodată, 
sărăcirea şi îmbătrânirea acestei clase sociale nu le permite să se 

reproducă la niveluri optime, fiind vorba în special de ţărani care 
practică agricultură de subzistenţă. în rezumat, angajatorii, 
managerii şi experţii, tind să devină tot mai importanţi în timp, pe 
când numărul fermierilor scade semnificativ, la fel ca şi cel al 
supervizorilor. Celelalte clase sociale urmează tendinţe mai sinuoase 
de creştere/scădere. 


Tabelul 9: Rate de mobilitate pentru indivizi născuţi în diverse cohorte 



Până în 

1939 

(N=403) 

1940- 

1954 

(N=722) 

1955- 

1966 

(N=661) 

1967- 

1976 

(N=658) 

1977- 

1985 

(N=550) 

Imobili 

(Rata de imobilitate) 

138 

34.2% 

178 

24.7% 

164 

24.8% 

172 

26.1% 

134 

24.4% 

Mobilitate totală 
(Rata de mobilitate 
totală) 

265 

65.8% 

544 

75.3% 

497 

75.2% 

486 

73.9% 

416 

75.6% 

Mobilitate ascendentă 
(Rata de mobilitate 
ascendentă) 

207 

78.1% 

433 

79.6% 

374 

75.3% 

305 

62.8% 

236 

56.7% 

Mobilitate descendentă 
(Rata de mobilitate 
descendentă) 

58 

21.9% 

111 

20.4% 

123 

24.7% 

181 

37.2% 

180 

43.3% 

Mobilitate structurală 
(Rata de mobilitate 
structurală) 

162 

61.1% 

262 

48.2% 

203 

40.8% 

230 

47.3% 

215 

51.7% 

Mobilitate netă 
(Rata de mobilitate 
netă) 

103 

38.9% 

282 

51.8% 

294 

59.2% 

256 

52.7% 

201 

48.3% 


Sursa: baza de date STRATSOC 2010, calcule proprii 


Rezultatele din Tabelul 9 evidenţiază o stabilitate remarcabilă în 
timp, în termeni de rate totale de mobilitate şi de imobilitate, cu 
excepţia indivizilor născuţi în perioada Primului Război Mondial şi 
imediat după, aceasta fiind, aparent, generaţia care îşi reproduce 
structura cel mai bine (sunt cei mai imobili). Această observaţie vine, 
oarecum, în contradicţie cu prima concluzie a Irinei Tomescu- 
Dubrow (2006) care arăta că mobilitatea socială din România a 
crescut între 1970 şi 2000 şi mobilitatea structurală a scăzut (ratele de 
mobilitate structurală fiind mai degrabă fluctuante, pe aceste date). 

Rata de mobilitate socială ascendentă este mare în fiecare generaţie, 
deşi se poate observa o tendinţă de descreştere a acesteia în ultimele 
două cohorte. Cohorta 1967-1976 este cea mai afectată de politicile 
sociale pronataliste comuniste 3 , care au schimbat structura demogra¬ 
fică a României. Pentru a evalua schimbările, putem să comparăm 
această generaţie cu celelalte. Astfel, aflăm că generaţia cea mai 
tânără este şi cea mai mobilă social, şi că este caracterizată şi de o 
mobilitate structurală importantă. Aceştia sunt cei mai afectaţi de 
schimbările aduse de trecerea la un sistem democratic de guvernare, 
la un sistem capitalist care a operat modificări importante în 
structura ocupaţională, modelând o nouă clasă de mijloc urbană, 
bazată pe servici, cu un stil de viaţă diferit, influenţat de migraţie şi 
educaţie. în plus, un nou set de ocupaţii este disponibil pentru 
aceştia, într-o proporţie mai mare decât pentru generaţiile mai în 
vârstă. Tot o mobilitate structurală ridicată caracterizează şi prima 
generaţie, acest lucru se întâmplă deoarece indivizii născuţi până în 
1939 au avut de suportat schimbările aduse de război. 

Datele care descriu ratele absolute de mobilitate socială pentru 
fiecare cohortă, au o limitare evidentă, cauzată de numărul mic de 
cazuri ce caracterizează unele clase sociale (Tabelele 10-15). Prin 
urmare, putem observa o mobilitate descendentă importantă, în 
interiorul celei mai în vârstă generaţii, între supervizori şi tehnicieni 
şi funcţionari sau între angajaţii pe cont propriu şi muncitorii 
calificaţi şi între muncitorii necalificaţi şi fermieri. în această cohortă, 
tehnicienii şi funcţionarii îşi reproduc, în cea mai mare măsură, 
poziţiile de clasă. Pentru următoarea cohortă (1940-1954), clasele 
privilegiate (manageri şi experţi) tind să îşi menţină poziţia, fiind 
imobili sau mobili orizontal. Aproape 20% dintre copiii supervizo- 
rilor ajung în clasa angajatorilor, managerilor sau experţilor şi 
aproape un sfert dintre ei ajung muncitori calificaţi. Jumătate dintre 
cei cu origini în clasa angajaţilor pe cont propriu devin tehnicieni sau 
muncitori calificaţi. Cei cu origini în clasa tehnicienilor şi funcţiona- 


3 La sfârşitul anului 1966, Nicolae Ceauşescu a emis un act (770/1966) prin care 
scotea în afara legii avortul, rezultând un număr tot mai mare de naşteri. 

rilor cel mai adesea ajung muncitori calificaţi, care la rândul lor îşi 
menţin poziţiile de clasă, lucru care se întâmplă şi în rândul munci¬ 
torilor necalificaţi. Din clasa fermierilor, cei mai mulţi ajung mun¬ 
citori calificaţi, dar mobilitatea ascendentă cea mai mare pentru ei 
este spre supervizori. 

în cea de-a treia cohortă (1955-1966) avem tot mai mulţi indivizi 
imobili, în cazul cărora clasa de destinaţie corespunde cu cea de 
origine. Cu toate acestea, putem observa câteva tendinţe: copiii 
managerilor devin cel mai adesea profesionişti/experţi, ai angajaţilor 
pe cont propriu devin muncitori calificaţi, la fel cum fac cei ai 
muncitorilor necalificaţi şi ai fermierilor. Respondenţii născuţi între 
1967 şi 1976 sunt şi ei destul de imobili, cu excepţia originii în clasa 
managerilor, care, la destinaţie, ajung profesionişti, sau a supervi- 
zorilor care urmează o dublă logică, descendentă spre muncitori 
calificaţi sau ascendentă spre manageri. Muncitorii necalificaţi şi 
fermierii ajung în clasa muncitorilor calificaţi, dar este destul de 
dificil să vorbim despre asta ca fiind o mobilitate ascendentă, deoa¬ 
rece este vorba mai degrabă despre una orizontală. Ultima cohortă 
pare să fie cea mai deschisă, deoarece aici se pot observa cele mai 
mari procente de ieşiri din clase. Copiii angajatorilor ajung experţi şi 
supervizori, dar şi lucrători în servicii şi comerţ. Cei mai mulţi cu 
origini în clasa managerilor ajung în cea a profesioniştilor/exper- 
ţilor, iar cei din urmă tind să deţină un grad mare de imobilitate. Cei 
care au ca punct de plecare clasa supervizorilor reuşesc în bună 
măsură să ajungă la destinaţie în cea a managerilor sau să îşi 
păstreze poziţia, pe când tehnicienii şi funcţionarii ajung la destinaţie 
în clasa experţilor. Muncitorii necalificaţi sunt mobili ascendent spre 
lucrătorii în servicii şi comerţ sau muncitori calificaţi, într-o perioadă 
când fermierii sunt mai degrabă imobili. Prin urmare, mobilitatea 
pentru fiecare cohortă tinde să fie în cea mai mare parte una de 
natură orizontală, indivizii migrând cel mai adesea între clase 
similare (caracterizate prin venit şi educaţie). Această presupoziţie 
poate fi testată agregând cele zece clase sociale în doar trei, pe baza 
similarităţilor dintre ele. 

Tabelul 10: Mobilitate socială intergeneraţională pentru cohorta născută 

până în 1939 



Clasa respondentului (Clasa 

de destinaţie) 


Clasa tatălui 
(Clasa de origine) 

Manageri 

Profesionişti/ experţi 

Supervizori 

Angajaţi pe cont propriu 

Tehnicieni şi funcţionari 

Muncitori calificaţi 

Lucrători în servicii şi comerţ 

Muncitori necalificaţi 

Fermieri 

N 

Angajatori 

.0 

.0 

75.0 

.0 

25.0 

.0 

.0 

.0 

.0 

4 

Manageri 

20.0 

10.0 

20.0 

.0 

20.0 

10.0 

10.0 

10.0% 

.0 

10 

Profesionişti / experţi 

.0 

.0 

100.0 

.0 

.0 

.0 

.0 

.0 

.0 

1 

Supervizori 

13.3 

10.0 

26.7 

.0 

26.7 

16.7 

3.3 

.0 

3.3 

30 

Angajaţi pe cont propriu 

.0 

.0 

14.3 

.0 

21.4 

35.7 

7.1 

.0 

21.4 

14 

Tehnicieni şi funcţionari 

29.4 

17.6 

5.9 

.0 

41.2 

.0 

5.9 

.0 

.0 

17 

Muncitori calificaţi 

5.3 

5.3 

26.3 

.0 

13.2 

18.4 

15.8 

10.5 

5.3 

38 

Lucrători în servicii 
şi comerţ 

.0 

.0 

42.9 

.0 

28.6 

14.3 

.0 

14.3 

.0 

7 

Muncitori necalificaţi 

5.9 

.0 

11.8 

.0 

11.8 

11.8 

5.9 

29.4 

23.5 

17 

Fermieri 

4.2 

.8 

12.1 

.8 

10.6 

14.3 

7.2 

9.1 

41.1 

265 


Sursa: baza de date STRATSOC 2010, calcule proprii 

Tabelul 11: Mobilitate socială intergeneraţională pentru cohorta născută 
între 1940 şi 1954 


Clasa tatălui 
(Clasa de origine) 

Clasa respondentului (Clasa de destinaţie) 

N 

Angajatori 

Manageri 

Profesionişti/ experţi 

Supervizori 

Angajaţi pe cont propriu 

Tehnicieni şi funcţionari 

Muncitori calificaţi 

Lucrători în servicii şi comerţ 

Muncitori necalificaţi 

Fermieri 

Angajatori 

Manageri 

Profesionişti/experţi 
Supervizori 

Angajaţi pe cont 
propriu 

Tehnicieni 
şi funcţionari 

Muncitori calificaţi 

Lucrători în servicii 
şi comerţ 

Muncitori necalificaţi 

Fermieri 

.0 

.0 

.0 

.0 

.0 

.0 

100.0 

.0 

.0 

.0 

1 

.0 

41.2 

29.4 

11.8 

.0 

.0 

17.6 

.0 

.0 

.0 

17 

.0 

.0 

80.0 

.0 

.0 

.0 

.0 

20.0 

.0 

.0 

5 

3.2 

6.5 

9.7 

24.2 

1.6 

19.4 

24.2 

4.8 

1.6 

4.8 

62 

6.3 

6.3 

.0 

12.5 

.0 

25.0 

25.0 

6.3 

.0 

18.8 

16 

.0 

21.1 

7.9 

10.5 

2.6 

15.8 

23.7 

2.6 

2.6 

13.2 

38 

1.4 

6.5 

6.5 

16.5 

.0 

16.5 

36.0 

7.2 

5.8 

3.6 

139 

2.5 

7.5 

2.5 

17.5 

.0 

22.5 

20.0 

7.5 

10.0 

10.0 

40 

.0 

5.4 

8.1 

13.5 

2.7 

5.4 

21.6 

16.2 

13.5 

13.5 

37 

.5 

4.1 

1.6 

12.5 

1.4 

9.8 

30.8 

6.8 

8.4 

24.0 

367 


Sursa: baza de date STRATSOC 2010, calcule proprii 

Tabelul 12: Mobilitate socială intergeneraţională pentru cohorta născută 
între 1955 şi 1966 


Clasa tatălui 
(Clasa de origine) 

Clasa respondentului (Clasa de destinaţie) 

N 

Angajatori 

Manageri 

Profesionişti / experţi 

Supervizori 

Angajaţi pe cont propriu 

Tehnicieni şi funcţionari 

Muncitori calificaţi 

Lucrători în servicii şi comerţ 

Muncitori necalificaţi 

Fermieri 

Angajatori 

Manageri 

Profesionişti/ experţi 
Supervizori 

Angajaţi pe cont 
propriu 

Tehnicieni 
şi funcţionari 

Muncitori calificaţi 

Lucrători în servicii 
şi comerţ 

Muncitori necalificaţi 

Fermieri 

50.0 

.0 

.0 

.0 

.0 

.0 

.0 

.0 

.0 

50.0 

2 

4.8 

19.0 

23.8 

14.3 

4.8 

9.5 

19.0 

4.8 

.0 

.0 

21 

.0 

20.0 

60.0 

.0 

.0 

.0 

.0 

.0 

20.0 

.0 

5 

3.0 

7.5 

9.0 

25.4 

3.0 

16.4 

20.9 

11.9 

3.0 

.0 

67 

.0 

16.7 

.0 

16.7 

.0 

16.7 

33.3 

16.7 

.0 

.0 

6 

.0 

6.1 

18.2 

18.2 

6.1 

30.3 

9.1 

9.1 

3.0 

.0 

33 

3.4 

6.3 

2.9 

14.7 

2.1 

19.7 

30.7 

14.7 

4.2 

1.3 

238 

4.9 

4.9 

.0 

9.8 

.0 

14.6 

22.0 

36.6 

7.3 

.0 

41 

.0 

.0 

.0 

2.8 

.0 

13.9 

38.9 

5.6 

27.8 

11.1 

36 

.9 

2.4 

.9 

6.6 

1.4 

9.4 

42.0 

12.3 

9.4 

14.6 

212 


Sursa: baza de date STRATSOC 2010, calcule proprii 

Tabelul 13: Mobilitate socială intergeneraţională pentru cohorta născută 
între 1967 şi 1976 


Clasa tatălui 
(Clasa de origine) 

Clasa respondentului (Clasa de destinaţie) 

N 

Angajatori 

Manageri 

Profesionişti/experţi 

Supervizori 

Angajaţi pe cont propriu 

Tehnicieni şi funcţionari 

Muncitori calificaţi 

Lucrători în servicii şi 
comerţ 

Muncitori necalificaţi 

Fermieri 

Manageri 

Profesionişti/ experţi 
Supervizori 

Angajaţi pe cont 
propriu 

Tehnicieni 
şi funcţionari 

Muncitori calificaţi 

Lucrători în servicii 
şi comerţ 

Muncitori necalificaţi 

Fermieri 

.0 

10.3 

44.8 

6.9 

3.4 

20.7 

6.9 

6.9 

.0 

.0 

29 

.0 

11.1 

55.6 

11.1 

.0 

22.2 

.0 

.0 

.0 

.0 

9 

2.2 

19.1 

16.9 

15.7 

5.6 

11.2 

20.2 

6.7 

1.1 

1.1 

89 

.0 

9.1 

.0 

18.2 

18.2 

18.2 

9.1 

9.1 

9.1 

9.1 

11 

2.0 

7.8 

9.8 

9.8 

2.0 

31.4 

7.8 

21.6 

5.9 

2.0 

51 

3.4 

4.4 

7.4 

7.7 

3.4 

18.1 

29.2 

17.4 

5.7 

3.4 

298 

.0 

3.2 

3.2 

9.7 

3.2 

12.9 

16.1 

35.5 

6.5 

9.7 

31 

.0 

.0 

.0 

11.8 

5.9 

5.9 

23.5 

17.6 

29.4 

5.9 

34 

1.9 

.0 

2.8 

1.9 

2.8 

6.6 

37.7 

17.0 

6.6 

22.6 

106 


Sursa: baza de date STRATSOC 2010, calcule proprii 

Tabelul 14: Mobilitate socială intergeneraţională pentru cohorta născută 
între 1977 şi 1985 


Clasa tatălui 
(Clasa de origine) 

Clasa respondentului (Clasa de destinaţie) 

Total 

Angajatori 

Manageri 

Profesionişti / experţi 

Supervizori 

Angajaţi pe cont propriu 

Tehnicieni şi funcţionari 

Muncitori calificaţi 

Lucrători în servicii şi comerţ 

Muncitori necalificaţi 

Fermieri 

Angajatori 

Manageri 

Profesionişti/ experţi 
Supervizori 

Angajaţi pe cont 
propriu 

Tehnicieni 
şi funcţionari 
Muncitori calificaţi 

Lucrători în servicii 
şi comerţ 

Muncitori 

necalificaţi 

Fermieri 

9.1 

.0 

36.4 

27.3 

9.1 

.0 

.0 

18.2 

.0 

.0 

11 

2.8 

27.8 

30.6 

2.8 

8.3 

11.1 

8.3 

8.3 

.0 

.0 

36 

6.3 

6.3 

50.0 

6.3 

6.3 

.0 

.0 

18.8 

6.3 

.0 

16 

4.4 

5.9 

20.6 

20.6 

.0 

10.3 

11.8 

16.2 

4.4 

5.9 

68 

10.0 

.0 

10.0 

.0 

.0 

10.0 

30.0 

40.0 

.0 

.0 

10 

.0 

14.0 

32.0 

8.0 

.0 

24.0 

8.0 

12.0 

.0 

2.0 

50 

1.8 

5.8 

13.8 

4.4 

2.2 

18.9 

24.0 

21.5 

4.4 

3.3 

275 

.0 

3.8 

.0 

7.7 

3.8 

3.8 

30.8 

30.8 

19.2 

.0 

26 

.0 

.0 

16.7 

5.6 

5.6 

.0 

22.2 

27.8 

11.1 

11.1 

18 

.0 

.0 

10.0 

2.5 

2.5 

7.5 

10.0 

30.0 

5.0 

32.5 

40 


Sursa: baza de date STRATSOC 2010, calctde proprii 

Tabelul 15: Indicatori de mobilitate socială (coeficienţi de asociere) 



Chi- 

square 

Phi 

Cramer's 

V 

Contingency 

Coefficient 

P 

(sig.) 

Până în 

1939 

160.702 

.631 

.223 

.534 

.000 

1940-1954 

237.904 

.574 

.191 

.498 

.000 

1955-1966 

289.341 

.662 

.221 

.552 

.000 

1967-1976 

287.709 

.661 

.234 

.552 

.000 

1977-1985 

247.766 

.671 

.224 

.557 

.000 


Sursa: baza de date STRATSOC 2010, calctde proprii 


Tabelul 16: Rate de mobilitate pentru indivizi născtiţi în diverse cohorte - 

trei clase 



Până în 

1939 

(N=403) 

1940- 

1954 

(N=722) 

1955- 

1966 

(N=661) 

1967- 

1976 

(N=658) 

1977- 

1985 

(N=550) 

Imobili 

(Rata de imobilitate) 

220 

54.6% 

356 

49.3% 

389 

58.9% 

414 

62.9% 

345 

62.7% 

Mobilitate totală 
(Rata de mobilitate 
totală) 

183 

45.4% 

366 

50.7% 

272 

41.1% 

244 

37.1% 

205 

37.3% 

Mobilitate ascendentă 
(Rata de mobilitate 
ascendentă) 

160 

87.4% 

325 

88.8% 

240 

88.2% 

190 

77.9% 

145 

70.7% 

Mobilitate descendentă 
(Rata de mobilitate 
descendentă) 

23 

12.6% 

41 

11.2% 

32 

11.8% 

54 

22.1% 

60 

29.3% 

Mobilitate structurală 
(Rata de mobilitate 
structurală) 

129 

70.5% 

241 

65.8% 

163 

59.9% 

81 

33.2% 

87 

42.4% 

Mobilitate netă 
(Rata de mobilitate 
netă) 

54 

29.5% 

125 

34.2% 

109 

40.1% 

163 

66.8% 

118 

57.6% 


Sursa: baza de date STRATSOC 2010, calctde proprii 

O scală cu trei clase sociale îmi confirmă aşteptările şi prezintă 
rate mai mici de mobilitate socială pentru cohortele istorice, 
comparativ cu o scală cu 10 clase sociale. Avantajul acestei scale este 
că face foarte vizibilă mobilitatea verticală (ascendentă sau descen¬ 
dentă), prin excluderea mobilităţii orizontale, care are loc între 
poziţii de clasă asemănătoare. Poate neaşteptat, cea mai mobilă 
generaţie este cea născută între 1940 şi 1954, chiar dacă vin într-o 
perioadă marcată de schimbări fundamentale: cel de Al Doilea 
Război Mondial şi instaurarea regimului comunist. Pe de o parte, în 
rândul indivizilor mobili, cei mai mulţi au o traiectorie ascendentă, 
spre o clasă mai bine poziţionată în structura socială, chiar dacă în 
cele mai tinere cohorte (ultimele două) procentul de mobilitate 
ascendentă este mai mic decât în primele. Nu este un rezultat 
neaşteptat, ţinând cont de faptul că o bună parte dintre indivizii din 
ultima cohortă sunt abia la începutul carierei ocupaţionale, care se 
poate întrepătrunde şi cu diverse tipuri de educaţie formală, în 
instituţii sau la locul de muncă. Pe de altă parte, mobilitatea structu¬ 
rală este tot mai puţin prezentă în cazul acestor ultime două cohorte. 
Explicaţiile posibile sunt diverse aici, astfel, putem vorbi de o 
oarecare stabilizare a ocupaţiilor şi a economiei, sau de o capacitate 
mai uşoară de adaptare la schimbările sociale actuale a generaţiilor 
care au trăit întreaga viaţă adultă intr-un sistem democratic, 
comparativ cu cei care au trebuit să se adapteze la noile realităţi 
sociale şi economice. 

Tabelul 17: Mobilitate socială intergeneraţională pentru cohorta născută 
până în 1939 - trei clase 


Clasa tatălui - 3 categorii 
(Clasa de origine) 

Clasa respondentului 

- 3 categorii (Clasa de destinaţie) 

N 

Clasa privilegiată 

Clasa de mijloc 

Clasa precară 

Clasa privilegiată 

20.0 

73.3 

6.7 

15 

Clasa de mijloc 

17.9 

71.7 

10.4 

106 

Clasa precară 

5.0 

45.0 

50.0 

282 

Total 

8.9 

53.1 

38.0 

403 


Chi-square = 64.015; Piti = .399; Cramer's V = .282; 
Contingency Coefficient = .370; p (sig) = .000 
Sursa: baza de date STRATSOC 2010, calcule proprii 

Tabelul 18: Mobilitate socială intergeneraţională pentru cohorta născută 
între 1940 şi 1954 - trei clase 


Clasa tatălui - 3 categorii 
(Clasa de origine) 

Clasa respondentului 

- 3 categorii (Clasa de destinaţie) 

N 

Clasa privilegiată 

Clasa de mijloc 

Clasa precară 

Clasa privilegiată 

69.6 

30.4 

0 

23 

Clasa de mijloc 

16.9 

71.5 

11.5 

295 

Clasa precară 

6.9 

61.1 

31.9 

404 

Total 

13.0 

64.4 

22.6 

722 


Chi-square = 115.410; Piti = .400; Cramer's V = .283; 
Contingency Coefficient = .371; p (sig) = .000 
Sursa: baza de date STRATSOC 2010, calcule proprii 


Tabelul 19: Mobilitate socială intergeneraţională pentru cohorta născută 
între 1955 şi 1966 - trei clase 


Clasa tatălui - 3 categorii 
(Clasa de origine) 

Clasa respondentului 

- 3 categorii (Clasa de destinaţie) 

N 

Clasa privilegiată 

Clasa de mijloc 

Clasa precară 

Clasa privilegiată 

53.6 

39.3 

7.1 

28 

Clasa de mijloc 

14.5 

80.5 

4.9 

385 

Clasa precară 

3.6 

70.6 

25.8 

248 

Total 

12.1 

75.0 

12.9 

661 


Chi-square = 115.208; Piti = .417; Cramer's V = .295; 
Contingency Coefficient = .385; p (sig) = .000 
Sursa: baza de date STRATSOC 2010, calctde proprii 


Tabelul 20: Mobilitate socială intergeneraţională pentru cohorta născută 
între 1967 şi 1976 - trei clase 


Clasa tatălui - 3 categorii 
(Clasa de origine) 

Clasa respondentului 

- 3 categorii (Clasa de destinaţie) 

N 

Clasa privilegiată 

Clasa de mijloc 

Clasa precară 

Clasa privilegiată 

57.9 

42.1 

0 

38 

Clasa de mijloc 

19.2 

72.9 

7.9 

480 

Clasa precară 

3.6 

66.4 

30.0 

140 

Total 

18.1 

69.8 

12.2 

658 


Chi-square = 103.370; Phi = .396; Cramer's V = .280; 
Contingency Coefficient = .368; p (sig) = .000 
Sursa: baza de date STRATSOC 2010, calcule proprii 

Tabelul 21: Mobilitate socială intergeneraţională pentru cohorta născută 
între 1977 şi 1985 - trei clase 


Clasa tatălui - 3 categorii 
(Clasa de origine) 

Clasa respondentului 

- 3 categorii (Clasa de destinaţie) 

N 

Clasa privilegiată 

Clasa de mijloc 

Clasa precară 

Clasa privilegiată 

58.7 

39.7 

1.6 

63 

Clasa de mijloc 

24.7 

67.4 

7.9 

429 

Clasa precară 

12.1 

55.2 

32.8 

58 

Total 

27.3 

62.9 

9.8 

550 


Chi-square = 73.119; Phi = .365; Cramer's V = .258; 
Contingency Coefficient = .343; p (sig) = .000 
Sursa: baza de date STRATSOC 2010, calcule proprii 


Tabelele 17 până la 21 prezintă procentele de mobilitate socială, 
pentru un sistem de trei clase sociale şi în cazul fiecărei scale 
ocupaţionale. Primele lucruri care ne atrag atenţia sunt date de o 
mişcare tot mai intensă (ca şi tendinţă generală) a celor din clasa de 
mijloc şi clasa precară (de jos), spre clasa privilegiată (de sus), pe 
măsură ce înaintăm în timp, spre generaţiile mai tinere. Astfel se 
ajunge ca, în ultima generaţie, aproape un sfert dintre respondenţii 
cu origini în clasa de mijloc să ajungă în clasa privilegiată, cu toate că 
procentul total al celor care ajung în clasa de jos, indiferent de 
origine, scade în timp. O altă observaţie generală este că persoanele 
din clasa de mijloc, indiferent de cohortă, au rate absolute mai mari 
de mobilitate ascendentă decât descendentă. De data aceasta, 
observaţiile generale sunt congruente cu rezultatele obţinute de 
Tomescu-Dubrow (2006) relativ la ratele de mobilitate absolută. 

în prima cohortă istorică, doar 20% dintre copiii celor cu poziţii 
de clasă privilegiată, reuşesc să îşi păstreze aceste poziţii. Clasa de 
mijloc este cea mai puţin mobilă, pe când jumătate din cei din clasa 
precară ajung la poziţii de clasă mai bune decât părinţii lor, iar 
cealaltă jumătate rămâne în această clasă. în cea de a doua cohortă 
(1940-1954) clasa privilegiată îşi conservă într-o proporţie foarte 
mare (aproape 70%) poziţiile, la fel ca şi cei din clasa de mijloc. Mai 
mult de 60% dintre respondenţii cu origini în clasa precară reuşesc să 
ajungă în clasa de mijloc. Acest procent urcă la 70 în cea de a treia 

cohortă (1955-1966), în care cei din clasa de mijloc ajung la cel mai 
mare nivel de reproducere a poziţiilor lor (80.5%). Mai mult de 
jumătate dintre indivizii născuţi în clasa privilegiată şi în această 
cohortă îşi conservă poziţiile, iar şansele de mobilitate spre clasa 
privilegiată ale celor cu origini în clasa precară sunt minime. Acest 
minim este atins din nou în următoarea cohortă (1967-1976), dar 
procentul de mobilitate ascendentă, spre clasa de mijloc, este mai 
scăzut decât în generaţia precedentă. Cei mai tineri indivizi par să fie 
şi cei mai mobili. Aici găsim cei mai mulţi indivizi care se mişcă 
dinspre clasa de jos înspre clasa de sus şi tot aici clasa de mijloc are 
cel mai mare procent de mobilitate ascendentă. în ultimele trei 
generaţii observăm o tendinţă de creştere a imobilităţii celor din 
clasa privilegiată, prin urmare aparenta deschidere mai importantă a 
societăţii se manifestă, mai degrabă, în rândul oportunităţilor de 
mobilitate ascendentă de jos în sus sau de la mijloc în sus. Totuşi, 
rămâne de lămurit aspectul şanselor diferite pe care indivizii le au de 
a ajunge într-o clasă de destinaţie sau alta, în funcţie de clasa de 
origine. 

RATE RELATIVE DE MOBILITATE SOCIALĂ 

Un alt aspect foarte important al studiilor de mobilitate socială 
intergeneraţională este descris de ratele relative de mobilitate, expri¬ 
mate prin şansele relative (odds ratios 4 ). Mai precis: cât de mari sunt 
diferenţele între şansele indivizilor din diferite clase de origine de a 
ocupa un loc într-o anumită clasă de destinaţie, mai degrabă, decât 
în alta? în interpretarea rezultatelor bazate pe şansele relative (odds 
ratios), Breen (2004) subliniază faptul că în măsura în care clasele de 
origine sunt asociate cu diferite şanse de a fi situat într-o anumită 
clasă, găsim, mai degrabă, diferenţe în rezultatele acestei asocieri 


4 Şansele relative se referă la probabilitatea de a fi într-una dintre categorii când 
valoarea predictorului (variabilei independente) creşte cu o unitate. Şanse 
relative mai mari decât 1 reflectă creşterea probabilităţii la un rezultat de 1 (în 
categoria de răspuns) cu o creştere de o unitate a variabilei independete; şanse 
relative mai mici decât 1 reflectă descreşterea în şansele acelui rezultat, la o 
schimbare cu o unitate (Tabachnick and Fideli, 2006). 

decât inegalităţi per se. Cu toate că aceste rezultate reflectă în mod 
cert inegalităţi de oportunitate, ele sunt şi un produs al altor lucruri, 
şi astfel trebuie să le interpretăm cu atenţie. Folosesc această 
observaţie pentru a surprinde asocierea dintre origini, reprezentate 
de clasa tatălui respondentului, şi destinaţii, reprezentată de clasa 
socială a respondentului. Tabelul 22 rezumă o serie de regresii 
logistice efectuate pentru a captura şansele relative a indivizilor, din 
diferite clase sociale, de a ajunge într-o clasă sau alta de destinaţie. în 
acest scop, am păstrat constantă clasa de origine compusă din 
muncitori manuali necalificaţi şi am comparat celelalte rezultatele cu 
aceasta. Folosesc caractere îngroşate pentru rezultatele care sunt 
semnificative statistic, cu o probabilitate mai mare de 95%. Pentru o 
parte din rezultate, probabilitatea este mai mare de 90% şi le 
evidenţiez şi pe acestea, dar interpretarea trebuie făcută în mod 
precaut 5 . 


5 Câteva exemple de interpretare: dacă valoarea e semnificativă statistic şi este, 
de exemplu 2, spunem că o categorie (clasă) de origine are de două ori mai 
multe şanse de a ajunge în o anumită categorie de destinaţie, comparativ cu 
categoria de referinţă. Daca rezultatul este 1.6 putem să spunem că are cu 60% 
mai multe şanse să ajungă în categoria de destinaţie, faţă de categoria de 
referinţă. Dacă avem un rezultat subunitar, să spunem 0.3, îl intepretăm 
arătând că respectiva clasă are doar 0.3 şanse/are cu 0.3 mai puţine şanse de a 
ajunge la o anumită clasă de destinaţie în raport cu clasa de referinţă. 

Tabelul 22: Şanse relative de mobilitate socială intergeneraţională 


Clasa respondentului 

Fermieri 

.744 

(.775) 

[.098 - 5.64] 

.000 

(.996) 

[-0 -.0] 

.000 

(.998) 

[-0 -.0] 

.369* 

(.005) 

[.18 - .75] 

1.434 

(.385) 

[.64 - 3.24] 

o S 

3 ° 

Muncitori 

necalificaţi 

.000 

(.998) 

[ 0 - .0] 

.080* 

(.012) 

[.01 - .57] 

.544 

(.407) 

[.13 - 2.29] 

.198* 

(.000) 

[.09 - .43] 

.131* 

(.044) 

[.02 - .95] 

.235* 

(.002) 

Lucrători 
în servicii 
şi comerţ 

1.191 
(.816) 
[.27 - 5.21] 

.641 
(.272) 
[.29 -1.42] 

1.261 
(.667) 
[.59 - 2.7] 

.957 
(.842) 
[.62 -1.48] 

1.261 
(.551) 
[.44 - 3.63] 

1.235 

(.399) 

Mun¬ 

citori 

calificaţi 

.164 

(.079) 

[.02- 

1.23] 

.365* 
(.001) 
[.20 - .66] 

.000 

(.998) 

[-0 - .0] 

.635* 
(.004) 
[.47-.87] 

.766 
(.368) 
[.43 -1.37] 

.323* 

(.000) 

Tehnicieni 

Şi 

funcţionari 

.545 
(.556) 
[.07 - 4.12] 

1.318 

(.363) 

[.73 - 2.39] 

.575 

(.451) 

[.14 - 2.43] 

1.624* 
(.010) 
[1.12 - 
2.35] 

1.752 

(.102) 

[.89 - 3.43] 

3.260* 

(.000) 

Angajaţi 
pe cont 
propriu 

4.728 
(.145) 
[.59- 38.22] 

3.775* 

(.014) 

[1.3-10.89] 

2.428 
(.400) 
[.31-19.17] 

2.077 
(.113) 
[.84- 5.12] 

2.428 
(.251) 
[.53-11.05] 

[T LO 

. CD 

Super- 

vizori 

5.718* 

(.001) 

[2.14- 

15.30] 

1.170 

(.654) 

[.59- 

2.33] 

1.144 

(.827) 

[.34- 

3.80] 

3.172* 
(.000) 
[2.23 - 
4.51] 

1.354 

(.465) 

[.60- 

3.05] 

1.383 

(.219) 

Profe¬ 

sionişti/ 

experţi 

4.705* 
(.007) 
[1.52 - 
14.55] 

7.400* 

(.000) 

[4.6- 

11.91] 

20.909* 

(.000) 

[10.47- 

41.78] 

2.671* 

(.000) 

[1.76- 

4.05] 

.251 
(.174) 
[.03 - 
1.84] 

3.450* 

(.000) 

Mana¬ 

geri 

.000 
(.998) 
[-0 - .0] 

9.374* 

(.000) 

[5.33- 

16.48] 

3.029+ 

(.078) 

[.88- 

10.4] 

3.754* 

(.000) 

[2.26- 

6.23] 

1.452 

(.546) 

[-43- 

4.87] 

4.913* 

(.000) 

Anga¬ 

jatori 

9.981* 

(.004) 

[2.08-47.9] 

1.473 

(.615) 

[.33 - 6.66] 

2.428 

(.400) 

[.53 -11.05] 

2.343+ 

(.056) 

[.98 - 5.61] 

2.428 

(.251) 

[.31 -19.17] 

r—1 

(N T-< 


Clasa tatălui 
(sig) 

Angajatori 

(sig-) 

[95% I.C. pt. Exp (B)] 

Manageri 

(sig-) 

[95%I.C. for Exp (B)] 

Profesionişti/ experţi 

(sig-) 

[95% I. C. pt. Exp (B)] 

Supervizori 

(sig-) 

[95% I. C. pt. Exp (B)] 

Angajaţi pe cont 
propriu (sig.) 

[95% I. C. pt. Exp (B)] 

Tehnicieni şi 
funcţionari (sig.) 





Sursa: baza de date STRATSOC 2010, calcule proprii 




Rezultatele arată că un individ al cărui tată este angajator are de 
aproape 10 ori mai multe şanse să devină angajator, decât are fiul/ 
fiica unui muncitor necalificat. în plus, chiar dacă tatăl individului 
este muncitor calificat sau supervizor tot are de două ori mai multe 
şanse să ajungă antreprenor, comparativ cu cineva provenit din clasa 
muncitorilor necalificaţi. Totuşi, dacă respondentul are origini rurale, 
în clasa fermierilor (ţăranilor), şansele lui de a ajunge antreprenor 
sunt mici, doar 0.42 comparativ cu cineva care îşi are originile în 
clasa muncitorilor necalificaţi (cu o probabilitate de 90%). Şansele de 
a ajunge manager sunt de 9 ori mai mari pentru cineva cu origini în 
această clasă, aproape de 4 ori mai mari dacă provenienţa este în 
clasa supervizorilor, de trei ori mai mari pentru cei care vin din clasa 
profesioniştilor/experţilor, de aproape cinci ori mai mari dacă tatăl 
respondentului este tehnician sau funcţionar şi cu 78% mai multe 
dacă cineva provine din clasa muncitorilor calificaţi, toate 
comparativ cu clasa de referinţă. Clasa profesioniştilor/experţilor, o 
clasă caracterizată de un nivel important de educaţie, pare să fie una 
dintre cele mai deschise clase, deoarece indivizi cu origini sociale 
diferite au şanse bune de a ajunge în această clasă, comparativ cu cei 
din clasa de referinţă. Astfel, cei cu părinţi din clasa experţilor au de 
21 de ori mai multe şanse să rămână în această clasă. Aceste şanse 
sunt de 7.5 ori mai mari pentru copiii managerilor, de 5 ori pentru 
cei ai antreprenorilor, de 3.5 ori pentru copiii tehnicienilor şi funcţio¬ 
narilor şi de 2.7 ori pentru cei ai supervizorilor. în plus, originea în 
clasa muncitorilor calificaţi oferă o probabilitate cu 38% mai mare de 
a ajunge profesionist/expert, decât cea de muncitor necalificat. Cu 
toate acestea, există şi categorii care au şanse mai puţine decât 
categoria de referinţă de a ajunge experţi: 0.21 pentru cei cu prove¬ 
nienţă în clasa lucrătorilor din servicii şi comerţ şi 0.25 mai mici 
pentru copiii fermierilor. Prin urmare, această clasă aparent deschisă, 
se construieşte, în fapt, preponderent din indivizi proveniţi din 
clasele de sus, sau mijloc sus. 

Copiii angajatorilor au de 5.7 ori mai multe şanse să devină 
supervizori decât cei din clasa muncitorilor necalificaţi. Această pro¬ 
babilitate este de 3.2 ori mai mare pentru cei care au taţi supervizori 

şi cu 65% mai mare pentru cei proveniţi din rândul lucrătorilor în 
servicii şi comerţ. Singura categorie de provenienţă care produce 
şanse semnificativ mai mari de a ajunge angajat pe cont propriu, este 
cea a managerilor (de 3.7 ori mai probabil). Şansele de a ajunge 
tehnician sau funcţionar sunt de 3.2 ori mai mari pentru cei cu ori¬ 
gini în această categorie, comparabil cu clasa muncitorilor necalifi¬ 
caţi, şi de 2 ori pentru cei proveniţi din rândul muncitorilor calificaţi. 
De asemenea, cei cu tată în clasa supervizorilor au cu 62% mai multe 
şanse să ajungă tehnicieni şi funcţionari, relativ la categoria de 
referinţă. Apartenenţa la o serie de clase de origine duce la probabili¬ 
tăţi scăzute de a ajunge muncitori calificaţi, comparativ cu prove¬ 
nienţa din muncitori necalificaţi. Astfel stau lucrurile în cazul 
managerilor care au doar 0.37 şanse de a ajunge muncitori calificaţi, 
în cazul tehnicienilor şi funcţionarilor (0.32 şanse), supervizorilor 
(0.64 şanse) şi lucrătorilor în servicii şi comerţ (0.68 şanse). 
Posibilitatea de a ajunge lucrători în servicii şi comerţ este cu 77% 
mai mare pentru cei cu tată din clasa muncitorilor calificaţi, şi de 
aproape 3 ori mai mare dacă provine din această categorie. Aparte¬ 
nenţa la aproape fiecare clasă socială de origine îl protejează în mod 
semnificativ pe respondent de a ajunge în clasa muncitorilor 
necalificaţi, comparativ cu originea în această clasă de referinţă. La 
fel se întâmplă şi în cazul celor care ajung la destinaţie în clasa 
fermierilor. Aici excepţia este dată de cei care provin din rândul 
fermierilor şi au de 3.7 ori mai multe şanse de a rămâne în această 
clasă, decât o au muncitorii necalificaţi. Prin urmare, descendenţii 
managerilor au doar 0.08 şanse să ajungă muncitori necalificaţi. 
Această şansă este de 0.13 pentru copiii angajaţilor pe cont propriu, 
0.2 pentru cei ai supervizorilor, 0.24 pentru cei ai tehnicienilor, 0.48 
pentru cei ai muncitorilor calificaţi şi 0.69 pentru copiii fermierilor. 
Originea în clasa supervizorilor sau a muncitorilor calificaţi duce la 
şanse scăzute de a ajunge în clasa fermierilor de doar 0.37. Aceeaşi 
şansă este de doar 0.42 dacă tatăl individului este tehnician sau 
funcţionar. 

Următoarele cinci tabele prezintă şansele relative de mobilitate 
pe baza unei scheme de clase redusă, pentru indivizii născuţi în 

diverse cohorte istorice. Pentru a realiza acest lucru, am condensat 
cele zece clase sociale în patru: 1. clasa privilegiată compusă din 
angajatori, manageri şi profesionişti/experţi; 2. clasa de mijloc 
alcătuită din supervizori, angajaţi pe cont propriu, tehnicieni şi 
funcţionari, muncitori calificaţi şi lucrători în servicii şi comerţ; 3. 
clasa fermierilor alcătuită doar din fermieri (majoritatea săteni care 
îşi muncesc pământul propriu) 4. clasa precară (cea mai puţin 
privilegiată) a muncitorilor necalificaţi. La fel ca şi în cazul analizei 
anterioare, clasa precară este categoria de referinţă. 


Tabelul 23: Şanse relative de mobilitate socială: născuţi până în 1939 



Clasa respondentului j 

Clasa tatălui 

Clasa 

privile¬ 

giată 

Clasa 

de 

mijloc 

Fermieri 

Muncitori 

necalificaţi, 

precari 

Clasa privilegiată 

(sig) 

[95% I.C. pentru Exp (B)] 

3.946 + 

(.056) 

[.97- 

16.13] 

4.022* 

(.013) 

[1.34- 

12.08] 

.000 

(.998) 

[.0 - .0] 

.738 

(.776) 

[.09-5.98] 

Clasa de mijloc 

(sig-) 

[95% I.C. pentru Exp (B)[ 

2.753* 

(.013) 

[1.24- 

6.13] 

2.278* 

(.000) 

[1.45- 

3.59] 

.331 

(.020) 

[.13 - .84] 

.419 

(.101) 

[.15-.1.18] 

Fermieri 

(sig-) 

[95% I.C. pentru Exp (B)[ 

.616 

(.260) 

[.27- 

1.43] 

.864 

(.443) 

[.59-1.26] 

2.973* 
(.000) 
[1.81 - 4.9] 

.759 

(.420) 

[.39-1.49] 

Muncitori necalificaţi, 
precari (categoria de 
referinţă) 

- 

- 

- 

- 

Negelkerke R Square 

.071 

.055 

.132 

.011 


*p <0.05; *p<0.10; 

Sursa: baza de date STRATSOC 2010, calcule proprii 

în prima generaţie (Tabelul 23), cei cu origini în clasa privile¬ 
giată au de aproape 4 ori mai multe şanse să rămână în această clasă 
comparativ cu cei proveniţi din clasa precară. în acelaşi timp, 
indivizii cu taţi din clasa privilegiată au de 4 ori mai multe şanse să 
devină clasă de mijloc, decât categoria de referinţă. în aceeaşi 

cohortă, dacă cineva provine din clasa de mijloc, are de 2.7 ori mai 
multe şanse să treacă în clasa privilegiată şi de 2.3 ori mai multe 
şanse să rămână în această clasă de origine, în comparaţie cu 
muncitorii necalificaţi. Fermierii au aproape de 3 ori mai multe şanse 
să rămână în această clasă comparativ cu clasa de referinţă. Prin 
urmare, toate originile îi protejează pe indivizi de poziţia de clasă 
precară. 


Tabelul 24: Şanse relative de mobilitate socială: născuţi între 1940 şi 1954 



Clasa respondentului | 

Clasa tatălui 

Clasa 

privile¬ 

giată 

Clasa de 
mijloc 

Fermieri 

Muncitori 

necalificaţi, 

precari 

Clasa privilegiată 

(sig) 

[95% I.C. pentru Exp (B)] 

23.167* 

(.000) 

[8.99- 

59.64] 

.401* 

(.049) 

[.16 - .99] 

.000 

(.998) 

[ 0 - .0] 

.000 

(.998) 

[ 0 - .0] 

Clasa de mijloc 

(sig-) 

[95% I.C. pentru Exp (B)[ 

1.963* 

(.010) 

[1.18-3.28] 

1.533* 
(.007) 
[1.12 - 2.1] 

.783 

(.444) 

[.42 -1.47] 

.709 

(.353) 

[.34 -1.46] 

Fermieri 

(sig-) 

[95% I.C. pentru Exp (B)[ 

.603* 

(.093) 

[.33-1.09] 

.913 

(.538) 

[.68 -1.22] 

2.971* 
(.000) 
[1.82 - 
4.86] 

1.197 

(.563) 

[.65 - .2.2] 

Muncitori necalificaţi, 
precari (categoria de 
referinţă) 

- 

- 

- 

- 

Negelkerke R Square 

.124 

.023 

.079 

.014 


* p <0.05; *p<0.10; 

Sursa: baza de date STRATSOC 2010, calctde proprii 


Inegalităţile cresc în rândul următoarei cohorte născute în 
perioada celui de Al Doilea Război Mondial şi imediat după acesta 
(Tabelul 24). Cei născuţi în clasa privilegiată au de 23 de ori mai 
multe şanse să îşi menţină poziţia, comparativ cu categoria de 
referinţă şi au o proabilitate de doar 0.4 de a ajunge în clasa de 
mijloc, comparativ cu muncitorii necalificaţi. Prin urmare, clasa pri¬ 
vilegiată are cele mai mari oportunităţi de a-şi reproduce structurile 
comparativ cu celelalte clase sociale, dar şi comparativ cu celelalte 

cohorte. Indivizii din clasa de mijloc au aproape de 2 ori mai multe 
şanse să se mute în clasa privilegiată, comparativ cu cei care provin 
din clasa precară. De asemenea, cei proveniţi din clasa de mijloc au 
cu 50% mai multe şanse, faţă de categoria de referinţă, de a rămâne 
în această clasă. Similar cu generaţia anterioară, cei proveniţi din 
clasa fermierilor au de aproape 3 ori mai multe şanse să rămână în 
aceasta. 


Tabelul 25: Şanse relative de mobilitate socială: născuţi între 1955 şi 1966 



Clasa respondentului | 

Clasa tatălui 

Clasa 

privilegiată 

Clasa de 
mijloc 

Fermieri 

Muncitori 

necalificaţi, 

precari 

Clasa privilegiată 

(sig) 

[95% I.C. pentru Exp (B)] 

11.837* 

(.000) 

[5.04 - 27.82] 

.399* 

(.023) 

[.18 - .88] 

.610 

(.639) 

[.08-4.81] 

.299 

(.245) 

[.04 - 2.29] 

Clasa de mijloc 

(sig-) 

[95% I.C. pentru Exp (B)[ 

1.709* 

(.047) 

[1.01 - 2.90] 

1.876* 
(.000) 
[1.34 - 
2.62] 

.123* 

(.001) 

[.04 - .43] 

.377* 

(.002) 

[.20 - .69] 

Fermieri 

(sig-) 

[95% I.C. pentru Exp (B)[ 

.420* 

(.034) 

[.19 - .94] 

1.075 

(.693) 

[.75 -1.54] 

2.461* 
(.007) 
[1.28 - 
4.75] 

.741 

(.332) 

[.40 -1.36] 

Muncitori necalificaţi, 
precari (categoria de 
referinţă) 

- 

- 

- 

- 

Negelkerke R Square 

.107 

.040 

.144 

.029 


* p <0.05; Sursa: baza de date STRATSOC 2010, calcule proprii 


Cohorta 1955-1966 (Tabelul 25) se confruntă cu noi realităţi care 
pot să le influenţeze traiectoriile viitoare: proiectul de industrializare 
comunistă şi sfârşitul cooperativizării. Aceste proiecte au dislocat un 
număr important de familii din spaţiul rural în cel urban pentru a 
munci în fabrici. în această perioadă, cei din clasa privilegiată au de 
aproape 12 ori mai multe şanse de ajunge tot în această clasă, 
comparativ cu cei din clasa precară şi o probabilitate de doar 0.4 de a 
ajunge în clasa de mijloc. Cei care provin din clasa de mijloc au cu 
70% mai multe şanse de a urca spre clasa privilegiată şi cu 88% mai 

multe şanse de a rămâne în clasa de provenienţă, comparativ cu 
categoria de referinţă. Totodată, aceşti indivizi au mai puţine şanse 
de a deveni fermieri (0.12) sau muncitori necalificaţi (0.38) Copiii 
fermierilor au de 2.4 ori mai multe şanse de a rămâne în această clasă 
şi puţine oportunităţi (0.42) de a ajunge în clasa privilegiată, 
comparativ cu cei care provin din clasa precară. 


Tabelul 26: Şanse relative de mobilitate socială: născuţi între 1967 şi 1976 



Clasa respondentului | 

Clasa tatălui 

Clasa 

privilegiată 

Clasa de 
mijloc 

Fermieri 

Muncitori 
necalificaţi 
, precari 

Clasa privilegiată 

12.029* 

.478* 

.000 

.000 

(sig) 

(.000) 

(.036) 

(.998) 

(.998) 

[95% I.C. pentru Exp (B)] 

[5.51 - 26.28] 

[.24 - .95] 

[.0 - .0] 

[-0-.0] 

Clasa de mijloc 

2.091* 

1.433* 

.688 

.281* 

( si g-) 

(.006) 

(.033) 

(.397) 

(.000) 

[95% I.C. pentru Exp (B)[ 

[1.24-3.53] 

[1.03 -1.99] 

[.29 -1.58] 

[.16 - .49] 

Fermieri 

.397 + 

.850 

5.003* 

.337* 

(sig-) 

(.073) 

(.473) 

(.000) 

(.013) 

[95% I.C. pentru Exp (B)[ 

[.14 -1.09] 

[.55 -1.33] 

[2.24- 11.16] 

[.14 - .79] 

Muncitori necalificaţi, 
precari (categoria de 
referinţă) 

- 

- 

- 

- 

Negelkerke R Square 

.112 

.026 

.124 

.072 


* p <0.05; + p<0.10; Sursa: baza de date STRATSOC 2010, calcule proprii 


Următoarea generaţie (Tabelul 26) s-a născut într-o perioadă în 
care regimul comunist al lui Nicolae Ceauşescu a manipulat în mod 
explicit politicile demografice din România în încercarea unei 
creşteri „artificiale" a populaţiei. Precum în generaţia anterioară, şi 
în această cohortă cei din clasa privilegiată au de 12 ori mai multe 
şanse de a rămâne în această clasă şi o probabilitate 0.48 de a ajunge 
în clasa de mijloc, raportat la categoria de referinţă. Originea în 
categoria de mijloc ajută la o securizare a unei poziţii în clasa 
privilegiată, la destinaţie, cu o probabilitate de 2 ori mai mare decât a 
celor din categoria muncitorilor necalificaţi şi, totodată, cu 43% mai 
multe şanse de a se situa tot într-una dintre categoriile clasei de 

mijloc. Tot aceştia se bazează pe o probabilitate de 0.28 de a ajunge 
în clasa precară, în comparaţie cu cei care au tatăl în această clasă. 
Tot în această generaţie, dacă tatăl este fermier, copilul său are de 5 
ori mai multe şanse de a rămâne fermier şi şanse mult mai mici (0.34) 
de a deveni muncitor necalificat, decât cei care sunt la origine 
muncitori necalificaţi 


Tabelul 27: Şanse relative de mobilitate socială: născuţi între 1977 şi 1985 



Clasa respondentului | 

Clasa tatălui 

Clasa 

privilegiată 

Clasa de 
mijloc 

Fermieri 

Muncitori 

necalificaţi, 

precari 

Clasa privilegiată 

5.586* 

.856 

.000 

.157** 

(sig) 

(.000) 

(.602) 

(.997) 

(.079) 

[95% I.C. pentru Exp (B)] 

[2.95 -10.58] 

[.48 -1.54] 

[.0 - .0] 

[.02 -1.24] 

Clasa de mijloc 

1.343 

1.930* 

.769 

.440* 

(sig-) 

(.241) 

(.001) 

(.619) 

(.030) 

[95% I.C. pentru Exp (B)[ 

[.82 - 2.19] 

[1.33 - 2.80] 

[.27-2.17] 

[.21 - .92] 

Fermieri 

.375 + 

.841 

7.588* 

.378 

(sig-) 

(.082) 

(.587) 

(.000) 

(.212) 

[95% I.C. pentru Exp (B)[ 

[.12 -1.13] 

[.45 -1.57] 

[2.57- 22.37] 

[.08 -1.74] 

Muncitori necalificaţi, 
precari (categoria de 
referinţă) 

- 

- 

- 

- 

Negelkerke R Square 

.083 

.040 

.141 

.028 


* p <0.05; *p<0.10; Sursa: baza de date STRATSOC 2010, calcule proprii 


Cea mai tânără cohortă de respondenţi (Tabelul 27) scoate în 
evidenţă câteva tendinţe noi, comparativ cu cele din generaţiile 
precedente. Aceasta este cea mai mobilă generaţie, aflată încă în 
căutarea unui loc în structura socio-ocupaţională societală. Gradul 
de reproducere a clasei privilegiate scade aici comparativ cu 
cohortele anterioare, cei cu această origine având cu 5.5 mai multe 
şanse de a rămâne aici faţă de cei din categoria de referinţă. Totuşi, 
această valoare este mult mai mică decât cea din precedentele 
generaţii, fără a lua în considerare prima cohortă, care are o situaţie 
aparte, având în vedere că multe din ocupaţiile care definesc clasa 
privilegiată, nu existau pentru taţii acestora. Mai mult, cei din clasa 

privilegiată au doar 0.15 şanse de a ajunge în clasa precară. Cei din 
clasa de mijloc se încadrează, în linii mari, în tendinţa din celelalte 
cohorte, şi au de aproape 2 ori mai multe şanse de a nu îşi schimba 
clasa, comparativ cu oportunităţile celor din clasa precară de a se 
muta în clasa de mijloc. Apare şi un nou rezultat: pentru prima dată 
cei din clasa de mijloc nu au posibilităţi semnificativ mai importante 
de a ajunge în clasa privilegiată, deşi sunt încă „protejaţi", într-o 
măsură semnificativă, de destinaţia muncitori necalificaţi. Un alt 
rezultat surprinzător este cel legat de fermieri, aceştia având cu 7.5 
mai multe şanse de a rămâne în această clasă (raportat la categoria 
de referinţă), deci se conturează o închidere tot mai evidentă a 
acestei clase, aspect care este important de urmărit în anii viitori. 

DISCUŢII ŞI RECALIBRĂRI 

Analizele mele portretizează o societate românească cu şanse 
diferite de mobilitate socială pentru diverse clase sociale şi care 
fluctuează în timp. în primul rând, observăm că în România încă 
există un contrast puternic între bărbaţi şi femei ca şi clase de 
destinaţie, unde, pe de o parte, primii au un avantaj evident, printr-o 
mai bună poziţionare în clasele privilegiate, cu mai multă putere de 
decizie (antreprenori, manageri şi experţi). Pe de altă parte, femeile 
par să fie mai influenţate de schimbările din structura societăţii şi 
mai bine reprezentate în categoriile precare (dacă ne uităm la schema 
cu zece clase sociale - în schema de trei clase, bărbaţii sunt mai 
afectaţi de mobilitatea structurală). Observăm, de asemenea, că atât 
pentru bărbaţi, cât şi pentru femei, proporţia reproducerii claselor 
sociale este una importantă mai ales în cazul celor privilegiaţi 6 , 
comparativ cu cei mai săraci, deoarece primii încearcă să îşi menţină 
poziţiile, pe când ceilalţi doresc să acceadă la poziţii de clasă mai 
bune. Prin urmare, pentru clasa precară, compusă din fermieri şi 

6 Privilegiaţi este aici un concept care trebuie înţeles în termeni relativi. Nu e 
neaparat vorba de grupurile formate din indivizi care primesc "beneficii 
speciale" (deşi pot să existe şi astfel de indivizi) ci de oameni care au o poziţie 
mai bună datorită clasei de provenienţă şi tuturor aspectelor care se leaga de 
aceasta (ex. accesul Ia o educaţie mai bună). 

muncitori necalificaţi, biasul de gen e legat în special de concentrarea 
femeilor în sate. De asemenea, mobilitatea ascendentă apare mai 
mult la bărbaţi, iar cea descendentă, la femei. Apoi, deşi, aparent, în 
datele noastre, cei privilegiaţi nu pot fi mobili ascendent, iar cei 
precari nu pot fi mobili descendent, aceasta este, de fapt, doar o 
limită a instrumentelor cu care am măsurat mobilitatea socială. în 
fapt, cei bine plasaţi în structura socială, pot să securizeze poziţii şi 
mai bune, iar cei de la nivelurile de jos, în termeni absoluţi, pot să 
ajungă în situaţii şi mai problematice. Altfel: cei bogaţi pot să devină 
şi mai bogaţi, iar cei săraci şi mai săraci. Prin urmare, angajatorii- 
antreprenorii, managerii şi profesioniştii tind să devină tot mai 
importanţi (ca şi număr, putere şi influenţă) în timp, pe când 
numărul şi influenţa fermierilor (reprezinţii clasei precare) tind să 
scadă. Celelalte clase sociale au traiectorii temporale mai sinuoase. 

Ca un rezultat, mobilitatea socială (ascendentă sau descendentă) 
pentru fiecare cohortă de indivizi, pare să fie în mare măsură de 
natură orizontală, astfel că indivizii se mişcă mai degrabă între clase 
similare (ca venit şi educaţie), un rezultat confirmat prin împărţirea 
claselor sociale în trei categorii mai mari. Dintr-o perspectivă 
temporală, dacă folosim o scală cu trei categorii şi mergem dinspre 
prima spre ultima cohortă, numărul celor care ajung într-o clasă 
privilegiată este în creştere. Acest rezultat evidenţiază şanse mai 
bune de mobilitate ascendentă în timp, deci o societate tot mai 
deschisă. Mai mult, chiar dacă în primele două cohorte cei mai mulţi 
respondenţi sunt în clasa precară, numărul lor scade în următoarele 
cohorte. înseamnă acest lucru că, într-adevăr, cei mai puţini privile¬ 
giaţi au şanse mai bune de mobilitate socială ascendentă, spre clase 
mai bine poziţionate în structura socială? Când ne uităm la ratele 
relative de mobilitate, aflăm că, în relaţie cu categoria de referinţă a 
muncitorilor necalificaţi, dacă tatăl respondentului e antreprenor, 
acesta are mai multe şanse să devină antreprenor, expert sau super¬ 
vizor. în acelaşi timp, dacă respondentul provine din clasa fermie¬ 
rilor, cu o probabilitate foarte mare, va rămâne în această clasă, 
având şanse destul de mici să devină angajator, profesionist sau 
muncitor necalificat. 

Oricare ar fi originea socială a indivizilor, aceştia au şanse mai 
bune de mobilitate socială ascendentă decât cei care provin din clasa 
muncitorilor necalificaţi. Mai precis, dacă tatăl este manager, copiii 
au o probabilitate mai mare de a ajunge manageri, profesionişti/ex¬ 
perţi sau angajaţi pe cont propriu şi probabilităţi mai mici de a 
deveni muncitori calificaţi. Dacă la origine provin din clasa profe¬ 
sioniştilor/experţilor, este probabil să aibă o destinaţie similară, 
aceasta fiind clasa socială cu cel mai înalt grad de reproducere. Pro¬ 
venienţa din clasa de supervizori duce la şanse sporite de a deveni 
manager, profesionist/expert, supervizor sau tehnician-funcţionar şi 
scade şansele de a deveni muncitor calificat, necalificat sau fermier, 
prin urmare oferă mai multe şanse de mobilitate ascendentă. Dacă 
tatăl este angajat pe cont propriu sunt şanse destul de mici ca 
fiul/fiica să ajungă muncitor necalificat. Dar dacă tatăl este tehnician 
sau funcţionar, este foarte probabil ca respondentul să menţină 
această poziţie sau să ajungă manager ori profesionist, în acelaşi 
timp fiind protejat de clasele de destinaţie alcătuite din muncitori 
calificaţi sau necalificaţi. Cei care provin din clasa muncitorilor cali¬ 
ficaţi au şanse bune să ajungă în clasele angajatorilor, managerilor, 
experţilor, tehnicienilor sau lucrătorilor în servicii şi comerţ. Au, 
totodată, şanse mai mici de a ajunge muncitori necalificaţi şi fer¬ 
mieri. în pus, dacă respondentul provine din clasa de lucrători în 
servicii şi comerţ este destul de probabil să îşi menţină poziţia şi 
destul de puţin probabil să devină expert. Dacă un individ provine 
din clasa fermierilor, cu o probabilitate foarte mare nu îşi va putea 
schimba clasa de destinaţie, având, în acelaşi timp, şanse extrem de 
mici de a ajunge antreprenor, expert sau muncitor necalificat, com¬ 
parativ cu categoria de referinţă. 

Prin urmare, cea mai mare mobilitate are loc între categorii 
similare de indivizi, ce pot fi văzute ca şi clasă de mijloc. De ase¬ 
menea, părţi importante din această clasă au posibilitatea de a 
ajunge în clasa privilegiată. Totuşi, aceste părţi nu sunt distribuite 
egal în fiecare cohortă: cea mai mare este în prima cohortă şi în cea 
născută între 1967 şi 1976, pe când cea mai redusă este în cea mai 
tânără cohortă. Clasele privilegiate reuşesc să îşi menţină poziţiile, 

cu ceva variaţii în timp, pe când clasele precare se luptă pentru 
poziţii mai bune, însă fără un succes semnificativ, mişcarea (orizon¬ 
tală sau ascendentă) fiind mai pronunţată în rândul celor din clasa 
de mijloc. Aceste rezultate pot fi înţelese ca şi consecinţe ale anilor de 
industrializare sistematică din perioada socialistă care a mutat mulţi 
ţărani în fabricile urbane şi i-a transformat în muncitori, dar totodată 
se pot interpreta ca un rezultat al anilor dificili din perioada de 
tranziţie postcomunistă. Cu toate că realitatea noastră socială, văzută 
prin lentila mobilităţii sociale, prezintă schimbări moderate, de fapt, 
este destul de dificil de aflat care sunt consecinţele, pentru viaţa 
noastră cotidiană, aduse de noua schemă de stratificare post 1989. 
Cu alte cuvinte, este important, dincolo de numere şi tendinţe, 
modul în care este percepută posibilitatea de mobilitate socială de 
către indivizii din diversele clase sociale, pentru a putea specifica 
mai bine ce înseamnă, cu adevărat, mobilitate ascendentă şi descen- 
detă pentru fiecare individ. Aceasta este, în fapt, o invitaţie pentru 
analize viitoare mai complexe, mai amănunţite, chiar şi pe baza unei 
metodologii calitative, asupra acestui fenomen. 

CAPITOLUL 6: DOBÂNDIRE DE STATUS 
ÎN ROMÂNIA 

MODELUL GENERIC 

Scopul capitolului este de a prezenta o imagine de ansamblu 
asupra procesului de dobândire de status în România contemporană. 
Analizele mele se bazează pe modelul de dobândire de status propus 
de Blau şi Duncan (1967, 2008), aplicat pe un eşantion reprezentativ 
la nivel naţional ce conţine indivizi născuţi între 1917 şi 1985. Văd 
acest text şi ca o contribuţie metodologică, deoarece specifică şi 
explică logica internă a modelului de dobândire de status. Chiar 
dacă acest model a fost criticat de anumiţi cercetători (de exemplu 
Featherman, 1981) ca fiind prea cantitativ şi descriptiv, totuşi are o 
influenţă importantă asupra descrierii poziţiei indivizilor în societate 
prin prisma variabilelor pe care este bazat (ocupaţie şi educaţie), 
variabile utile pentru explicarea diferenţierilor socio-economice într-o 
ţară fostă socialistă, cum este România. Acest model ne ajută să 
înţelegem cum şi în ce măsură statusul dobândit într-o anumită 
etapă a vieţii influenţează perspectivele pe care indivizii le au în 
etapele următoare. Mă concentrez asupra acestor aspecte văzute prin 
prisma claselor sociale ca o dimensiune a structurii sociale. în plus, 
etnicitatea poate să constituie un factor explicativ important în 
procesul de dobândire de status din România (Verdery, 1985; Emigh 
şi Szelenyi, 2000). Cu toate acestea, nu pot folosi această variabilă în 
lucrarea mea, datorită schemei de eşantionare naţionale prin care 
grupurile de respondenţi (de exemplu, maghiari şi romi) nu 
formează sub-eşantioane reprezentative pentru populaţiile din care 
provin. Prin urmare, pornesc de la următoarea întrebare de 
cercetare: Cum şi în ce măsură statusul social şi economic anterior al 
individului explică statusul(urile) sale ulterioare? Pentru a răspunde, 
abordez problematica din mai multe unghiuri. în primul rând, am în 
vedere procesul de dobândire de status pentru întreaga populaţie şi. 

apoi, pentru diferite clase sociale. După acestea prezint şi discut 
diferenţele dintre cele cinci cohorte de indivizi şi închei cu o secţiune 
de concluzii. 

Este important de văzut modul în care a fost descris procesul de 
dobândire (realizare) de status în primii ani din era post-comunistă. 
Astfel, una dintre lucrările relevante pentru spaţiul central şi est- 
european este cea a Paulei Tufiş. Ea analizează schimbările care au 
avut loc în relaţiile dintre componentele statusului social la zece ani 
după căderea comunismului (Tufiş, 2010). Are în vedere, la 
momentul 1999, ţări precum Cehia, Polonia, Ungaria şi România, pe 
care le compară cu SUA prin prisma relaţiilor dintre o serie de varia¬ 
bile care, în mod tradiţional, compun statusul individului: origine 
socială, educaţie, ocupaţie şi venit. Pe baza unor modele path de¬ 
monstrează că există o similaritate a efectelor originii sociale asupra 
educaţiei, ocupaţiei şi venitului între statele din Europa Centrală şi 
de Est şi SUA. Apoi, arată că, în partea de Europa analizată, legătura 
dintre educaţie şi ocupaţie este încă mai puternică decât în America, 
lucru valabil şi pentru legătura dintre educaţie şi venit. Un alt 
rezultat interesant este cel legat de balanţa dintre statusul dobândit 
(realizat) şi cel moştenit. Aici aflăm că, în 1999, există dovezi 
statistice care indică o relaţie de tip realizare, mai degrabă decât 
moştenire (în diada educaţie-ocupaţie), pentru Europa Centrală şi de 
Est, spre deosebire de SUA, unde cel mai important efect statistic 
este unul de tip moştenire în relaţia origine socială-educaţie (Tufiş, 
2010). Este important de avut în vedere faptul că toate aceste 
rezultate sunt înţelese într-o cheie critică, astfel că, într-o lucrare 
ulterioară, autoarea testează dacă socialismul a produs procese de 
dobândire de status similare în Europa Centrală şi de Est şi dacă 
aceste efecte sunt diferite de cele reprezentate de modelul vestic, 
chestionând şi unitatea tendinţelor unui astfel de model. Totodată, 
introduce în explicaţii o serie de factori de context, precum cei ce ţin 
de regimurile socialiste, post-socialiste sau de procesul de industria¬ 
lizare, factori care pot influenţa dobândirea de status (Tufiş, 2012). 
Deşi demersul meu, în analiza statusului respondenţilor, este (mai) 
limitat ca extindere doar la un model, de acum clasic, şi doar la 

spaţiul românesc, este important de văzut cum şi dacă s-au schimbat 
tendinţele la peste o decadă de la sfârşitul anilor '90. 

Modelul de dobândire de status propus de Blau şi Duncan 
(1967, 2008), pe care am ales să îl folosesc şi pentru cazul României 
actuale, se bazează pe cinci variabile: 

X - statusul tatălui; 

V - educaţia tatălui; 

U - educaţia respondentului; 

W - primul status ocupaţional al respondentului; 

Y - ultimul status ocupaţional al respondentului. 

Variabilele U şi V sunt exprimate în ani de educaţie. Deoarece în 

chestionar variabila ultimul nivel de educaţie absolvit este una ordinală, 
am efectuat o transformare liniară în ani (după cum se poate vedea 
în primul tabel al Anexei A). Sunt conştient de faptul că, uneori, 
acelaşi nivel de educaţie pentru tată şi pentru respondent, poate să 
însemne lucruri diferite în termeni de ani de educaţie, dar, cu toate 
acestea, tendinţa de creştere pentru ambele este similară. în plus, 
pentru transformarea nivelului de educaţie superioară în ani, am fost 
nevoit să folosesc media anilor de educaţie, deoarece tipuri diferite 
de specializări în educaţie superioară necesită ani diferiţi de 
şcolarizare (între 3 şi 6 la nivel de licenţă). Variabilele de status X, W 
şi Y sunt toate codate conform Indexului Socio-Economic Internaţional 
al statusului ocupaţional (ISEI) propus de Ganzeboom et al. (1992, 
2010). Am realizat analize doar cu indivizi care au avut cel puţin o 
ocupaţie; prin urmare, cei care nu au avut un loc de muncă la 
momentul anchetei au fost clasificaţi în funcţie de ultima lor 
ocupaţie. Cu toate acestea, am fost nevoit să exclud din analize 
indivizii care nu au avut un loc de muncă niciodată (ex. persoane 
casnice, studenţi). Ocupaţiile luate din Clasificare Ocupaţiilor din 
România (COR) au primit valori conform cu ISEI (valori care 
oscilează între 0 şi 96). Pentru a explica modul în care au dezvoltat 
ISEI, Ganzeboom et al. (1992) explică: 

„Procedura noastră operaţională este o consecinţă directă a concep¬ 
tului de ocupaţie ca motor ce converteşte educaţia în venit: scalăm 
ocupaţiile astfel încât să captureze cât mai mult din influenţa (indirectă) 

a educaţiei asupra veniturilor (câştigurilor). SEI este definit ca o varia¬ 
bilă ce intervine între educaţie şi venit şi maximizează efectul indirect al 
educaţiei asupra venitului şi minimizează efectul direct (...). Avantajele 
procedurii noastre comparativ cu altele mai vechi sunt pur şi simplu 
date de: (a) se elimină complet relaţia logică cu prestigiul şi (b) astfel 
avem o interpretare mai clară a SEI." 

La fel ca şi Blau, Duncan şi Tyree (2008) nu fac nicio asumpţie 
legată de prioritatea lui V relativ la X, deoarece problematica nu este 
legată de cariera tatălui, ci de cea a respondentului. Prin urmare, 
măsurătorile sunt contemporane din punctul de vedere al respon¬ 
dentului. Pentru aceiaşi autori, U ar trebui să fie ulterior celor două 
măsurători de status, şi astfel să fie susceptibil de a fi influenţat de 
acestea, o observaţie validă pentru cazul României. O altă asumpţie a 
lui Blau şi Duncan este că W (primul status ocupaţional al respon¬ 
dentului) are loc după U (educaţie respondentului). în cele mai multe 
cazuri, această propoziţie este adevărată pentru contextul românesc, 
dar trebuie abordată cu atenţie în cazul ultimelor cohorte unde găsim 
o posibilitate tot mai mare ca W să nu apară după U, ci în acelaşi timp. 
Ca şi succesiune în timp, sunt de acord cu cercetătorii menţionaţi că, 
atât U, cât şi W, îl preced pe Y. Sumarizând, modelul acestor autori 
poate fi reprezentat în felul următor, chiar dacă are o viziune oarecum 
idealizată asupra liniarităţii temporale: (V, X) - (U) - (W) - (Y). 


Tabelul 1: Corelaţii între variabilele de status 



Y W U 

X V 

(Y) Statusul respondentului - ultima ocupaţie 

- .820** .672** 

.395** .446** 

(W) Statusul respondentului - prima ocupaţie 

.642** 

.400** .434** 

(U) Educaţia respondentului în ani 

- 

.429" .585" 

(X) Statusul tatălui 


.549" 

(V) Educaţia tatălui în ani 


- 


** p<0.01; Sursa: baza de date STRATSOC 2010, calcule proprii 

înainte de a intra în problematica modelului de dobândire de 
status pentru România, un prim pas este cel de a prezenta corelaţiile 
dintre cele cinci variabile (Tabelul 1). Corelaţiile simple măsoară 
magnitudinea brută a efectului variabilei antecedente asupra celei de 
care este urmată (Blau, Duncan şi Tyree 2008). Prima valoare este de 
ryw = -820 şi prin ea înţelegem că o creştere cu o abatere standard în 
statusul de la primul loc de muncă produce (direct sau indirect) o 
creştere de 0.8 abateri standard în statusul de la ultimul loc de 
muncă. Aceste corelaţii reprezintă efectul brut pe care o variabilă o 
are asupra altei variabile. Corelaţia rxv nu este ordonată direcţional, 
deoarece nu am făcut nicio asumpţie legată de ordinea temporală a 
educaţiei şi statusul tatălui. Putem observa că rxv = -549 este mai 
mică decât corelaţia corespunzătoare cazului respondentului ryu = 
.672, prin urmare creşte influenţa educaţiei asupra statusului în timp, 
în cazul respondenţilor, comparativ cu părinţii lor. Totuşi, Blau, 
Duncan şi Tyree (2008) sugerează să interpretăm cu atenţie acest 
rezultat, deoarece V şi X nu reprezintă o cohortă de bărbaţi, pe care 
noi i-am denumit "taţi". în acest caz, sunt o categorie de indivizi care 
au copii născuţi între 1917 (cel mai în vârstă respondent) şi 1985 (cel 
mai tânăr). Autorii, în descrierea societăţii americane din 1962, arată 
că dacă X este cauza iniţială, ne putem concentra pe măsura în care 
influenţa sa asupra lui Y este transmisă cu ajutorul influenţei 
anterioare asupra W. Mai mult, în termeni de efecte brute, există o 
ordonare clară a influenţelor asupra primei ocupaţii: rwu > rwx > r wv. 
Pentru România, acest şir are o altă ordine: rwu > r wv > rwx, deoarece 
ocupaţia tatălui pare să aibă o influenţă mai mare decât statusul 
social al acestuia asupra primului status ocupaţional al respon¬ 
dentului. Acest lucru este valabil şi pentru ultimul status ocupaţional 
al individului. în plus, rux este mai mic decât ruv, deoarece educaţia 
tatălui are o influenţă mai mare decât statusul său asupra educaţiei 
respondentului. Principala variabilă pe care încercăm să o explicăm 
(Y) este mai puternic influenţată de primul status al respondentului 
(ryw = .812) decât de educaţia acestuia (ryu = .672). 

Tabelul 2: Modelul de dobândire de status pentru întreaga populaţie 

Figura 1: Coeficienţii path pentru procesul de dobândire de status din România 
Bazat pe modelul lui Blau şi Duncan (1967, 2008) 


Tabelul 2 şi Figura 1 prezintă coeficienţii path din modelul de 
bază pentru procesul de dobândire de status din România. Cifrele 
din Figura 1 sunt rezultatele Beta, valorile standardizate. Fiecare 
model din Tabelul 2 explică o variabilă dependentă diferită prin 
introducerea succesivă a altor valori explicative, independente. 
Pentru primul model, variabila dependentă este statusul tatălui 
explicat prin educaţia acestuia. în cel de-al doilea model educaţia 
respondentului este explicată prin educaţia şi statusul social al 
tatălui. în cel de-al treilea model, primul status ocupaţional al 
respondentului este explicat prin educaţia acestuia şi prin educaţia şi 
statusul tatălui individului. în ultimul model, care este şi cel mai 
complex, ultimul status ocupaţional al respondentului este prezentat 
prin prisma primului său status ocupaţional, a educaţiei sale, dar şi a 
educaţiei şi statusului ocupaţional al tatălui acestuia. Influenţele care 
sunt semnificative din punct de vedere statistic sunt incluse în 
Figura 1. Această metodologie este aplicată şi pentru analiza pe clase 
şi pe cohorte. 

Blau, Duncan şi Tyree (2008) descriu acest model general şi 
arată că legătura dintre V şi X este reprezentată printr-o linie curbată 
cu două capete de săgeată pentru a fi diferenţiată de celelalte linii 
care reprezintă coeficienţii path. De asemenea, intenţia din spatele 
acestei reprezentări este de a arăta că educaţia şi ocupaţia tatălui 
sunt corelate nu doar pentru că una o afectează pe cealaltă, ci şi 
pentru că în spatele ambelor există cauze comune. în plus, serveşte 
la însumarea tuturor surselor de corelare dintre X şi V şi pentru 
indicarea faptului că explicarea acestora nu este problema pe care o 
avem în vedere. Liniile directe care merg dinspre o variabilă înspre 
alta reprezintă influenţe directe (sau nete). Simbolul pentru coefi¬ 
cienţii path este Pyw şi are un indice dublu. Primul indice este varia¬ 
bila de la capătul săgeţii, variabila care trebuie explicată (Y în 
exemplul de mai sus) şi cealaltă variabilă care o cauzează pe prima, 
variabila independentă (X în acest caz). Avem de asemenea câteva 
linii cărora le lipseşte sursa. Acestea sunt valori path reziduale şi 
reprezintă toate celelalte influenţe asupra variabilei pe care o avem 
în vedere, incluzând cauze pe care nu le surprindem sau nu le măsu¬ 
răm, erori de măsurare şi abateri ale relaţiei reale de la liniaritate şi 
aditivitate, proprietăţi care sunt asumate în cazul acestei analize 
(Blau, Duncan şi Tyree 2008). 

Pentru a evalua importanţa fiecărui coeficient path din model, 
autorii sugerează că, înainte de a construi diagrama, trebuie să 
cunoaştem sau să presupunem o ordonare cauzală a variabilelor 
observate. Această informaţie este exterioară sau a priori în raport cu 
datele, care descriu doar asocieri şi corelaţii. Schema cauzală trebuie 
să fie completă, trebuie să introducă toate cauzele. Putem să obţinem 
o completitudine formală prin reprezentarea cauzelor nemăsurate ca 
şi factori reziduali, despre care presupunem că nu sunt corelaţi cu 
ceilalţi factori ce caracterizează variabila care ne interesează. Astfel 
putem efectua un test de adecvare al datelor, pentru a afla dacă 
acestea explică satisfăcător corelaţiile observate între variabilele 
măsurate. Pentru realizarea acestui test, conform lui Blau şi Duncan 
şi Tyree (2008), folosim teorema fundamentală a analizei path, care 
ne arată cum să obţinem corelaţia dintre oricare două variabile din 

sistem pe baza coeficienţilor path şi a corelaţiilor care intră în 
diagramă. De exemplu: 

rvx = Pyx + pYurux + pYwrwx şi rwx = pwx + pwurux 

Atunci când coeficienţii path sunt estimaţi corect şi nu există 
inconsistenţe în diagramă, corelaţiile calculate cu ajutorul unei 
formule trebuie să fie egale sau suficient de apropiate de corelaţiile 
observate. întreaga ecuaţie pentru r Y x este: 

ryx = Pyx + PyuPux + PyuPuvIVx + PywPwx + PywPwuPux + 

P ywP wuP uvrvx 

r YX = .028 + (.228)*(.162) + (,228)*(.494)*(.549) + (,660)*(.138) + 
(.660)*(.570)*(.162) + (,228)*(.570)*(.494)*(.549) => r Y x = .028 + .037 + 
.062 + .091 + .061 + .102 = .381 

Valoarea calculată este r YX = .381 şi este apropiată r YX = .395. 

Dacă ne uităm la Figura 1, printre cei mai mari coeficienţi path îi 
regăsim pe cei reziduali, adică variabile pe care nu le-am măsurat. 
Blau şi Duncan (2008) cred că valorile reziduale ale coeficienţilor 
path sunt doar o reprezentare convenabilă a măsurii în care cauzele 
măsurate din sistem nu reuşesc să explice variaţia variabilelor 
dependente. Reziduul este obţinut din coeficientul de determinaţie, 
ca de exemplu: dacă R 2 y(wux> este pătratul corelaţiei multiple a lui Y 
cu cele trei variabile independente, atunci valoarea reziduală pentru 

Y est e V1 - P 2 Y(wux) ■ Totuşi, mărimea reziduului nu este cel 
mai bun indicator pentru validitatea interpretării cauzale. O serie 
de explicaţii ne pot ajuta pentru a înţelege acest punct de vedere: 

„Sociologii sunt adesea dezamăgiţi de mărimea reziduurilor, crezând 
că acestea sunt o măsură a succesului lor în "explicarea" fenomenului 
pe care îl studiază. Prea rar se gândesc la ce ar însemna să trăieşti într-o 
societate în care am putea veni cu o explicaţie aproape perfectă pentru 
variabila dependentă prin studierea unor variabile cauzale cum sunt 
ocupaţia tatălui sau educaţia respondentului. In astfel de societăţi ar fi 
adevărat că unii sunt "destinaţi pentru sărăcie aproape de la naştere... 
de statutul economic sau ocupaţia părinţilor" (Orshansky, 1963). Alţii, 
în mod evident, ar fi "destinaţi" pentru bogăţie sau spre circumstanţe 
modeste. Prin nici un fel de efort personal nu ar reuşi să îşi 
îmbunătăţească material cursul destinului, nicio schimbare, în bine sau 
în rău, nu ar putea modifica un rezultat predestinat" (Blau, Duncan şi 
Tyree, 2008). 

Cum interpretăm corelaţiile şi coeficienţii path şi care este dife¬ 
renţa dintre acestea? Corelaţia ryx = -395 (efectul brut) înseamnă că o 
schimbare de o abatere standard în statusul tatălui (X) produce o 
schimbare de aproape 0.4 abateri standard în ultimul status ocupa- 
ţional al respondentului (Y). Coeficientul path P Y x =.028 (efectul 
direct sau net) ne spune că aproape 7% (care este proporţia lui P Y x 
din r YX ) din acest efect brut este un rezultat al influenţei directe pe 
care X o are asupra lui Y. Restul (.395 - .028 = .367) este efectul 
indirect via U şi W. în acest caz, ultimul status al respondentului este 
cel mai mult influenţat de educaţia sa şi de statusul său şi mai puţin 
de statusul tatălui. Prin urmare, aici dobândirea de status este mai 
puternică decât moştenirea acestuia. Suma tuturor efectelor indirecte 
este dată de diferenţele dintre corelaţiile simple şi coeficienţii path 
care leagă două variabile. După cum am demonstrat, în acest caz, 
efectele indirecte asupra lui Y sunt substanţiale, comparativ cu 
efectul direct. Blau şi Duncan susţin că pentru a preciza efectele 
indirecte de-a lungul unui lanţ cauzal, trebuie întâi să multiplicăm 
coeficienţii path din lanţ. Procedura constă în a localiza pe diagramă 
variabilele dependente de interes şi apoi să mergem înapoi de-a 
lungul căilor (săgeţilor) şi să îl legăm de cea mai apropiată variabilă 
şi astfel să excludem cauzele. în această mişcare putem schimba 
direcţia de mers o singură dată, după regula „întâi, înapoi şi apoi 
înainte". Ca şi exemplu, putem evalua efectul educaţiei responden¬ 
tului (U) asupra primului său status ocupaţional (W). Vedem, întâi, 
că rwu = .642, acesta fiind efectul brut şi Pwu = -570, adică efectul 
indirect. Efectele indirecte pot fi aflate parcurgând următoarele căi: 
de la W înapoi la X şi apoi înainte la U şi de la W înapoi la X şi apoi 
înapoi la V şi înainte la U: 

rwu = Pwu + Pwx Pux + Pwx rxv Puv • 

Sau cu cifre: .570 + (,138)*(.162) + (,138)*(.549)*(.494) = .629, o 
valoare apropiată de cea observată r W u = -642. Totuşi, anumite efecte 
indirecte rămân neexplicate de aceste căi care trec prin X şi V. 

REZULTATE PENTRU CLASE 

Tabelul 3: Corelaţii între variabilele de status - clasa privilegiată 


Y W U X V 

(Y) Statusul respondentului - ultima ocupaţie 

- .464" .569" .103* .200" 

(W) Statusul respondentului - prima ocupaţie 

.400" .180" .213" 

(U) Educaţia respondentului în ani 

- .204" .355" 

(X) Statusul tatălui 

- .628" 

(V) Educaţia tatălui în ani 

- 


** p<0.01; *p<0.05; Sursa: baza de date STRATSOC 2010, calcule proprii 


Următoarele tabele prezintă relaţia dintre statusul social al 
tatălui şi cel al respondentului, într-o manieră comparativă, pe baza 
unui sistem agregat în trei clase sociale. Pentru clasele privilegiate - 
angajatori, manageri, profesionişti/experţi - ultimul status ocupaţio- 
nal al respondentului este influenţat puternic de educaţia sa şi apoi 
de primul său status ocupaţional. Această ordine de influenţe este 
inversată la nivelul întregii populaţii, prin urmare, pentru această 
clasă, educaţia este o variabilă esenţială în reproducerea structurilor 
interne (Tabelul 3). Mai tehnic, o creştere cu o abatere standard în 
nivelul de educaţie a respondentului (U) produce o creştere de mai 
mult de jumătate de abatere standard în ultimul status ocupaţionl al 
respondentului (Y) şi aproape jumătate de abatere standard în 
primul status ocupaţional (W). Totodată, Y este în mai mare măsură 
influenţat de educaţia tatălui, decât de statusul social al acestuia 
(Tabelul 3). După cum era de aşteptat, W primeşte cea mai mare 
influenţă din partea lui U, iar U din partea lui V. Trebuie să ţinem 
cont de faptul că variabilele sunt ordonate secvenţial, şi acest lucru 
îmi permite să vorbesc despre direcţia influenţelor în contextul 
interpretării unor corelaţii care măsoară magnitudinea efectelor 
brute ale variabilelor antecendente asupra celor consecvente. 

Tabelul 4: Modelul de dobândire de status - clasa privilegiată 






în Tabelul 4 şi Figura 2 prezint coeficienţii path pentru 
modelul de dobândire de status pentru clasa privilegiată (angajatori, 
manageri, profesionişti/experţi). Ultimul status al respondentului 
este influenţat cel mai puternic direct de educaţia sa (U) şi apoi de 
primul său status (W). Influenţa directă a statusului tatălui (X) nu 
este semnificativă în cazul clasei privilegiate. U are o influenţă 
directă importantă asupra lui W şi tot U este puternic direct legat de 
V. Pentru a evalua efectele indirecte, putem observa că, de exemplu, 
corelaţia r Y w = .464 (efectul brut) înseamnă că o schimbare cu o 
abatere standard în W produce o schimbare de aproape 0.5 unităţi 
(abateri standard) asupra ultimului status ocupaţional al respon¬ 
dentului (Y). Coeficientul path Pyw =.303 (efectul direct sau net) ne 
arată că aproape 65% din efectul brut este un rezultat al influenţei 
indirecte a lui W asupra lui Y. Restul (.464 - .303 = .142) este efectul 
indirect mediat de educaţie (U). Cu alte cuvinte, pentru clasa 
privilegiată, relaţia dintre primul şi ultimul status ocupaţional al 
individului este mediată semnificativ de educaţia acestuia. Dacă 
avem în vedere, din nou, efectul educaţiei respondentului (U) asupra 
primului său status (W), aflăm că efectul brut este de rwu = .400, iar 
cel direct (net) este Pwu = .400. Efectele indirecte pot fi găsite 
mergând pe următoarele căi: de la W înapoi la X şi apoi înainte spre 
U şi de la W înapoi spre X apoi în spate spre V şi înainte către U. 
Totuşi, în acest caz, efectele indirecte nu sunt semnificative din punct 
de vedere statistic, prin urmare efectul brut este acelaşi cu cel net. 
Din nou, reziduurile au valori mari, astfel că variabilele nemăsurate 
de acest model dau seama, într-o măsură semnificativă, de 
variabilele dependente din modele (Y, W şi U). 

Figura 2: Coeficienţii path pentru procesul 
de dobândire de status - clasa privilegiată 


Tabelul 5: Corelaţii între variabilele de status - clasa de mijloc 


Y W U X V 

(Y) Statusul respondentului - ultima ocupaţie 

- .649" .352" .201" .189" 

(W) Statusul respondentului - prima ocupaţie 

.367" .224" .200" 

(U) Educaţia respondentului în ani 

.324" .395" 

(X) Statusul tatălui 

- .458" 

(V) Educaţia tatălui în ani 

- 


** p<0.01; Sursa: baza de date STRATSOC 2010, calcule proprii 


Pentru clasa de mijloc (supervizori, angajaţi pe cont propriu, 
tehnicieni şi funcţionari, muncitori calificaţi şi lucrători în servicii şi 
comerţ - Tabelul 5), din nou, primul status al respondentului (W) are 
cel mai mare efect brut asupra ultimului său status (ryw = .649). Y 
mai este influenţat de educaţie (U), statusul tatălui (X) şi apoi de 
educaţia tatălui (V). W este afectat întâi de U şi apoi de X şi V, pe 
când U corelează cel mai puternic cu educaţia tatălui (V). în clasa de 
mijloc, influenţa educaţiei tatălui asurpa statusului acestuia (rxv = 
.458) este mai ridicată decât infleunţa educaţei respondentului, atât 

asupra primului său status (rwu = .367), cât şi asupra ultimului status 
(rvu = .352). Mai mult, putem observa că primul status al 
respondentului este mai puternic influenţat de educaţia şi statusul 
tatălui, decât este ultimul status al respondentului (r W x > r Y x şi rwv > 
ryv). Prin urmare, pe măsură ce indivizii se mută de la prima spre 
ultima ocupaţie, statusul tatălui devine tot mai puţin important şi 
alte variabile explică acest rezultat. Una dintre aceste variabile este 
educaţia respondentului, care funcţionează ca o plasă de siguranţă şi 
îl protejează pe individ împotriva mobilităţii descendente (Jecan şi 
Pop, 2012). 

Tabelul 6: Modelul de dobândire de status - clasa de mijloc 

Tabelul 6 şi Figura 3 redau coeficienţii path pentru modelul de 
dobândire de status, aplicat asupra celei mai numeroase clase - clasa 
de mijloc. în acest caz, pentru ultimul status al individului (Y), 
efectul direct cel mai important provine din partea primului său sta¬ 
tus (W), iar statusul tatălui, din nou, nu are o influenţă semnificativă. 
Cu alte cuvinte, efectul brut (corelaţia) lui W asupra lui Y este r Y w = 
.649, cu un efect direct Pyw = -585, care reprezintă 90% din efectul 
brut, iar efectul indirect este de .649 - .585 = .064 şi este explicat de 
educaţia individului şi statusul tatălui. în clasa de mijloc, pentru W 
cea mai importantă influenţă directă o are U, urmat de X. Efectul 
indirect aici este: (rwu = .367) - (Pwu = .343) = .024. Calitatea 
modelului, ca şi în celelalte cazuri, poate să fie evaluată prin 
utilizarea unei formule precum: 

rwu = Pwu + Pwx Pux + Pwx rxv Puv 


sau cu numere: rwu = .343 + .019 + .016 = .378. Această valoare este 
apropiată de cea observată rwu = .367. Educaţia respondentului este 
cel mai bine exprimată prin educaţia şi statusul tatălui. Şi în acest 
caz, reziduurile sunt mari, dar pentru U şi Y sunt mai mici, 
comparativ cu clasa privilegiată. 

Figura 3: Coeficienţii path pentru procesul de dobândire de status - 
clasa de mijloc 

Tabelul 7: Corelaţii între variabilele de status - clasa precară (de jos) 


Y W U X V 

(Y) Statusul respondentului - ultima ocupaţie 

- 


.150" .316" .201" .202" 

(W) Statusul respondentului - prima ocupaţie 

.376" .125" .181" 

(U) Educaţia respondentului în ani 

- .305" .509" 

(X) Statusul tatălui 

.346" 

(V) Educaţia tatălui în ani 

- 


** p<0.01; Sursa: baza de date STRATSOC 2010, calcule proprii 


Clasa precară (muncitori necalificaţi şi fermieri/ţărani) eviden¬ 
ţiază câteva tendinţe diferite comparativ cu celelalte categorii (Tabe¬ 
lul 7). în primul rând, observăm că toate valorile explicative pentru 
ultimul status al individului sunt negative. Corelaţia (sau efectul 
brut) r Y w = -.150 scoate în evidenţă faptul că o creştere cu o abatare 
standard a primului status ocupaţional al individului (W) duce la o 
scădere cu 0.15 abateri standard pentru ultimul său status (Y). 
Pentru r Y u = -.316, descreşterea este şi mai semnificativă, de 0.3 aba¬ 
teri standard. De asemenea, variabilele ce ţin de statusul şi ocupaţia 
tatălui au efecte brute importante şi negative asupra lui Y. Cu alte 
cuvinte, pentru cei mai puţin privilegiaţi membri ai societăţii din 
România, variabilele explicative au valori mai mici, mai puţină 
educaţie şi un status inferior la origine. Cu toate acestea, primul 
status ocupaţional al respondentului corelează semnificativ cu 
educaţia sa, dar şi cu educaţia şi statusul tatălui, iar educaţia respon¬ 
dentului (U) este bine explicată de V şi X. Toate aceste rezultate 
conturează o realitate diferită pentru această clasă, comparativ cu 
altele. Mai precis, dacă la determinarea primului status ocupaţional 
al individului sunt esenţiale educaţia sa (scăzută) precum şi educaţia 
şi statusul tatălui (inferioare), în determinarea ultimului status 
ocupaţional al individului acestea au influenţe semnificative, dar 
negative, astfel că Y precar nu este doar moştenit, ci şi dobândit şi, 
astfel, există posibilitatea (mică) de a se muta într-o altă clasă. 

Tabelul 8: Modelul de dobândire de status - clasa precară 







\ 

Figura 4: Coeficienţii path pentru procesul de dobândire de status - 
clasa precară 


După cum am anticipat din corelaţii, în cazul clasei de jos/pre¬ 
care, mulţi dintre coeficienţii path din modelul de dobândire de 
status sunt negativi. Cel mai important impact asupra ultimului 
status ocupaţional al respondentului (Y) îl are educaţia acestuia (Y) 
şi statusul tatălui său (X), dar acestea sunt efecte negative directe. O 
observaţie importantă aici este că primul status (W) nu mai are o 
influenţă semnificativă statisitic pentru Y. Putem testa acest model 
folosind toate căile prin care se poate ajunge de la X la Y: 

rYX = Pyx + PyuPux + PYuPuvrvx + PywPwx + PywPwuPux + 

P ywP wuP uvrvx 

sau r YX = -.143 + (-.038) + (-.038) + (-.001) + (-.002) + (-.002) = -.224, 
care explică suficient de bine corelaţia observată între cele două 
variabile tyx = -.201. Cel mai important efect direct asupra lui W este 
cel a lui U (Pwu = -375) şi este egal cu efectul brut, deoarece variabila 
intermediară X nu este semnificativă statistic. Se mai impune o 
observaţie, şi anume că pentru această clasă socială reziduurile sunt 
cele mai mari şi doar 11% din varianţa variabilei Y este explicată de 
variabilele independente intrate în model (R 2 = .107). Prin urmare, 
alte variabile nemăsurate au o influenţă importantă asupra 
probabilităţii de a dobândi acest status precar. 

Interpretările de până acum au avut în vedere doar diferenţele 
înţelese în termeni de coeficienţi path (beta) observabili în interiorul 
fiecărei clase sociale. Pentru o înţelegere mai profundă, trebuie să ne 
concentrăm asupra diferenţelor dintre clasele sociale, care creează 
tendinţe cauzale între variabilele explicate (dependente) şi cele 
explicative (independente). Pentru aceasta, în continuare mă bazez pe 
coeficienţii nestandardizaţi B din fiecare model (ecuaţie de regresie). 

Modelul 1: Prima ecuaţie, în cazul tuturor celor trei clase 
sociale, prezintă legătura dintre educaţia şi statusul tatălui (ca 
variabilă dependentă). Deşi acest model nu e central argumentării 
mele, ne oferă o primă imagine asupra relaţiei dintre cele două 
variabile. Rolul educaţiei tatălui (V) în determinarea statusului său 
(X) scade de la clasa privilegiată înspre cea precară. 

Modelul 2: în cea de a doua ecuaţie, folosesc X şi V pentru a 
explica educaţia repondentului (U). Pentru clasa privilegiată şi cea 
precară, doar educaţia tatălui are o influenţă semnificativă. Totuşi, 
această influenţă este mai mare în clasa precară decât în cea 
privilegiată. în cazul clasei de mijloc, atât X cât şi V influenţează 
semnificativ variabila V. O altă observaţie necesară este că nivelul 
educaţiei scade semnificativ de la clasa privilegiată (a = 13.9) la cea 
precară (a = 3.2). 

Modelul 3: Cea de a treia ecuaţie explică primul status 
ocupaţional al individului, în funcţie de statusul tatălui (X), educaţia 
acestuia (V) şi educaţia respondentului (U). U este cel mai important 
factor explicativ pentru W, indiferent de clasa socială. Totuşi, această 
educaţie are o influenţă mai puternică pentru clasa privilegiată, 
urmată de cea de mijloc şi apoi de cea precară. Este important de 
evidenţiat că, în clasa de mijloc, statusul tatălui condiţionează, într-o 
manieră importantă, W. 

Modelul 4: Am construit acest model mai complex pentru a 
prezenta ultimul status ocupaţional al respondentului (Y) pe baza 
tuturor celorlalte variabile. Pentru clasa privilegiată şi cea de mijloc, 
Y primeşte influenţe semnificative din partea variabilelor care 
caracterizează direct individul (U şi W) şi nu dinspre variabilele ce 
caracterizează tatăl individului. Aceste influenţe sunt mai mari în 
clasa de mijloc, comparativ cu cea privilegiată. Prin urmare, aparent. 

aceste două clase pot fi caracterizate mai degrabă de un proces de 
dobândire, decât de unul de moştenire de status. Pentru cei mai 
puţin privilegiaţi, cele mai importante influenţe asupra lui Y vin 
dinspre educaţia individului şi statusul tatălui, chiar dacă toţi 
coeficienţii b sunt negativi. Cu alte cuvinte, a fi în clasa precară sau a 
fi sărac este un rezultat direct al unui trecut precar, dublat de o 
educaţie scăzută. 

REZULTATE PENTRU COHORTE 

Secţiunea aceasta are rolul de a prezenta modelul de dobândire 
de status pentru cele cinci cohorte de indivizi. Mă aştept ca 
diferenţele dintre cohorte să fie mai puţin importante decât cele 
dintre clasele sociale şi să găsesc tendinţe congruente, chiar dacă 
valorile coeficienţilor path vor fi diferite. 


Tabelul 9: Corelaţii între variabilele de status - născuţi până în 1939 


Y W U X V 

(Y) Statusul respondentului - ultima ocupaţie 

- .858” .692" .412" .413" 

(W) Statusul respondentului - prima ocupaţie 

.641" .402" .377” 

(U) Educaţia respondentului în ani 

.402" .477" 

(X) Statusul tatălui 

.451" 

(V) Educaţia tatălui în ani 

- 


** p<0.01; Sursa: baza de date STRATSOC 2010, calcule proprii 


în Tabelul 9 găsim corelaţiile dintre variabilele incluse în model, 
acestea fiind şi efectele brute de interacţiune între aceste variabile. 
Aici, ca şi în celelate cazuri, direcţia influenţelor rămâne aceeaşi. în 
această cohortă de indivizi, ultimul status ocupaţional (Y) este 
influenţat puternic de primul status (W) şi de educaţia individului. 
De asemenea, influenţele ce vin din partea tatălui (X şi V) sunt 
semnificative. Educaţia rămâne un factor important în explicarea 
primului sau ultimului status ocupaţional al respondentului sau 
statusul tatălui (rxv = .451). Totodată, educaţia individului corelează 
puternic şi semnificativ cu educaţia şi statusul tatălui. 

Tabelul 10: Modelul de dobândire de status - născuţi până în 1939 

Figura 5: Coeficienţii path pentru procesul de dobândire de status - 
născuţi până în 1939 


Primul lucru care atrage atenţia în Figura 5 şi Tabelul 10 este că 
avem reziduuri mai mici comparativ cu cele care apar în rândul 
diferitelor clase sociale. De asemenea, coeficienţii de determinare (R 2 ) 
sunt mai mari, deci avem modele mai bine specificate şi saturate de 
variabilele independente. în explicarea relaţiei dintre ultimul status 
ocupaţional al respondentului şi celelalte variabile, pot să presupun 
că dobândirea de status e mai pregnantă decât moştenirea, deoarece 
W şi U influenţează semnificativ şi direct Y, lucru care nu este valabil 
pentru X şi V. în plus, 81% din efectul brut al lui W asupra lui Y (ryw 
=.858) este reprezentat de efectul direct a lui W asupra lui Y (Pyw 
=.696), restul (.858 - .696 = .162) este efectul indirect via educaţia 
respondentului (U). Primul status al respondentului este cel mai bine 
exprimat prin educaţia sa (Pwu = .565). Efectele indirecte ale relaţiei 
dintre U şi W pot fi găsite pe baza următoarelor rute: de la W înapoi 
la X şi înainte la U şi de la W înapoi la X şi înapoi la V apoi înainte la U: 
rwu = Pwu + Pwx Pux + Pwx rxv Puv. 

Cu cifre: .565 + (,151)(.229) + (,151)(.451)(.372) = .565 + .035 + 
.025 = .625, o valoare apropiată de cea observată de rwu = .641. Cu 

toate acestea, rămân o serie de efecte indirecte care nu sunt explicate 
de aceste rute şi care trec prin X şi V. Ca de obicei, educaţia respon- 
dentului este cel mai bine explicată prin educaţia tatălui şi apoi prin 
statusul acestuia. 


Tabelul 11: Corelaţii între variabilele de status - ttăscuţi între 1940-1954 


Y W U X V 

(Y) Statusul respondentului - ultima ocupaţie 

- .857" .677" .343" .421" 

(W) Statusul respondentului - prima ocupaţie 

.666" .347" .424" 

(U) Educaţia respondentului în ani 

.319" .484" 

(X) Statusul tatălui 

.489" 

(V) Educaţia tatălui în ani 

- 


** p<0.01; Sursa: baza de date STRATSOC 2010, calcule proprii 


în generaţia născută în perioada celui de Al Doilea Război Mon¬ 
dial şi la începutul regimului comunist (1940-1954), cel mai mare 
efect brut asupra statusului respondentului de la ultima ocupaţie (Y) 
îl are din nou statusul de la prima ocupaţie (W), urmat de educaţia 
acestuia (U). De asemenea, ultimul status al respondentului are 
rădăcini şi în statusul ocupaţional şi educaţia tatălui acestuia. Al 
doilea status al individului e explicat, în primul rând, prin educaţia 
acestuia şi apoi prin educaţia şi statusul tatălui. U este explicat de V 
(educaţia tatălui) şi X (statusul tatălui), variabile între care există o 
corelaţie puternică. Din nou, observăm importanţa educaţiei în 
specificarea atât a statusului tatălui, cât şi al individului. 

Tabelul 12: Modelul de dobândire de status - născuţi între 1940-1954 

Figura 6: Coeficienţii path pentru procesul de dobândire de status - 
născuţi între 1940-1954 


Similar cu cazul primei generaţii, şi aici (Figura 6 şi Tabelul 12) 
ultimul status al individului e cel mai bine prezentat prin relaţia 
directă cu primul său status ocupaţional (83% din efectul brut este 
reprezentat de cel direct) şi apoi cu educaţia sa (28% din efectul brut 
este reprezentat de cel direct). Relaţia cu statusul tatălui este una 
puţin intensă şi nesemnificativă statistic (Pyx = .031), care explică 
doar 9% din efectul brut al lui X asupra lui Y (ryx = .343), restul (.312) 
este un efect indirect apărut în mişcarea spre X prin U şi W. 
Revenind la exemplul influenţei educaţiei asupra primului status, 
aflăm că unei creşteri cu o unitate pentru U, îi corespunde o creştere 
de aproape 0.7 unităţi pentru W (valoarea observată r W u = -666). 
Relaţia directă dintre cele două este Pwu = -587, deci 88% din efectul 
brut este reprezentat de cel direct. Efectul indirect este de 12% sau 
.666 - .587 =.079. Cu acelaşi exemplu putem testa validitatea diagra¬ 
mei cauzale corespunzătoare acestui model: 

rwu = Pwu + Pwx Pux + Pwx rxv Puv . 

Sau cu cifre: .587 + .013 + .024= .624. Diferenţa dintre valoarea 
observată şi cea calculată rwu poate fi explicată cu ajutorul 

variabilelor intermediare ce ţin de tatăl respondentului, anume X şi 
V. Coeficientul de determinare, R 2 , ne spune că variabilele inde¬ 
pendente explică 75% din varianta variabilei dependente (Y), deci un 
procent foarte important şi astfel avem, din nou, un model bine 
saturat de variabilele independente. 


Tabelul 13: Corelaţii între variabilele de status - născuţi între 1955-1966 



Y W U 

X V 

(Y) Statusul respondentului - ultima ocupaţie 

- .763" .633" 

.334" .374" 

(W) Statusul respondentului - prima ocupaţie 

- .635" 

.301" .345" 

(U) Educaţia respondentului în ani 

- 

.371" .473" 

(X) Statusul tatălui 


.490" 

(V) Educaţia tatălui în ani 


- 


** p<0.01; Sursa: baza de date STRATSOC 2010, calcule proprii 


Corelaţiile pentru cei născuţi între 1955 şi 1966 se încadrează în 
tendinţe similare celor din generaţiile anterioare, dar putem observa 
o scădere în valorile acestor efecte brute. Primul status ocupaţional 
rămâne principalul determinant pentru statusul actual al respon¬ 
dentului (ryw = .763). Următoarea variabilă care explică Y este 
educaţia individului (ryu = .633), urmată de educaţia tatălui (ryv = 
.374) şi statusul acestuia (ryx = .334). Primul status al respondentului 
este puternic influenţat de educaţia sa, de educaţia tatălui său şi apoi 
de statusul ocupaţional al tatălui. Educaţia respondentului este, în 
primul rând, influenţată de educaţia tatălui şi apoi de statusul 
acestuia. Statusul tatălui poate fi determinat, în bună măsură, de 
educaţia sa. 

Tabelul 14: Modelul de dobândire de status - născuţi între 1955-1966 






9 > <o 1 




Educaţia tatălui (V) •—.361 —►) Educaţia 

s T V res P° n dentului (U) T\ 


A 






A 


A Ultimul status A 
ocupaţional al 
V respondentului (Y) y 




x / y Primul status X j 

Statusul tatălui (X) ţţ 1 - .071- m ocupaţional al • 

_ y V respondentului (W) y 


Figura 7: Coeficienţii path pentru procesul de dobândire de status - 
născuţi între 1955-1966 


în cazul acestei cohorte (1955-1966), reziduurile sunt mai mari 
decât în primele două cohorte şi astfel variabilele intrate în model 
explică ceva mai puţin din varianta variabilei dependente (valorile 
coeficienţilor de determinaţie sunt mai mici). Prin urmare, modelele 
sunt mai puţin saturate, comparativ cu cohortele anterioare. Din 
nou, ultimul status ocupaţional al respondentului este cel mai bine 
specificat de primul său status, prin urmare, efectul direct 
(coeficientul path =.597) reprezintă 78% din efectul brut. Totodată 
ultimul status educaţional al individului este explicat de educaţia 
acestuia şi efectul direct (coeficientul path =.219) reprezintă 35% din 
efectul brut. Putem efectua în acest caz un test de adecvare a 
modelului prin explicarea tuturor relaţiilor (directe şi indirecte) 
dintre Y şi X: 

rvx = Pyx + PyuPux + PyuPuvIVx + PywPwx + PywPwuPux + 

P ywP wuP uvrvx 

sau numeric: ryx =.048 + .046 + .039 + .042 + .076 + .064 = .315. 

Valoarea calculată este din nou apropiată de cea observată (r Y x 
=.334), diferenţele sunt legate de variabilele intermediare ce explică 
ultimul status ocupaţional (V, U şi X). Adecvarea modelului o 
evaluam cu ajutorul exemplului obişnuit al rwu = Pwu + Pwx Pux + 

Pwx rxv Puv. Valoarea calculată aici este rwu = -637, o valoarea foarte 
apropiată de cea observată rwu =.635, prin urmare avem din nou o 
reprezentate precisă în diagrama din Figura 7. în plus, după cum era 
deja de aşteptat, U are cea mai mare influenţă asupra lui W, iar 
asupra lui U, educaţia tatălui (V) are cel mai puternic efect direct. 


Tabelul 15: Corelaţii între variabilele de status - născuţi între 1967-1976 



Y W U 

X V 

(Y) Statusul respondentului - ultima ocupaţie 

- .766" .709" 

.373" .445" 

(W) Statusul respondentului - prima ocupaţie 

- .658" 

.423" .456" 

(U) Educaţia respondentului în ani 

- 

.459" .543" 

(X) Statusul tatălui 


.544" 

(V) Educaţia tatălui în ani 


- 


** p<0.01; Sursa: baza de date STRATSOC 2010, calcule proprii 


Am putea folosi cohorta 1967-1976 drept referinţă, deoarece 
este un rezultat direct al politicilor demografice impuse de regimul 
Ceauşescu la sfârşitul lui 1966. în Tabelul 15 prezint corelaţiile 
simple (efectele brute) între cele cinci variabile folosite în modelul de 
dobândire de status. O creştere cu o unitate în primul status 
ocupaţional al respondentului (W) duce la o creştere de aproape 0.8 
unităţi (abateri standard) în ultimul status ocupaţional al individului 
(Y). Y este de asemenea bine specificat prin relaţia sa cu educaţia 
individului (U), dar şi cu educaţia (V) sau statusul tatălui (X). Pe de 
altă parte, o creştere cu o abatere standard a lui U duce la o creştere 
cu 0.65 abateri standard pentru W. în plus, X şi V sunt semnificativ 
corelate cu W şi ajută, totodată, la descrierea educaţiei respon¬ 
dentului. în fine, şi între X şi V este o corelaţie mare şi semnificativă 
statistic. 

Tabelul 16: Modelul de dobândire de status - născuţi între 1967-1976 

Figura 8: Coeficienţii path pentru procesul de dobândire de status ■ 
născuţi între 1967-1976 


Interpretarea datelor din Tabelul 16 şi Figura 8 evidenţiază o 
valoare negativă a coeficientului path dintre Y şi X (Pyx = -.014). 
Chiar dacă nu este semnificativ statistic, este un semn al scăderii 
influenţei statusului tatălui asupra ultimului status al responden¬ 
tului, comparativ cu cohortele anterioare. Principalele efecte directe 
asupra lui Y rămân aceleaşi: primul status ocupaţional şi educaţia 
individului care sunt mai asemănătoare, ca valoare absolută, decât în 
celelalte cohorte. Cu alte cuvinte, influenţa directă a lui W asupra lui 

Y reprezintă 72% din efectul brut, iar influenţa directă a lui U pentru 

Y este 47% din efectul brut (corelaţia) care leagă aceste variabile. 
Revin la exemplul de descompunere a tuturor relaţiilor, directe şi 
indirecte, dintre Y şi X pentru a evalua calitatea modelului din 
Figura 8: 

rvx = Pyx + PyuPux + PyuPuvrvx + PywPwx + PywPwuPux + 

P ywP wuP uvr vx 

sau cu cifre: ryx = -.014 + .078 + .075 + .050 + .075 + .072 = .336. 

Avem din nou o valoare calculată apropiată de cea observată, 
deci un model potrivit pentru a descrie procesul de dobândire de 
status. Pentru a urmări şi mai bine firul argumentării, legătura dintre 
W şi U este una importantă (Pwu = .575), lucru ce reiese şi din calcul 

rwu = Pwu + Pwx Pux + Pwx rxv Puv egal cu .616, o valoare ce se 
distanţează puţin de cea observată (rwu = .658), lucru explicabil prin 
intervenţia variabilelor ce ţin de statusul tatălui. Reziduurile, care 
dau seama de varianţa nemăsurată, sunt din nou destul de mari. Cu 
toate acestea, 66% din varianţa lui Y este explicată de valorile 
variabilelor incluse în model. 

Tabelul 17: Corelaţii între variabilele de status - născuţi între 1977-1985 



Y W U 

X V 

(Y) Statusul respondentului - ultima ocupaţie 

- .834" .672” 

.387" .425" 

(W) Statusul respondentului - prima ocupaţie 

.623" 

.394" .409" 

(U) Educaţia respondentului în ani 

- 

.408" .616" 

(X) Statusul tatălui 


- .555" 

(V) Educaţia tatălui în ani 


- 


** p<0.01; Sursa: baza de date STRATSOC 2010, calcule proprii 


Ultima generaţie cuprinde cei mai tineri respondenţi. în cazul 
acestora, procesul de mobilitate socială (îl influenţează şi este influ¬ 
enţat de cel de dobândire de status) este încă unul intens. Prin 
urmare, procesul de dobândire de status poate fi prezentat doar ca 
un „stop-cadru", o imagine validă la momentul anchetei. Şi aici 
există similarităţi cu generaţiile precedente, pentru că ultimul status 
ocupaţional al respondentului primeşte o influenţă semnificativă din 
partea primului său status şi apoi din partea educaţiei pe care 
individul o are. De asemenea, influenţa brută a statusului tatălui 
(măsurată prin X şi prin V) asupra educaţiei respondentului (U) 
reprezintă o surpriză, deoarece este cea mai consistentă dintre toate 
cohortele. Acest rezultat poate fi explicat şi prin faptul că pentru 
aceşti indivizi tineri, primul status corespunde în mare măsură şi cu 
ultimul, deoarece cei mai mulţi dintre ei sunt la început de carieră 
ocupaţională şi sunt generaţia ai cărei părinţi este probabil să fie încă 
activi pe piaţa muncii. Mai mult, influenţa educaţiei tatălui (V) 
asupra statusului tatălui este cea mai ridicată în această generaţie. 
Prin urmare, educaţia îşi menţine un rol foarte important în timp. 

Tabelul 18: Modelul de dobândire de status - născuţi între 1977-1985 





Educaţia tatălui (V) • -.534 —►! Educaţia 

s j v respondentului (U) T\ 






Z Ultimul status 

^ ocupaţional al 

V respondentului (Y) 


& 


Statusul tatălui (X) w-- 


Z Primul status 
► ocupaţional al ^ 

y respondentului (W) y 


Figura 9: Coeficienţii path pentru procesul de dobândire de status - 
născuţi între 1977-1985 


în modelul construit pentru această ultimă cohortă de oameni 
(Tabelul 18, Figura 9), reziduurile, deşi încă importante, descresc 
comparativ cu generaţia anterioară (cu excepţia celui pentru W), şi 
coeficientul de determinare explică 74% din varianţa ultimului status 
ocupaţional al individului, prin introducerea tuturor variabilelor 
independente în model. Influenţa statusului tatălui (X) asupra 
ultimului status al respondentului (Y) rămâne mică şi nesemnifica¬ 
tivă, dar poate fi specificată cu ajutorul unor variabile ce intermedi¬ 
ază această relaţie, cum sunt, pe de o parte, primul status ocupa¬ 
ţional al respondentului (W) care are o influenţă directă importantă 
asupra lui Y (P Y w = -671), şi reprezintă 80% din efectul brut şi, pe de 
altă parte, educaţia individului are un efect direct mai mic (P Y u = 
.265) adică 39% din efectul brut a lui U asupra lui Y, restul fiind 
efecte indirecte, mediate. Exemplul meu obişnuit are în vedere 
relaţia dintre primul status ocupaţional al respondentului şi educaţia 
acestuia, caracterizată de o legătură directă intensă (Pwu = -562) care 
explică 90% din efectul brut (rwu = .623). Efectul indirect, mediat de 
X şi V, are o valoare mică de această dată (.623 -. 562 =.061). Evaluez 
calitatea adecvării modelului propus pe baza relaţiei dintre W şi U: 
rwu = Pwu + Pwx Pux + Pwx rxv Puv sau cu cifre rwu = -562 + .020 + 

.053 = .635. Această valoare calculată este ceva mai mare decât 
corelaţia observată între cele două, datorită efectelor indirecte, dar 
modelul este suficient de bine saturat. Similar cu cazul claselor 
sociale, interpretez rezultatele pentru cohorte, comparând cele patru 
modele (ecuaţiile de regresie) între generaţii, folosind coeficienţii 
nestandardizaţi. 

Modelul 1: în prima ecuaţie, statusul tatălui (X) este explicat de 
educaţia acestuia (V). Rezultatele mele arată că rolul lui V în 
explicarea lui X creşte de la o generaţie la alta. 

Modelul 2: Cea de a doua ecuaţie explică educaţia responden- 
tului (U), în funcţie de statusul tatălui (X) şi educaţia acestuia (V). 
Relaţia dintre acestea este una semnificativă, din punct de vedere 
statistic, în fiecare generaţie. Rolul lui V în determinarea lui U scade 
de la prima până la cea de a treia cohortă (a indivizilor născuţi între 
1955 şi 1966) şi creşte în ultimele două cohorte. Statusul tatălui 
influenţează educaţia respondentului, cel mai puţin în ultima gene¬ 
raţie şi cel mai mult în prima. Astfel că statusul socio-economic al 
tatălui (exprimat atât prin X cât şi prin V), rămâne un vector impor¬ 
tant de determinare a educaţiei respondentului, cu V ocupând un rol 
privilegiat în acest sens. 

Modelul 3: în cel de-al treilea model, primul status ocupaţional 
al respondentului (W) este variabila dependentă şi explicată de 
statusul tatălui (X), educaţia tatălui (V) şi educaţia individului (U). 
Primul lucru pe care îl observăm este că în cea de-a doua cohortă 
(1940-1954) şi în cea de-a patra (1967-1976) toate aceste variabile sunt 
semnificative,din punct de vedere statistic. Cu alte cuvinte, găsim 
similarităţi între două generaţii născute în contexte socio-istorice 
dificile: prima în timpul celui de Al Doilea Război Mondial şi la 
începutul regimului comunist, iar cealaltă este un rezultat al unor 
politici de inginerie demografică a regimului comunist. în aceste 
generaţii, W este explicat într-o manieră aproape similară de X şi V, 
pe când U este ceva mai mare în generaţia 1967-1976. în celelalte trei 
cohorte de indivizi, W este determinat direct doar de X şi U. 
Influenţa statusului tatălui asupra primului status al individului 
scade în primele trei cohorte şi creşte în ultimele două. Educaţia 

determină tot mai mult primul status, pe măsură ce trece timpul, cu 
excepţia ultimei cohorte. în ultima cohortă, traiectoriile ocupaţionale 
sunt mai scurte şi o parte dintre cei care lucrează sunt cuprinşi încă 
în sistemul educaţional, astfel educaţia nu a reuşit încă să îşi pună 
suficient amprenta asupra statusului socio-economic al indivizilor. 

Modelul 4: în acest model, leg ultimul status al respondentului 
(Y) de toate celelalte variabile. în toate cele cinci cohorte, Y este 
semnificativ influenţat de educaţie (U) şi de primul status ocupa- 
ţional (W). Prin urmare, pentru Y, cele mai importante influenţe sunt 
legate de performanţele şi performările sale din trecut, deci statusul 
dobândit, şi nu cel moştenit, reprezentat de statusul şi ocupaţia 
tatălui, care au un impact redus şi acţionează, mai degrabă, ca proxy- 
uri. Rolul lui U în determinarea lui Y creşte în fiecare cohortă, cu 
excepţia celei din urmă, datorită scurtelor cariere ocupaţionale. W 
exercită influenţe semnificative şi mari în fiecare cohortă. 

CONCLUZII 

Condiţiile de viaţă avute de individ încă de la naştere au o 
influenţă importantă în procesul de dobândire de status în România. 
Cu alte cuvinte, familia din care provine individul contează mult şi îi 
influenţează traiectoria viitoare. Chiar şi aşa, putem introduce o serie 
de nuanţe. Astfel, cei mai importanţi determinanţi pentru ultimul 
status ocupaţional al individului sunt statusul său anterior, urmat de 
educaţia sa. Această educaţie joacă un rol important şi în explicarea 
primului său status ocupaţional. în schimb, educaţia respondentului 
este influenţată atât de educaţia tatălui, cât şi de statusul socio- 
economic al acestuia. Prin urmare, am un model general în care 
ultimul/actualul status al respondentului este explicat într-o 
manieră semnificativă (71%; r 2 = 0.71 ) de variabile exogene, precum 
sunt cele legate de statusul şi educaţia respondentului şi tatălui 
acestuia. 

Acest model general (cel mai complex) suferă o serie de modi¬ 
ficări când este aplicat indivizilor din diferite clase sociale. Astfel, 
pentru cei privilegiaţi, ultimul status ocupaţional este puternic 

influenţat, în primul rând, de educaţia lor şi abia apoi de primul 
status socio-economic. în cazul clasei de mijloc, ultimul status 
ocupaţional este în primul rând influenţat de primul status şi apoi de 
educaţia respondentului. Pentru clasa precară, toate influenţele 
asupra ultimului status sunt negative, dar cea mai mare este dată de 
educaţie, deoarece o educaţie precară - cu cea mai mare probabilitate 
- îl blochează pe individ într-o poziţie dezavantajată. Dacă cei 
privilegiaţi şi cei din clasa de mijloc urmează o tendinţă comună a 
unui status mai degrabă dobândit, deoarece ultimul lor status e 
influenţat doar de primul şi de educaţia lor, în cazul celor mai puţin 
privilegiaţi statusul este mai degrabă moştenit, deoarece e puternic 
influenţat de cel al tatălui şi de educaţia tatălui. Altfel spus, această 
categorie moşteneşte condiţia precară, dezavantajată şi viitorul 
devine şi mai complicat pentru ei. Aceste rezultate vin ca o nuanţare 
a observaţiilor altor cercetători care vorbeau, pentru România anilor 
1990, de o tendinţă de realizare de status, mai degrabă decât una de 
moştenire, poziţia socială şi plasarea individului într-o anumită clasă 
având un rol explicativ important în acest caz. 

Consider statusul individului (respondentului), şi nu cel al tată¬ 
lui, ca fiind central cercetării mele, datorită faptului că ancheta a fost 
bazată pe respondenţi care prezintă diverse aspecte ce ţin de ei şi de 
familia lor. Aşadar, statusul social, descompus în elementele lui 
constitutive, şi analizat pe clase sociale, este mai fiabil decât cel 
pentru taţii (sau alţi membri ai familiei) respondenţilor. Cu alte 
cuvinte, am analizat procesul de dobândire de status în interiorul 
claselor sociale din România pentru a surprinde diferitele modalităţi 
de dobândire, fără să distribui clasa socială ca variabilă explicativă în 
acest proces. Prin urmare, cel mai complex model pentru clasa de 
mijloc este cel mai bine specificat de variabilele explicative din 
model, lucru observat şi pentru clasa privilegiată. Ultimul status 
precar este cel mai puţin explicat de variabilele din model şi pare să 
fie influenţat, mai degrabă, de variabile exogene. O abordare 
complementară ar putea avea în vedere statusul individului legat de 
clasa socială a tatălui, pentru a putea prezenta diferite puncte de 
plecare, nu doar punctele de destinaţie ale indivizilor. 

în ceea ce priveşte analiza cohortelor, din punctul de vedere al 
procesului de dobândire de status, am găsit o stabilitate remarcabilă 
în timp. în fiecare generaţie, efectele brute care determină ultimul 
status ocupaţional al individului sunt, în această ordine: primul 
status ocupaţional, educaţia individului, educaţia tatălui şi statusul 
tatălui. Mai mult, primul status socio-economic al respondentului 
(pentru toate cohortele) este influenţat, în aceeaşi ordine, de educaţia 
sa, educaţia tatălui şi statusul tatălui. în acelaşi timp, educaţia 
respondentului, în fiecare cohortă, se bazează pe educaţia şi statusul 
tatălui. în ceea ce priveşte efectele directe, modul în care sunt 
explicate variabilele dependente, rămâne aproape acelaşi (cu nişte 
diferenţe de valori) în cadrul fiecărei cohorte. Putem găsi o serie de 
excepţii în cazul celui de al treilea model ce prezintă primul status 
ocupaţional - pentru prima, a treia şi a cincea generaţie - doar în 
termeni de educaţie a respondentului şi status socio-economic al 
tatălui. în a doua şi a patra cohortă, pe lângă aceste variabile, 
modelul este specificat şi de educaţia tatălui. 

Rezultatele cercetării mele pot fi revăzute pentru a explica şi 
mai bine cauzalităţile care leagă variabilele din modele, prin 
folosirea unor tehnici alternative de analiză, precum modelarea cu 
ajutorul ecuaţiilor structurale. De asemenea, am putea include mai 
multe tipuri de măsurători, pentru fiecare variabilă din model, cu 
scopul de a reduce erorile de măsurare. O altă dezvoltare a argumen¬ 
tului meu poate să aibă în vedere diferenţierile din interiorul clasei, 
nu doar între clase. Mai mult, cercetarea poate fi îmbunătăţită prin 
introducerea de variabile suplimentare legate de ce am putea numi 
capitalul social şi cultural al indivizilor şi, astfel, să depăşim măsură¬ 
torile, relative simple, de educaţie şi prestigiu social (ocupaţional). 
Pentru acest lucru, se pot folosi cercetările lui Bourdieu, iar contro¬ 
versele recente dintre Goldthorpe, Chan şi Mills, pe de o parte, şi 
Savage, Devine et al., pe de altă parte, pot fi utile în clarificarea 
mizelor în diferenţierea sau legarea clasei şi a statusului social. 

CONSIDERENTE FINALE 


Am început cercetarea având în minte o serie de întrebări al 
căror răspuns necesită tipuri diferite de analize şi interpretări. 
Acestea ne ajută să înţelegem felul în care clasele sociale sunt stratifi¬ 
cate, modalitatea în care clasa socială din care facem parte influen¬ 
ţează percepţia noastră asupra diferenţelor dintre indivizi, dar şi 
şansele pe care le avem în viaţă. Cu alte cuvinte, de-a lungul acestei 
lucrări încerc să înţeleg şi explic, având în vedere şi o perspectivă 
temporală (istorică), procesul de stratificare socială din România 
contemporană, cu ajutorul unei scheme de clasă care are la bază 
ocupaţia ca şi variabilă principală. în acest sens, am folosit o bază de 
date rezultată în urma proiectului „Structură de Clasă şi Stratificare 
Socială în România Contemporană" (STRATSOC, 2010), care conţine 
un număr mare şi complex de variabile (chiar dacă nu exhaustiv), 
utile în explicarea realităţilor actuale din România. Am realizat 
diverse tipuri de analize statistice, plecând de la cele mai simple spre 
cele mai complexe, pentru a putea răspunde întrebărilor de cercetare 
propuse. Aceste întrebări vizează realităţi de tip macro-social motiv 
pentru care, uneori, am fost nevoit să adresez unele întrebări auxi¬ 
liare la începutul capitolelor analitice pentru a oferi clarificări supli¬ 
mentare interogaţiilor principale. Cercetarea poate fi îmbunătăţită 
prin diversificarea analizelor, atât calitative cât şi cantitative, care pot 
fi în măsură să întărească sau, dimpotrivă, să infirme rezultatele 
obţinute. Mai mult, deşi nu face obiectul acestei cărţi, o abordare 
comparativă, o descriere mai generoasă a contextului local-global, 
poate să aducă o perspectivă mai clară asupra tendinţelor din 
România, legate de procesele de stratificare şi mobilitate socială, 
raportate la spaţiul internaţional. 

Un lucru care trebuie avut în vedere: fiind o lucrare metodo¬ 
logică, capcana unor interpretări strict pozitiviste, insuficient 
contextualizate, rămâne mereu deschisă şi este posibil să mă las 
prins, uneori, în ea. Soluţionarea chestiunii menţionate o plasez atât 

în interior, prin încercarea unor interpretări situate dincolo de 
limitările datelor (care vin şi ele cu o serie de riscuri), cât şi în 
exterior, spre ochiul critic al cititorului meu avizat. Apoi, un alt 
aspect important de menţionat este legat de date. O analiză precum 
cea propusă de mine aici ar fi şi mai valoroasă dacă ar beneficia de 
noi date în cadrul unui panel, pentru comparabilitate. Datele 
secţionale (chiar dacă fac comparaţii între cohorte) ne arată o 
imagine la moment care, deşi este descrisă bine, lasă cititorul şi 
cercetătorul cu dorinţa de mai mult de o înţelegere în timp a 
fenomenelor. De asemenea, datele pot fi îmbunătăţite prin utilizarea 
unor măsuri multiple pentru diverse aspecte, cu scopul de a reduce 
erorile de măsurare, lucru pe care am încercat să îl fac. Cu toate 
acestea, nu contest că încă mai pot fi făcute ajustări, de exemplu, prin 
utilizarea ecuaţiilor structurale cu variabile latente în locul modelelor 
de regresie multiplă. O serie dintre aceste îmbunătăţiri şi limitări au 
fost ridicate deja pe parcursul lucrării, iar altele vor apărea pe 
măsură ce înaintez în discutarea rezultatelor, în următoarele rânduri. 

Cercetarea debutează cu prezentarea motivelor şi a necesităţii 
construirii unei noi scheme de clasă pentru România. Astfel, încerc 
să răspund la primele două întrebări legate de clasele sociale 
relevante pentru a reda situaţia actuală din România şi criteriile cele 
mai potrivite pentru a le crea. Am argumentat existenţa mai multor 
motive pentru folosirea unei noi clasificări. Primul, şi probabil cel 
mai intuitiv, este legat de schimbările sociale din societatea 
românească care aduc cu sine şi noi categorii ocupaţionale. Aceste 
categorii prezintă noi realităţi care descriu România post-comunistă, 
în care inegalităţile au devenit tot mai pregnante, mai vizibile şi nu 
mai puteau fi capturate corespunzător de schemele de clasă 
anterioare. în plus, un sistem de clase bazat pe ocupaţii este o pro¬ 
punere legitimă, deoarece oferă posibilitatea explicării diferenţelor 
inter-individuale modelate de apartenenţa socială. Acest lucru este 
posibil prin prisma criteriilor folosite în construirea claselor şi care 
au în vedere tipul de sector economic în care e încadrată munca, 
controlul asupra mijloacelor de producţie, controlul asupra puterii 
de muncă a altora, dar şi abilităţile indivizilor. 

Având în vedere aceste caracteristici, propun o nouă schemă, 
compusă din zece clase sociale: 1. angajatori (1.7%); 2. manageri 
(5.9%); 3. profesionişti/experţi (7.9%); 4. supervizori (11.1%); 5. 
angajaţi pe cont propriu (1.9%); 6. tehnicieni şi funcţionari (14.2%); 7. 
muncitori manuali calificaţi (26.5%); 8. lucrători în servicii şi comerţ 
(12.7%); 9. muncitori manuali necalificaţi (7.3%); 10. fermieri/ţărani 
(10.8%). După cum era de aşteptat, sectorul agricol din România este 
încă foarte important, un lucru similar cu situaţia din alte state post- 
socialiste (de exemplu Polonia). De asemenea, rezultatele prelimi¬ 
nare arată că cele mai bune poziţii de clasă sunt ocupate de bărbaţi 
din mediul urban, iar cele mai proaste poziţii de clasă sunt ocupate 
majoritar de femei din mediul rural, cu excepţia notabilă a profesio- 
niştilor-experţilor, o categorie preponderent alcătuită din femei. O 
trăsătură importantă şi utilă a clasificării propuse este dată de faptul 
că aceasta este comparabilă cu alte clasificări internaţionale bazate pe 
ocupaţii. în plus, acest sistem nou de clase sociale poate fi văzut ca o 
îmbunătăţire, o ameliorare a altor sisteme de clase, deoarece are în 
vedere condiţiile sociale locale. Ba mai mult, e bazat pe o serie de 
standarde internaţionale, acceptate la nivel mai larg, cum este şi 
cazul ISCO (Standardul Internaţional de Clasificare a Ocupaţiilor). 
Este, totodată, o schemă de clase sociale flexibilă şi poate fi agregată 
la diferite niveluri consistente cu interesul de cercetare. Totuşi, 
aceasta poate fi îmbunătăţită prin adăugarea de variabile supli¬ 
mentare legate - de exemplu - de stilul de viaţă al indivizilor. De 
asemenea, consider că structura de clase propusă ar trebui testată şi 
pe alte date, presupunând că un set similar de variabile este 
disponibil, pentru re-construirea schemei de clase sociale, pentru a se 
verifica validitatea acesteia. 

Următorul set de întrebări are în vedere stratificarea claselor 
sociale, întâi măsurată într-o manieră obiectivă şi apoi în una subiec¬ 
tivă, bazată pe percepţiile respondenţilor. Cu ajutorul analizelor, 
încerc să înţeleg mecanismele care produc stratificarea socială şi să 
surprind distincţiile temporale în modul în care clasele sociale sunt 
stratificate. Am măsurat stratificarea socială a claselor sociale cu aju¬ 
torul unor variabile bine cunoscute şi folosite în spaţiul internaţional, 

cum sunt educaţia, venitul şi complexitatea muncii prestate. Această 
stratificare duce la inegalităţi profunde de oportunităţi, care sunt 
menţinute de-a lungul istoriei. Acest lucru se întâmplă pentru că 
resursele, abilităţile şi mijloacele de producţie sunt în posesia claselor 
de sus, precum sunt angajatorii/ antreprenorii, managerii şi chiar 
profesioniştii/experţii. Aceste clase pot fi contopite într-o categorie 
privilegiată pe baza controlului pe care îl deţin asupra procesului de 
muncă, văzut în multiplele sale faţete. Categoriile privilegiate (prin 
prisma resurselor deţinute) reuşesc să-şi menţină poziţiile în timp, 
chiar dacă, în termeni relativi, distanţele dintre clasele privilegiate şi 
cele mai puţin privilegiate (muncitori necalificaţi şi fermieri) au 
tendinţa de a scădea pe măsură ce înaintăm în istorie. în termeni 
absoluţi, clasele sărace sunt cele mai marginalizate şi situaţia lor, 
raportat la celelalte clase sociale, rămâne cea mai proastă. Prin 
urmare, clasele marginalizate au cele mai mici valori în termenii 
indexului global de stratificare (IGS) propus şi distanţa lor faţă de cei 
din clasele privilegiate este una foarte mare. Ca rezultat, aceste 
ultime două clase sociale împart o poziţie precară şi timpul nu pare a 
aduce schimbări pozitive semnificative în poziţia lor. Oamenii prinşi 
în aceste categorii rămân la distanţe sociale mari faţă de clasele 
privilegiate, dar şi de clasele plasate la mijlocul scalei. 

Putem să împărţim categoriile din mijloc în două: o clasă de 
mijloc superioară şi una inferioară. Prima este compusă din supervi- 
zori, angajaţi pe cont propriu, tehnicieni şi funcţionari. Aceştia au o 
creştere importantă în valoarea indexului global de stratificare în 
ultima cohortă, deci în rândul celor mai tineri indivizi. Distanţele 
sociale dintre supervizorii născuţi în ultimele două cohorte (cele mai 
tinere) tind să fie mai mari faţă de cei născuţi în primele trei cohorte. 
Angajaţii pe cont propriu au o evoluţie sinuoasă în timp, în termeni 
de IGS: ajung la o poziţie de top în perioade în care au loc schimbări 
urbane importante care creează o nouă structură de oportunităţi 
pentru această categorie. Tehnicienii şi funcţionarii menţin o 
tendinţă de uşoară creştere în termeni de IGS, mai ales datorită 
nivelului lor de educaţie, care creşte în timp. Muncitorii calificaţi şi 
cei din servicii şi comerţ pot fi consideraţi clasă de mijloc-jos, pe baza 

indexului global de stratificare. Astfel, muncitorii calificaţi tind să 
aibă valori similare pentru IGS în timp şi se plasează la o distanţă 
importantă de categoriile prezentate anterior. Lucrătorii din servicii 
şi comerţ sunt asemănători cu muncitorii calificaţi, deşi în cazul lor 
este vizibil progresul, având o distanţă remarcabilă între prima şi 
ultima cohortă, în condiţiile în care distanţa faţă de alte clase sociale 
rămâne una substanţială. Chiar dacă identificăm variaţii temporale, 
clasa socială este o variabilă potrivită în explicarea diferenţelor de 
educaţie şi complexitate a muncii dintre indivizi, dar influenţa sa 
asupra variaţiei veniturilor este mai limitată. Ca o posibilă amelio¬ 
rare a IGS, rezultatele pot fi testate prin introducerea altor variabile, 
folosite în alte abordări mai degrabă culturale, precum sunt cele ce 
descriu stilurile de viaţă ale indivizilor, consumul cultural sau 
domeniul de activitate, pentru a oferi doar câteva exemple. 

Următorul pas în logica analizei mele a fost de a vedea modul 
în care indivizii care provin din diferite clase sociale percep inegali¬ 
tăţile sociale dintre ei şi - legat de aceasta - dacă aceste percepţii se 
schimbă între generaţii. Poziţionarea subiectivă în structura socială 
se referă la indivizii care se auto-poziţionează la diferite niveluri în 
tipuri ipotetice de societăţi. Astfel, cei privilegiaţi (aflaţi pe poziţii 
mai bune în societate) au tendinţa de a se auto-poziţiona ceva mai jos 
şi mai aproape de mijloc, iar cei din clasa precară ceva mai sus şi mai 
aproape de mijloc, comparativ cu măsurile obiective bazate pe 
educaţie, venit şi complexitate a muncii. Chiar şi aşa, diferenţele 
dintre cei privilegiaţi şi cei precari rămân semnificative, deoarece cea 
mai mare parte dintre respondenţi percep societatea din România ca 
fiind divizată de inegalităţi importante. Acest rezultat este, oarecum, 
congruent cu datele prezentate la începutul lucrării, unde, din punct 
de vedere al veniturilor, am văzut că cei mai mulţi angajaţi români 
nu sunt nici măcar în clasa de mijloc. Este semnificativ, deoarece se 
pare că faţeta economică a socialului influenţează modul de gândire 
a indivizilor şi devine un criteriu preponderent în încercarea de 
auto-plasare într-o clasă socială (chiar dacă cei mai mulţi resimt 
„tentaţia clasei de mijloc", după cum am arătat în concluziile 
capitolului despre poziţionarea subiectivă a indivizilor). Totuşi, 

economicul este doar una dintre faţetele socialului (socialităţii). Prin 
urmare, există unele opţiuni specifice claselor, în special din partea 
claselor despre care cred că sunt ceva mai închise decât altele. Mă 
refer, în primul rând, la muncitorii calificaţii care par să creadă mai 
mult decât alţii într-o societate în care cei mai mulţi indivizi se 
situează în vârf. Rezultatul ar trebui, totuşi, să fie interpretat cu 
atenţie, deoarece aceasta este cea mai numeroasă categorie din 
România. De asemenea, profesioniştii/experţii declară, mai des 
decât era de aşteptat, că trăiesc într-o societate egalitară. O ipoteză 
care rămâne a fi testată este dată de faptul că aceste categorii au mai 
multe interacţiuni în interiorul clasei proprii decât în exteriorul 
acesteia, lucru care le poate influenţa opiniile despre societatea mai 
largă. Oricum, aceste rezultate trebuie considerate doar reziduale la 
observaţia principală conform căreia majoritatea indivizilor, indife¬ 
rent de clasa socială de provenienţă, cred că trăiesc într-o societate 
dominată de inegalităţi mari. Concluzionând, am găsit o stabilitate 
relativă în timp în ceea ce priveşte poziţionarea indivizilor - atât 
într-o manieră subiectivă, cât şi în una obiectivă - în structura 
socială, pe baza clasei sociale din care fac parte. 

Alte întrebări importante au legătură cu mobilitatea socială a 
indivizilor şi relaţia acesteia cu clasa socială. Aşadar, sunt interesat 
să descriu şi să înţeleg mobilitatea socială a diferitelor clase sociale, 
dar şi implicaţiile temporale ale acesteia. Dintr-un punct de vedere 
general, analizele mele portretizează o societatea românească cu 
şanse diferite de mobilitate socială pentru categorii distincte 
(influenţate şi de genul individului) şi cu o serie de fluctuaţii în timp. 
Astfel, gradul de reproducere a clasei este mai ridicat în cazul celor 
privilegiaţi comparativ cu cei mai puţin privilegiaţi, deoarece cei 
dintâi încearcă să îşi menţină poziţiile de putere, pe când cei din 
urmă încearcă să obţină poziţii mai bune. Alte rezultate arată că 
angajatorii, managerii şi profesioniştii/experţii (cei privilegiaţi) tind 
să devină tot mai importanţi - în termeni de putere, influenţă şi 
număr - pe măsură ce trece timpul. într-o manieră similară, alături 
de număr descreşte şi influenţa fermierilor, cei care reprezintă clasa 
precară. Acest lucru este o consecinţă a anilor de industrializare 

sistematizată din perioada socialistă, care a dus la dislocarea multor 
ţărani din satele lor şi i-a transformat în muncitori manuali angajaţi 
în fabricile din oraşe. Ba mai mult, această clasă precară compusă din 
fermieri şi muncitori necalificaţi este puternic feminizată şi rurali- 
zată. De asemenea, mobilitatea ascendentă are loc în special în 
rândul bărbaţilor, iar cea descendentă în rândul femeilor. în general, 
femeile par a fi mai afectate de mobilitatea structurală decât bărbaţii. 

Ca şi o imagine generală, mobilitatea socială din cadrul fiecărei 
cohorte pare să fie mai degrabă una orizontală, având în vedere că 
indivizii se mişcă cel mai mult între clase similare ca educaţie şi 
venituri. Totuşi, dacă ţinem cont şi de o perspectivă istorică şi trecem 
de la cea mai în vârstă cohortă spre cea mai tânără, numărul celor 
care ajung să facă parte dintr-o clasă privilegiată este în creştere. 
Acest rezultat indică existenţa unor şanse mai mari de mobilitate 
ascendentă în timp, deci, o societate aparent mai deschisă. Astfel, în 
primele două cohorte, cei mai mulţi respondenţi fac parte din clasele 
cele mai puţin privilegiate, dar numărul lor e tot mai redus în 
cohortele de indivizi mai tineri. Oricum, este încă devreme să 
vorbim, într-o manieră categorică, despre faptul că cei din clasele 
precare au şanse mai bune de mobilitate ascendentă dacă fac parte 
din cohortele mai tinere. Pe de o parte, cei care fac parte din clasele 
mai sărace şi reuşesc să urce în clasele privilegiate fac parte, cel mai 
mult, din ultima cohortă de indivizi născuţi între 1977 şi 1985. Pe de 
altă parte, cel mai mic procent de reproducere a clasei precare este în 
cohorta 1955-1966 şi tinde să crească în generaţiile următoare. Din 
această cauză trebuie să folosim în analiză şi şansele relative de 
mobilitate care scot în evidenţă faptul că cei din clasele privilegiate 
tind să rămână în acestea, iar cei din clasele precare, cel mai bine 
reprezentaţi de fermieri îşi reproduc, de asemenea, structura de clasă, 
în plus, rezultatele analizelor ne mai arată că, în timp, există o 
descreştere a valorilor de mobilitate ascendentă şi o creştere a mobili¬ 
tăţii descendente, chiar dacă prima rămâne cea mai importantă. 

Prin urmare, rezultatele evidenţiază faptul că cea mai mare 
mobilitate are loc între categorii similare pe care le putem caracteriza 
ca fiind clase de mijloc (supervizori, angajaţi pe cont propriu, 

tehnicieni şi funcţionari, muncitori manuali calificaţi şi lucrători în 
servicii şi comerţ). Mai mult, segmente importante din rândul lor au 
posibilitatea de a ajunge în clasele privilegiate. Cu toate acestea, 
segmentele nu sunt egale în fiecare cohortă: cel mai mare este în cea 
mai în vârstă cohortă şi în cea de oameni născuţi între 1967 şi 1976, 
iar cel mai mic este în cea mai tânără cohortă. Tot în generaţia cea 
mai recentă, fermierii ajung la un nivel maxim de auto-reproducere a 
structurilor interioare. Cu alte cuvinte, clasele privilegiate reuşesc, cu 
oarecare variaţii, să îşi menţină poziţia, pe când cei precari se luptă 
pentru o poziţie mai bună, dar fără un succes semnificativ, mişcarea 
(orizontală sau ascendentă) fiind mai pronunţată în rândul celor din 
clasa de mijloc. O viitoare elaborare a argumentului meu poate să se 
bazeze pe o perspectivă intrageneraţională asupra mobilităţii sociale, 
care poate arunca o lumină nouă asupra acestui proces. Totuşi, este 
nevoie de mai multe cazuri pentru acest tip de analize decât sunt 
disponibile în proiectul STRATSOC, cu atât mai mult dacă 
intenţionez să folosesc şi o perspectivă istorică bazată pe cohorte de 
indivizi. 

Ultimele două întrebări la care răspund în această carte sunt 
legate de procesul de dobândire de status social, analizat similar cu 
ce au făcut Blau şi Duncan (1967), într-o lucrare clasică deja. Mai 
precis, sunt interesat să găsesc diferenţe între clasele sociale în 
procesul de dobândire de status, dar şi între indivizii născuţi în 
contexte sociale şi istorice diferite. Prima observaţie este că 
moştenirea este încă importantă în România, prin urmare condiţiile 
familiale şi clasa socială de provenienţă au o importanţă mare în 
dobândirea unui status social ulterior. Cu toate acestea, procesul de 
dobândire de status, de realizare prin educaţie şi ocupaţie pare să fie 
foarte răspândit. Variabila dependentă, pe care am încercat să o 
explic în cel mai complex model, este ultimul status ocupaţional al 
respondentului şi are drept cel mai important determinant variabila 
statusul ocupaţional anterior al respondentului. Cea de-a doua 
influenţă, ca şi magnitudine, este reprezentată de educaţia 
individului. Această educaţie are o influenţă semnificativă şi asupra 
primului status ocupaţional al individului, influenţă care este mai 

mare decât influenţa educaţiei tatălui în determinarea statusului 
acestuia. Ultima variabilă care are un efect important şi semnificativ 
asupra ultimului status ocupaţional al individului este statusul 
tatălui. După aceeaşi logică de argumentare, educaţia responden- 
tului este în primul rând influenţată de educaţia tatălui şi apoi de 
statusul social al tatălui. Putem spune că în modelul general pentru 
România, ultimul status ocupaţional al respondentului este explicat 
în manieră semnificativă prin introducerea unor variabile exogene 
precum sunt primul status ocupaţional al respondentului, educaţia 
acestuia, dar şi statusul social sau educaţia tatălui. 

Totuşi, modelul general prezintă o serie de modificări şi nişte 
specificităţi când este aplicat la diferite clase sociale. Pentru clasele 
privilegiate (angajatori, manageri şi profesionişti/experţi) ultimul 
status ocupaţional este influenţat, în primă instanţă, de educaţia 
respondentului şi, apoi, de primul său status ocupaţional. Clasa de 
mijloc urmează tendinţa generală conform căreia ultimul status ocu¬ 
paţional al individului este puternic influenţat de prima sa ocupaţie 
şi abia apoi de educaţie. Pentru clasa precară (muncitori necalificaţi 
şi fermieri/ţărani) toate influenţele sunt negative. în rândul acestora 
se remarcă cea a educaţiei ca fiind foarte puternică, astfel că un nivel 
de educaţie scăzut favorizează la perpetuarea unei poziţii de clasă 
dezavantajată. 

O analiză pe cohorte pentru procesul de dobândire de status 
social demonstrează o remarcabilă stabilitate în timp. Pentru fiecare 
generaţie avută în vedere, efectele brute - care determină ultimul 
status ocupaţional al individului - sunt similare, adică: primul status 
ocupaţional al respondentului, urmat de educaţia sa, educaţia tatălui 
şi apoi statusul social al tatălui. în plus, primul status ocupaţional al 
respondentului, pentru toate cohortele, este influenţat de educaţia 
sa, educaţia şi statusul tatălui, în această ordine. în acelaşi timp, 
educaţia respondentului, pentru fiecare cohortă istorică, este 
determinată într-o manieră importantă de educaţia tatălui şi statusul 
social al tatălui. Mai mult, legat de efectele directe, rezultatele arată 
tendinţe similare în explicarea variabilei dependente în cadrul 
fiecărei cohorte, diferenţele fiind date doar de valorile acestor efecte 

directe. Este important aici de menţionat încă un aspect: cu datele 
disponibile mi-ar fi greu să fac o demarcaţie clară între efectele de 
cohortă şi cele ce ţin de vârstă, astfel că interpretez diferenţele sau 
asemănările dintre cohorte ca fiind schimbări care se produc în timp. 
După cum am arătat, aceste rezultate pot fi testate prin utilizarea 
unor tehnici alternative de analiză, cum ar fi modelarea cu ajutorul 
ecuaţiilor structurale, pentru a specifica mai bine lanţul de cauzalităţi 
care leagă variabilele. în plus, măsurători multiple, pe baza a mai 
multor indicatori, pentru fiecare variabilă folosită în modele, pot să 
ajute la reducerea erorilor de măsurare. Din nefericire, datele mele 
nu conţin astfel de indicatori pentru fiecare variabilă. 

O observaţie poate părea paradoxală: cele mai multe clase sociale 
sunt caracterizate de ce am putea numi mobilitatea orizontală (între 
poziţii oarecum similare), dar când ne raportăm la procesul de 
dobândire de status, ocupaţiile anterioare şi educaţia au rolul 
principal în influenţarea ultimului status, mai ales când este vorba 
de dobândirea unui status pentru cei din clasele privilegiate şi de 
mijloc. Ce este mai important până la urmă? Clasa de origine sau ce 
reuşeşte individul să realizeze pe parcursul vieţii? Răspunsul este 
unul simplu: ambele! Este, totuşi, necesară precizarea că statusul este 
influenţat de clasă. Prin urmare, devine aproape simţ comun să 
spunem că este importantă clasa de origine deoarece aceasta îşi pune 
amprenta asupra parcursului ulterior al individului prin transmi¬ 
terea unor cunoştinţe şi habitusuri diferenţiatoare, prin îndrumarea 
copiilor spre diferite tipuri de educaţie şi capacitatea de susţinere a 
acestora, pe perioade mai lungi, în sistemul de educaţie public sau 
chiar în sisteme alternative de educaţie. Ca să avem o înţelegere mai 
precisă a sistemului de stratificare şi a modului în care acesta pro¬ 
duce şi presupune inegalităţi sociale, putem să folosim o metaforă. 

Să presupunem că ne înscriem la un maraton internaţional (de 
exemplu cel de la Roma, 2016). La start avem trei categorii mari de 
oameni: 1. grupa A formată din sportivi, alergători profesionişti, 
puţini la număr, care aleargă să se reprezinte pe ei, clubul din care 
fac parte şi, eventual, o anumită ţară. Scopul evident este să câştige 
concursul. Este grupa de alergători pentru care contează timpii şi 

viteza, nu se pune problema de a nu termina maratonul (decât în 
cazuri de accidentări), iar, la sfârşit, efortul se transformă în premii 
în bani. Taxa de înscriere este plătită de clubul de care sportivii 
aparţin şi aceştia concurează doar între ei. 2. o grupă B, ceva mai 
numeroasă decât prima grupă. Aici avem oamenii care au participat 
la mai multe maratoane, care au experienţă, şi care sunt (eventual) 
sportivi, dar care nu pot termina maratonul în aceiaşi timpi ca şi cei 
din grupa A. Şi aceştia concurează doar între ei. 3. grupele cele mai 
numeroase C şi D, populaţia generală a maratonului,. Aceştia sunt 
indivizi obişnuiţi, nu sunt sportivi sau alergători de performanţă, 
sunt oameni mai mult sau mai puţin pregătiţi pentru un maraton. 
Experienţa lor de maraton este mai degrabă redusă (mulţi 
participând cu această ocazie la primul maraton). Scopul acestor 
loturi de indivizi este total diferit faţă de primele două: ei doresc 
doar să termine maratonul (mulţi nu reuşesc), timpii fiind mai puţin 
relevanţi. Comparaţiile principale sunt, mai degrabă, cu timpii 
proprii de antrenament sau cu timpii realizaţi în alte alergări şi nu cu 
timpii 1 celorlalţi alergători, pe care oricum nu îi cunosc. La startul 
maratonului se aşează toţi aceşti indivizi. Primii pornesc cei mai 
puţini, şi anume cei din grupa A, pentru a nu fi incomodaţi de restul. 
A doua oară porneşte cronometrul pentru cei din grupa B. Ultima 
dată cronometrul porneşte pentru cei din grupele C şi D care, din 
cauza numărului mare, vor bate pasul pe loc, mai mult sau mai puţin 
timp, depinzând de locul unde se situează în grupul de alergători. 

Aşadar, avem o mulţime de oameni care participă aparent la 
acelaşi concurs. Cu toate acestea, dacă acordăm mai multă atenţie 
modului în care se desfăşoară concursul, observăm că resursele, 
aşteptările, tipul şi numărul de concurenţi sunt foarte diferite pentru 
fiecare categorie de participanţi. Bineînţeles că putem să închipuim 
situaţii în care cei care pornesc azi din lotul C şi D vor ajunge, în 
timp, în lotul B, vor avea o mobilitate ascendentă. Este mai puţin 


1 Daca ar fi sa facem o estimare: cei din grupa A termina maratonul în maxim 
2:30, cei din grupa B între 2:30 şi 3:00 ore, iar cei din grupele C şi D, peste 3 ore. 

probabil să vedem, totuşi, mobilităţi din grupele C şi D înspre A, 
deoarece grupa A presupune alt tip de resurse, presupune a fi 
sportiv full-time. Cu toate acestea, cei mai mulţi participanţi la 
maraton vor concura în grupa lor valorică (în categoria/clasa lor), 
încercând, pe parcursul anilor, mai degrabă, să scoată timpi mai 
buni, de la concurs la concurs. Revenind la clasele sociale propuse 
cred că metafora de mai sus este destul de evidentă cu grupa A 
reprezentând, mai degrabă, clasele privilegiate (de exemplu antre¬ 
prenori sau manageri), grupul B clasele de mijloc, C şi D pot fi 
înţelese ca fiind categoriile mai puţin privilegiate (de exemplu 
agricultori sau muncitori necalificaţi). Prin urmare, cei cu mai multe 
resurse (educaţionale, materiale, aptitudinale), clasele privilegiate şi 
chiar o parte a clasei mijlocii reuşesc să transmită spre copiii lor 
aceste resurse pentru ca ei să aibă o traiectorie ascendentă sau să îşi 
păstreze poziţia bună, lucru mult mai dificil pentru cei cu origini în 
clasele precare. Este necesară aici adnotarea că diferitele contexte 
socio-istorice, macro, care descriu societatea la un moment dat în 
timp, pot dinamiza sau minimiza posibilităţile de mişcare între 
diversele clasele sociale. 

Prin urmare, această lucrare se uită la sistemul de stratificare 
socială dintr-o perspectivă metodologică şi implică o critică la 
modelele de stratificare folosite până acum. în acelaşi timp, încearcă 
să umple un gol în literatura internaţională de stratificare socială, 
unde România nu este suficient de bine reprezentată. Din aceste 
motive, cel mai important rezultat al acestei cărţi este construirea 
unei scheme de clase sociale noi şi flexibile care poate să fie un 
instrument analitic util în înţelegerea şi descrierea societăţii din 
România. Astfel, studiul are în vedere şi inegalităţile sociale 
măsurate într-un mod obiectiv ca şi stratificare internă a claselor 
sociale, dorind, în acelaşi timp, să înţeleagă procesul de mobilitate 
socială intergeneraţională. în plus, relaţiile dintre clasele sociale şi 
inegalităţile ce rezultă din acestea sunt analizate şi dintr-o 
perspectivă subiectivă a respondentului care se auto-poziţionează la 
niveluri diferite în ordinea de stratificare. O altă perspectivă 
complementară abordată este cea a procesului de dobândire de 

status care duce la noi tipuri de inegalităţi. După cum ne aşteptăm, 
rezultatele scot în evidenţă un avantaj considerabil al claselor de top, 
asupra celorlalte, deoarece reuşesc să îşi apropie cele mai importante 
resurse, pe când clasele precare se luptă cu puţin succes pentru a-şi 
depăşi condiţia dezavantajată moştenită. Toate aceste rezultate sunt 
prezentate într-o perspectivă temporală prin compararea indivizilor 
născuţi în diferite cohorte istorice care, în anumite cazuri, le 
influenţează perspectivele de trai. Această perspectivă aduce şi un 
plus de înţelegere a fenomenelor discutate, deoarece vine pe un 
palier analitic complementar celui presupus de analiza de clase şi, 
astfel, dă o imagine asupra structurii sociale, contextului şi punctului 
de pornire ce caracterizează indivizii intraţi în anchetă. 

Pentru a putea fi înţeles în dinamica sa contemporană, sistemul de 
stratificare socială din România trebuie privit dintr-o perspectivă critic- 
metodologică a modelelor de stratificare folosite până acum. Lucrarea 
urmăreşte construirea unei scheme de clase sociale noi şi flexibile, văzută 
ca instrument analitic util în descrierea şi înţelegerea societăţii, încercând 
prin acest demers să introducă particularităţile româneşti în literatura 
internaţională de specialitate. Schema propusă este utilizată pentru 
testarea inegalităţilor şi a distanţelor sociale (obiective şi subiective) 
dintre clase, a ratelor de mobilitate socială intergeneraţională, dar şi a 
proceselor de realizare de status. Rezultatele analizelor sunt prezentate în 
diacronia lor şi prin compararea indivizilor născuţi în diferite cohorte 
socio-istorice care, în anumite cazuri, influenţează şi-şi pun amprenta 
asupra traiectoriilor individuale. 



ISBN: 978-606-37-0047-7 


